Datasets:

ai4bharat

/

Pralekha

like 1

Follow

AI4Bharat 258

pib-244695

25c4b2cc52635063bcd4b52ea129ec28a6dac041150874a8831f5f5aac5cd23b

guj

નાગરિક ઉડ્ડયન મંત્રાલય સિંધુદુર્ગ હવાઈ મથક મહારાષ્ટ્રમાં ઉડ્ડયન ક્ષેત્રને પ્રોત્સાહિત કરશે વાણિજ્ય મંત્રીએ સિંધુદુર્ગ હવાઈ મથકના નિર્માણ કાર્યોની સમીક્ષા કરી મહારાષ્ટ્રના સિંધુદુર્ગમાં હવાઈ મથક ભવન તથા રનવેનું નિર્માણ મહારાષ્ટ્રના સિંધુદુર્ગ જિલ્લામાં સ્થિત પરુલેચિપીમાં 2018 સુધીમાં એક નવા હવાઈમથકનું નિર્માણ કાર્ય પૂરું થઈ જશે. પરિયોજનાનું કાર્ય આ વર્ષે જૂનમાં ચોમાસુ અને ગણેશ મહોત્સવની શરૂઆત પહેલા સમાપ્ત થઈ જશે. આઈઆરબી સિંધુદુર્ગ એરપોર્ટ પ્રાઈવેટ લિમિટેડ આ હવાઈમથકનું નિર્માણ કરી રહ્યું છે. મહારાષ્ટ્ર ઔદ્યોગિક વિકાસ નિગમ એ કંપની સાથે ડિઝાઈન-નિર્માણ-નાણા-સંચાલન-હસ્તાંતરણના આધાર પર સમજૂતી કરી છે. સિંધુદુર્ગ હવાઈમથકના રન-વેની લંબાઈ 2500 મીટર હશે અને ભવિષ્યમાં તેને વિસ્તારિત કરવાની પણ સુવિધા છે. આ હવાઈ મથકના નિર્માણનો કુલ ખર્ચ 520 કરોડ રૂપિયા છે. સિંધુદુર્ગ હવાઈમથકની પાસે 200 પ્રસ્થાન અને 200 આગમન યાત્રિકોની સંચાલન ક્ષમતા હશે. ભવિષ્યમાં હવાઈ મથકનો વિસ્તાર કર્યા બાદ પણ આ ક્ષમતા વધીને 400 પ્રસ્થાન અને 400 આગમન યાત્રિઓના સંચાલનની થઈ જશે. જો કે હવાઈ મથકનું નિર્માણ ઘરેલુ યાત્રિઓને ધ્યાનમાં રાખીને કરાઈ રહ્યું છે, પરંતુ આ આંતરરાષ્ટ્રીય ચાર્ટર ઉડાણોની સેવા માટે જરૂરી સુવિધાઓથી સજ્જ હશે. મહારાષ્ટ્ર ઔદ્યોગિક વિકાસ નિગમ અને આઈઆરબી સિંધુદુર્ગ એરપોર્ટ પ્રાઈવેટ લિમિટેડ વચ્ચે હવાઈ મથકના નિર્માણ માટે 2009માં સમજૂતી કરાર પર હસ્તાક્ષર થયા હતા. પર્યાવરણ અને વન મંત્રાલયે હવાઈ મથકના નિર્માણ માટે સૈદ્ધાતિક રીતે નાગરિક ઉડ્ડયન મંત્રાલયને પર્યાવરણીય મંજૂરી આપી હતી. ટેક્સી માર્ગ, એપ્રન અને પૃથક માર્ગનું નિર્માણ થઈ ચૂક્યું છે અને જમીન પર પ્રકાશ વ્યવસ્થાના નિર્માણનું કાર્ય ચાલુ છે. યાત્રી ટર્મિનલ ભવન, એટીસી ટાવર અને તકનીકી ભવનના નિર્માણનું કાર્ય ઝડપથી ચાલી રહ્યુ છે. અન્ય સહાયક ઈમારતોનું નિર્માણ કાર્ય પ્રગતિ પર છે અને નક્કી કરેલા સમયે પૂર્ણ થવાની આશા છે. મહારાષ્ટ્રના કોકણ ક્ષેત્ર, ગોવાના કેટલાક ભાગો, ઉત્તરી કર્ણાટક અને પશ્ચિમી મહારાષ્ટ્રને શ્રેષ્ઠ કનેક્ટિવીટી પ્રદાન કરવા માટે સિંધુદુર્ગમાં હવાઈમથકનું નિર્માણ જરૂર હતું. વર્તમાનમાં મહારાષ્ટ્ર રાજ્યમાં 3 આંતરરાષ્ટ્રીય અને 13 ઘરેલુ હવાઈ મથકો કાર્યરત છે. NP/J.Khunt/GP (Visitor Counter : 150

pib-236704

27852a4209dbbebeb9ddf139b7cb1895c7fdf7c149b7f2e82a2beca20588f4ea

guj

માનવ સંસાધન વિકાસ મંત્રાલય કેન્દ્રીય માનવ સંસાધન વિકાસ મંત્રી શ્રી રમેશ પોખરિયાલ ‘નિશંકે’ દેશભરની અનેક યુનિવર્સિટીઓ, મહાવિદ્યાલયો, વિદ્યાલયો, વિદ્યાર્થીઓ અને શિક્ષકો સાથે કોરોનાવાયરસ મહામારી વિશે વીડિયો કોન્ફરન્સિંગના માધ્યમથી વાત કરી શ્રી નિશંકે કોરોનાની સામેની લડાઈમાં સક્રિય ભૂમિકા અદા કરવા માટે તમામ શિક્ષકો અને વિદ્યાર્થીઓનો આભાર માન્યો માનવ સંસાધન વિકાસ મંત્રાલય મુશ્કેલ સ્થિતિમાં પોતાના વિદ્યાર્થીઓ સાથે છે – શ્રી રમેશ પોખરિયાલ ‘નિશંક’ કેન્દ્રીય માનવ સંસાધન વિકાસ મંત્રી શ્રી રમેશ પોખરિયાલ ‘નિશંક’એ શુક્રવારે દેશભરના અનેક વિશ્વવિદ્યાલયો, મહાવિદ્યાલયો, વિદ્યાલયો, અધ્યાપકો અને વિદ્યાર્થીઓને દેશ અને દુનિયાભરમાં ફેલાયેલા કોરોનાવાયરસના રોગચાળા વિશે વીડિયો કોન્ફરન્સિંગ દ્વારા વાત કરી હતી. આ દરમિયાન કેન્દ્રીય મંત્રીએ એમની સમસ્યાઓ સાંભળવાની સાથે આ રોગચારા સામે લડવા માટે વિવિધ ઉપાયો પર લોકોને જાગૃતિ કરવામાં એમની ભૂમિકા પર એમનો આભાર પણ વ્યક્ત કર્યો હતો. આ વીડિયો કોન્ફરન્સિંગમાં કેન્દ્રીય મંત્રીની સાથે દેશભરમાં 800થી વધારે લોકો જોડાયા હતા. વીડિયો કોન્ફરન્સિંગ દ્વારા શ્રી નિશંકે કહ્યું હતું કે, હું દેશભરમાં 1000 વિશ્વવિદ્યાલયો, 45000 મહાવિદ્યાલયો, 15 લાખ વિદ્યાલયો, એક કરોડથી વધારે શિક્ષકો અને 33 કરોડથી વધારે વિદ્યાર્થીઓનો આભાર વ્યક્ત કરું છું, જેમણે કોરોનાવાયરસ જેવા રોગચાળા સામે લડવામાં મહત્ત્વપૂર્ણ યોગદાન આપ્યું છે. તમામ લોકોને આ સંકટની ઘડીમાં અભૂતપૂર્વ ધૈર્યનો પરિચય આપવાની સાથે લોકોને પણ આ રોગચાળા સામે જાગૃતિ લાવવામાં મદદ કરે છે, જેથી તેઓ સ્વસ્થ રહી શકે અને સમાજમાં આ રોગચાળાને કારણે વધારે નુકસાન ન થાય.” તમામ અધ્યાપકોનું અભિવાદન કરીને કેન્દ્રીય મંત્રીએ કહ્યું હતું કે, આ તમામ શિક્ષકોની પ્રતિબદ્ધતા જ છે, જેના થકી દેશે આટલા ઓછા સમયમાં ઓનલાઇન શૈક્ષણિક વ્યવસ્થા શરૂ કરી છે, જેનો લાભ કરોડો વિદ્યાર્થીઓ ઉઠાવી રહ્યાં છે. શ્રી પોખરિયાલે દેશભરની આઈઆઈટી સહિત તમામ શ્રેષ્ઠ સંસ્થાઓને કોરોનાવાયરસ સામેની લડાઈમાં ઉપયોગ થતા ચિકિત્સા ઉપકરણોને તૈયાર કરવા માટે અભિનંદન આપ્યાં હતાં. આ દરમિયાન શ્રી નિશંકે તમામ અધ્યાપકો અને વિદ્યાર્થીઓની સમસ્યાઓને પણ ધ્યાનથી સાંભળી હતી. કેન્દ્રીય મંત્રીએ કહ્યું હતું કે, મંત્રાલય એમની તમામ સમસ્યાઓથી વાકેફ છે અને તેમણે તમામને આશ્વાસન આપ્યું છે કે, માનવ સંસાધન મંત્રાલયની સાથે પ્રધાનમંત્રી નરેન્દ્ર મોદી પણ દેશભરના અધ્યાપકો અને વિદ્યાર્થીઓ સાથે ઊભા છે. શ્રી નિશંકે તમામ અધ્યાપકોને એવું આશ્વાસન પણ આપ્યું છે કે, જો તેઓ પોતે કે તેમના પરિવારનો કોઈ પણ સભ્ય કમનસીબે બિમાર છે, તો તેઓ પોતાના આચાર્ય કે કુલપતિનો સંપર્ક કરી શકે છે. કેન્દ્રીય મંત્રીએ આશ્વાસન આપ્યું હતું કે, મંત્રાલય તરફથી તમામને સંપૂર્ણ તબીબી સહાયતા ઉપલબ્ધ કરાવવામાં આવશે. માનવ સંસાધન વિકાસ મંત્રીએ તમામને એવો આગ્રહ પણ કર્યો હતો કે, તમામ શિક્ષક અને વિદ્યાર્થી પોતે આયુષ મંત્રાલય દ્વારા જાહેર થયેલી એડવાઇઝરીનું પાલન કરવાની સાથે અન્ય લોકોને પણ પાલન કરવા માટે પ્રેરિત કરતા રહે. તેમણે કહ્યું હતું કે, આજના વિદ્યાર્થીઓ જ ભવિષ્ય છે અને જો વિદ્યાર્થી સંપૂર્ણ તત્પરતા સાથે આ સમયે પોતાને સ્વસ્થ રાખશે તો આપણું ભવિષ્ય પણ સ્વસ્થ અને સુરક્ષિત રહેશે. શ્રી નિશંકે તમામને કહ્યું હતું કે, તમામ બધા પ્રધાનમંત્રી નરેન્દ્ર મોદીનાં આહવાન પર 5 એપ્રિલની રાતે 9 વાગ્યે પોતપોતાનાં ઘરે દિવા, મીણબત્તી, મોબાઇલની ટોર્ચ વગેરે પ્રકટાવીને દેશની એકતા અને અખંડતાનો પરિચય આપો, જેથી આ દેશમાં કોરોનાવાયરસ જેવા રોગચાળા સામે લડવામાં નવી ઊર્જા મળી શકે. RP

pib-23024

2a85f87bc41382ead81834c493df984cfaae64f0b0f4ca9ba02ce8d47645bde3

guj

| સંચાર અને સુચના પ્રૌદ્યોગિકી મંત્રાલય | કોવિડ-19 લોકડાઉન દરમિયાન પોસ્ટ ઓફિસોમાં થયેલા વ્યવહારોની સ્થિતિ કોવિડ-19 દરમિયાન પોસ્ટ ઓફિસોમાં થયેલા વ્યવહારોની વિગતો નીચે મુજબ છે: | | ક્રમ | | દેખરેખ રાખતો માપદંડ | | 26 માર્ચના રોજ સ્થિતિ | | 27 માર્ચના રોજ સ્થિતિ | | 28 માર્ચના રોજ સ્થિતિ | | 1. | | પીઓએસબી વ્યવહારોની સંખ્યા | | 6,38,806 | | 7,33,614 | | 6,45,320 | | 2. | | પીઓએસબી વ્યવહારોનું મૂલ્ય | | જમા - 491.91 કરોડ રૂપિયા ઉપાડ – 264.76 કરોડ રૂપિયા | | જમા - 533.06 કરોડ રૂપિયા ઉપાડ – 313.31 કરોડ રૂપિયા | | જમા- 590.32 કરોડ રૂપિયા ઉપાડ – 318.89 કરોડ રૂપિયા | | 3. | | આઈપીપીબી વ્યવહારોની સંખ્યા | | 1.63 લાખ | | 1.57 લાખ | | 1.18 લાખ | | 4. | | આઈપીપીબી વ્યવહારોનું મૂલ્ય | | 49.35કરોડ રૂપિયા | | 47.13 કરોડ રૂપિયા | | 32.14 કરોડ રૂપિયા | | 5. | | એઈપીએસ વ્યવહારોની સંખ્યા | | 6874 | | 7938 | | 8577 | | 6. | | એઈપીએસ વ્યવહારોનું મૂલ્ય | | 3.11 કરોડ રૂપિયા | | 3.33 કરોડ રૂપિયા | | 3.63 કરોડ રૂપિયા | | 7. | | એટીએમ વ્યવહારોની સંખ્યા | | 10691 | | 9912 | | 10984 | | 8. | | એટીએમ વ્યવહારોનું મૂલ્ય | | 5,57,28,400 રૂપિયા | | 3,03,19,600 રૂપિયા | | 3,22,12,350 રૂપિયા | | 9. | | પીએલઆઈ વ્યવહારોની સંખ્યા | | 9746 | | 12251 | | 10190 | | 10. | | પીએલઆઈ વ્યવહારોનું મૂલ્ય | | 3,44,40,557 રૂપિયા | | 4,02,33,657 રૂપિયા | | 3,23,38,626 રૂપિયા | | 11. | | આરપીએલઆઈ વ્યવહારોની સંખ્યા | | 16308 | | 21617 | | 28045 | | 12. | | આરપીએલઆઈ વ્યવહારોનું મૂલ્ય | | 1,58,65,807 રૂપિયા | | 2,34,25,940 રૂપિયા | | 2,79,01,000 રૂપિયા | | 13. | | સ્પીડ પોસ્ટ, નોંધાયેલા પત્રો, પહોંચાડવામાં આવેલ પાર્સલ્સ અને ચૂકવવામાં આવેલ મની ઓર્ડરની સંખ્યા | | 45766 | | 58121 | | 46892 GP/RP

pib-138012

e0014d611f697c88a76951ea9f7336a335432b64e9cc9069a05908eee51ec533

guj

પ્રધાનમંત્રીનું કાર્યાલય ભારત સ્વીડન વર્ચ્યુઅલ સમિટ પ્રધાનમંત્રી શ્રી નરેન્દ્ર મોદી અને કિંગડમ ઓફ સ્વીડનના પ્રધાનમંત્રી મહામહિમ શ્રી સ્ટીફન લફ્વેન વચ્ચે આજે એક વર્ચ્યુઅલ સમિટનું આયોજન કરવામાં આવ્યું કે જ્યાં તેમણે પારસ્પરિક હિતના દ્વિપક્ષીય મુદ્દાઓ અને પ્રાદેશિક તથા બહુઆયામી મુદ્દાઓ ઉપર ચર્ચા વિચારણા હાથ ધરી હતી. પ્રધાનમંત્રી મોદીએ 3 જી માર્ચના રોજ થયેલ હિંસક હુમલાના પગલે સ્વીડનના લોકો પ્રત્યે સંવેદના વ્યક્ત કરી હતી અને ઘાયલ થયેલા નાગરિકો જલ્દી સાજા થઈ જાય તેવી પ્રાર્થના કરી હતી. આ પ્રસંગે પ્રધાનમંત્રીએ સૌપ્રથમ ઈન્ડિયા નોર્ડિક સમિટ માટે 2018 માં તેમણે લીધેલી સ્વીડનની મુલાકાત અને વર્ષ 2019 ના ડિસેમ્બરમાં સ્વીડનના મહામહિમ રાજા અને રાણી દ્વારા ભારતની મુલાકાતને હર્ષપૂર્વક યાદ કરી હતી. બંને નેતાઓએ એ વાત નોંધી હતી કે ભારત અને સ્વીડન વચ્ચે લાંબા સમયથી ચાલી રહેલ હૂંફાળો સંબંધ લોકશાહીના મૂલ્યો, કાયદાના શાસન, અનેકવાદ, સમાનતા, વાણીની સ્વતંત્રતા અને માનવ અધિકારો પ્રત્યે તેમના આદર ઉપર ટકેલો છે. તેમણે બહુઆયામવાદ, નિયમ આધારિત આંતરરાષ્ટ્રીય વ્યવસ્થા, આતંકવાદ વિરોધ અને શાંતિ તથા સુરક્ષા માટે કામ કરવાની તેમની મજબૂત પ્રતિબદ્ધતાની પુનઃ ખાતરી આપી હતી. તેમણે યુરોપિયન સંઘ અને યુરોપિયન સંઘના દેશો સાથે ભારતની વધી રહેલ ભાગીદારીની પણ પ્રશંસા કરી હતી. બંને નેતાઓએ ભારત અને સ્વીડન વચ્ચે ચાલી રહેલ વ્યાપક પ્રવૃત્તિઓની સમીક્ષા કરી હતી અને જોઇન્ટ એક્શન પ્લાનના અમલીકરણ તથા વર્ષ 2018 માં પ્રધાનમંત્રી મોદીની સ્વીડન મુલાકાત દરમિયાન નક્કી કરવામાં આવેલ સંયુક્ત ઇનોવેશન ભાગીદારી પ્રત્યે સંતુષ્ટિ વ્યક્ત કરી હતી. તેમણે આ ભાગીદારીના શીર્ષક હેઠળના વિષયોમાં વધારે વૈવિધ્ય લાવવા અંગેની સંભાવનાઓ પર વિચાર વિમર્શ કર્યો હતો. પ્રધાનમંત્રી મોદીએ આંતરરાષ્ટ્રીય સોલર એલાયન્સ માં જોડાવાના સ્વીડનના નિર્ણયનું સ્વાગત કર્યું હતું. બંને નેતાઓએ ભારત સ્વીડન સંયુક્ત પહેલ – ધ લીડરશિપ ગ્રુપ ઓન ઇન્ડસ્ટ્રી ટ્રાન્ઝીશન કે જે ન્યુ યોર્કમાં સપ્ટેમ્બર 2019 માં યુએન ક્લાયમેટ એક્શન સમિટ દરમિયાન શરૂ કરવામાં આવી હતી તેમાં વધી રહેલ સભ્ય સંખ્યાની પણ નોંધ લીધી હતી. બંને નેતાઓએ રસીકરણ અભિયાન સહિત કોવિડ-19 પરિસ્થિતિ વિષે પણ ચર્ચા કરી હતી અને સમગ્ર દેશોમાં સસ્તી અને ઝડપથી રસીની પહોંચ પ્રાપ્ત થઈ રહે તે માટેની જરૂરિયાત ઉપર પણ ભાર મૂક્યો હતો. (

pib-151042

81ef7edd856d427d4925e396854635d6d739b57734a8987190f9df10b8a40852

guj

ગૃહ મંત્રાલય સરહદી વિસ્તારમાં વસતાં લોકો અમારી વ્યૂહાત્મક સંપત્તિ છે : શ્રી રાજનાથ સિંહ સરહદી જિલ્લાઓમાં આદર્શ ગામડાંઓ વિકસાવવામાં આવશે ગૃહ મંત્રીએ સરહદી વિસ્તારનાં વિકાસ કાર્યક્રમની ઓનલાઇન મેનેજમેન્ટ સિસ્ટમ શરૂ કરી નવી દિલ્હી, 12 જુલાઈ, 2018 કેન્દ્રીય ગૃહ મંત્રી રાજનાથ સિંહે આજે અહીં સરહદી વિસ્તાર વિકાસ કાર્યક્રમ નાં અમલીકરણ સાથે જોડાયેલા પ્રાદેશિક અને રાજ્ય સ્તરનાં અધિકારો સાથે ચર્ચાવિચારણા કરી હતી. આ ચર્ચાવિચારણા દરમિયાન બીએડીપીનાં અમલીકરણ સાથે સંબંધિત પ્રસ્તુત મુદ્દાઓ પર તથા તેને વધારે અસરકારક બનાવવા વિસ્તૃત વિચારણા થઈ હતી. શ્રી રાજનાથ સિંહે સરહદી વિસ્તારોમાં રહેતાં લોકો દેશની વ્યૂહાત્મક સંપત્તિ છે અને સરહદ પર સુરક્ષા વ્યવસ્થા જાળવી રાખવા માટે એક મહત્ત્વપૂર્ણ ઘટક છે એ વાત પર ભાર મૂક્યો હતો. તેમણે એ વાત પર પણ ભાર મૂક્યો હતો કે, સામાજિક અને આર્થિક માળખાગત વિકાસ માટે તમામ પ્રયાસ કરવામાં આવે, જેથી આ લોકો સરહદ સ્થિત ગામડામાં જ રહે એવી સુનિશ્ચિતતા કરી શકાય. તેમણે ઉલ્લેખ કર્યો હતો કે, સરકાર સરહદી વિસ્તારોમાં રહેતાં આ લોકોની સામાજિક અને આર્થિક સુખસુવિધાઓ વધારવા અને તેમને જોડાણ, પીવાનું સ્વચ્છ પાણી, શાળાઓ, હોસ્પિટલો અને અન્ય સુવિધાઓ આપવાની બાબતોને સર્વોચ્ચ પ્રાથમિકતાઓ આપે છે, જેથી તેમનાં જીવનમાં સ્થિરતા આવશે. તેમણે બીએડીપી હેઠળ સરહદી વિસ્તારનાં વિકાસ કાર્યક્રમ અંતર્ગત માળખાગત અને વિકાસલક્ષી પ્રવૃત્તિઓને વધારવા રાજ્યોને કેન્દ્રની સતત સહાયનું આશ્વાસન પણ આપ્યું હતું. આ કાર્યક્રમ અંતર્ગત ખર્ચને 2015-16નાં રૂ. 900 કરોડથી વધારીને 2017-18માં રૂ. 1100 કરોડ કરવામાં આવ્યો છે. સરહદ પર સ્થિત ગામડાનાં વિસ્તૃત અને સંપૂર્ણ વિકાસ માટે 61 આદર્શ ગામ વિકસિત કરવાનો લક્ષ્યાંક નિર્ધારિત કરવામાં આવ્યો છે, જે માટે રાજ્ય સરકારોને રૂ. 126 કરોડનું ભંડોળ આપવામાં આવ્યું છે. જરૂરિયાત મુજબ વધારે રકમ પણ ફાળવવામાં આવશે. દરેક આદર્શ ગામમાં પ્રાથમિક આરોગ્ય કેન્દ્ર, પ્રાથમિક શિક્ષણ, સામુદાયિક કેન્દ્ર, સંપર્ક સુવિધાઓ, જોડાણ, પીવાનું પાણી વગેરે જેવી તમામ મૂળભૂત સુવિધાઓ સુલભ કરાવવામાં આવશે, જેથી સરહદી વિસ્તારોમાં જીવનમાં સ્થિરતા આવે. આ પ્રસંગે શ્રી રાજનાથ સિંહે સરહદી વિસ્તારનાં વિકાસ કાર્યક્રમ અંતર્ગત વિવિધ યોજનાઓનાં શ્રેષ્ઠ આયોજન, નિરીક્ષણ અને અમલીકરણ માટે બીડીપી ઓનલાઇન મેનેજમેન્ટ સિસ્ટમની શરૂઆત કરી હતી. સરહદી રાજ્યો પોતપોતાની વાર્ષિક કાર્યયોજનાઓ ઓનલાઇન રજૂ કરી શકે છે અને તેમને ગૃહ મંત્રાલય પાસેથી ઇલેક્ટ્રોનિક પદ્ધતિમાં મંજૂરી મળી જશે, જેથી મંજૂરીની પ્રક્રિયામાં પારદર્શકતા આવશે તથા આયોજન અને અમલની ગુણવત્તામાં સુધારો થશે. સરહદી વિસ્તારોનાં વિકાસ કાર્યક્રમ અંતર્ગત આંતરરાષ્ટ્રીય સરહદથી 50 કિલોમીટરની અંદર રહેતાં લોકો પર ધ્યાન કેન્દ્રિત કરીને સીમાવર્તી જનસંખ્યાની વિશેષ વિકાસલક્ષી જરૂરિયાતો પૂર્ણ કરવા 17 રાજ્યોનાં 111 સરહદી જિલ્લાઓને સામેલ કરવામાં આવ્યાં છે. 1986-87થી શરૂ થયેલા આ કાર્યક્રમ માટે કુલ રૂ. 13,400 કરોડની રકમ આપવામાં આવી છે. તમામ 17 રાજ્યોનાં વરિષ્ઠ અધિકારીઓ અને 25 સરહદી જિલ્લાઓનાં જિલ્લાધિકારીઓએ આ કાર્યક્રમમાં ભાગ લીધો હતો. સરહદી વિસ્તારોનાં વિકાસ કાર્યક્રમ અંતર્ગત મુખ્ય સિદ્ધિઓ પર પ્રકાશ પાડવા અને સરહદી વિસ્તારોમાં રહેતાં લોકોનાં જીવનની ગુણવત્તા સુધારવા માટે સરકારે કરેલા ઉપાયોનો ઉલ્લેખ કરવા અરૂણાચલ પ્રદેશ, જમ્મુ-કાશ્મીર, ત્રિપુરા, ઉત્તરપ્રદેશ અને પશ્ચિમ બંગાળની રાજ્ય સરકારોએ પોતપોતાની રજૂઆતો કરી હતી. શ્રી રાજનાથ સિંહે લગભગ એ 25 જિલ્લાધિકારીઓ સાથે વાતચીત કરી હતી, જેમણે ખાસ કરીને પોતાનાં જિલ્લાઓ સાથે સંબંધિત પ્રસ્તુત મુદ્દાઓ ઉઠાવ્યાં હતાં. આ ચર્ચાવિચારણા દરમિયાન રાજ્ય કક્ષાનાં કેન્દ્રીય ગૃહ મંત્રી શ્રી હંસરાજ ગંગારામ આહિર અને શ્રી કિરણ રિજિજૂ, કેન્દ્રીય ગૃહ સચિવ શ્રી રાજીવ ગૌબા અને વિશેષ સચિવ શ્રી બી આર શર્મા પણ ઉપસ્થિત હતાં. NP/J.Khunt/GP ક્રમાંક : 264 (Visitor Counter : 181

pib-244664

75b58cdb71173ddc5b8a1039fce9a073e9a3fdc40355d74a44a68b15d51cf20b

guj

રાષ્ટ્રપતિ સચિવાલય રાષ્ટ્રપતિ 7 અને 8 જુલાઈના રોજ ગોવાની મુલાકાતે નવી દિલ્હી, 6 જુલાઈ, 2018 રાષ્ટ્રપતિ શ્રી રામનાથ કોવિંદ 7 અને 8 જુલાઈ, 2018ના રોજ ગોવાની યાત્રા પર જશે. રાષ્ટ્રપતિ તરીકે તેમની ગોવાની પહેલી યાત્રા હશે. 7 જુલાઈ, 2018ના રોજ રાષ્ટ્રપતિ ગોવા વિશ્વ વિદ્યાલયના 40માં વાર્ષિક દિક્ષાંત સમારોહને સંબોધિત કરશે. રાષ્ટ્રપતિ તે જ દિવસે સાંજે રાજ્ય સરકાર દ્વારા તેમના સન્માનમાં આયોજિત નાગરિક અભિનંદન સમારોહમાં ભાગ લેશે. 8 જુલાઈ, 2018ના રોજ રાષ્ટ્રપતિ જુના ગોવામાં યુનેસ્કો વિશ્વ વિરાસત સ્થળ બૈસિલિકા ઑફ બૉમ જીસસ જશે અને દિલ્હી પરત આવતા પહેલા મરડોલમાં શ્રી મંગુયેશી મંદિર જશે. J.Khunt/GP (Visitor Counter : 130

pib-53594

7f722e6d1a01408ed6fd0b35580681b8fa47d45a8445d8066b33ec607d184085

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ આપવામાં આવ્યા છે. છેલ્લા 24 કલાકમાં 1,010 ડોઝ આપવામાં આવ્યા છે ભારતનો સક્રિય કેસલોડ હાલમાં 13,037 છે સક્રિય કેસ 0.03% છે રિકવરી રેટ હાલમાં 98.79% છે છેલ્લા 24 કલાકમાં 2,100 રિકવરી સાથે કુલ રિકવરી વધીને 4,44,37,304 થઈ છેલ્લા 24 કલાકમાં 656 નવા કેસ નોંધાયા છે દૈનિક સકારાત્મકતા દર સાપ્તાહિક સકારાત્મકતા દર અત્યાર સુધીમાં કુલ 92.87 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,16,603 ટેસ્ટ કરવામાં આવ્યા છે YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 108

pib-187248

820ed9b21360c5ce18928b835a3bf7db25a87e1a850f7ae13e17e6ff03f2ffe3

guj

પ્રધાનમંત્રીનું કાર્યાલય પ્રધાનમંત્રીનો કેરળના કોચીમાં મેટ્રો અને રેલવે સંબંધિત પહેલોના લોકાર્પણ સમયે ભાષણનો મૂળપાઠ કેરળના રાજ્યપાલ શ્રી આરીફ મોહમ્મદ ખાન, મુખ્યમંત્રી શ્રી પિનરાઈ વિજયન, કેરળ સરકારના મંત્રીઓ, અન્ય મહાનુભાવો, કોચીના મારા ભાઈઓ અને બહેનો! આજે કેરળનો દરેક ખૂણો ઓણમના પવિત્ર તહેવારની ખુશીથી ભરાઈ ગયો છે. ઉત્સાહના આ અવસર પર, કેરળને 4600 કરોડ રૂપિયાથી વધુના કનેક્ટિવિટી પ્રોજેક્ટ્સ ભેટમાં આપવામાં આવ્યા છે. જીવનની સરળતા અને વ્યવસાય કરવાની સરળતામાં વધારો કરતા આ પ્રોજેક્ટ્સ માટે હું તમને બધાને ખૂબ ખૂબ અભિનંદન આપું છું. આપણે ભારતીયોએ આઝાદીના અમૃતકાળના આગામી 25 વર્ષમાં વિકસિત ભારતનું નિર્માણ કરવાનો પ્રચંડ સંકલ્પ લીધો છે. વિકસિત ભારતના આ રોડમેપમાં આધુનિક ઈન્ફ્રાસ્ટ્રક્ચરની મોટી ભૂમિકા છે. આજે કેરળની આ મહાન ભૂમિ પરથી વિકસિત ભારત માટે વધુ એક મોટું પગલું ભરવામાં આવ્યું છે. સાથીઓ, મને યાદ છે, મને જૂન 2017માં કોચી મેટ્રોના અલુવાથી પલારીવટ્ટોમ સેક્શનનું ઉદ્ઘાટન કરવાની તક મળી હતી. કોચી મેટ્રો ફેઝ-વન એક્સટેન્શનનું આજે ઉદ્ઘાટન કરવામાં આવ્યું છે. તેમજ કોચી મેટ્રોના બીજા તબક્કાનો શિલાન્યાસ પણ કરવામાં આવ્યો છે. કોચી મેટ્રોનો બીજો તબક્કો J.L.N. સ્ટેડિયમથી ઈન્ફોપાર્ક સુધી. આ SEZ કોચી સ્માર્ટ સિટીને કક્કનડા સાથે પણ જોડશે. એટલે કે કોચી મેટ્રોનો બીજો તબક્કો આપણા યુવાનો માટે, વ્યાવસાયિકો માટે એક મોટું વરદાન સાબિત થવા જઈ રહ્યો છે. સમગ્ર દેશના શહેરી વિકાસ, પરિવહન વિકાસને નવી દિશા આપવાનું કામ પણ કોચીમાં શરૂ થયું છે. કોચીમાં યુનિફાઇડ મેટ્રોપોલિટન ટ્રાન્સપોર્ટ ઓથોરિટી લાગુ કરવામાં આવી છે. આ ઓથોરિટી મેટ્રો, બસ, વોટરવે જેવા તમામ પરિવહનના મોડ્સને એકીકૃત કરવા માટે કામ કરશે. મલ્ટી મોડલ કનેક્ટિવિટીના આ મોડલથી કોચી શહેરને સીધા ત્રણ લાભ થશે. આનાથી શહેરના લોકોનો મુસાફરીનો સમય ઘટશે, રસ્તાઓ પરનો ટ્રાફિક ઘટશે અને શહેરમાં પ્રદુષણમાં પણ ઘટાડો થશે. પર્યાવરણના રક્ષણ માટે, ભારતે નેટ ઝીરોની પ્રચંડ પ્રતિજ્ઞા લીધી છે, તે તેમાં પણ મદદ કરશે, તે કાર્બન ફૂટપ્રિન્ટને ઘટાડશે. છેલ્લા આઠ વર્ષોમાં કેન્દ્ર સરકારે મેટ્રોને શહેરી પરિવહનનું સૌથી અગ્રણી મોડ બનાવવા માટે સતત કામ કર્યું છે. કેન્દ્ર સરકારે રાજધાનીથી રાજ્યના અન્ય મોટા શહેરોમાં મેટ્રોનું વિસ્તરણ કર્યું છે. આપણા દેશમાં પ્રથમ મેટ્રો લગભગ 40 વર્ષ પહેલા ચાલી હતી. ત્યારપછીના 30 વર્ષોમાં દેશમાં 250 કિમીથી ઓછું મેટ્રો નેટવર્ક તૈયાર થયું હતું. છેલ્લા આઠ વર્ષમાં દેશમાં 500 કિલોમીટરથી વધુ મેટ્રોના નવા રૂટ તૈયાર કરવામાં આવ્યા છે અને 1000 કિલોમીટરથી વધુના મેટ્રો રૂટ પર કામ ચાલી રહ્યું છે. અમે ભારતીય રેલવેને સંપૂર્ણ રીતે બદલી રહ્યા છીએ. આજે દેશના રેલવે સ્ટેશનોને પણ એરપોર્ટની જેમ વિકસાવવામાં આવી રહ્યા છે. આજે કેરળને ભેટમાં આપવામાં આવેલા પ્રોજેક્ટ્સમાં, કેરળના 3 મોટા રેલવે સ્ટેશનોને પુનઃવિકાસ કરવાની અને તેમને આંતરરાષ્ટ્રીય સ્ટાન્ડર્ડ બનાવવાની પણ યોજના છે. હવે એર્નાકુલમ ટાઉન સ્ટેશન, એર્નાકુલમ જંક્શન અને કોલ્લમ સ્ટેશન પર પણ આધુનિક સુવિધાઓનું નિર્માણ કરવામાં આવશે. કેરળની રેલ કનેક્ટિવિટી આજે એક નવી સીમાચિહ્ન પર પહોંચી રહી છે. તિરુવનંતપુરમથી મેંગલુરુ સુધીનો આખો રેલ માર્ગ ડબલ થઈ રહ્યો છે. સામાન્ય પ્રવાસીઓ તેમજ કેરળના શ્રદ્ધાળુઓ માટે આ એક મોટી સુવિધા છે. એટ્ટુમનૂર-ચિંગવાનમ-કોટ્ટાયમ ટ્રેકનું કામ બમણું થવાથી ભગવાન અયપ્પાના દર્શનની ઘણી સુવિધા થશે. લાખો ભક્તોની આ લાંબા સમયથી માગ હતી, જે હવે પૂરી થઈ છે. સબરીમાલાના દર્શન કરવા ઈચ્છતા દેશ અને દુનિયાના ભક્તો માટે આ આનંદનો પ્રસંગ છે. કોલ્લમ-પુનાલુર વિભાગનું વિદ્યુતીકરણ સમગ્ર પ્રદેશમાં પ્રદૂષણ મુક્ત, ઝડપી રેલ મુસાફરીને સક્ષમ બનાવશે. તેનાથી સ્થાનિક લોકોની સુવિધાની સાથે આ લોકપ્રિય પર્યટન સ્થળનું આકર્ષણ પણ વધશે. કેરળમાં લગભગ 1 લાખ કરોડ રૂપિયાના વિવિધ માળખાકીય પ્રોજેક્ટ્સ પર કામ ચાલી રહ્યું છે. આ આધુનિક ઈન્ફ્રાસ્ટ્રક્ચર કેરળમાં ખેતીથી લઈને ઉદ્યોગો સુધી રોજગારીની નવી તકો ઊભી કરશે, તેને ઊર્જા આપશે. કેન્દ્ર સરકાર કેરળની કનેક્ટિવિટી પર ઘણો ભાર આપી રહી છે. અમારી સરકાર કેરળની લાઈફલાઈન કહેવાતા નેશનલ હાઈવે-66ને પણ 6 લેનમાં ફેરવી રહી છે. તેના પર 55,000 કરોડ રૂપિયાથી વધુનો ખર્ચ કરવામાં આવી રહ્યો છે. આધુનિક અને સારી કનેક્ટિવિટીનો સૌથી વધુ ફાયદો પ્રવાસન અને વેપારને મળે છે. પ્રવાસન એક એવો ઉદ્યોગ છે, જેમાં ગરીબ, મધ્યમ વર્ગ, ગામ, શહેર, સૌ જોડાય છે, દરેક કમાય છે. આઝાદીના અમૃતકાળમાં પ્રવાસનનો વિકાસ થવાથી દેશના વિકાસમાં ઘણી મદદ મળશે. કેન્દ્ર સરકાર પણ પ્રવાસન ક્ષેત્રે ઉદ્યોગ સાહસિકતા માટે ઘણું પ્રોત્સાહન આપી રહી છે. મુદ્રા યોજના હેઠળ 10 લાખ રૂપિયા સુધીની ગેરંટી વગરની લોન ઉપલબ્ધ છે. કેરળમાં આ યોજના હેઠળ લાખો નાના ઉદ્યમીઓને 70 હજાર કરોડ રૂપિયાથી વધુની મદદ આપવામાં આવી છે. આમાંથી ઘણા પ્રવાસન ક્ષેત્રે છે. આ કેરળની વિશેષતા રહી છે, અહીંના લોકોની વિશેષતા એ રહી છે કે કાળજી અને ચિંતા અહીંના સમાજ જીવનનો એક ભાગ છે. થોડા દિવસો પહેલા મને હરિયાણામાં મા અમૃતાનંદમયી જીની અમૃતા હોસ્પિટલનું ઉદ્ઘાટન કરવાની તક મળી. હું પણ કરુણાથી ભરપૂર અમૃતાનંદમયી અમ્માના આશીર્વાદ મેળવીને ધન્ય થયો. આજે હું કેરળની ધરતી પરથી ફરી એકવાર આભાર વ્યક્ત કરું છું. સાથીઓ, અમારી સરકાર સબકા સાથ, સબકા વિકાસ, સબકા વિશ્વાસ અને સબકા પ્રયાસના મૂળ મંત્ર પર કામ કરીને દેશનો વિકાસ કરી રહી છે. આઝાદીના આ અમૃતકાળમાં, આપણે સાથે મળીને વિકસિત ભારતના માર્ગને મજબૂત કરીશું, આ ઈચ્છા સાથે, વિકાસની યોજનાઓ માટે ફરી એકવાર આપ સૌને ખૂબ ખૂબ અભિનંદન. ફરી એકવાર બધાને ઓણમની શુભેચ્છા. ખુબ ખુબ આભાર ! YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-52933

88e5abf22c90dcf75be432ea1004e302e1eced96d29d06371beb36fcc60557e0

guj

મંત્રીમંડળ મંત્રીમંડળે ઝૂલોજિકલ સર્વે ઓફ ઇન્ડિયા અને કેનેડાની સેવાભાવી સંસ્થા ઇન્ટરનેશનલ બારકોડ ઓફ લાઇફ વચ્ચે સમજૂતીકરારને મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને જૂન, 2020માં પર્યાવરણ, વન અને આબોહવામાં પરિવર્તન મંત્રાલય અંતર્ગત કાર્યરત પેટાસંસ્થા ઝૂલોજિકલ સર્વે ઓફ ઇન્ડિયા અને કેનેડાની સેવાભાવી સંસ્થા ઇન્ટરનેશનલ બારકોડ ઓફ લાઇફ વચ્ચે થયેલા સમજૂતીકરાર ની જાણકારી આપવામાં આવી હતી. આ સમજૂતીકરાર અંતર્ગત ZSI અને iBOL એમ બંને સંસ્થા ડીએનએ બારકોરિડંગના વધુ પ્રયાસો હાથ ધરવા એકમંચ પર આવી છે. ડીએનએ બારકોરિડંગ એક પદ્ધતિ છે, જે પ્રમાણભૂત જનીન ધરાવતા વિસ્તારોના ટૂંકા વર્ગને શ્રેણીબદ્ધ કરીને ઝડપથી અને સચોટ રીતે પ્રજાતિઓને ઓળખે છે તથા સંદર્ભિત ડેટાબેઝ સાથે વ્યક્તિગત જનીન શ્રેણીની સરખામણી કરે છે. iBOL સંશોધન કામગીરી માટેનું જોડાણ છે, જેમાં એવા દેશો સામેલ છે, જે આંતરરાષ્ટ્રીય સ્તરનાં સંદર્ભ ડેટાબેઝનાં વિસ્તરણને સક્ષમ બનાવવા, ઇન્ફોર્મેટિક્સ પ્લેટફોર્મ્સ અને/અથવા એનાલીટિકલ પ્રોટોકોલ્સ વિકસાવવા સક્ષમ બનાવવા માનવીય અને નાણાકીય સંસાધનો એમ બંને રીતે પ્રતિબદ્ધ છે. આ તમામ પ્રકારના સંસાધનોથી યાદીની સંદર્ભ લાઇબ્રેરી ઊભી થશે, જે જૈવવિવિધતાની જાણકારી, માહિતી અને વર્ણન વગેરે તમામ પ્રકારનો સંગ્રહ ધરાવશે. આ સમજૂતીકરાર ZSIને બાયોસ્કેન અને પ્લેનેટરી બાયોડાઇવર્સિટી મિશન જેવા આંતરરાષ્ટ્રીય સ્તરના કાર્યક્રમોમાં સામેલ થવા સક્ષમ બનાવશે. SD/GP/BT (

pib-261897

b40213f6ad12c44f1b23df39e73360ccfece9add894b1793fa23c6d4685695e2

guj

પ્રધાનમંત્રીનું કાર્યાલય પ્રધાનમંત્રીએ એક શિંગડાવાળા ગેંડાઓની સુખાકારી માટેના પ્રયાસો માટે ટીમ આસામની પ્રશંસા કરી પ્રધાનમંત્રી શ્રી નરેન્દ્ર મોદીએ એક શિંગડાવાળા ગેંડાઓની સુખાકારી માટેના પ્રયાસો માટે ટીમ આસામની પ્રશંસા કરી છે. તેમણે એમ પણ કહ્યું કે એક શિંગડાવાળો ગેંડો ભારતનું ગૌરવ છે અને તેની સુખાકારી માટે તમામ પગલાં લેવામાં આવશે. મુખ્યમંત્રી શ્રી હિમંત બિસ્વા સરમાના એક ટ્વીટના જવાબમાં પ્રધાનમંત્રીએ કહ્યું; "ટીમ આસામ દ્વારા પ્રશંસનીય પ્રયાસ. એક શિંગડાવાળો ગેંડો ભારતનું ગૌરવ છે અને તેની સુખાકારી માટે તમામ પગલાં લેવામાં આવશે." SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-93314

24aacacf637d9b8d3b1a13816c2f21547fa1edef1d80f944ac0ec1d578a4995f

guj

પ્રધાનમંત્રીનું કાર્યાલય પીએમએ કારગિલ વિજય દિવસ પર સૈનિકોને શ્રદ્ધાંજલિ આપી પ્રધાનમંત્રી શ્રી નરેન્દ્ર મોદીએ કારગીલ વિજય દિવસ પર આપણા રાષ્ટ્રની રક્ષા માટે કારગીલમાં તેમની હિંમત અને સર્વોચ્ચ બલિદાન માટે તમામ બહાદુર યોદ્ધાઓને શ્રદ્ધાંજલિ આપી છે. એક ટ્વીટમાં પ્રધાનમંત્રીએ કહ્યું; "કારગિલ વિજય દિવસ એ ભારત માતાની આન-બાન અને શાનનું પ્રતિક છે. આ પ્રસંગે, માતૃભૂમિની રક્ષામાં પરાક્રમની પરાકાષ્ઠા દર્શાવનારા દેશના તમામ બહાદુર સપૂતોને મારા નમ્ર વંદન. જય હિંદ!" SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-51862

c88889fde36ff09fc2806919a2f2246c96c20e9cd444a50e1ee72033aa5e66da

guj

પ્રધાનમંત્રીનું કાર્યાલય પ્રધાનમંત્રીની પ્રખ્યાત ફ્રેન્ચ યોગ શિક્ષક સુશ્રી ચાર્લોટ ચોપિન સાથે મુલાકાત પ્રધાનમંત્રી શ્રી નરેન્દ્ર મોદી 14 જુલાઈ 2023ના રોજ પેરિસમાં પ્રખ્યાત ફ્રેન્ચ યોગ શિક્ષક સુશ્રી શાર્લોટ ચોપિનને મળ્યા હતા. પ્રધાનમંત્રીએ શ્રીમતી ચોપિનની યોગમાં ઊંડી શ્રદ્ધા અને ફ્રાન્સમાં યોગના પ્રચારમાં તેમના અભૂતપૂર્વ કાર્યની પ્રશંસા કરી હતી. શ્રીમતી ચોપિને યોગ કેવી રીતે સુખ લાવી શકે છે અને સર્વગ્રાહી સુખાકારીને પ્રોત્સાહન આપી શકે છે તેના પર તેમના મંતવ્યો શેર કર્યા. તેઓએ આંતરરાષ્ટ્રીય યોગ દિવસની ઉજવણીને કારણે યોગ પ્રત્યેની વધતી રુચિ અંગે પણ વિચારોનું આદાનપ્રદાન કર્યું. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-465

77792fb01448fad20ecc55d6531e66ef5be676aede7d50a0154afc30e17f859c

guj

પ્રધાનમંત્રીનું કાર્યાલય પ્રધાનમંત્રી નરેન્દ્ર મોદીએ ઈઝરાયેલના પ્રધાનમંત્રી સાથે વાત કરી પીએમ નેતન્યાહુએ ભારતના ચંદ્રયાન-3 મિશનની સફળતા માટે પીએમને અભિનંદન પાઠવ્યા પીએમ આ ઉષ્માભરી શુભેચ્છા માટે તેમનો આભાર માને છે પ્રધાનમંત્રી નરેન્દ્ર મોદીને ઇઝરાયેલના પ્રધાનમંત્રી H.E. શ્રી બેન્જામિન નેતન્યાહુ તરફથી ચંદ્રના દક્ષિણ ધ્રુવ પર ચંદ્રયાન-3ના સફળ ઉતરાણ પર અભિનંદનનો ટેલિફોન કૉલ મળ્યો. આ ઉષ્માપૂર્ણ અને વિચારશીલ શુભેચ્છાની પ્રશંસા કરતા, પીએમ એ ભારતના લોકો વતી તેમનો આભાર માન્યો અને સંદેશ આપ્યો કે ચંદ્રયાનની સફળતા સમગ્ર માનવતા માટે, ખાસ કરીને ગ્લોબલ સાઉથના દેશો માટે શુભ સંકેત છે. બંને નેતાઓ સંપર્કમાં રહેવા સંમત થયા હતા. CB/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-169278

b342faf2e9141f53114f319a6756aba136ed02121a0b21cd7faffe825ff32abf

guj

પ્રધાનમંત્રીનું કાર્યાલય પ્રધાનમંત્રીએ સાંસદ અને ભૂતપૂર્વ કેન્દ્રીય મંત્રી શ્રી સાંવરલાલ જાટના નિધન પર શોક વ્યક્ત કર્યો પ્રધાનમંત્રી શ્રી નરેન્દ્ર મોદીએ સાંસદ અને ભૂતપૂર્વ કેન્દ્રીય મંત્રી શ્રી સાંવરલાલ જાટના નિધન પર શોક વ્યક્ત કર્યો છે. પ્રધાનમંત્રીએ કહ્યું હતું કે, “સાંસદ અને ભૂતપૂર્વ કેન્દ્રીય મંત્રી શ્રી સાંવરલાલ જાટના નિધનથી દુઃખ થયું છે. આ ભાજપ અને દેશ માટે મોટું નુકસાન છે. મારું દીલસોજી. શ્રી સાંવરલાલ જાટે ગામડા અને ખેડૂતોની સુખાકારી માટે ઘણું કામ કર્યું હતું. દુઃખની આ ઘડીમાં હું તેમના પરિવારજનો અને સમર્થકોની સાથે છું.” AP/J.Khunt/TR/GP (Visitor Counter : 97

pib-241222

e1d7cfa866ea2a795a825e5e28b19c27f57c134cf97967a4de60215cbaefcda1

guj

પ્રધાનમંત્રીનું કાર્યાલય પ્રધાનમંત્રીનું રાષ્ટ્રને સંબોધન તમામ દેશવાસીઓને આદર પૂર્વકના નમસ્કાર, કોરોના સંક્રમણનો સામનો કરતા કરતા વિશ્વને અત્યારે ચાર મહિનાથી વધુ સમય થઇ ગયો છે. આ દરમિયાન તમામ દેશોના 42 લાખથી વધુ લોકો કોરોનાની ચેપગ્રસ્ત બન્યા છે. પોણા ત્રણ લાખથી વધુ લોકોના દુઃખદ અવસાન થયા છે. ભારતમાં પણ લોકોએ પોતાના સ્વજનો ગુમાવ્યા છે. હું તે તમામની પ્રત્યે મારી સંવેદના વ્યક્ત કરું છું. સાથીઓ, એક વાયરસે આખી દુનિયાને ઉથલ પુથલ કરી નાખી છે. આખા વિશ્વમાં કરોડો જિંદગીઓ સંકટનો સામનો કરી રહી છે. આખી દુનિયા જિંદગી બચાવવાના જંગમાં લાગેલી છે. આપણે આવું સંકટ ના તો જોયું છે, ના તો સાંભળ્યું છે. નિશ્ચિતપણે માનવ જાતિ માટે આ બધું જ અકલ્પનીય છે, આ સંકટ અભૂતપૂર્વ છે. પરંતુ થાકવું, હારવું, તૂટી જવું, વિખેરાઈ જવું એ માનવીને મંજૂર નથી. સતર્ક રહીને, આવા જંગના તમામ નિયમોનું પાલન કરીને, હવે આપણે બચવાનું પણ છે અને આગળ પણ વધવાનું છે. આજે જ્યારે દુનિયા સંકટમાં છે ત્યારે આપણે આપણો સંકલ્પ વધુ મજબૂત કરવો પડશે. આપણો સંકલ્પ આ સંકટ કરતા પણ વિરાટ હશે. સાથીઓ, આપણે ગઈ સદીથી જ સાંભળતા આવ્યા છીએ કે 21મી સદી હિન્દુસ્તાનની છે. આપણને કોરોનાની પહેલાની દુનિયાને, વૈશ્વિક વ્યવસ્થાઓને વિસ્તૃત રીતે જોવા સમજવાનો અવસર મળ્યો છે. કોરોના સંકટ પછી પણ વિશ્વમાં જે સ્થિતિઓ બની રહી છે, તેને પણ આપણે સતત જોઈ રહ્યા છીએ. જ્યારે આપણે આ બંને કાળખંડોને ભારતની દ્રષ્ટિએ જોઈએ છીએ તો લાગે છે કે 21મી સદી ભારતની હોય એ આપણું સપનું નથી પણ તે આપણા સૌની જવાબદારી છે. પરંતુ તેનો માર્ગ કયો હશે? વિશ્વની વર્તમાન પરિસ્થિતિ આપણને શીખવાડે છે કે તેનો માર્ગ એક જ છે - “આત્મનિર્ભર ભારત”. સાથીઓ, એક રાષ્ટ્રના રૂપમાં આજે આપણે એક મહત્વના પડાવ પર ઉભા છીએ. આટલી મોટી આપત્તિ, ભારત માટે એક સંકેત લઈને આવી છે, એક સંદેશ લઈને આવી છે, એક અવસર લઈને આવી છે. હું એક ઉદાહરણની સાથે મારી વાત રજૂ કરીશ. જ્યારે કોરોના સંકટ શરુ થયું, ત્યારે ભારતમાં એક પણ પીપીઈ કીટ બનતી નહોતી. એન-95 માસ્કનું ભારતમાં નામનું જ ઉત્પાદન થતું હતું. આજે સ્થિતિ એવી છે કે ભારતમાં જ દરરોજ 2 લાખ PPE અને 2 લાખ એન-95 માસ્ક બનાવવામાં આવી રહ્યા છે. આ આપણે એટલા માટે કરી શક્યા છીએ કારણ કે ભારતે આપત્તિને અવસરમાં પરિવર્તિત કરી દીધી છે. આપત્તિને અવસરમાં બદલવાની ભારતની આ દ્રષ્ટિ, આત્મનિર્ભર ભારતની માટે આપણા સંકલ્પની માટે એટલી જ પ્રભાવક સાબિત થવાની છે. સાથીઓ, આજે વિશ્વમાં આત્મનિર્ભર શબ્દના આયામો બદલાઈ ગયા છે, ગ્લોબલ વિશ્વમાં આત્મનિર્ભરતાની વ્યાખ્યા બદલાઈ ગઈ છે. અર્થકેન્દ્રિત વૈશ્વિકરણ વિ માનવ કેન્દ્રિત વૈશ્વિકરણની ચર્ચા જોરશોરથી ચાલી રહી છે. વિશ્વ સમક્ષ ભારતનું મૂળભૂત ચિંતન, આશાની કિરણ જોવા મળે છે. ભારતની સંસ્કૃતિ, ભારતના સંસ્કાર, તે આત્મનિર્ભરતાની વાતો કરે છે જેની આત્મા વસુધૈવ કુટુંબકમ છે. ભારત જ્યારે આત્મનિર્ભરતાની વાત કરે છે તો આત્મકેન્દ્રિત વ્યવસ્થાની વકીલાત નથી કરતું. ભારતની આત્મનિર્ભરતામાં સંસારના સુખ, સહયોગ અને શાંતિની ચિંતા થાય છે. જે સંસ્કૃતિ જય જગતમાં વિશ્વાસ ધરાવતી હોય, જે જીવ માત્રનું કલ્યાણ ઇચ્છતી હોય, જે સંપૂર્ણ વિશ્વને પરિવાર સમજતી હોય, જે પોતાની આસ્થામાં ‘માતા ભૂમિ: પુત્રો અહમ્ પૃથિવ્ય:’ની વિચારધારા ધરાવતી હોય, જે પૃથ્વીને માં માનતી હોય, તે સંસ્કૃતિ, તે ભારતભૂમિ, જ્યારે આત્મનિર્ભર બને છે, ત્યારે તેનાથી એક સુખી સમૃદ્ધ વિશ્વની સંભાવના પણ સુનિશ્ચિત થાય છે. ભારતની પ્રગતિમાં તો હંમેશા વિશ્વની પ્રગતિ સમાહિત રહી જ છે. ભારતના લક્ષ્યોનો પ્રભાવ, ભારતના કાર્યોનો પ્રભાવ, વિશ્વ કલ્યાણ પર પડે છે. જ્યારે ભારત ખુલ્લામાં શૌચથી મુક્ત થાય છે તો દુનિયાનું ચિત્ર બદલાઈ જાય છે. ટીબી હોય, કુપોષણ હોય, પોલિયો હોય, ભારતના અભિયાનોની અસર વિશ્વ ઉપર પડે જ છે. આંતરરાષ્ટ્રીય સોલર એલાયન્સ, ગ્લોબલ વોર્મિંગની વિરુદ્ધ ભારતની ભેટ છે. આંતરરાષ્ટ્રીય યોગ દિવસની પહેલ, માનવ જીવનને તણાવથી મુક્તિ અપાવવા માટે ભારતની ભેટ છે. જિંદગી અને મોતની લડાઈ લડી રહેલ દુનિયામાં આજે ભારતની દવાઓ એક નવી આશા લઇને પહોંચી છે. આ પગલાઓ વડે આખી દુનિયામાં ભારતની ખૂબ ખૂબ પ્રશંસા થાય છે તો દરેક ભારતીય ગર્વ કરે છે. દુનિયાને વિશ્વાસ થવા લાગ્યો છે કે ભારત ખૂબ સારું કરી શકે છે, માનવ જાતિના કલ્યાણ માટે ઘણું બધું સારું આપી શકે છે. પ્રશ્ન એ છે કે – આખરે કઈ રીતે? આ સવાલનો પણ જવાબ છે – 130 કરોડ દેશવાસીઓનો આત્મનિર્ભર ભારતનો સંકલ્પ. સાથીઓ, આપણો સદીઓનો ગૌરવપૂર્ણ ઈતિહાસ રહ્યો છે. બહ્ર્ત જ્યારે સમૃદ્ધ હતું, સોનેરી પંખી તરીકે ઓળખાતું હતું, સંપન્ન હતું, ત્યારે હંમેશાથી વિશ્વના કલ્યાણની રાહ પર જ ચાલ્યું. સમય બદલાઈ ગયો, દેશ ગુલામીની સાંકળોમાં જકડાઈ ગયો, આપણે વિકાસની માટે ટળવળતા રહ્યા. આજે ભારત વિકાસ તરફ સફળતાપૂર્વક પગલા માંડી રહ્યું છે, ત્યારે પણ વિશ્વ કલ્યાણની રાહ પર અટલ છે. યાદ કરો, આ સદીની શરૂઆતના સમયમાં Y2K સંકટ આવ્યું હતું. ભારતના ટેકનોલોજી નિષ્ણાતોએ વિશ્વને આ સંકટમાંથી બહાર કાઢ્યું હતું. આજે આપણી પાસે સાધન છે, આપણી પાસે સામર્થ્ય છે, આપણી પાસે વિશ્વની સૌથી શ્રેષ્ઠ પ્રતિભા છે, આપણે શ્રેષ્ઠતમ ઉત્પાદનો બનાવીશું, આપણી ગુણવત્તા હજુ વધુ સારી બનાવીશું, પુરવઠા શ્રુંખલાને વધારે આધુનિક બનાવીશું, આ આપણે કરી શકીએ છીએ અને આપણે જરૂરથી કરીશું. સાથીઓ, મેં મારી સગી આંખે કચ્છ ભૂકંપના તે દિવસો જોયા છે. બધી બાજુએ માત્ર કાટમાળ જ કાટમાળ. બધું જ ધ્વસ્ત થઇ ગયું હતું. એવું લાગતું હતું કે જાણે કચ્છ, મોતની ચાદર ઓઢીને સુઇ ગયું હોય. તે પરિસ્થિતિમાં કોઈ વિચારી પણ નહોતું શકતું કે ક્યારેય હવે પરિસ્થિતિ બદલાઈ શકે છે. પરંતુ જોત જોતામાં કચ્છ ઉઠીને ઉભું થઇ ગયું, કચ્છ ચાલી નીકળ્યું, કચ્છ આગળ નીકળી ગયું. આ જ આપણા ભારતીયોની સંકલ્પશક્તિ છે. આપણે નક્કી કરી લઈએ તો કોઈ લક્ષ્ય અશક્ય નથી, કોઈ રસ્તો મુશ્કેલ નથી. અને આજે તો ઈચ્છા પણ છે અને માર્ગ પણ છે. તે છે ભારતને આત્મનિર્ભર બનાવવાની. ભારતની સંકલ્પશક્તિ એવી છે કે ભારત આત્મનિર્ભર બની શકે છે. સાથીઓ, આત્મનિર્ભર ભારતની આ ભવ્ય ઈમારત, પાંચ સ્તંભો ઉપર ઉભી થશે. પહેલો સ્તંભ અર્થતંત્ર – એક એવું અર્થતંત્ર કે જે વૃદ્ધિ આધારિત પરિવર્તન નહી પરંતુ હરણફાળ છલાંગ લગાવે. બીજો સ્તંભ ઈન્ફ્રાસ્ટ્રક્ચર – એક એવું ઈન્ફ્રાસ્ટ્રક્ચર કે જે આધુનિક ભારતની ઓળખ બને. ત્રીજો સ્તંભ – આપણી વ્યવસ્થા – એક એવું તંત્ર કે જે વીતેલી સદીની રીતી નીતિ નહી પરંતુ 21મી સદીના સપનાઓને સાકાર કરનારી ટેકનોલોજી સંચાલિત વ્યવસ્થાઓ પર આધારિત હોય. ચોથો સ્તંભ – આપણી વસ્તી – વિશ્વની સૌથી મોટી લોકશાહીમાં આપણી ગતિશીલ વસ્તી એ આપણી તાકાત છે, આત્મનિર્ભર ભારતની માટે આપણી ઉર્જાનો સ્ત્રોત છે. પાંચમો સ્તંભ – માંગ – આપણી અર્થવ્યવસ્થામાં માંગ અને પુરવઠાની શ્રુંખલાનું જે ચક્ર છે, જે તાકાત છે, તેને સંપૂર્ણ ક્ષમતા સાથે ઉપયોગમાં લેવાની જરૂર છે. દેશમાં માંગ વધારવા માટે, માંગને પૂરી કરવા માટે, આપણી પુરવઠા શ્રુંખલાના દરેક હિતધારકનું સશક્ત હોવું ખૂબ જરૂરી છે. આપણી પુરવઠા શ્રુંખલા, આપણી પુરવઠાની તે વ્યવસ્થાને આપણે મજબૂત કરીશું જેમાં મારા દેશની માટીની મહેક હોય, આપણા મજૂરોના પરસેવાની સુગંધ હોય. સાથીઓ, કોરોના સંકટનો સામનો કરીને, નવા સંકલ્પની સાથે હું આજે એક વિશેષ પેકેજની જાહેરાત કરી રહ્યો છું. આ આર્થિક પેકેજ, ‘આત્મનિર્ભર ભારત અભિયાન’ની મહત્વની કડી તરીકે કામ કરશે. સાથીઓ, હમણાં તાજેતરમાં સરકારે કોરોના સંકટને લગતી જે આર્થિક જાહેરાતો કરી હતી, જે રીઝર્વ બેંકના નિર્ણયો હતા અને આજે જે આર્થિક પેકેજની જાહેરાત થવા જઈ રહી છે, તેને જોડી દેવામાં આવે તો તે લગભગ લગભગ 20 લાખ કરોડ રૂપિયાની છે. આ પેકેજ ભારતની જીડીપીના લગભગ લગભગ 10 ટકા છે. તે દરેકના માધ્યમથી દેશના જુદા જુદા વર્ગોને, આર્થિક વ્યવસ્થાની કડીઓને, 20 લાખ કરોડ રૂપિયાનું બળ મળશે, ટેકો મળશે. 20 લાખ કરોડ રૂપિયાનું આ પેકેજ, 2020માં દેશની વિકાસ યાત્રાને, આત્મનિર્ભર ભારત અભિયાનને એક નવી ગતિ આપશે. આત્મનિર્ભર ભારતના સંકલ્પને સિદ્ધ કરવા માટે આ પેકેજમાં જમીન, શ્રમિકો, પ્રવાહિતા અને કાયદા, આ તમામ ઉપર ભાર મુકવામાં આવ્યો છે. આ આર્થિક પેકેજ આપણા કુટીર ઉદ્યોગો, ગૃહ ઉદ્યોગો, આપણા લઘુ મધ્યમ ઉદ્યોગો, આપણા MSMEની માટે છે, જે કરોડો લોકોની આજીવિકાનું સાધન છે, જે આત્મનિર્ભર ભારતના અમારા સંકલ્પનો મજબૂત આધાર છે. આ આર્થિક પેકેજ દેશના તે શ્રમિકની માટે છે, દેશના તે ખેડૂતની માટે છે જે દરેક સ્થિતિ, દરેક ઋતુમાં દેશવાસીઓની માટે દિવસ રાત પરિશ્રમ કરી રહ્યો છે. આ આર્થિક પેકેજ આપણા દેશના મધ્યમ વર્ગની માટે છે, જે ઈમાનદારીથી કર આપે છે, દેશના વિકાસમાં પોતાનું યોગદાન આપે છે. આ આર્થિક પેકેજ ભારતીય ઉદ્યોગ જગતની માટે છે જે બહ્ર્તના આર્થિક સામર્થ્યને ઉંચાઈ આપવા માટે સંકલ્પિત છે. આવતીકાલથી લઈને આવનારા કેટલાક દિવસો સુધી નાણા મંત્રીજી દ્વારા આપ સૌને ‘આત્મનિર્ભર ભારત અભિયાન’ વડે પ્રેરિત આ આર્થિક પેકેજ અંગે વિસ્તારથી માહિતી આપવામાં આવશે. સાથીઓ, આત્મનિર્ભર ભારત બનાવવા માટે સાહસિક સુધારાઓની પ્રતિબદ્ધતાની સાથે હવે દેશનું આગળ વધવું અનિવાર્ય છે. તમે પણ અનુભવ કર્યો છે કે વીતેલા 6 વર્ષોમાં જે સુધારાઓ થયા છે તેમના કારણે આજે સંકટના આ સમયમાં પણ ભારતની વ્યવસ્થાઓ વધુ સક્ષમ, વધુ સમર્થ જોવા મળી છે. નહિતર કોણ વિચારી શકતું હતું કે ભારત સરકાર જે પૈસા મોકલશે, તે પૂરે પુરા ગરીબના ખિસ્સામાં, ખેડૂતના ખિસ્સામાં પહોંચી શકશે. પરંતુ આમ થયું. તે પણ ત્યારે થયું જ્યારે તમામ સરકારી કચેરીઓ બંધ હતી, ટ્રાન્સપોર્ટના સાધનો બંધ હતા. જનધન-આધાર-મોબાઇલ JAMની ત્રિશક્તિ સાથે જોડાયેલ આ માત્ર એક જ સુધારો હતો, જેની અસર આપણે હમણાં જ જોઈ છે. હવે સુધારાની તે હદને વિસ્તૃત કરવાની છે, નવી ઉંચાઈ આપવાની છે. આ સુધારાઓ કૃષિ સાથે જોડાયેલ પુરવઠા શ્રુંખલામાં હશે જેથી ખેડૂત પણ સશક્ત બને અને ભવિષ્યમાં કોરોના જેવા કોઈ બીજા સંકટમાં કૃષિ ઉપર ઓછામાં ઓછી અસર થાય. આ સુધારાઓ, રેશનલ ટેક્સ સિસ્ટમ, સરળ અને સ્પષ્ટ નિયમ કાયદાઓ, શ્રેષ્ઠ ઈન્ફ્રાસ્ટ્રક્ચર, સમર્થ અને સક્ષમ માનવ સંસાધન, અને મજબૂત નાણાકીય વ્યવસ્થાના નિર્માણ માટે હશે. આ સુધારાઓ ઉદ્યોગને પ્રોત્સાહિત કરશે, રોકાણને આકર્ષિત કરશે અને મેક ઇન ઇન્ડિયાના આપણા સંકલ્પને સશક્ત કરશે. સાથીઓ, આત્મનિર્ભરતા એ આત્મબળ અને આત્મવિશ્વાસ દ્વારા જ શક્ય છે. આત્મનિર્ભરતા, વૈશ્વિક પુરવઠા શ્રુંખલામાં મુશ્કેલ સ્પર્ધા માટે પણ દેશને તૈયાર કરે છે. અને આજે તે સમયની માંગ છે કે ભારત દરેક સ્પર્ધામાં જીતે, વૈશ્વિક પુરવઠા શ્રુંખલામાં મોટી ભૂમિકા નિભાવે. તેને સમજીને પણ આર્થિક પેકેજમાં અનેક જોગવાઈઓ કરવામાં આવી છે. તેનાથી આપણા તમામ ક્ષેત્રોની અસરકારકતા વધશે અને ગુણવત્તાની પણ ખાતરી થશે. સાથીઓ, આ સંકટ એટલું મોટું છે કે મોટામાં મોટી વ્યવસ્થાઓ હલી ગઈ છે. પરંતુ આ જ પરિસ્થિતિઓમાં આપણે, દેશે આપણા ગરીબ ભાઈઓ બહેનોની સંઘર્ષ શક્તિ, તેમની સંયમ-શક્તિના પણ દર્શન કર્યા છે. ખાસ કરીને આપણા જે લારીઓવાળા ભાઈ બહેનો છે, ઠેલા નાંખનારાઓ છે, ફૂટપાથ પર સામાન વેચવાવાળાઓ છે, જે આપણા શ્રમિક સાથીઓ છે, જેઓ ઘરોમાં કામ કરનારા ભાઈ બહેનો છે, તેમણે આ દરમિયાન ઘણી તપસ્યા કરી છે, ત્યાગ કર્યો છે. એવું કોણ હશે કે જેમણે તેમની ગેરહાજરીનો અનુભવ નહી કર્યો હોય. હવે આપણી જવાબદારી છે તેમને શક્તિશાળી બનાવવાની, તેમના આર્થિક હિતોની માટે કેટલાક મોટા પગલાઓ લેવાની. તેને ધ્યાનમાં રાખીને ગરીબ હોય, શ્રમિક હોય, સ્થળાંતર કરનારા મજૂર હોય, પશુપાલક હોય, આપણા માછીમાર સાથીઓ હોય, સંગઠિત ક્ષેત્રના હોય કે પછી અસંગઠિત ક્ષેત્રના, દરેક વર્ગની માટે આર્થિક પેકેજમાં કેટલાક મહત્વપૂર્ણ નિર્ણયોની જાહેરાત કરવામાં આવશે. સાથીઓ, કોરોના સંકટે આપણને સ્થાનિક ઉત્પાદન, સ્થાનિક બજાર, સ્થાનિક પુરવઠા શ્રુંખલાનું પણ મહત્વ સમજાવ્યું છે. સંકટના સમયમાં, સ્થાનિકે જ આપણી માંગ પૂરી કરી છે, આપણને આ સ્થાનિકે જ બચાવ્યા છે. સ્થાનિક એ માત્ર જરૂરિયાત જ નહી પરંતુ આપણી જવાબદારી પણ છે. સમયે આપણને શીખવાડ્યું છે કે સ્થાનિકને આપણે આપણા જીવનનો મંત્ર બનાવવો જ પડશે. તમને આજે જે વૈશ્વિક બ્રાંડ લાગી રહ્યા છે તે પણ એક સમયે બિલકુલ આવા જ સ્થાનિક હતા. પરંતુ જ્યારે ત્યાંના લોકોએ તેમનો ઉપયોગ કરવાનું શરુ કર્યું, તેમનો પ્રચાર કરવાનો શરુ કર્યો, તેમની બ્રાન્ડીંગ કરી, તેમની ઉપર ગર્વ કર્યો, તો તે ઉત્પાદનો, સ્થાનિકમાંથી વૈશ્વિક બની ગયા. એટલા માટે આજથી દરેક ભારતવાસીએ પોતાના સ્થાનિક ઉત્પાદન માટે અવાજ ઉઠાવવાનો છે, માત્ર સ્થાનિક ઉત્પાદનો ખરીદવાના જ નથી પરંતુ તેનો ગૌરવપૂર્ણ રીતે પ્રચાર પણ કરવાનો છે. મને પુરેપૂરો વિશ્વાસ છે કે આપણો દેશ આવું કરી શકે તેમ છે. તમારા પ્રયાસોએ તો દર વખતે તમારા પ્રત્યેની મારી શ્રદ્ધાને વધારેમાં વધારે ઉમેરો કર્યો છે. હું ગર્વ સાથે એક વાતનો અનુભવ કરું છું, યાદ કરું છું. જ્યારે મેં તમને, દેશમાંથી ખાદી ખરીદવાનો આગ્રહ કર્યો હતો. તે પણ કહ્યું હતું કે દેશના હાથશાળના કારીગરોને ટેકો આપો. તમે જુઓ, કેટલા થોડા સમયમાં ખાદી અને હેન્ડલુમ, બંનેની માંગ અને વેચાણ રેકોર્ડ સ્તર પર પહોંચી ગયું છે. એટલું જ નહી, તેને તમે મોટા બ્રાંડ પણ બનાવી દીધા છે. બહુ નાનો અમથો પ્રયાસ હતો પરંતુ પરિણામ મળ્યું, ઘણું સારું પરિણામ મળ્યું. સાથીઓ, બધા જ નિષ્ણાતો જણાવે છે, વૈજ્ઞાનિકો જણાવે છે કે કોરોના લાંબા સમય સુધી આપણા જીવનનો ભાગ બનીને રહેશે. પરંતુ સાથે સાથે જ આપણે એવું પણ નથી થવા દઈ શકતા કે આપણી જિંદગી માત્ર કોરોનાની આસપાસ જ સમેટાઈને રહી જાય. આપણે માસ્ક પહેરીશું, બે ગજના અંતરનું પાલન કરીશું પરંતુ આપણા લક્ષ્યોને દુર નહી થવા દઈએ. એટલા માટે લોકડાઉનનો ચોથો તબક્કો, લોકડાઉન 4, સંપૂર્ણ રીતે નવા રૂપ રંગવાળો હશે, નવા નિયમોવાળો હશે. રાજ્યો પાસેથી અમને જે સૂચનો મળી રહ્યા છે તેમના આધાર પર લોકડાઉન 4 સાથે સંકળાયેલ માહિતી પણ તમને 18 મે પહેલા આપી દેવામાં આવશે. મને પૂરો વિશ્વાસ છે કે નિયમોનું પાલન કરીને, આપણે કોરોના સામે લડીશું અને આગળ પણ વધીશું. સાથીઓ, આપણે ત્યાં કહેવામાં આવે છે કે – ‘સર્વમ આત્મ વશં સુખમ’ અર્થાત, જે આપણા હાથમાં છે, જે આપણા નિયંત્રણમાં છે તે જ સુખ છે. આત્મનિર્ભરતા આપણને સુખ અને સંતોષ આપવાની સાથે સાથે સશક્ત પણ કરે છે. 21મી સદી, ભારતની સદી બનાવવાની આપણી જવાબદારી, આત્મનિર્ભર ભારતના પ્રણ સાથે જ પૂરી થશે. આ જવાબદારીને 130 કરોડ દેશવાસીઓની પ્રાણશક્તિ દ્વારા જ ઉર્જા મળશે. આત્મનિર્ભર ભારતનો આ યુગ, દરેક ભારતવાસીની માટે નૂતન પ્રણ પણ હશે, નૂતન પર્વ પણ હશે. હવે એક નવી પ્રાણશક્તિ, નવી સંકલ્પશક્તિની સાથે આપણે આગળ વધવાનું છે. જ્યારે આચાર વિચાર કર્તવ્ય ભાવથી તરબોળ હોય, કર્મઠતાની પરાકાષ્ઠા હોય, કૌશલ્યની પુંજી હોય તો આત્મનિર્ભર ભારતને બનતા કોણ રોકી શકે તેમ છે? આપણે ભારતને આત્મનિર્ભર ભારત બનાવી શકીએ છીએ. આપણે ભારતને આત્મનિર્ભર બનાવીને જ રહીશું. એ જ સંકલ્પની સાથે, એ જ વિશ્વાસની સાથે, હું તમને ખૂબ ખૂબ શુભકામનાઓ પાઠવું છું. તમે તમારા સ્વાસ્થ્યનું, તમારા પરિવારનું, તમારા નજીકનાઓનું ધ્યાન રાખો. ખૂબ ખૂબ આભાર !! GP/DS (

pib-72205

f83adc246506248a8e88271fba4830ced34d70ee5c670ab08a3b9f1b791de653

guj

પ્રધાનમંત્રીનું કાર્યાલય મુખ્યમંત્રીઓ સાથે સંવાદ વખતે પ્રધાનમંત્રીનું પ્રારંભિક વક્તવ્ય આપ સૌ સાથીઓને ખૂબ ખૂબ અભિનંદન !! અનલૉક-વન શરૂ થયા પછી આપણી આ પ્રથમ મુલાકાત છે. દેશના 21 રાજ્યો અને કેન્દ્ર શાસિત પ્રદેશોમાં અનલૉક-વનના અનુભવો અંગે કાલે મારી સાથે વિસ્તારથી ચર્ચા થઈ હતી. એ હકિકત છે કે કોરોનાનો પ્રસાર કેટલાંક મોટાં રાજ્યો અને મોટા શહેરોમાં વધુ પ્રમાણમાં જણાઈ રહ્યો છે. કેટલાંક શહેરોમાં વધારે ગીચતા, નાના નાના ઘર અને ગલી મહોલ્લામાં ફિઝિકલ ડિસ્ટન્સીંગની પણ ઊણપ ઉપરાંત, રોજે રોજ હજારો લોકોની આવન જાવન, આ બધી બાબતોએ કોરોના સામેની લડાઈને વધુ પડકારજનક બનાવી છે. આમ છતાં પણ દરેક દેશવાસીનો સંયમ, અનેક સ્થળોએ વહિવટી તંત્રની ધગશ અને આપણા કોરોના યોધ્ધાઓના સમર્પણ ભાવને કારણે જ આપણે સ્થિતિને નિયંત્રણની બહાર નથી જવા દીધી. યોગ્ય સમયે ટ્રેસીંગ, સારવાર અને કેસની જાણકારી મળવાને કારણે સંક્રમણમાંથી સાજા થનાર લોકોની સંખ્યા અહીં સતત વધતી રહી છે. એ ખૂબ જ રાહતની બાબત છે કે આઈસીયુ અને વેન્ટીલેટર દ્વારા સારવારની જરૂર પણ ખૂબ ઓછા દર્દીઓને પડી રહી છે. યોગ્ય સમયે લેવામાં આવેલાં સાચાં પગલાંઓને કારણે જ આપણે બધા આ મોટા જોખમનો મુકાબલો કરી શક્યા છીએ. લૉકડાઉન દરમ્યાન દેશની જનતાએ જે શિસ્ત બતાવી છે તેનાથી વાયરસની અતિશય પ્રમાણમાં વૃધ્ધિને અટકાવી શકાઈ છે. સારવારની વ્યવસ્થા હોય કે ના હોય, આરોગ્ય માટેની માળખાગત સુવિધાઓ હોય કે તાલિમ પામેલું માનવ બળ હોય, આજે આપણે ઘણી સારી રીતે સંભાળમાં લેવાયેલી સ્થિતિમાં છીએ. તમે પણ એ બાબતથી સારી રીતે પરિચીત છો કે માત્ર ત્રણ મહિના પહેલાં PPEs માટે, નિદાન કરવાની કીટ માટે માત્ર ભારતમાં જ નહીં, પણ દુનિયાના અનેક દેશોમાં હાહાકાર મચી ગયો હતો. ભારતમાં પણ ખૂબ જ મર્યાદિત જથ્થો ઉપલબ્ધ હતો, કારણ કે આપણે સંપૂર્ણ રીતે આયાત ઉપર જ આધાર રાખતા હતા. જ્યારે આજે સ્થિતિ એવી છે કે સમગ્ર દેશમાં 1 કરોડ કરતાં વધું PPEs અને એટલા જ જથ્થામાં N95 માસ્ક રાજ્યો સુધી પહોંચાડવામાં આવી ચૂક્યા છે. આપણી પાસે નિદાન કરવા માટેની કીટનો પણ પૂરતો જથ્થો છે અને તેની ઉત્પાદન ક્ષમતામાં પણ ઘણો વધારો કરવામાં આવ્યો છે. હવે તો પીએમ કેર ફંડ હેઠળ ભારતમાં જ બનેલા વેન્ટીલેટર્સ પૂરાં પાડવાનો પ્રારંભ થઈ ચૂક્યો છે. આજે સમગ્ર દેશમાં કોરોનાના ટેસ્ટીંગ માટે 900 કરતાં વધુ ટેસ્ટીંગ લેબ છે. લાખો કોવિડ સ્પેશ્યલ બેડ છે, હજારો ક્વોરેન્ટાઈન અને આઈસોલેશન સેન્ટર્સ છે અને દર્દીઓની સગવડ માટે પૂરતા જથ્થામાં ઓક્સીજનનો પૂરવઠો પણ ઉપલબ્ધ છે. લૉકડાઉન દરમ્યાન લાખોની સંખ્યામાં માનવ સંસાધનને તાલિમ આપવામાં આવી છે. સૌથી મોટી વાત તો એ છે કે આજે દેશનો દરેક નાગરિક આ વાયરસ બાબતે અગાઉ કરતાં ઘણો વધુ સચેત થયો છે અને જાગૃત બન્યો છે. આ બધુ રાજ્ય સરકારોના સહયોગથી તથા સ્થાનિક વહિવટી તંત્ર દ્વારા દિવસ- રાત કામ કરવાને કારણે શક્ય બન્યું છે. સાથીઓ, કોરોના સામેની લડાઈમાં જીતનો વિશ્વાસ આપનારી આ બધી બાબતોની વચ્ચે આપણે આરોગ્ય માટેની માળખાગત સુવિધાઓ, માહિતી પધ્ધતિઓ, લાગણીલક્ષી સહયોગ અને લોકોની સામેલગિરીને હંમેશા મજબૂત બનાવવી પડશે. સાથીઓ, કોરોનાના દર્દીઓની વધતી જતી સંખ્યા જોતાં આરોગ્ય અંગેની માળખાગત સુવિધાઓનું વિસ્તરણ કરવું અને દરેક નાગરિકનો જીવ બચાવવો તે આપણાં સૌ માટે સર્વોચ્ચ પ્રાથમિકતા હોવી જોઈએ. આવુ ત્યારે જ બની શકે કે જ્યારે કોરોનાના દરેક દર્દીને યોગ્ય સારવાર પ્રાપ્ત થાય. આના માટે આપણે ટેસ્ટીંગ ઉપર વધુ ભાર મૂકી રહ્યા છીએ, કારણ કે સંક્રમિત વ્યક્તિને આપણે વહેલામાં વહેલી તકે શોધી કાઢીએ અને તેનું ધ્યાન રાખીને તેને આઈસોલશનમાં રાખી શકીએ. આપણે એ બાબતનું પણ ધ્યાન રાખવાનું છે કે આપણી હાલની જે ટેસ્ટીંગની ક્ષમતા છે તેનો પૂરો ઉપયોગ થવો જોઈએ અને તેનું સતત વિસ્તરણ પણ થતું રહેવું જોઈએ. સાથીઓ, વિતેલા બે-ત્રણ માસ દરમ્યાન મોટી સંખ્યામાં ક્વોરેન્ટાઈન અને આઈસોલેશન સેન્ટર્સ પણ તૈયાર કરવામાં આવ્યા છે. તેની ગતિ આપણે વધારવાની રહેશે કે જેથી ક્યાંય પણ દર્દીઓને પથારીની અગવડ પડે નહીં. કોરોનાના હાલના સમયમાં ટેલિમેડિસીનનું મહત્વ પણ ખૂબ જ વધી ગયું છે. પછી ભલેને તે હોમ ક્વોરેન્ટાઈન હોય કે આઈસોલેશનમાં રખાયેલ સાથીદાર હોય કે પછી અન્ય બિમારીનો ભોગ બનેલ વ્યક્તિ હોય. તમામને ટેલિમેડિસીનનો લાભ મળવો જોઈએ અને તે માટે આપણે પ્રયાસોમાં વધારો કરવામો રહેશે. સાથીઓ, તમે સારી રીતે જાણો છો કે કોઈપણ રોગચાળાથી કામ પાર પાડવા માટે યોગ્ય સમયે, યોગ્ય માહિતી મળતી રહે તેનું ખૂબ જ મહત્વ હોય છે. એટલા માટે આપણે એ બાબતનું પણ ધ્યાન રાખવાનું રહેશે કે આપણી હેલ્પ લાઈન સહાયરૂપ બને, સહાયના અભાવવાળી નહીં. જે રીતે આપણો મેડિકલ અને પેરામેડિકલ સ્ટાફ હોસ્પિટલોમાં કોરોના સામેનું યુધ્ધ લડી રહ્યો છે તેવી જ રીતે આપણે સિનિયર ડોક્ટરોની મોટી ટૂકડીઓ તૈયાર કરવાની રહેશે કે જે ટેલિમેડિસીનના માધ્યમથી બિમાર લોકોને માર્ગદર્શન પૂરૂ પાડી શકે અને તેમને સાચી માહિતી આપી શકે. આ ઉપરાંત આપણે યુવાન સ્વંય સેવકોની ફોજ પણ ઉભી કરવાની રહેશે, જે અસરકારક રીતે જનતા માટે હેલ્પ લાઈન ચલાવી શકે. જે જે રાજ્યોમાં આરોગ્ય સેતુ એપ વધારે ડાઉનલોડ થઈ છે ત્યાં ખૂબ જ હકારાત્મક પરિણામો મળ્યા છે. આપણે એવી લગાતાર કોશિષ કરવાની રહેશે કે આરોગ્ય સેતુ એપની પહોંચ વધે, વધુને વધુ લોકો તેને ડાઉનલોડ કરતા રહે. આપણે એ બાબતનું પણ ધ્યાન રાખવાનું રહેશે કે હવે દેશમાં ધીરે ધીરે ચોમાસુ આગળ વધી રહ્યું છે. આ સિઝનમાં આરોગ્ય સંબંધી જે સમસ્યાઓ જોડાયેલી હોય છે તેનો નિકાલ કરવો પણ ખૂબ જ જરૂરી બની રહે છે. આવુ નહીં થઈ શકે તો તે ખૂબ મોટો પડકાર ઉભો કરી શકે તેમ છે. કોરોના વિરૂધ્ધની આ લડાઈનું એક લાગણીલક્ષી પાસુ પણ છે. ચેપ લાગવાના ડરથી, અને તેના કારણે ઉભા થયેલા ભયને કારણે આપણે આપણાં નાગરિકોને કેવી રીતે બહાર કાઢવા જોઈએ તે માટે પણ પ્રયાસ કરવાનો રહે છે. આપણે આપણાં લોકોને એવો વિશ્વાસ અપાવવાનો રહે છે કે કોરોનાને હરાવનારા લોકોની સંખ્યા ઘણી મોટી છે અને તેમાં ખૂબ ઝડપથી વધારો પણ થઈ રહ્યો છે. એટલા માટે કોઈને જો કોરોના થઈ પણ ગયો હોય તો તેનાથી ગભરાટ રાખવાની જરૂર નથી. તેમની દરેક સ્તર ઉપર સંભાળ રાખવી તે આપણાં સૌની અને રાષ્ટ્રની જવાબદારી છે. સાથીઓ, કોરોના સામેની લડાઈમાં સમાજના તમામ વર્ગના લોકો અને દરેક ક્ષેત્ર સાથે જોડાયેલા લોકો, નાગરિક સમાજના લોકોને પણ આપણે સતત પ્રોત્સાહિત કરવાના રહેશે. આ સમગ્ર લડાઈમાં આ બધાંની પ્રશંસાપાત્ર ભૂમિકા રહી છે. આપણાં જાહેર સ્થળો હોય કે આપણી કચેરીઓ હોય, માસ્ક અથવા તો ફેસ કવર, ફિઝીકલ ડીસ્ટન્સીંગ અને સેનેટાઈઝેશનની પ્રક્રિયા અંગે લોકોને વારંવાર યાદ અપાવવાની રહેશે. આ બાબતે કોઈને પણ બેદરકારી દાખવવા નહીં દેવાય. સાથીઓ, અનેક રાજ્યો કોરોના સામેની લડાઈમાં ખૂબ જ પ્રશંસાજનક કામગીરી બજાવી રહ્યા છે. આ રાજ્યોએ જે ઉત્તમ પ્રણાલિઓ અપનાવી છે તેનું આદાન-પ્રદાન થાય તે ખૂબ જરૂરી છે. મને વિશ્વાસ છે કે દરેક રાજ્ય પોતાના અનુભવ અને પોતાના સૂચનો અહિંયા ખૂલ્લા મનથી રજૂ કરશે, કે જેથી આવનારા દિવસોમાં એક બહેતર રણનીતિ બનાવવામાં આપણે સૌનો સહકાર મેળવી શકીએ. હવે હું ગૃહમંત્રીશ્રીને આગ્રહ કરૂં છું કે તે આ ચર્ચાને આગળ ધપાવે. GP/DS (

pib-85469

92be54b2f0d5b2581de71237663fcdad5b6d3539a23d9d519d8a806aeba7a713

guj

પ્રધાનમંત્રીનું કાર્યાલય 30 એપ્રિલ, 2017 ના રોજ પ્રધાનમંત્રી દ્વારા ઓલ ઇન્ડિયા રેડિયો પર ‘મન કી બાત’ સંબોધનનો મુળપાઠ મારા વ્હાલા દેશવાસીઓ, નમસ્કાર, દરેક ‘મન કી બાત’ પહેલાં દેશના ખૂણે ખૂણામાંથી, દરેક ઉંમરના લોકો તરફથી ‘મન કી બાત’ માટે ઢગલાબંધ સૂચનો આવે છે. આકાશવાણી પર આવે છે, નરેન્દ્ર મોદી એપ્સ પર આવે છે. MyGov દ્વારા આવે છે, ફોન દ્વારા આવે છે, રેકોર્ડેડ સંદેશા દ્વારા આવે છે અને જ્યારે ક્યારેક પણ સમય કાઢીને તે જોઉં છું તો મારા માટે એક સુખદ અનુભવ હોય છે. એટલી વિવિધતાભરી માહિતી મળે છે!! દેશના દરેક ખૂણામાં શક્તિઓનો અંબાર પડેલો છે. સાધકની જેમ સમાજને સમર્પિત લોકોનું અગણિત યોગદાન ! બીજી તરફ કદાચ સરકારની નજર પણ નહીં પડતી હોય એવી સમસ્યાઓનો પણ અંબાર જોવા મળે છે. કદાચ વ્યવસ્થાને પણ આદત થઈ ગઈ હશે, લોકોને પણ આદત પડી ગઈ હશે અને મેં જોયું છે કે બાળકોની જીજ્ઞાસાઓ, યુવાનોની મહાત્વાકાંક્ષાઓ, વડિલોના અનુભવનો નિચોડ, એમ ભાત-ભાતની વાતો સામે આવે છે. દરેક વખતે જેટલા ઈનપુટ્સ ‘મન કી બાત’ માટે આવે છે. સરકારમાં તેનું વિગતવાર વિશ્લેષણ કરાય છે. સૂચનો કેવા પ્રકારનાં છે ? ફરિયાદો શી છે ? લોકોના અનુભવ શું છે ? સામાન્ય રીતે જોવા મળે છે કે માણસનો સ્વભાવ હોય છે, બીજાને સલાહ આપવાનો. ટ્રેનમાં, બસમાં જતા હોઈએ અને કોઈને ઉધરસ આવે તો તરત બીજો આવીને કહેશે કે 'આમ કર'.... સલાહ-સૂચન આપવાનું જાણે આપણે ત્યાં સ્વભાવમાં છે. શરૂમાં ‘મન કી બાત’ માટે જ્યારે પણ સૂચનો આવતાં હતાં, તેમાં સલાહના શબ્દ સાંભળવા મળતા હતા, વાંચવા મળતા હતા. તો અમારી ટીમને પણ એવું જ લાગતું હતું કે, ઘણા લોકોને કદાચ આ ટેવ હશે, પણ અમે જરા જીણવટથી જોવાની કોશીશ કરી તો હું હકીકતમાં ખૂબ ભાવવિભોર થઈ ગયો. સૂચનો કરનારાં કે મારા સુધી પહોંચવાનો પ્રયાસ કરનારા મોટાભાગના એ લોકો છે જે હકીકતમાં પોતાના જીવનમાં કંઈક ને કંઈક કરે છે. કંઈક સારું થાય એ માટે તેઓ પોતાની બુદ્ધિ, શક્તિ, સામર્થ્ય અને પરિસ્થિતિ પ્રમાણે પ્રયત્નશીલ છે અને આ બાબત જ્યારે ધ્યાનમાં આવી તો મને લાગ્યું કે આ સૂચનો સામાન્ય નથી, એ અનુભવના નિચોડમાંથી નીકળેલાં છે. કેટલાક લોકો એટલા માટે સૂચન કરે છે કે તેમને લાગે છે કે, તેઓ જ્યાં કામ કરે છે ત્યાં અમલ કરાતો વિચાર જો વધુ લોકો સાંભળે અને તેને બહોળું સ્વરૂપ મળી જાય તો ઘણા લોકોને ફાયદો થઈ શકે છે અને એટલા માટે તેમની સ્વાભાવિક ઈચ્છા હોય છે કે 'મન કી બાત'માં તેનો ઉલ્લેખ થઈ જાય તો સારું. મારી દૃષ્ટિએ આ બધી બાબતો અત્યંત સકારાત્મક છે, તેથી સૌથી પહેલાં તો વધુમાં વધુ સૂચનો જે કર્મયોગીઓનાં છે, સમાજ માટે જેઓ કંઈક ને કંઈક કરી છૂટનારા છે તેમના પ્રત્યે હું આભાર વ્યક્ત કરું છું, એટલું જ નહીં, જ્યારે પણ હું કોઈ વાતનો ઉલ્લેખ કરું છું, તો એવી એવી બાબતો ધ્યાનમાં આવે છે અને બહુ મોટો આનંદ આવે છે. ગયે વખતે ‘મન કી બાત’માં કેટલાક લોકોએ સૂચન કરેલું કે અન્નનો બગાડ થાય છે, તે માટે તેમણે ચિંતા વ્યક્ત કરી હતી, તો મેં તેનો ઉલ્લેખ કર્યો હતો અને એ ઉલ્લેખ કર્યા પછી નરેન્દ્ર મોદી એમ પર, માય ગવ પર, દેશમાં ચારેય દિશાઓથી અનેક લોકોએ જણાવ્યું કે, કેવા કેવા નવિનતમ વિચારો સાથે અન્નનો બગાડ અટકાવવા માટે તેમણે કેવા કેવા પ્રયોગો કર્યા છે. મેં પણ ક્યારેય વિચાર્યું નહોતું કે આજે આપણા દેશમાં યુવાપેઢી લાંબા સમયથી આ કામ કરી રહી છે. હા, કેટલીક સામાજિક સંસ્થાઓ કામ કરે છે એ તો આપણે વર્ષોથી જાણતા આવ્યા છીએ, પરંતુ મારા દેશના યુવાનો તેમાં લાગેલા છે એ તો મને પછી જ ખબર પડી. કેટલાએ મને વિડીઓ મોકલ્યા છે. કેટલાંય એવાં સ્થાન છે જ્યાં રોટી બેંક ચાલે છે. લોકો આ રોટી બેંકમાં પોતાના તરફથી રોટલી જમા કરાવે છે, શાક જમા કરાવે છે અને જરૂરિયાતવાળા લોકો છે તેઓ ત્યાંથી તેને મેળવે પણ છે. આપવાવાળાને પણ સંતોષ થાય છે. લેવાવાળાને પણ ક્યારેય નીચું નથી જોવું પડતું. સમાજના સહકારથી કેવાં કેવાં કામ થાય છે તેનું આ ઉદાહરણ છે. આજે એપ્રિલ મહિનો પૂરો થઈ રહ્યો છે, છેલ્લો દિવસ છે. પહેલી મેના દિવસે ગુજરાત અને મહારાષ્ટ્રનો સ્થાપના દિવસ છે. આ પ્રસંગે બંને રાજ્યોના નાગરિકોને મારા તરફથી અનેક-અનેક શુભેચ્છાઓ. બંને રાજ્યોએ વિકાસની નવી ઊંચાઈઓ સર કરવાનો લગાતાર પ્રયાસ કર્યો છે. દેશની ઉન્નતિમાં યોગદાન આપ્યું છે. આ બંને રાજ્યોમાં મહાપુરૂષોની અવિરત શ્રૃંખલા અને સમાજનાં તમામ ક્ષેત્રોમાં તેમનું જીવન આપણને પ્રેરણા આપતું રહે છે અને આ મહાપુરૂષોનું સ્મરણ કરતાં કરતાં, રાજ્યના સ્થાપના દિવસે, આઝાદીનાં 75 વર્ષે, એટલે કે 2022માં આપણે આપણા રાજ્યને, આપણા સમાજને, પોતાના શહેરને, પોતાના પરિવારને ક્યાં પહોંચાડીશું તેનો સંકલ્પ લેવો જોઈએ. આ બંને રાજ્યોને મારી ખૂબ-ખૂબ શુભેચ્છાઓ છે. એક જમાનો હતો જ્યારે 'આબોહવા પરિવર્તન' એ શિક્ષણ-જગતનો વિષય ગણાતો હતો, પરિસંવાદોનો વિષય ગણાતો હતો, પરંતુ આજે, આપણી રોજબરોજની જીંદગીમાં આપણે તેનો અનુભવ પણ કરીએ છીએ અને અચરજ પણ વ્યક્ત કરીએ છીએ. કુદરતે પણ રમતના બધા નિયમ બદલી નાખ્યા છે. આપણા દેશમાં જે ગરમી મે-જૂનમાં પડે છે, તે આ વખતે માર્ચ-એપ્રિલમાં અનુભવવાનો વારો આવ્યો અને ‘મન કી બાત’ વિષે જ્યારે હું લોકોનાં સૂચનો મેળવી રહ્યો હતો ત્યારે મને મોટાભાગનાં સૂચનો આ ગરમીના સમયમાં શું કરવું જોઈએ, તેના પર જ લોકોએ આપ્યાં છે. આમ જૂઓ તો બધી બાબતો પ્રચલિત છે. નવું નથી હોતું, પરંતુ તો પણ જે તે સમયે તેનું પુનઃસ્મરણ ખૂબ કામ આવે છે. શ્રીમાન પ્રશાંતકુમાર મિશ્ર અને ટી.એસ.કાર્તિક જેવા અનેક મિત્રોએ પક્ષીઓ માટે ચિંતા વ્યક્ત કરી છે. આ મિત્રોએ કહ્યું છે કે, બાલ્કનીમાં, છત પર પાણી મૂકવું જોઈએ અને મેં જોયું છે કે પરિવારનાં નાનાં બાળકો આ કામ બહુ સરસ કરે છે. એકવાર એમને સમજાઈ જાય કે આ પાણી શા માટે ભરવું જોઈએ, પછી એ દિવસમાં 10 વાર જોવા જાય છે કે જે વાસણ રાખ્યું છે તેમાં પાણી છે કે નહીં અને એ પણ જૂએ છે કે પક્ષી આવ્યાં કે નથી આવ્યાં. આપણને થાય છે કે, આ રમત ચાલી રહી છે, પરંતુ હકીકતમાં બાળકના મનમાં સંવેદનાઓ જગાડવાનો આ અદભૂત અનુભવ હોય છે. તમે પણ ક્યારેક જોજો, પશુ-પક્ષી સાથે થોડી આવી પણ લાગણી એક નવા જ આનંદનો અનુભવ કરાવે છે. થોડા દિવસ પહેલાં ગુજરાતથી શ્રીમાન જગતભાઈએ મને એમનું પુસ્તક મોકલ્યું છે. ‘Save The Sparrows’. અને તેમાં એમણે ચકલીની ઘટી રહેલી વસતી પ્રત્યે ચિંતા તો વ્યક્ત કરી છે જ, પરંતુ તેમણે પોતે એક અભિયાન ઉપાડી લઈને તેના સંરક્ષણ માટે કેવા કેવા પ્રયોગો કર્યા છે, કેવા પ્રયાસો કર્યા છે, તેનું ખૂબ સારું વર્ણન એ પુસ્તકમાં છે. આમ તો આપણા દેશમાં પશુ-પક્ષી, પ્રકૃતિ સાથે સહજીવનની વાતો, તેના રંગે આપણે રંગાયેલા છીએ, તેની વાત થાય છે જ, પરંતુ સામૂહિકરૂપે આવા પ્રયાસોને બળ આપવામાં આવે તે જરૂરી છે. હું જ્યારે ગુજરાતમાં મુખ્યમંત્રી હતો ત્યારે દાઉદી વોહરા સમાજના ધર્મગુરુ સૈયદના સાહેબને સો વરસ થતાં હતાં. તેઓ 103 વરસ જીવ્યા હતા અને તેમના સો વરસ નિમિત્તે વોહરા સમાજે બુરહાની ફાઉન્ડેશન દ્વારા ચકલીને બચાવવા માટે એક બહુ મોટું અભિયાન ચલાવ્યું હતું. તેનો શુભારંભ કરાવવાનો મને મોકો મળ્યો હતો. લગભગ 52 હજાર ચકલીની ચણની તાસકો તેમણે દુનિયાના ખૂણેખૂણે વહેંચી હતી. તેને ગીનીઝ બૂક ઓફ વર્લ્ડ રેકોર્ડમાં પણ સ્થાન મળ્યું હતું. કોઈ કોઈ વાર આપણે એટલાં વ્યસ્ત હોઈએ છીએ કે, છાપું નાખનારો, દૂધવાળો, શાકભાજીવાળો, ટપાલી, કોઈપણ આપણા આંગણે આવે છે, પણ આપણે એ ભૂલી જઈએ છીએ કે, 'ગરમીના દિવસો છે, પહેલાં એને જરા પાણીનું તો પૂછીએ.' નવયુવાન મિત્રો, થોડી વાતો હું આપની સાથે પણ કરવા ઈચ્છું છું. કોઈ કોઈ વાર મને ચિંતા થાય છે કે, આપણી યુવા પેઢીને એશો-આરામમાં જ જીવન વિતાવવામાં મજા આવે છે. મા-બાપ પણ એક રક્ષાત્મક અવસ્થામાં તેમનું લાલન-પાલન કરે છે. બીજા કેટલાક સામા છેડાના પણ હોય છે, પરંતુ મોટાભાગના આરામની જીંદગીવાળા જ નજરે પડે છે. હવે પરિક્ષાઓ પૂરી થઈ ચૂકી છે. રજાની મજા લેવા માટે યોજનાઓ બની ચૂકી હશે. ઉનાળુ વેકેશન ગરમી હોવા છતાં પણ જરા સારું લાગે છે, પરંતુ હું એક મિત્રરૂપે તમારું વેકેશન કેવું વીતે તેના વિષે થોડીક વાતો કરવા ઈચ્છું છું. મને વિશ્વાસ છે કે કેટલાક મિત્રો જરૂર પ્રયાસો કરશે અને મને જણાવશે પણ ખરા ! શું તમે વેકેશનના આ સમયનો ઉપયોગ મારા સૂચન પ્રમાણે કરશો ! હું ત્રણ સૂચન કરું છું, તેમાંથી ત્રણેયનો અમલ કરો તો બહુ સારી વાત છે, પરંતુ ત્રણમાંથી એકનો અમલ કરવાનો તો પ્રયત્ન કરજો. એ જૂઓ કે નવો અનુભવ થાય. પ્રયત્ન કરજો કે નવું કૌશલ્ય શીખવા મળે. ક્યારે જોયું ન હોય, વિચાર્યું ન હોય, જાણતા ન હોવ, પરંતુ તો પણ ત્યાં જવાનું મન થતું હોય તો ત્યાં જવાનો પ્રયત્ન કરજો. નવું સ્થળ, નવા અનુભવો, નવું કૌશલ્ય. કોઈ કોઈ વાર કોઈ વસ્તુને ટીવી પર જોવી, અથવા પુસ્તકમાં તેના વિષે વાંચવું કે પરિચિતો પાસેથી સાંભળવું અને તે જ વસ્તુનો જાતે અનુભવ કરવો, તે બંનેમાં આસમાન-જમીનનું અંતર હોય છે. હું તમને આગ્રહ કરીશ કે આ વેકેશનમાં તમારી જે પણ જિજ્ઞાસા હોય તે જાણવાની કોશીશ કરજો, નવો પ્રયોગ કરજો. અખતરો હકારાત્મક હોય, થોડો આરામથી બહારનો હોય તો પણ કરજો. આપણે મધ્યમવર્ગના કુટુંબના છીએ, સુખી કુટુંબના છીએ. તો દોસ્તો, શું ક્યારેય તમને મન થાય છે રીઝર્વેશન વિના રેલવેના બીજા વર્ગમાં ટિકીટ લઈને ચડી જઈએ, ઓછામાં ઓછી 24 કલાક મુસાફરી કરીએ. શું અનુભવ મળે છે? એ મુસાફરોની શી વાતો હોય છે? કદાચ આખા વરસમાં જે શીખી નથી શકતા તેટલું એ 24 કલાકની રીઝર્વેશન વિનાની, ગીર્દીવાળી ટ્રેનમાં કે જ્યાં બેસવા-સુવા જગ્યા પણ ન મળે, ઉભા-ઉભા જવું પડે તેમાં શીખવા મળશે, ક્યારેક તો અનુભવ કરો. હું એમ નથી કહેતો કે વારંવાર કરો, એકાદવાર તો અનુભવ કરો. સાંજનો સમય હોય, તમારો ફુટબોલ લઈને કે વોલીબોલ લઈને અથવા રમત-ગમતનું કોઈપણ સાધન લઈને તદ્દન ગરીબ વસ્તીમાં પહોંચી જાવ. એ ગરીબ બાળકો સાથે પોતે રમો, તમે જોજો, પહેલાં કદાચ ક્યારેય ના મળ્યો હોય તેવો રમતનો આનંદ તમને મળશે. સમાજમાં આ પ્રકારનું જીવન વિતાવનારાં બાળકોને જ્યારે તમારી સાથે રમવાની તક મળશે ત્યારે તેમના જીવનમાં કેટલો મોટો બદલાવ આવશે, એ તમે વિચાર્યું છે.?! અને મને ભરોસો છે કે તમે એકવાર જશો તો વારંવાર જવાનું તમને મન થશે. આ અનુભવ તમને ઘણું બધું શીખવશે. કેટલાંય સ્વયંસેવક સંગઠનો સેવાનાં કામ કરતાં રહે છે. તમે પણ ગુગલ ગુરુ સાથે જોડાયેલા છો તેના પર શોધો. આવા કોઈ સંગઠન સાથે 15 દિવસ, 20 દિવસ જોડાઈ જાવ. નીકળી પડો, જંગલોમાં નીકળી પડો. કોઈકોઈ વાર ઘણા સમર કેમ્પ યોજાય છે, વ્યક્તિત્વ વિકાસના કેમ્પ થાય છે, કેટલાય પ્રકારના વિકાસ માટે યોજાય છે, તેમાં ભાગ લઈ શકો છો. પરંતુ સાથે સાથે તમને ક્યારેય એવું લાગતું હોય કે તમે આવા સમર કેમ્પ કર્યા છે, વ્યક્તિત્વ વિકાસનો અભ્યાસક્રમ ભણ્યા છો તો આપ સમાજમાં જેમને આવા કેમ્પમાં ભાગ લેવાની તક નથી મળી એવા લોકો પાસે પહોંચી જાવ અને તમે જે શીખ્યા છો તે પૈસા લીધા વિના એ લોકોને શીખવો. કેવી રીતે વિકાસ કરી શકાય છે તે આપ તેમને શીખવી શકો છો. મને એક વાતની ચિંતા સતાવી રહી છે. ટેકનોલોજી અંતર ઘટાડવા માટે આવી, સીમાઓ ભૂંસી નાખવા માટે આવી, પરંતુ તેનું દુષ્પરિણામ એ આવ્યું કે એક જ ઘરમાં છ જણા એક જ ઓરડામાં બેઠા હોય, પરંતુ અંતર એટલું હોય કે ક્લપના ન કરી શકો. કેમ ? દરેક વ્યક્તિ ટેકનોલોજીથી ક્યાંક બીજે વ્યસ્ત થઈ ગઈ છે. સામૂહિકતા પણ એક સંસ્કાર છે. સામૂહિકતા એક શક્તિ છે. બીજી મેં વાત કરી કૌશલ્ય-સ્કીલની. તમે કંઈક નવું શીખો એવું તમને મન નથી થતું? આજે હરીફાઈનો જમાનો છે. પરીક્ષામાં એટલા ગળાડૂબ રહો છો, સારામાં સારા માર્ક્સ-ગુણ મેળવવા લાગી પડો છો, ખોવાઈ જાવ છો, વેકેશનમાં પણ કોઈ ને કોઈ કોચિંગ ક્લાસ ગોઠવાયેલા રહે છે. આગામી પરીક્ષાની ચિંતા વળગેલી હોય છે. કોઈ કોઈ વાર તો ડર લાગે છે કે, આપણી યુવા પેઢી યંત્ર માનવ-રોબોટ તો નથી બની રહી? યંત્રવચ જીવન તો નથી વિતાવી રહી? ! દોસ્તો જીવનમાં કંઈક બનવાના સપના, એ સારી વાત છે, કંઈક કરી છૂટવાનો ઈરાદો, એ સારી વાત છે અને કરવું પણ જોઈએ. પરંતુ એ પણ જુઓ કે આપની અંદર જે 'હ્યુમન એલીમેન્ટ' છે તે તો ક્યાંક કુંઠિત નથી થઈ રહ્યું ને ?, આપણે માનવીય ગુણોથી ક્યાંક દૂર તો નથી જઈ રહ્યા ને? સ્કીલ ડેવેલપમેન્ટમાં આ મુદ્દા પર થોડો ભાર મૂકી શકાય કે શું?. ટેક્નોલોજીથી દૂર, પોતાની સાથે સમય વિતાવવાનો પ્રયાસ. સંગીતનું કોઈ વાદ્ય શીખી રહ્યા છો, કોઈ નવી ભાષાના 5-50 વાક્ય શીખી રહ્યા છો, તમિલ હોય, તેલુગુ હોય, અસમી હોય, બાંગ્લા હોય, મલયાલમ હોય, ગુજરાતી હોય, મરાઠી હોય કે પંજાબી હોય. કેટલી વિવિધતાથી ભરેલો દેશ છે અને નજર કરીએ તો આપણી આસપાસમાં જ કોઈને કોઈ શીખવાડવાવાળું મળી શકે છે. સ્વિમિંગ નથી આવડતું તો સ્વિમિંગ શીખો, ડ્રોઈંગ કરો, ભલે ઉત્તમ ડ્રોઈંગ નહીં આવડે પરંતુ થોડો તો કાગળ પર હાથ અજમાવવાની કોશીશ તો કરો. આપની અંદરની જે સંવેદના છે તે પ્રગટ થવા લાગશે. ક્યારેક નાના-નાના કામ જેને આપણે કહીયે છીયે તે શા માટે આપણે ન શીખીયે. આપને કાર ડ્રાઈવિંગ શીખવાનું મન થાય છે. શું ક્યારેય ઓટો રિક્ષા શીખવાનું મન થાય છે ? આપ સાયકલ તો ચલાવી લ્યો છો પરંતુ ત્રણ પૈડાવાળી સાયકલ, જે લોકોને લઈને જાય છે – ક્યારેય ચલાવવાની કોશીશ કરી છે. આપ જોશો કે આ બધા નવા પ્રયોગ, આ સ્કીલ એવી છે જે આપને આનંદ પણ આપશે અને જીવનને જે એક દાયરામાં બાંધી દીધું છે જેમાંથી તે આપને બહાર પણ કાઢશે. 'આઉટ ઓફ બોકસ' કંઈક કરો દોસ્તો. જિંદગી બનાવવાનો આ જ તો એક અવસર હોય છે. અને આપ વિચારતા હશો કે બધી પરીક્ષાઓ પૂરી થઈ જાય, કારકિર્દીના નવા પડાવ પર જઈશ ત્યારે શીખીશ તો એ મોકો નહીં આવે. બાદમાં આપ અન્ય ઝંઝટોમાં પડી જશો અને તેથી જ હું આપને કહીશ કે જો આપને જાદુ શીખવાનો શોખ હોય તો પત્તાનો જાદુ શીખો. આપના યાર-દોસ્તોને જાદુ દેખાડતા રહો. કંઈકને કંઈક એવી વસ્તુ જે આપ નથી જાણતા, તેને જાણવાનો પ્રયાસ કરો. તેનાથી આપને જરૂર લાભ થશે. આપની અંદરની માનવીય શક્તિઓને ચેતના મળશે. વિકાસ માટે ઘણો જ સારો અવસર બની રહેશે. હું મારા અનુભવ પરથી કહું છું કે દુનિયાને જોવાથી એટલું શીખવા અને સમજવાનું મળે છે જેની આપણે કલ્પના ન કરી શકીએ. નવા-નવા સ્થાન, નવા-નવા શહેર, નવા-નવા નગર, નવા-નવા ગામ, નવા-નવા વિસ્તાર, પરંતુ જતા પહેલાં ક્યાં જાવ છો તેનો અભ્યાસ કરવો અને જઈને એક જિજ્ઞાસુની જેમ તેને જોવું, સમજવું, લોકો સાથે ચર્ચા કરવી, તેમને પૂછવું અને જો આ પ્રયાસ કર્યો તો તેને જોવાનો આનંદ કંઈક ઓર જ હશે. આપ જરૂર કોશીશ કરો અને નક્કી કરો, વધુ ટ્રાવેલિંગ ન કરો. એક સ્થાન પર જઈને ત્રણ દિવસ ચાર દિવસ વિતાવો. બાદમાં બીજા સ્થાન પર જાઓ, ત્યાં ત્રણ દિવસ – ચાર દિવસ વિતાવો. તેનાથી આપને ઘણું શીખવાનું મળશે. હું ઈચ્છીશ અને એ પણ સાચું છે કે આપ જ્યારે જઈ રહ્યા હોવ તો મને તેની તસવીર પણ શેર કરો. શું નવું જોયું?, ક્યાં ગયા હતા? આપ 'હેશટેગ ઈનક્રેડિબલ ઈન્ડિયા' નો ઉપયોગ કરીને આપના અનુભવોને શેર કરો. દોસ્તો, આ વખતે ભારત સરકારે પણ આપના માટે સારો અવસર આપ્યો છે. નવી પેઢી તો રોકડમાંથી લગભગ મુક્ત થઈ રહી છે. તેમને કેશની જરૂરિયાત નથી. તેઓ ડિજીટલ કરન્સીમાં વિશ્વાસ કરતા થઈ ગયા છે. આપ તો કરો છો પરંતુ આ જ યોજનાથી આપ કમાણી પણ કરી શકો છો આપે વિચાર્યું છે? ભારત સરકારની એક યોજના છે. જો ભીમ એપ જે આપ ડાઉનલોડ કરતા હશો. આપ ઉપયોગ પણ કરતા હશો. પરંતુ બીજાને તે refer કરો. કોઈ અન્યને જોડો અને તે નવી વ્યક્તિ ત્રણ transaction કરે, આર્થિક કારોબાર ત્રણવાર કરે, તો એ કામ કરવા માટે આપને 10 રૂપિયાની કમાણી થાય છે. આપના ખાતામાં સરકાર તરફથી 10 રૂપિયા જમા થઈ જશે. જો દિવસમાં આપે 20 લોકો પાસેથી કરાવી લીધું તો સાંજ થતાં થતાં આપ 200 રૂપિયા કમાઈ લેશો. વેપારીઓને પણ કમાણી થઈ શકે છે, વિદ્યાર્થીઓને પણ કમાણી થઈ શકે છે. અને આ યોજના 14 ઓક્ટોબર સુધી છે. ડિજીટલ ઈન્ડિયા બનાવવામાં આપનું યોગદાન હશે. આપ new Indiaના એક પ્રહરી બની જશો. તો વેકેશનનું વેકેશન અને કમાણીની કમાણી. Refer and earn. સામાન્ય રીતે આપણા દેશમાં VIP culture પ્રત્યે નફરતનો એક માહોલ છે પરંતુ તે એટલો ઉંડો છે તેનો મને હમણાં હમણાં અનુભવ થયો. જ્યારે સરકારે એ નક્કી કર્યું કે હવે હિન્દુસ્તાનનો કેટલો મોટો વ્યક્તિ કેમ ન હોય, તે તેની કાર પર લાલ લાઈટ લગાવીને નહીં ફરે. તે એક પ્રકારથી VIP culture નું symbol બની ગયું હતું, પરંતુ અનુભવ કહે છે કે લાલ લાઈટ તો વાહન પર લાગતી હતી, ગાડી પર લાગતી હતી, પરંતુ તે મગજમાં ઘૂસી જતી હતી અને માનસીક રીતે VIP culture ઘર કરી ગયું હતું. હમણાં જ તો લાલ લાઈટ ગઈ છે તેનાથી કોઈ એ દાવો તો નહીં કરી શકે કે મગજમાં જે લાલ લાઈટ ઘૂસી ગઈ છે તે નીકળી ગઈ હશે. મને બહુ રસપ્રદ એક ફોન કોલ આવ્યો. ખૈર, એ ફોનમાં તેમણે આશંકા પણ વ્યક્ત કરી છે પરંતુ અત્યારે આ ફોન કોલથી એવો અંદાજ આવે છે કે સામાન્ય માનવી આ વસ્તુઓ પસંદ નથી કરતો. તેનાથી તેને દૂર હોવાનો અનુભવ થાય છે. “નમસ્કાર પ્રધાનમંત્રી જી, હું શિવા ચૌબે બોલી રહી છું, જબલપુર મધ્યપ્રદેશથી. હું સરકારના red beacon light ban વિશે કંઈક કહેવા માગું છું. મેં ન્યૂઝપેપરમાં એક લાઈન વાંચી જેમાં લખ્યું હતું, “every Indian is a VIP on a road” આ સાંભળીને મને બહુ ગર્વ થયો અને ખુશી પણ થઈ કે આજે મારો ટાઈમ પણ એટલો જ મહત્વનો છે. મારે ટ્રાફિક જામમાં નથી ફસાવું અને મારે કોઈના માટે રોકાવું પણ નથી. તો હું આપને દિલથી બહુ જ ધન્યવાદ આપવા ઈચ્છું છું આ નિર્ણય માટે. અને આ જે આપે સ્વચ્છ ભારત અભિયાન ચલાવ્યું છે તેમાં આપણો દેશ જ સાફ નથી થઈ રહ્યો, આપણાં રસ્તાઓ પરથી VIPની દાદાગીરી પણ સાફ થઈ રહી છે- તો તે બદલ ધન્યવાદ ” સરકારી નિર્ણયથી લાલ લાઈટનું જવું એ તો એક વ્યવસ્થાનો હિસ્સો છે. પરંતુ મનથી પણ આપણે પ્રયત્નપૂર્વક તેને કાઢવાનું છે. આપણે બધા મળીને જાગૃત પ્રયાસ કરીશું તો નીકળી શકશે. New India નો અમારો concept જ આ છે કે દેશમાં VIP ની જગ્યાએ EPI નું મહત્વ વધે. અને જ્યારે હું VIPના સ્થાને EPI કહી રહ્યો છું તો મારો ભાવ સ્પષ્ટ છે કે - Every Person is Important. દરેક વ્યક્તિનું મહત્વ છે, દરેક વ્યક્તિનું મહાત્મ્ય છે. સવા સો કરોડ દેશવાસીઓનું મહત્વ આપણે સ્વિકાર કરીએ, સવા સો કરોડ દેશવાસીઓનું મહાત્મ્ય સ્વિકાર કરીએ તો મહાન સપનાઓને પૂરા કરવા કેટલી બધી મોટી શક્તિ એક થઈ જશે. આપણે સહુએ મળીને કરવાનું છે. મારા પ્રિય દેશવાસીઓ, હું હંમેશા કહેતો રહુ છું કે આપણે ઈતિહાસને, આપણી સંસ્કૃતિઓને, આપણી પરંપરાઓને વારંવાર યાદ કરતાં રહીએ. તેમાંથી આપણને ઉર્જા મળે છે, પ્રેરણા મળે છે. આ વર્ષે આપણે સવા સો કરોડ દેશવાસી સંત રામાનુજાચાર્ય જીની 1000મી જયંતિ મનાવી રહ્યા છીએ. કોઈના કોઈ કારણથી આપણે એટલા બંધાઈ ગયા છીએ, એટલા નાના થઈ ગયા છીએ કે વધુમાં વધુ શતાબ્દી સુધીનો જ વિચાર કરીએ છીએ. દુનિયાના અન્ય દેશ માટે તો શતાબ્દીનું બહુ મોટું મહત્વ હોય છે. પરંતુ ભારત એટલું પુરાતન રાષ્ટ્ર છે કે તેના નસીબમાં હજાર વર્ષ અને હજાર વર્ષથી પણ જૂની યાદોને મનાવવાનો અવસર આપણને મળ્યો છે. એક હજાર વર્ષ પહેલાનો સમાજ કેવો હશે? વિચાર કેવા હશે? થોડી કલ્પના તો કરો. આજે પણ સામાજિક રૂઢીઓને તોડવી હોય તો પણ કેટલી મુશ્કેલી આવે છે. એક હજાર વર્ષ પહેલાં કેવું થતું હશે? બહુ ઓછા લોકોને ખબર હશે કે રામાનુજાચાર્યજીએ સમાજમાં જે ખરાબી હતી, ઉંચ-નીચનો ભાવ હતો, છૂત-અછૂતનો ભાવ હતો, જાતિવાદનો ભાવ હતો, તેની સામે બહુ મોટી લડાઈ લડી હતી. સ્વયં તેમના આચરણ દ્વારા સમાજ જેને અછૂત માનતો હતો તેમને ગળે લગાડ્યા હતા. હજાર વર્ષ પહેલા તેમના મંદિર પ્રવેશ માટે તેમણે આંદોલન કર્યું હતું અને સફળતાપૂર્વક મંદિર પ્રવેશ કરાવ્યો હતો. આપણે કેટલા ભાગ્યશાળી છીએ કે દરેક યુગમાં આપણા સમાજની ખરાબીને ખતમ કરવા માટે આપણા સમાજમાંથી જ મહાપુરુષ પેદા થાય છે. સંત રામાનુજાચાર્યજીની 1000મી જયંતિ મનાવીયે છીએ ત્યારે સામાજિક એકતા માટે, સંગઠનમાં શક્તિ છે – એ ભાવને જગાડવા માટે તેમની પાસેથી પ્રેરણા લઈએ. ભારત સરકાર પણ કાલે 1 મે ના દિવસે સંત રામાનુજાચાર્યજીની સ્મૃતિમાં એક stamp release કરવા જઈ રહી છે. હું સંત રામાનુજાચાર્યજીને આદરપૂર્વક નમન કરું છું, શ્રદ્ધા-સુમન અર્પણ કરું છું. મારા પ્રિય દેશવાસીઓ, કાલે 1 મે નું એક અલગ મહત્વ પણ છે. દુનિયાના કેટલાય ભાગોમાં તેને શ્રમિક દિવસ ના રૂપમાં પણ મનાવવામાં આવે છે. અને જ્યારે શ્રમિક દિવસની વાત આવે છે. Labour ની ચર્ચા થાય છે. Labourersની ચર્ચા થાય છે તો મને બાબા સાહેબ આંબેડકરની યાદ આવે તે બહુ સ્વાભાવિક છે. અને બહુ ઓછા લોકોને ખબર હશે કે આજે શ્રમિકોને જે સગવડો મળે છે, જે આદર મળે છે, તેના માટે આપણે બાબા સાહેબના આભારી છીએ. શ્રમિકોના કલ્યાણ માટે બાબા સાહેબનું યોગદાન અવિસ્મરણીય છે. આજે જ્યારે હું બાબા સાહેબની વાત કરું છું, સંત રામાનુજાચાર્ય જીની વાત કરું છું તો 12 મી સદીના કર્ણાટકના મહાન સંત અને સામાજિક સુધારક જગત ગુરુ બસવેશ્વર જી ની પણ યાદ આવે છે. કાલે જ મને એક સમારંભમાં જવાનો અવસર મળ્યો હતો. તેમના વચનામૃતના સંગ્રહોના લોકાર્પણનો એ અવસર હતો. 12મી શતાબ્દીમાં કન્નડ ભાષામાં તેમણે શ્રમ, શ્રમિક તેના પર ગહન વિચાર મૂક્યા હતા. કન્નડ ભાષામાં તેમણે કહ્યું હતું, - “કાય કવે કૈલાસ”, તેનો અર્થ થાય છે – આપ આપના પરિશ્રમ થકી જ ભગવાન શિવના ઘરે કૈલાશની પ્રાપ્તિ કરી શકો છો એટલે કે કર્મ કરવાથી જ સ્વર્ગની પ્રાપ્તિ થાય છે. બીજા શબ્દોમાં કહીએ તો શ્રમ જ શિવ છે. હું વારંવાર શ્રમેવ-જયતેની વાત કરું છું. Dignity of Labourની વાત કરું છું. મને બરાબર યાદ છે કે ભારતીય મજૂર સંઘના જનક અને ચિંતક જેમણે શ્રમિકો માટે ઘણું ચિંતન કર્યું છે એવા શ્રીમાન દત્તોપંત ઠેંગડી કહેતા હતા કે – એક તરફ માઓવાદથી પ્રેરિત વિચાર હતો કે “દુનિયાના મજૂરો એક થઈ જાઓ” અને દત્તોપંત ઠેંગડી કહેતા હતા કે “મજૂરો આવો દુનિયાને એક કરીએ”. એક તરફ કહેવામાં આવતું હતું કે, 'Workers of the world unite' ભારતીય ચિંતનથી નીકળેલી વિચારધારાને લઈને દત્તોપંત ઠેંગડી કહેતા હતા કે – ‘Workers unite the world’. આજે જ્યારે શ્રમિકોની વાત કરું છું તો દત્તોપંત ઠેંગડી જીને યાદ કરવા બહુ સ્વાભાવિક છે. મારા પ્રિય દેશવાસીઓ, કેટલાક દિવસો બાદ આપણે બુદ્ધ પૂર્ણિમા મનાવીશું. વિશ્વભરમાં ભગવાન બુદ્ધથી જોડાયેલા લોકો ઉત્સવ મનાવે છે. વિશ્વ આજે જે સમસ્યાઓમાંથી પસાર થઈ રહ્યું છે, હિંસા, યુદ્ધ, વિનાશલીલા, શસ્ત્રોની સ્પર્ધા...જ્યારે આ વાતાવરણ જોઈએ છીએ તો ત્યારે બુદ્ધના વિચારો બહુ relevant લાગે છે. અને ભારતમાં તો અશોકનું જીવન યુદ્ધથી બુદ્ધની યાત્રાનું ઉત્તમ પ્રતિક છે. મારું સૌભાગ્ય છે કે બુદ્ધ પૂર્ણિમાના આ મહાન પર્વ પર United Nations દ્વારા vesak day મનાવાય છે. આ વર્ષે તે શ્રીલંકામાં થવા જઈ રહ્યો છે. આ પવિત્ર પર્વ પર મને શ્રીલંકામાં ભગવાન બુદ્ધને શ્રદ્ધા-સુમન અર્પણ કરવાનો એક અવસર પ્રાપ્ત થશે. તેમની યાદોને તાજી કરવાનો અવસર મળશે. મારા પ્રિય દેશવાસીઓ, ભારતમાં હંમેશા ‘સહુનો સાથ – સહુનો વિકાસ’ એ જ મંત્રને લઈને આગળ વધવાનો પ્રયાસ થયો છે. અને જ્યારે આપણે સહુનો સાથ સહુનો વિકાસ કહીએ છીએ, તો એ માત્ર ભારતની અંદર જ નહીં – વૈશ્વિક પરિપ્રેક્ષ્યમાં પણ છે. અને ખાસ કરીને આપણા પાડોશી દેશો માટે પણ છે. આપણા પાડોશી દેશોનો સાથ પણ હોય, આપણા પાડોશી દેશોનો વિકાસ પણ થાય. અનેક પરિયોજના ચાલે છે. 5 મેના રોજ ભારત 'દક્ષિણ-એશિયા' satellite launch કરશે. આ Satelliteની ક્ષમતા તથા તેનાથી જોડાયેલી સુવિધાઓ દક્ષિણ-એશિયાના આર્થિક તથા developmental પ્રાથમિકતાઓને પૂર્ણ કરવામાં ઘણી મદદરૂપ થશે. Natural resources mapping કરવાની વાત હોય કે tele-medicineની વાત હોય educationનું ક્ષેત્ર હોય અથવા ઘણી સારી IT-connectivity હોય, people to people સંપર્કનો પ્રયાસ હોય. સાઉથ એશિયાનો આ ઉપગ્રહ આપણા આખા ક્ષેત્રને આગળ વધારવામાં પૂર્ણ સહાયક બનશે. આખા દક્ષિણ-એશિયા સાથે સહયોગ વધારવા માટે ભારતનું આ એક મહત્વપૂર્ણ પગલું છે – અણમોલ ભેટ છે. દક્ષિણ-એશિયા પ્રતિ આપણી પ્રતિબદ્ધતાનું આ એક ઉત્તમ ઉદાહરણ છે. દક્ષિણ એશિયાઈ દેશો જે South Asia Satellite થી જોડાયેલા છે, હું એ બધાનું આ મહત્વપૂર્ણ પ્રયાસ માટે સ્વાગત કરું છું, શુભકામના પાઠવું છું. મારા પ્રિય દેશવાસીઓ ગરમી બહુ છે, આપને સંભાળો, પોતાનાને પણ સંભાળો. ખૂબ-ખૂબ શુભકામનાઓ. ધન્યવાદ... (Visitor Counter : 97

pib-273002

3e60d3a4e7a7688820a92219fbbcd8e8bae4558b3bb8ac96a965664b75e1905e

guj

નવા અને નવીનીકરણીય ઉર્જા મંત્રાલય MNRE G20 એનર્જી ટ્રાન્ઝિશન વર્કિંગ ગ્રૂપની સાથે-સાથે 'ગ્રીન હાઇડ્રોજન - એક્સિલરેટિંગ નેટ-ઝીરો પાથવેઝ' ઇવેન્ટનું આયોજન કરશે નવી અને પુનઃપ્રાપ્ય ઊર્જા મંત્રાલય 2જી એપ્રિલ 2023ના રોજ 2જી એનર્જી ટ્રાન્ઝિશન વર્કિંગ ગ્રૂપની બેઠકની બાજુમાં એક ઇવેન્ટ ‘ગ્રીન હાઇડ્રોજન – એક્સિલરેટીંગ નેટ-ઝીરો પાથવેઝ’નું આયોજન કરશે. આ ઈવેન્ટ સોલાર એનર્જી કોર્પોરેશન ઓફ ઈન્ડિયા અને ઈન્ટરનેશનલ સોલર એલાયન્સ સાથે નોલેજ પાર્ટનર તરીકે વર્લ્ડ રિસોર્સિસ ઈન્સ્ટિટ્યૂટ ઈન્ડિયા ની ભાગીદારીમાં મહાત્મા મંદિર કન્વેન્શન એન્ડ એક્ઝિબિશન સેન્ટર, ગાંધીનગર, ગુજરાત, ભારત ખાતે યોજાઈ રહી છે. ગ્રીન હાઇડ્રોજન હાર્ડ-ટુ-અબેટ સેક્ટર્સને ડીકાર્બોનાઇઝ કરવામાં અને જી20 દેશોમાં ચોખ્ખા શૂન્ય લક્ષ્યો હાંસલ કરવામાં મહત્ત્વની ભૂમિકા ભજવે તેવી અપેક્ષા છે. ઇવેન્ટમાં G20 દેશો, આંતરરાષ્ટ્રીય સંશોધન સંસ્થાઓ, ઉદ્યોગ સહભાગીઓ, નિયમનકારી સંસ્થાઓ અને અન્ય મુખ્ય હિસ્સેદારોની સક્રિય ભાગીદારી જોવાની અપેક્ષા છે અને ગ્રીન હાઇડ્રોજનની જમાવટને વેગ આપવા અને G20 દેશો વચ્ચે સહકારને પ્રોત્સાહન આપવા માટે સરકારી, નિયમનકારી અને નાણાકીય માળખા પર ધ્યાન કેન્દ્રિત કરશે. આ ઇવેન્ટમાં અદ્યતન હાઇડ્રોજન ટેક્નોલોજીઓનું પ્રદર્શન પણ સામેલ હશે. ઓપનીંગ પ્લેનરીમાં ભારત સરકારના નવી અને પુનઃપ્રાપ્ય ઉર્જા મંત્રાલયના સચિવ શ્રી ભૂપિન્દર સિંઘ ભલ્લા, ગુજરાત સરકારના ઉદ્યોગ અને ખાણ વિભાગના અધિક મુખ્ય સચિવ શ્રી કમલ દયાની, સુશ્રી ગૌરી સિંઘની હાજરી જોવા મળશે. ડેપ્યુટી ડાયરેક્ટર જનરલ, IRENA, શ્રી કેનિચી યોકોયામા, ડાયરેક્ટર જનરલ ADB, સુશ્રી સુમન શર્મા, મેનેજિંગ ડિરેક્ટર, સોલર એનર્જી કોર્પોરેશન ઓફ ઈન્ડિયા G20 રાષ્ટ્રોના પ્રતિનિધિઓની પેનલ ચર્ચાઓ સાથે સામેલ રહેશે. હાઇડ્રોજન આબોહવા પરિવર્તનને ઘટાડવા પર નોંધપાત્ર અસર કરે તે માટે, વિશ્વને ટકાઉ માર્ગો દ્વારા ઝડપથી તેનું ઉત્પાદન વધારવાની જરૂર છે. આ ઇવેન્ટનો ઉદ્દેશ નવીનીકરણીય સ્ત્રોતોમાંથી ઉત્પાદિત હાઇડ્રોજનની વ્યાપક પ્રાપ્યતા અને પોષણક્ષમતા સુનિશ્ચિત કરવાના માર્ગોની ચર્ચા કરવાનો છે. આ રીતે આ ઇવેન્ટનો હેતુ ગ્રીન હાઇડ્રોજન પર G20 વચ્ચે ગાઢ સંરેખણ અને ઊંડી જોડાણને પ્રોત્સાહન આપવાનો છે. WRI ભારત વિશે WRI ઈન્ડિયા પર્યાવરણને યોગ્ય અને સામાજિક રીતે સમાન વિકાસને પ્રોત્સાહન આપવા હેતુલક્ષી માહિતી અને વ્યવહારુ દરખાસ્તો પ્રદાન કરે છે. અમારું કાર્ય ટકાઉ અને રહેવા યોગ્ય શહેરો બનાવવા અને ઓછી કાર્બન અર્થવ્યવસ્થા તરફ કામ કરવા પર કેન્દ્રિત છે. સંશોધન, પૃથ્થકરણ અને ભલામણો દ્વારા, WRI ઈન્ડિયા પૃથ્વીનું રક્ષણ કરવા, આજીવિકાને પ્રોત્સાહન આપવા અને માનવ સુખાકારીને વધારવા માટે પરિવર્તનકારી ઉકેલો બનાવવા માટે વિચારોને અમલમાં મૂકે છે. વધુ જાણો: www.wri-india.org ISA વિશે ઇન્ટરનેશનલ સોલર એલાયન્સ એ તેના સભ્ય દેશોમાં ઉર્જા ઍક્સેસ લાવવા, ઉર્જા સુરક્ષા સુનિશ્ચિત કરવા અને ઉર્જા સંક્રમણ ચલાવવાના સાધન તરીકે સૌર ઉર્જા ટેક્નોલોજીની વધારાની જમાવટ માટે એક ક્રિયા-લક્ષી, સભ્ય-સંચાલિત, સહયોગી પ્લેટફોર્મ છે. ISA ઓછા વિકસિત દેશો તરીકે વર્ગીકૃત થયેલ દેશોમાં અસર પહોંચાડવા પર વિશેષ ધ્યાન કેન્દ્રિત કરીને સભ્ય દેશોને ઓછા કાર્બન વૃદ્ધિના માર્ગો વિકસાવવામાં મદદ કરવા સૂર્ય દ્વારા સંચાલિત ખર્ચ-અસરકારક અને પરિવર્તનશીલ ઉર્જા ઉકેલો વિકસાવવા અને તેનો ઉપયોગ કરવાનો પ્રયાસ કરે છે. રાજ્યો . વૈશ્વિક પ્લેટફોર્મ હોવાને કારણે, બહુપક્ષીય વિકાસ બેંકો , વિકાસ નાણાકીય સંસ્થાઓ , ખાનગી અને જાહેર ક્ષેત્રની સંસ્થાઓ, નાગરિક સમાજ અને અન્ય આંતરરાષ્ટ્રીય સંસ્થાઓ સાથે ISA ની ભાગીદારી એ વિશ્વમાં આગળ જતા તે પરિવર્તનને પહોંચાડવા માટે ચાવીરૂપ છે. ISA ની કલ્પના ભારત અને ફ્રાન્સ દ્વારા સૌર ઉર્જા ઉકેલોની જમાવટ દ્વારા આબોહવા પરિવર્તન સામેના પ્રયત્નોને એકત્ર કરવા માટેના સંયુક્ત પ્રયાસ તરીકે કરવામાં આવી હતી. 2015માં પેરિસમાં આયોજિત યુનાઈટેડ નેશન્સ ફ્રેમવર્ક કન્વેન્શન ઓન ક્લાઈમેટ ચેન્જ ની 21મી કોન્ફરન્સ ઓફ પાર્ટીઝ ની બાજુમાં તેની કલ્પના કરવામાં આવી હતી. 2020 માં તેના ફ્રેમવર્ક કરારમાં સુધારા સાથે, સંયુક્ત રાષ્ટ્રના તમામ સભ્ય દેશો હવે ISA માં જોડાવા માટે લાયક છે. હાલમાં, 110 દેશો ISA ફ્રેમવર્ક કરાર પર હસ્તાક્ષરકર્તા છે, જેમાંથી 90 દેશોએ ISA ના સંપૂર્ણ સભ્ય બનવા માટે બહાલી માટે જરૂરી સાધનો સબમિટ કર્યા છે. વધુ જાણો: www.isolaralliance.org SECI વિશે "સોલર એનર્જી કોર્પોરેશન ઓફ ઈન્ડિયા લિમિટેડ" એ નવી અને નવીનીકરણીય ઉર્જા મંત્રાલય ના વહીવટી નિયંત્રણ હેઠળનું CPSU છે, જેની સ્થાપના 20મી સપ્ટેમ્બર, 2011ના રોજ રાષ્ટ્રીય સૌર મિશન અને સિદ્ધિઓના અમલીકરણને સરળ બનાવવા માટે કરવામાં આવી હતી. તેમાં નિર્ધારિત લક્ષ્યો. તે રિન્યુએબલ એનર્જી સેક્ટરને સમર્પિત એકમાત્ર CPSU છે. કંપની અધિનિયમ, 1956 હેઠળ તે મૂળ રીતે કલમ-25 કંપની તરીકે સામેલ કરવામાં આવી હતી. વધુ જાણો: www.seci.co.in GP/JD (Visitor Counter : 132

pib-241496

0ef7dcbfea3c6806eb61af73930d8f93c69cde47bbf32105afd6720333882014

guj

મંત્રીમંડળ મંત્રીમંડળે આંધ્રપ્રદેશમાં વિશાખાપટ્ટનમમાં ઇન્ડિયન ઇન્સ્ટિટ્યૂટ ઓફ પેટ્રોલિયમ એન્ડ એનર્જી સ્થાપિત કરવાની મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં સંસદના કાયદા મારફતે “રાષ્ટ્રીય મહત્વપૂર્ણ સંસ્થા” તરીકે આંધ્રપ્રદેશમાં વિશાખાપટ્ટનમમાં ઇન્ડિયન ઇન્સ્ટિટ્યૂટ ઓફ પેટ્રોલિયમ એન્ડ એનર્જી સ્થાપિત કરવાની મંજૂરી આપી છે. સંસ્થા આઇઆઇટીની જેમ કાયદેસર ડિગ્રી આપવા સંચાલન માળખું ધરાવશે. સંસ્થાને પેટ્રોલિયમ અને ઊર્જા અભ્યાસમાં “ઉત્કૃષ્ટતાનું કેન્દ્ર” બનાવવા જરૂરી દરજ્જો આપવા અલગથી એક કાયદો પસાર કરવામાં આવશે. મંત્રીમંડળે આઇઆઇપીઇ સ્થાપિત કરવા મૂડીગત ખર્ચ તરીકે રૂ. 655.46 કરોડના ભંડોળની અને એન્ડાઉમેન્ટ ફંડ માટે રૂ. 200 કરોડની મંજૂરી આપી છે . આંધ્રપ્રદેશ પુનર્ગઠન કાયદા, 2014ના 13માં પરિશિષ્ટ મુજબ, આ સંસ્થા સ્થાપિત કરવાનો નિર્ણય લેવાયો હતો. તેનો ઉદ્દેશ પેટ્રોલિયમ સેક્ટર માટે કુશળ માનવઊર્જાના પુરવઠા અને માગમાં ગુણવત્તાયુક્ત અને સંખ્યાત્મક ફરકને દૂર કરવાનો હતો તથા સેક્ટરની વૃદ્ધિ માટે સંશોધન પ્રવૃત્તિઓને પ્રોત્સાહન આપવાનો હતો. આઇઆઇપીઇની શૈક્ષણિક અને સંશોધન પ્રવૃત્તિઓને સંસ્થાની સેક્ટર સંબંધિત પ્રવૃત્તિઓની નિકટતાનો લાભ મળશે, જેમ કે કેજી-બેઝિન, વિશાખાપટ્ટનમ રિફાઇનરી અને કાકિનાડામાં આયોજિત પેટ્રોકેમિકલ સંકુલ. (પૃષ્ઠભૂમિ: આંધ્રપ્રદેશ સરકારે વિશાખપટ્ટનમ જિલ્લામાં સબ્બાવરમ મંડળમાં આઇઆઇપીઇ સ્થાપિત કરવા મફત 200 એકર જમીન ફાળવી છે. આઇઆઇપીઇને એપી સોસાયટી નોંધણી કાયદા, 2001 હેઠળ 18/04/2016ના રોજ સોસાયટી તરીકે નોંધવામાં આવી છે. આઇઆઇપીઇનું કામચલાઉ કેમ્પસ આંધ્ર યુનિવર્સિટી કેમ્પસમાં સ્થાપિત કરવામાં આવ્યું છે, જેમાં શૈક્ષણિક સત્ર 2016-17 હેઠળ બે અંડરગ્રેજ્યુએટ પ્રોગ્રામ સાથે શરૂ થયું છે – પેટ્રોલિયમ એન્જિનીયરિંગ એન્ડ કેમિકલ એન્જિનીયરિંગ . આઇઆઇટી, ખડગપુરે સંસ્થાનું સંચાલન કરવાની જવાબદારી લીધી છે.

pib-202563

1883f86fce9885a274eec4c025fe1e34004177c418b92b38f82c4fc152475475

guj

પ્રધાનમંત્રીનું કાર્યાલય પ્રધાનમંત્રીએ ભારતના રાષ્ટ્રપતિને કાર્યકાળનું પ્રથમ વર્ષ પૂર્ણ કરવા બદલ અભિનંદન આપ્યા પ્રધાનમંત્રી શ્રી નરેન્દ્ર મોદીએ ભારતના રાષ્ટ્રપતિ શ્રીમતી દ્રૌપદી મુર્મુને કાર્યકાળનું પ્રથમ વર્ષ પૂર્ણ કરવા બદલ અભિનંદન પાઠવ્યા છે. ભારતના રાષ્ટ્રપતિ દ્વારા ટ્વિટર હેન્ડલથી ટ્વીટ શેર કરવામાં આવતા, પ્રધાનમંત્રીએ ટ્વીટ કર્યું: “રાષ્ટ્રપતિજીને તેમના કાર્યકાળના પ્રથમ વર્ષ બદલ અભિનંદન! જાહેર સેવા પ્રત્યેનું તેમનું અથાક સમર્પણ અને પ્રગતિની અવિરત શોધ અત્યંત પ્રેરક છે. તેણીની વિવિધ સિદ્ધિઓ તેના નેતૃત્વની મૂર્ત અસર દર્શાવે છે. YP/GP/JD (

pib-73700

0910a50f4482bb2e2333f9d52bdcdbbea06f229d5de86126f33ee677b23d19b4

guj

પ્રધાનમંત્રીનું કાર્યાલય પ્રધાનમંત્રીએ ઉત્કૃષ્ઠ સાંસદ પુરસ્કાર સમારંભમાં હાજરી આપી પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં ભારતીય સંસદીય સમૂહ દ્વારા આયોજીત ઉત્કૃષ્ઠ સાંસદ પુરસ્કાર સમારંભમાં હાજરી આપી હતી. ભારતના માનનીય રાષ્ટ્રપતી શ્રી રામનાથ કોવિંદે સંસદના સેન્ટ્ર હોલમાં ઉત્કૃષ્ઠ કામગીરી કરનાર સાંસદોને પુરસ્કારો એનાયત કર્યા હતા. ઉપરાષ્ટ્રપતિ શ્રી એમ. વેંકૈયા નાયડુ અને લોકસભાનાં સ્પીકર શ્રીમતી સુમિત્રા મહાજન પણ આ પ્રસંગે હાજર રહ્યા હતા. એવોર્ડ વિજેતા સાંસદોને અભિનંદન પાઠવતાં પ્રધાનમંત્રીએ જણાવ્યું હતું કે, તેમણે સંસદ અને દેશને જે પ્રદાન કર્યું છે તે હંમેશાં યાદગાર બની રહેશે. આ નોંધપાત્ર કામગીરી બજાવનારા સાંસદો સાથે કામ કરવાનો અને તેમની પાસેથી શિખવાનો મને આનંદ છે. પ્રધાનમંત્રીએ જણાવ્યું હતું કે સંસદ 125 કરોડ ભારતીયોનાં સપનાં અને અવાજનું પ્રતિનિધિત્વ કરે છે, સંસદમાં જે કાંઈ બોલાય છે તે અપાર મૂલ્ય ધરાવે છે અને નીતિ ઘડનારા સમુદાય અને સરકારને મહત્વની સમસ્યાઓ ઉકેલવા માટે તક પૂરી પાડે છે. આ પ્રસંગે વાત કરતાં પ્રધાનમંત્રીએ જણાવ્યું હતું કે સંસદમાં થતી ખલેલ સામાન્ય રીતે સાંસદો જેમનું પ્રતિનિધિત્વ કરે છે તે સામાન્ય માનવીના જીવનને અસર કરે છે. તેમણે વધુમાં જણાવ્યું કે જે કોઈ ખલેલ થાય છે તેનાથી સરકાર કરતાં દેશને વધુ નુકશાન થાય છે. પ્રધાનમંત્રીએ જણાવ્યું કે સાંસદોની એ જવાબદારી રહે છે કે સંસદ સરળ રીતે કામ કરી શકે તે માટે ખાતરી પૂરી પાડે જેથી દરેક સાંસદને બેલવાની તક મળી રહે અને એ દ્વારા તે ઈતિહાસનો હિસ્સો બની રહે. RP (Visitor Counter : 110

pib-200428

bf6145ee75a12e28769ae58bf8ab145984267890fe9d2373459b046bca112ab3

guj

પ્રધાનમંત્રીનું કાર્યાલય ભારત-બાંગ્લાદેશ વર્ચ્યુઅલ દ્વિપક્ષીય શિખર સંમેલનમાં પ્રધાનમંત્રીનું પ્રારંભિક નિવેદન મહોદયા, પ્રધાનમંત્રી શેખ હસીનાજી, નમસ્કાર! बिजोय दिबशेर औनेक औनेक ओभीनोंदन आर पोश पार्बोनेर शुबेच्छा ! આજે આખું વિશ્વ વર્ચુઅલ સમિટ કરી રહ્યું છે. પરંતુ આ માધ્યમ તમારા અને મારા માટે નવું નથી. આપણે ઘણા વર્ષોથી વિડિયો દ્વારા વાતચીત કરી રહ્યા છીએ. ઘણી વખત આપણે વિડિયો દ્વારા પ્રોજેક્ટ્સનું લોકાર્પણ અને ઉદ્ઘાટન પણ કર્યું છે. મહાનુભાવ, વિજય દિવસ પછી તરત જ આજની આપણી મુલાકાત વધુ વિશેષ મહત્વ ધરાવે છે. મુક્તિ વિરોધી દળો પર વિજય દિવસ તરીકે બાંગ્લાદેશની ઐતિહાસિક જીતને તમારી સાથે ઉજવવી અમારા માટે ગર્વની વાત છે. આજે જ્યારે બાંગ્લાદેશ આઝાદીના ઓગણપચાસમાં વર્ષની ઉજવણી કરી રહ્યું છે, ત્યારે હું બંને દેશના શહીદોને શ્રદ્ધાંજલિ અર્પણ કરું છું જેમણે પોતાના જીવનું બલિદાન આપ્યું છે. વિજય દિવસ નિમિત્તે ગઈ કાલે મેં ભારતના રાષ્ટ્રીય સમર સ્મારક ખાતે શ્રદ્ધાંજલિ અર્પણ કરી. અને ‘સ્વર્ણિમ વિજય મશાલ’ પ્રજ્વલિત કરી. આ ચાર 'વિજય મશાલ' આખા ભારતમાં પ્રવાસ કરશે, આપણા શહીદોના ગામડે-ગામડે ભ્રમણ કરશે. 16 ડિસેમ્બરથી આપણે 'સ્વર્ણિમ વિજય વર્ષ' ઉજવી રહ્યા છીએ, જેમાં સમગ્ર ભારતમાં ઘણા કાર્યક્રમો યોજવામાં આવશે. મહાનુભાવ, ‘મુજીબ બર્ષો’ નિમિત્તે બધા ભારતીય વતી હું તમને અભિનંદન આપું છું. આવતા વર્ષે બાંગ્લાદેશની મુલાકાત લેવા આમંત્રણ આપવા બદલ આભાર. તમારી સાથે બંગબંધુને શ્રદ્ધાંજલિ અર્પણ કરવી મારા માટે ગર્વની વાત બની રહેશે. મહાનુભાવ, બાંગ્લાદેશ અમારી નેબરહુડ ફર્સ્ટ નીતિનો મુખ્ય આધારસ્તંભ છે. બાંગ્લાદેશ સાથેના સંબંધોને વધુ મજબૂત અને ઘનિષ્ઠ બનાવવાની મારી પ્રથમ દિવસથી જ વિશેષ પ્રાથમિકતા રહી છે. તે સાચું છે કે વૈશ્વિક રોગચાળાને લીધે આ વર્ષ પડકારજનક રહ્યું છે. પરંતુ આ સંતોષની વાત છે કે આ મુશ્કેલ સમયમાં ભારત અને બાંગ્લાદેશનો સારો સહયોગ રહ્યો. પછી ભલે તે દવાઓ અથવા તબીબી ઉપકરણોમાં હોય, અથવા આરોગ્ય વ્યવસાયિકો સાથે કામ કરવાનું હોય. આપણી વચ્ચે રસી ક્ષેત્રે પણ સારો સહયોગ જળવાઈ રહ્યો છે. અમે આ સંદર્ભે તમારી જરૂરિયાતોનું વિશેષ ધ્યાન પણ રાખીશું. SAARC માળખા હેઠળ બાંગ્લાદેશના યોગદાન બદલ હું તમારો આભાર માનું છું. આરોગ્ય સિવાય આ વર્ષે આપણી વિશેષ ભાગીદારી નિશ્ચિતરૂપે અન્ય ક્ષેત્રોમાં પણ આગળ વધી રહી છે. અમે જમીન સરહદના વેપારમાં અવરોધો ઘટાડ્યા. બંને દેશો વચ્ચે કનેક્ટિવિટીમાં વધારો કર્યો છે તથા નવા સાધનોને ઉમેર્યા છે. આ બધી બાબતો આપણા સંબંધોને વધુ મજબૂત બનાવવાના આપણા ઇરાદાને પ્રતિબિંબિત કરે છે. મહાનુભાવ, "મુજીબ ચિરંતર" – બંગબંધુનો સંદેશ શાશ્વત છે. અને આ ભાવનાથી જ આપણે તેમના વારસોનું સન્માન કરીએ છીએ. તમારા ઉત્તમ નેતૃત્વમાં બંગબંધુનો વારસો સ્પષ્ટપણે પ્રતિબિંબિત થાય છે. ઉપરાંત, આપણા દ્વિપક્ષીય સંબંધો પ્રત્યેની તમારી વ્યક્તિગત પ્રતિબદ્ધતા સ્પષ્ટ છે. મારા માટે ગૌરવની વાત છે કે આજે તમારી સાથે બંગબંધુના સન્માનમાં ટપાલ ટિકિટનું વિમોચન અને બાપુ અને બંગબંધુ ઉપર ડિજિટલ પ્રદર્શનીનું ઉદઘાટન કરવાની તક મળી રહી છે. હું આશા રાખું છું કે બાપુ અને બંગબંધુનું પ્રદર્શન આપણા યુવાનોને પ્રેરણા આપશે, આમાં વિશેષ વિભાગ કસ્તુરબા ગાંધીજી અને પૂજ્ય બંગમાતાજીને પણ સમર્પિત કરવામાં આવ્યા છે. મહાનુભાવ, હવે હું તમારા પ્રારંભિક નિવેદનને આમંત્રિત કરવા માંગુ છું. SD/GP/BT (

pib-165061

8a287b8722bfa1f3e88fd2cba9b90de80a20e666793de63b764da548f40f47d8

guj

પ્રધાનમંત્રીનું કાર્યાલય પ્રધાનમંત્રીએ લોકોને શ્રી ગુરુ ગ્રંથ સાહિબ જીના પ્રકાશ પર્વ નિમિત્તે શુભેચ્છા પાઠવી પ્રધાનમંત્રી શ્રી નરેન્દ્ર મોદીએ લોકોને શ્રી ગુરુ ગ્રંથ સાહિબ જીના પ્રકાશ પર્વના પવિત્ર પ્રસંગે શુભેચ્છા પાઠવી છે. એક ટ્વિટમાં પ્રધાનમંત્રીએ કહ્યું; "શ્રી ગુરૂ ગ્રંથ સાહિબ જીના પ્રકાશ પર્વના પવિત્ર પ્રસંગે શુભેચ્છાઓ, જેમના ઉમદા સિદ્ધાંતો, કરુણા, ન્યાય અને સમાનતા પ્રત્યે ભાર સમગ્ર માનવજાતને માર્ગદર્શન આપે છે." SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-180767

1cf6c102cb13dae89e3e1574faa92ee4f67581de2e46b3f803a86486c1b135c8

guj

સ્વાસ્થ્ય અને પરિવાર કલ્યાણ મંત્રાલય રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ રાજ્યો/કેન્દ્રશાસિત પ્રદેશોને 95.51 કરોડથી વધુ રસીના ડોઝ પૂરા પાડવામાં આવ્યા રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 8.51 કરોડથી વધુ ડોઝ ઉપલબ્ધ છે કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય. દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને પહોંચાડશે અને સપ્લાય કરશે. | | રસીના ડોઝ | | | | પુરવઠો | | 95,51,92,065 | | બાકી ઉપલબ્ધ | | 8,51,21,235 ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 95.51 કરોડ થી વધુ રસી પૂરી પાડી છે. હાલમાં, કોવિડ-19 રસીના 8.51 કરોડ થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે. SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 152

pib-24241

6ec3c0d524a7247c240d9575080512623e6770f84e11dfc83137985186cd52ee

guj

પ્રધાનમંત્રીનું કાર્યાલય પ્રધાનમંત્રીએ લોકોને હેરાથ નિમિત્તે શુભકામનાઓ પાઠવી પ્રધાનમંત્રી શ્રી નરેન્દ્ર મોદીએ લોકોને હેરાથના અવસર પર શુભકામનાઓ પાઠવી હતી. એક ટ્વીટમાં પ્રધાનમંત્રીએ કહ્યું, ‘હેરાથ મુબારક! હું પ્રાર્થના કરૂં છું કે આ પવિત્ર અવસર સમગ્રપણે વધુ ખુશાલી અને સુખાકારીમાં વધારો કરે. દરેકની અપેક્ષાઓ આવનારા સમયમાં પૂર્ણ થાય.’ SD/GP/JD (

pib-18258

873d34d09ab56b1fd364364eb1035f54968a4a80c7c61a495dcf9e58bdd77e53

guj

વહાણવટા મંત્રાલય બંદર, જહાજ અને જળમાર્ગ મંત્રાલય ગુજરાતના ટુના ટેકરા ખાતે નેક્સ્ટ-જનરેશન કન્ટેનર ટર્મિનલ વિકસાવી રહ્યું છે દીનદયાળ પોર્ટ ઑથોરિટી અને ડી. પી. વર્લ્ડ વચ્ચે 25મી ઑગસ્ટ, 2023ના રોજ શ્રી સર્બાનંદ સોનોવાલની પ્રેરક ઉપસ્થિતિમાં રાહત કરાર પર હસ્તાક્ષરનો સમારોહ આ પ્રોજેક્ટનો અંદાજિત ખર્ચ રૂ. 4,243.64 કરોડ છે આવી રહેલું ગ્રીનફિલ્ડ ટર્મિનલ 18,000થી વધુ ટીઇયુ વહન કરતા આગામી પેઢીનાં જહાજોનું સંચાલન કરવામાં સક્ષમ હશે બંદર, જહાજ અને જળમાર્ગ મંત્રાલય દેશના આર્થિક વિકાસને વધારવા માટે બંદરો પર શ્રેષ્ઠ માળખાગત સુવિધાઓ વિકસાવવા માટે પ્રતિબદ્ધ છે. ગુજરાતમાં ભારતના પશ્ચિમ દરિયાકાંઠાનાં અગ્રણી મુખ્ય બંદર દીનદયાળ પોર્ટ ઓથોરિટી સંયુક્ત આરબ અમીરાતના દુબઈ સ્થિત બહુરાષ્ટ્રીય લોજિસ્ટિક્સ કંપની ડી.પી. વર્લ્ડ સાથે ગુજરાતના ટુના-ટેકરા ખાતે નવા મેગા કન્ટેનર ટર્મિનલના વિકાસ, સંચાલન અને જાળવણી માટે રાહત કરાર પર હસ્તાક્ષર કરી રહ્યું છે. આ કન્સેશન એગ્રીમેન્ટ પર 25 ઑગસ્ટ, 2023ના રોજ દીનદયાળ પોર્ટ ઑથોરિટી અને ડીપી વર્લ્ડ વચ્ચે કેન્દ્રીય બંદરો, શિપિંગ અને જળમાર્ગો અને આયુષ મંત્રી શ્રી સર્બાનંદ સોનોવાલ તથા ડીપી વર્લ્ડના ગ્રૂપ ચેરમેન અને સીઇઓ મહામહિમ સુલતાન અહમદ બિન સુલેયમની ઉપસ્થિતિમાં ટેક્ટિક 1 એન્ડ 2, એલોફ્ટ હૉટેલ એરોસિટી, નવી દિલ્હી ખાતે રાત્રે 8 વાગ્યાથી હસ્તાક્ષર કરવામાં આવશે. આ હસ્તાક્ષર દરમિયાન બંદરો, જહાજ અને જળમાર્ગ રાજ્યમંત્રી શ્રી શાંતનુ ઠાકુર તથા અન્ય મહાનુભવો પણ ઉપસ્થિત રહેશે. આ પરિયોજનામાં કંડલા નજીક ટુના-ટેકરા ખાતે પબ્લિક પ્રાઈવેટ પાર્ટનરશીપ માધ્યમથી 4,243.64 કરોડ રૂપિયાના ખર્ચે મેગા કન્ટેનર ટર્મિનલનું નિર્માણ કરવામાં આવશે. એક વખત આ ટર્મિનલનું નિર્માણ પૂર્ણ થયા બાદ તેની વાર્ષિક ક્ષમતા 2.19 મિલિયન કન્ટેનર યુનિટ્સ નું સંચાલન કરવાની હશે, જે 18,000થી વધારે ટીઇયુનું વહન કરતાં આગામી પેઢીનાં જહાજોનું સંચાલન કરવાની ક્ષમતા ધરાવશે. નવું ટર્મિનલ ઉત્તર, પશ્ચિમ અને મધ્ય ભારતમાંથી વેપારની ભવિષ્યની માગને પહોંચી વળશે, જે આ પ્રદેશોને વૈશ્વિક બજારો સાથે જોડશે. આ પ્રોજેક્ટ ભારત સરકારનાં વિઝન 2047 સાથે સુસંગત છે, જેનો ઉદ્દેશ બંદરનાં સંચાલનની ક્ષમતાને ચાર ગણી કરવાનો અને આર્થિક વૃદ્ધિને પ્રોત્સાહન આપવા મલ્ટિમૉડલ લોજિસ્ટિક્સ ઇન્ફ્રાસ્ટ્રક્ચર વિકસાવવાનો છે. હિન્દુસ્તાન ઇન્ફ્રાલોગ પ્રાઇવેટ લિમિટેડ નાં એસપીવી સાથે 30 વર્ષનાં પીપીપી પ્રોજેક્ટ કરાર બિલ્ડ-ઓપરેટ-ટ્રાન્સફર આધારે થયો છે, જે 50 વર્ષ સુધી લંબાવી શકાશે. આ કન્ટેનર ટર્મિનલ ગ્રીન પોર્ટ માર્ગદર્શિકાને સંપૂર્ણ અનુરૂપ હશે, જે બંદર પર્યાવરણ વ્યવસ્થાપનની શ્રેષ્ઠ પદ્ધતિઓ અપનાવીને બંદરની કામગીરીમાં સ્થિરતા સુનિશ્ચિત કરશે, જે ભારત સરકાર દ્વારા નિર્ધારિત લાંબા ગાળાના સ્થિરતા લક્ષ્યાંકોમાં યોગદાન આપશે. આ પ્રોજેક્ટથી કંડલા ખાડીમાં ઓછી ભીડ, મોટાં કન્ટેનર જહાજોને સંભાળવાની ક્ષમતામાં વધારો, ટર્નઅરાઉન્ડ સમયમાં નોંધપાત્ર ઘટાડો અને દેશમાં કાર્યક્ષમ અને સ્થિતિસ્થાપક પુરવઠા સાંકળનાં નિર્માણ માટે અન્ય ઘણા ફાયદાઓની દ્રષ્ટિએ કાર્યકારી કાર્યક્ષમતામાં વધારો થવાની અપેક્ષા છે. રસ્તાઓ, રેલ અને ધોરીમાર્ગોનાં વિશાળ નેટવર્ક દ્વારા મલ્ટીમૉડલ કનેક્ટિવિટીથી સજ્જ આ ટર્મિનલ અંતરિયાળ વિસ્તારો અને વૈશ્વિક બજારો વચ્ચે પ્રવેશદ્વાર પૂરો પાડશે. આ પ્રોજેક્ટ નેશનલ ઇન્ફ્રાસ્ટ્રક્ચર પાઇપલાઇનનો ભાગ છે અને તે પ્રધાનમંત્રી દ્વારા કલ્પના કરવામાં આવેલી ભારત સરકારની બહુવિધ પહેલ જેવી કે જેમ કે પ્રધાનમંત્રી ગતિશક્તિ માસ્ટર પ્લાન અને નેશનલ લોજિસ્ટિક્સ પોલિસીમાં પૂરક બનશે. CB/GP/JD (Visitor Counter : 111

pib-25252

395cb6efb5200ca96b95ea92d658eec094fccda8ab28665e18f65456ce07bb69

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ્સ આદરણીય પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી તમામ રાજ્યોના મુખ્યમંત્રીઓ સાથે વાતચીત કરી હતી. તેમણે સૂચન કર્યું હતું કે, વાયરસના સંક્રમણની સાંકળ તુટવી જોઇએ, ખાસ કરીને જે જિલ્લાઓ રેડ અને ઓરેન્જ ઝોનમા છે ત્યાં સંક્રમણની સાંકળ તુટવી અત્યંત જરૂરી છે. તેમણે રાજ્યો/ કેન્દ્ર શાસિત પ્રદેશો માટે હોટસ્પોટ્સ એટલે કે રેડ ઝોન વિસ્તારોમાં માર્ગદર્શિકાઓના ચુસ્ત પાલનના મહત્વ પર પણ પ્રકાશ પાડ્યો હતો. તેમણે કહ્યું હતું કે, રાજ્યો/ કેન્દ્ર શાસિત પ્રદેશોના પ્રયાસો રેડ ઝોનને ઓરેન્જ ઝોનમાં અને તે પછી ગ્રીન ઝોનમાં પરિવર્તિત કરવાની દિશામાં કેન્દ્રિત હોવા જોઇએ. તેમણે કહ્યું કે, કોરોના વાયરસ બીમારી અને આરોગ્ય સુવિધા પ્રત્યે સહેજ પણ ભેદભાવની લાગણી કોઇનામાં ન હોવી જોઇએ અને કોવિડ-19 ઉપરાંત અન્ય આરોગ્ય સેવાઓ પૂરી પાડવી પણ જરૂરી છે. તેમણે વધુમાં કહ્યું હતું કે, પરંપરાગત તબીબી તંત્રની કામગીરી ચાલુ રહેવી જોઇએ. દેશમાં 16 જિલ્લા એવા છે જ્યાં અગાઉ કેસ નોંધાયા હતા અને હવે છેલ્લા 28 દિવસમાં ત્યાં કોઇ કેસ નોંધાયો નથી. આ યાદીમાં 3 નવા જિલ્લા ઉમેરવામાં આવ્યા છે : - મહારાષ્ટ્રમાં ગોંડિયા - કર્ણાટકમાં દેવનગરી - બિહારમાં લાખી સરાઇ 2 જિલ્લા એવા છે જ્યાં છેલ્લા 28 દિવસથી કોઇ કેસ નહોતા નોંધાયા પરંતુ હવે ત્યાં નવા કેસ નોંધાયા છે. આ જિલ્લા ઉત્તરપ્રદેશમાં પીલિભિત અને પંજાબમાં શહીદ ભગતસિંહ નગર છે. વધુમાં કુલ 85 જિલ્લા એવા છે જ્યાં છેલ્લા 14 દિવસમાં કોઇ જ નવા કેસ નોંધાયા નથી. આજે પત્રકારોને સંબોધતી વખતે, ભારત સરકારના સશક્ત સમૂહ -5 દ્વારા કોવિડ-19 મહામારીના ઉપદ્રવના કારણે ઉભા થયેલા પડકારો અને તેના ફેલાવાને નિયંત્રણમાં લેવા માટેના પગલાં માટે આવશ્યક ચીજોની પૂરવઠા સાંકળ અને લોજિસ્ટિક્સને લગતી વ્યવસ્થાઓ અંગે માહિતી આપવામાં આવી હતી. મીડિયા સાથે વાત કરતી વખતે, પીવાલાયક પાણી અને સફાઇ વિભાગના સચિવ અને EG-5ના ગવર્નર શ્રી પમેશ્વરન ઐયરે ચાર મહત્વપૂર્ણ ક્ષેત્રો એટલે કે, કૃષિ, ઉત્પાદન, લોજિસ્ટિક્સ અને ખાદ્ય સામગ્રી સામે આવી રહેલા પડકારોને ઉકેલવા માટે સરકાર દ્વારા લેવામાં આવેલા પગલાંઓની માહિતી આપી હતી. તેમણે કહ્યું હતું કે, ખાદ્યચીજો અને દવાઓની હેરફેર કરતી ટ્રકોની સંખ્યાની ટકાવારી 30 માર્ચે 46% હતી તે 25 એપ્રિલે વધીને 76% થઇ ગઇ. આ સમયગાળામાં જ, રેલવે રેકની હેરફેરની ટકાવારી 67% હતી તે વધીને 76% થઇ ગઇ છે. બંદરો પર ટ્રાફિકના સંચાલનની ટકાવારી 70%થી વધીને 87% થઇ છે અને આ સમયમાં જ, કાર્યરત મુખ્ય મંડી ની સંખ્યા 61%થી વધીને 79% થઇ છે. 1.5 કરોડથી વધુ લોકોને દરરોજ સરકારી એજન્સીઓ, NGO અને ઉદ્યોગો દ્વારા રાંધેલું ભોજન પૂરું પાડવામાં આવે છે. EG-5ની ભૂમિકા વિશે તેમણે કહ્યું હતું કે, સરકાર આવશ્યક ચીજોના પૂરવઠાની સાંકળમાં આવતા અવરોધો દૂર કરવા માટે નીતિઓ અને અમલીકરણમાં હળવા કરવા પર, પાયાના સ્તરે ચોક્કસ અવરોધો દૂર કરવા પર અને પૂરવઠા કામગીરીમાં જોડાયેલા યોદ્ધાઓ દ્વારા અનુસરવામાં આવતા શ્રેષ્ઠ આચરણ અને મહત્વપૂર્ણ આંકડાઓના ટ્રેકિંગ પર ધ્યાન આપી રહી છે. તેમણે કહ્યું કે, આ માટે, તેઓ વિવિધ વિભાગો, ગૃહ મંત્રાલય અને ખાદ્ય, ફાર્મા, ટ્રાન્સપોર્ટરો, જથ્થાબંધ વેપારીઓ, છુટક વિક્રેતાઓ અને મંડી સહિત ઉદ્યોગજગતના અન્ય મુખ્ય હિતધારકો સાથે સંકલન કરે છે. દેશમાં અત્યાર સુધીમાં 6,184 દર્દીઓ સાજા થઇ ગયા છે જે 22.17%નો રિકવરી દર દર્શાવે છે. ગઇકાલથી અત્યાર સુધીમાં નવા 1396 કેસ પોઝિટીવ નોંધાતા દેશમાં કોવિડ-19ના પુષ્ટિ થયેલા પોઝિટીવ કેસોની કુલ સંખ્યા 27,892 થઇ છે. છેલ્લા 24 કલાકમાં ભારતમાં 48 દર્દીના મૃત્યુ થયા હોવાથી અત્યાર સુધીમાં ભારતમાં કોવિડ-19ના કારણે 872 દર્દીના મૃત્યુ થયા છે. કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/. કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]inપર ઇમેલ પણ કરી શકો છો. જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075 પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે. GP/DS (

pib-81401

77b067e776797bf8050bf65353b3fac15cdeedd68bf822e17ed52a3c7400babd

guj

કૃષિ મંત્રાલય મંત્રીમંડળે બેંકો દ્વારા કૃષિ અને સંલગ્ન પ્રવૃત્તિઓ માટે આપેલી ટૂંકા ગાળાની લોન માટે પુનઃચુકવણીની તારીખ 31.08.2020 સુધી લંબાવવાની મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતા મળેલી મંત્રીમંડળની બેઠકમાં બેંકો દ્વારા કૃષિ અને સંલગ્ન પ્રવૃત્તિઓ માટે રૂ. 3 લાખ સુધીની પ્રમાણભૂત ટૂંકા ગાળાની લોન માટે પુનઃચુકવણીની તારીખ 31.08.2020 સુધી લંબાવવાની મંજૂરી આપવામાં આવી છે, જે 1 માર્ચ, 2020થી 31 ઓગસ્ટ, 2020 વચ્ચે ચુકવવાની હતી. તેમાં બેંકોને 2 ટકા વ્યાજ સહાય અને ખેડૂતોને 3 ટકા ત્વરિત ચુકવણી પ્રોત્સાહન નો લાભ મળતો રહેશે. લાભ: 1 માર્ચ, 2020 અને 31 ઓગસ્ટ, 2020 વચ્ચે બેંકોની કૃષિ અને આનુષંગિક કામગીરીઓ માટે રૂ. 3 લાખ સુધીની પ્રમાણભૂત ટૂંકા ગાળાની લોન માટે પુનઃચુકવણીની તારીખ લંબાવીને 31.08.2020 કરવામાં આવી છે, જેમાં બેંકોને 2 ટકા વ્યાજમાં સહાયનો લાભ મળતો રહેશે અને ખેડૂતોને 3 ટકા પીઆરઆઈનો લાભ મળતો રહેશે, જે ખેડૂતોને વાર્ષિક 4 ટકાના દરે 31.08.2020ની પુનઃચુકવણીની લંબાયેલી તારીખ સુધી આ પ્રકારની લોનની પુનઃચુકવણી કરવા/રિન્યૂ કરવા ખેડૂતોને મદદ કરશે, જેમાં કોઈ પણ પ્રકારની પેનલ્ટી વિના વ્યાજની ચુકવવામાં મદદ મળશે, જેથી તેમને કોવિડ રોગચાળાના સમયગાળા દરમિયાન આ પ્રકારનાં રિન્યૂઅલ માટે બેંકોની મુલાકાત ટાળવવામાં મદદ મળશે. પૃષ્ઠભૂમિ સરકારે બેંકોને વાર્ષિક 2 ટકા વ્યાજમાં સહાય સાથે બેંકો દ્વારા ખેડૂતોને ટૂંકા ગાળાની પ્રમાણભૂત કૃષિ લોન અને ખેડૂતોને સમયસર લોનની ચુકવણી પર 3 ટકાનો વધારાનો લાભ પ્રદાન કરે છે, જેથી સમયસર લોનની ચુકવણી પર રૂ. 3 લાખ સુધીની લોન વાર્ષિક 4 ટકાના વ્યાજદરે મળશે. હાલ ચાલુ કોવિડ-19 રોગચાળાને કારણે લાગુ લોકડાઉનને પગલે લોકોની અવરજવર પર નિયંત્રણો લાદવામાં આવ્યાં છે. ઘણા ખેડૂતો તેમની ટૂંકા ગાળાની પાક લોનની બાકી નીકળતી રકમની ચુકવણી કરવા બેંકની શાખાની મુલાકાત લેવા પણ સક્ષમ નથી. ઉપરાંત લોકોની અવરજવર પર પ્રતિબંધ, સમયસર વેચાણમાં મુશ્કેલી, તેમના ઉત્પાદનોની ચુકવણીની રસીદ મેળવવામાં મુશ્કેલી, અને સોશિયલ ડિસ્ટન્સિંગના નિયમોનું પાલન કરવાની જરૂરિયાતોને કારણે ખેડૂતોને રિન્યૂઅલ માટે જમા કરવા માટે રકમની ગોઠવણ કરવામાં મુશ્કેલી પડી રહી છે તથા તેઓ રકમ જમા કરવા અને નવી લોન લેવા બેંકની મુલાકાત લઈ શકતા નથી. GP/DS (Visitor Counter : 161

pib-242473

1cda294f5b71823818fb2f36dcd28b6ba10b9a2cd8baf58d0ba15c7036f24fde

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ્સ ક્રમબદ્ધ, સક્રીયતાપૂર્ણ અને પૂર્વ-અસરકારક પ્રતિક્રિયા વ્યૂહનીતિ સાથે ભારત સરકાર તેમજ રાજ્યો/ કેન્દ્ર શાસિત પ્રદેશો દ્વારા કોવિડ-19 મહામારીના નિરાકરણ, નિયંત્રણ અને વ્યવસ્થાપન માટે વિવિધ પગલાં લેવામાં આવી રહ્યાં છે. આ તમામ પગલાં પર નિયમિત ધોરણે સર્વોચ્ચ સ્તરે દેખરેખ રાખવામાં આવે છે. કેન્દ્રીય આરોગ્ય અને પરિવાર કલ્યાણ મંત્રી ડૉ. હર્ષવર્ધને આજે બાયો ટેકનોલોજી વિભાગ અને તેની 18 સ્વાયત્ત સંસ્થાઓ અને PSU દ્વારા કરવામાં આવેલા સંશોધન કાર્ય અંગે વિભાગના નિદેશકો/ વડાઓ સાથે વીડિયો કોન્ફરન્સથી સમીક્ષા બેઠક યોજી હતી. તેમણે એન્ટીબોડી નિદાન કીટ્સ, વાસ્તવિક સમયમાં PCR આધારિત નિદાન કીટ્સ અને કોવિડ-19 માટે રસી ‘મેક ઇન ઇન્ડિયા’ હેઠળ તૈયાર કરવાની કામગીરીને વેગ આપવા માટે નિર્દેશો આપ્યા હતા. કેન્દ્રીય આરોગ્ય મંત્રીએ દિલ્હીના LG, દિલ્હીના આરોગ્ય મંત્રી શ્રી સત્યેન્દ્ર જૈન, MCD આયુક્તો, DM અને દિલ્હીના તમામ જિલ્લાના DCP, કેન્દ્ર/ રાજ્ય તેમજ જિલ્લા સર્વેલન્સ અધિકારીઓ અને સરકારી હોસ્પિટલોના વડાઓ સાથે વીડિયો કોન્ફરન્સના માધ્યમથી દિલ્હીમાં કોવિડ-19 સર્વેલન્સની સ્થિતિની પણ સમીક્ષા કરી હતી. શ્રી રાજેશ ભૂષણ OSD , ડૉ. રાજીવ ગર્ગ, DGHS અને ડૉ. એસ. કે. સિંહ, ડાયરેક્ટર પણ આ સમીક્ષા બેઠકમાં ઉપસ્થિત રહ્યા હતા. આરોગ્ય અને પરિવાર કલ્યાણ મંત્રાલયે અતિ ઓછા લક્ષણો ધરાવતા/લક્ષણો પહેલાંની સ્થિતિ ધરાવતા દર્દીઓને હોમ ક્વૉરેન્ટાઇન રાખવા અંગેની માર્ગદર્શિકા પણ બહાર પાડી છે. જે દર્દીઓ પાસે તમના ઘરે સેલ્ફ- આઇસોલેશન માટે પૂરતી સુવિધાઓ હોય તેમને ઘરે આઇસોલેશનનો વિકલ્પ આપવામાં આવશે. આ માર્ગદર્શિકાઓ કોવિડ-19ના શંકાસ્પદ/ પુષ્ટિ થયેલા દર્દીઓના યોગ્ય વ્યવસ્થાપન માટે 07 એપ્રિલ 2020ના રોજ MoHFW દ્વારા બહાર પાડવામાં આવેલી માર્ગદર્શિકા ઉપરાંત છે. આ માર્ગદર્શિકાઓ આપેલ લિંક પરથી મેળવી શકાય છે. https://www.mohfw.gov.in/pdf/GuidelinesforHomeIsolationofverymildpresymptomaticCOVID19cases.pdf કોવિડ-19ના દર્દીઓને પ્લાઝ્મા થેરાપી આપવા સંબંધે, ICMR દ્વારા પહેલાંથી જ સ્પષ્ટતા કરવામાં આવી છે કે, કોવિડ-19 માટે પ્લાઝ્મા થેરાપી સહિત કોઇ જ ચોક્કસ સારવાર પદ્ધતિ નથી. આ એવી ઘણી થેરાપીમાંથી જ એક છે જેનો અગાઉ પણ પ્રયોગ કરવામાં આવ્યો હતો. જોકે, અત્યાર સુધી આ થેરાપી સચોટ સારવાર તરીકે સહાય કરતી હોવાના કોઇ પૂરાવા નથી. ICMR દ્વારા આ થેરાપીની અસરકારકતાનું મૂલ્યાંકન કરવા માટે રાષ્ટ્રીય અભ્યાસ શરૂ કરવામાં આવ્યો છે. જોકે, અહીં સ્પષ્ટતા કરવી જરૂરી છે કે, ICMR દ્વારા આ અભ્યાસ પૂર્ણ કરવામાં ન આવે અને નક્કર વૈજ્ઞાનિક પૂરવો મળે નહીં ત્યાં સુધી, આનો ઉપયોગ સંશોધન અથવા પ્રયોગાત્મક હેતુ સિવાય કરવો જોઇએ નહીં. ખરેખર તો, પ્લાઝ્મા થેરાપીનો ઉપયોગ કરવામાં જીવનું જોખમ ઉભું થવાની પણ શક્યતા રહે છે. ICMR દ્વારા પહેલાંથી જ અભ્યાસ સિવાય પ્લાઝ્મા થેરાપીના ઉપયોગ અંગે માર્ગદર્શિકા બહાર પાડવામાં આવી છે. આજદિન સુધીની સ્થિતિ અનુસાર, દેશમાં 17 જિલ્લા એવા છે જ્યાં છેલ્લા 28 દિવસથી કોરોનાનો કોઇ નવો કેસ નોંધાયો નથી. ગઇકાલ સુધીમાં આ જિલ્લાઓની સંખ્યામાં 1 નો વધારો થયો છે . આ યાદીમાં કાલીમપોંગ અને વાયનાડ નો ઉમેરો કરવામાં આવ્યો છે જ્યારે લાખી સરાઇ જિલ્લાને આ યાદીમાં દૂર કરવામાં આવ્યો છે. દેશમાં અત્યાર સુધીમાં 6,868 દર્દીઓ સાજા થઇ ગયા છે જે 23.3% નો રિકવરી દર દર્શાવે છે. અત્યાર સુધીમાં દેશમાં કોવિડ-19ના પુષ્ટિ થયેલા પોઝિટીવ કેસોની કુલ સંખ્યા 29,435 થઇ છે. કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/. કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]inપર ઇમેલ પણ કરી શકો છો. જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075 પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે. GP/DS (

pib-225914

668bb6633e29ad177e2be1dc7f9d7df2c94c59202ff23670e460a71b2e53009d

guj

પૃથ્વી વિજ્ઞાન મંત્રાલય દક્ષિણ આંદામાન સમુદ્ર અને નજીકમાં આવેલા બંગાળની ખાડીના દક્ષિણ-પૂર્વ વિસ્તાર પર હવાનું હલકું દબાણ સર્જાયું ભારતીય હવામાન ખાતાના ચક્રાવાત ચેતવણી વિભાગના જણાવ્યા અનુસાર દક્ષિણ આંદામાન સમુદ્ર અને નજીકમાં આવેલા બંગાળની ખાડીના દક્ષિણ-પૂર્વ વિસ્તારમાં 01 મે 2020ના રોજ સવારથી હવાનું હલકું દબાણ સર્જાયું છે. તે વિલંબ સાથે ધીમી ગતિએ તીવ્ર થાય તેવી શક્યતા છે. તદઅનુસાર, આગામી 48 કલાક દરમિયાન આ દબાણ વધુ મજબૂત થવાની શક્યતા છે અને ત્યારપછીના 48 કલાકમાં આંદામાન સમુદ્ર તેમજ દક્ષિણ-પૂર્વ બંગાળની ખાડી પર એક ડિપ્રેશનના રૂપમાં તે કેન્દ્રિત થાય તેવી સંભાવના છે અને તે પછી વધુ તીવ્ર થઇ શકે છે. 05 મે સુધી તે ઉત્તર- વાયવ્ય દિશામાં ધીમે ધીમે આગળ વધે તેવી સંભાવના જોવાઇ રહી છે. તેના પ્રભાવમાં, આગામી 5 દિવસ દરમિયાન આંદામાન સમુદ્ર અને તેના નજીકના વિસ્તાર દક્ષિણ-પૂર્વ બંગાળની ખાડી તેમજ આંદામાન અને નિકોબારના ટાપુ સમૂહ પર પ્રતિકૂળ હવામાન રહેવાની શક્યતા છે. ચેતવણીઓ: વરસાદ : 1 અને 2 મેના રોજ આંદામાન અને નિકોબાર ટાપુ સમૂહની કેટલીક જગ્યાઓ પર તેમજ 3 થી 5 મે દરમિયાન મોટાભાગના સ્થળોએ હળવાથી મધ્યમ વરસાદની શક્યતા છે. નિકોબાર ટાપુ સમૂહમાં 2 અને 3 મેના રોજ અલગ અલગ સ્થળે ભારે વરસાદની આગામી પણ કરવામાં આવી છે. 4 અને 5 મેના રોજ આંદામાન અને નિકોબારના ટાપુ સમૂહમાં અલગ અલગ સ્થળોએ ભારેથી અતિ ભારે વરસાદ પડવાની શક્યતા છે. હવાની ચેતવણી 1 મેના રોજ દક્ષિણ-પૂર્વ બંગાળની ખાડીમાં 40-50 કિમી પ્રતિ કલાકથી 60 કિમી પ્રતિ કલાક સુધીની ઝડપે પવન ફુંકાવાની શક્યતા છે જ્યારે 2 અને 3 મેના રોજ દક્ષિણ-પૂર્વ બંગાળની ખાડી તેમજ દક્ષિણ આંદામાન સમુદ્રમાં ભારે પવન ફુંકાવાની શક્યતા છે. 4 મેના રોજ દક્ષિણ આંદામાન સમુદ્ર અને દક્ષિણ-પૂર્વ બંગાળની ખાડીમાં 45- 55 કિમી પ્રતિ કલાકથી 65 કિમી પ્રતિ કલાકની ઝડપે પવન ફુંકાય તેવી શક્યતા છે. તેમજ, 5 મેના રોજ દક્ષિણ આંદામાન સમુદ્ર અને દક્ષિણ- પૂર્વ બંગાળની ખાડીમાં 50- 60 કિમી પ્રતિ કલાકથી 70 કિમી પ્રતિ કલાકની ઝડપે પવન ફુંકાવાની શક્યતા જણાઇ રહી છે. સમુદ્રની સ્થિતિ 1 થી 5 મે 2020 દરમિયાન દક્ષિણ આંદામાન સમુદ્ર અને દક્ષિણ- પૂર્વ બંગાળની ખાડીમાં સમુદ્રની સ્થિતિ ખરાબથી અતિ ખરાબ રહેવાની શક્યતા છે. માછીમારોને ચેતવણી માછીમારોને સલાહ આપવામાં આવે છે કે, તેઓ 1 મેના રોજ દક્ષિણ-પૂર્વ બંગાળની ખાડીમાં, 2 અને 3 મેના રોજ દક્ષિણ આંદામાનન સમુદ્ર અને દક્ષિન-પૂર્વ બંગાળની ખાડીમાં તેમજ, 4 અને 5 મેના રોજ આંદામાન સમુદ્ર તેમજ તેની નજીકમાં આવેલા દક્ષિણ-પૂર્વ બંગાળની ખાડીના વિસ્તારમાં જવાનું ટાળે. (પરિસ્થિતિ અંગે અપડેટ્સ માટે કૃપા કરીને www.rsmcnewdelhi.imd.gov.in અને www.mausam.imd.gov.in ની મુલાકાત લો) GP/DS (Visitor Counter : 151

pib-179916

ab1b52a21daae2db50dc1efee2318c97aa93e2430b74ee46e3de7553974a279e

guj

પ્રધાનમંત્રીનું કાર્યાલય પ્રધાનમંત્રીએ રાષ્ટ્રીય MSME પુરસ્કાર 2023 માટે નામાંકનને આમંત્રણ આપ્યું પ્રધાનમંત્રી શ્રી નરેન્દ્ર મોદીએ નેશનલ MSME એવોર્ડ 2023 માટે દાવેદારોને નોમિનેટ કરવા કહ્યું છે. MSME મંત્રાલયના ટ્વીટના જવાબમાં પ્રધાનમંત્રીએ ટ્વીટ કર્યું: "નમસ્તે એમએસએમઇ સેક્ટરમાં પ્રેરણાદાયી પ્રયાસોને નોમિનેટ કરો જે સંપત્તિનું સર્જન કરી રહ્યા છે અને આપણા વિકાસના માર્ગમાં મૂલ્ય ઉમેરી રહ્યા છે." YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-287227

48ab84beda480780d7b65ba7b7cd618225ec6af5cf2ffb35102454d00a78431e

guj

PIB Headquarters કોવિડ-19 અંગે PIBનું દૈનિક બુલેટિન - રાષ્ટ્રવ્યાપી રસીકરણ અભિયાન અંતર્ગત અત્યાર સુધી 94.70 કરોડ લોકોને રસી આપવામાં આવી - છેલ્લા 24 કલાકમાં ભારતમાં 18,166 નવા કેસ નોંધાયા, છેલ્લા 214 દિવસમાં સૌથી ઓછા - સક્રિય કેસ કુલ કેસનાં 1% કરતા ઓછા છે, હાલમાં 0.68% છે, માર્ચ 2020 પછી સૌથી ઓછા - ભારતમાં સક્રિય કેસનું ભારણ 2,30,971 થયું, 208 દિવસમાં સૌથી ઓછું - સાજા થવાનો દર હાલમાં 97.99% નોંધાયો, માર્ચ 2020 પછી સૌથી વધુ - છેલ્લા 24 કલાકમાં 23,624 દર્દીઓ સાજા થયા, કુલ વધીને 3,32,71,915 દર્દીઓ સાજા થયા - સાપ્તાહિક પોઝિટિવીટી દર છેલ્લા 107 દિવસથી 3% કરતા ઓછો થઈ ગયો છે, હાલમાં 1.57% છે - દૈનિક પોઝિટિવીટી દર 1.56% પહોંચ્યો, છેલ્લા 41 દિવસથી 3% કરતા ઓછો - કુલ 58.25 કરોડ પરીક્ષણો કરવામાં આવ્યા #Unite2FightCorona #IndiaFightsCorona PRESS INFORMATION BUREAU MINISTRY OF INFORMATION & BROADCASTING GOVERNMENT OF INDIA કોવિડ-19 અપડેટ વિગત: https://pib.gov.in/PressReleseDetail.aspx?PRID=1762591 રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ વિગત: https://pib.gov.in/PressReleasePage.aspx?PRID=1751594 પ્રધાનમંત્રીએ રસીકરણ અભિયાનમાં સામેલ દરેકની પ્રશંસા કરી વિગત: https://pib.gov.in/PressReleseDetail.aspx?PRID=1762589 Important Tweets SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 161

pib-105506

e422475a3f14a260756df547d8479e25541d9919273087a841fe40eaf76a2604

guj

પ્રધાનમંત્રીનું કાર્યાલય પ્રધાનમંત્રીએ રાજ્યસભાના સાંસદ શ્રી અભય ભારદ્વાજનાં અવસાન અંગે શોક વ્યક્ત કર્યો પ્રધાનમંત્રી શ્રી નરેન્દ્ર મોદીએ ગુજરાતના રાજ્યસભાના સાંસદ શ્રી અભય ભારદ્વાજના અવસાન અંગે દુઃખ વ્યક્ત કર્યું છે. એક ટવીટમાં પ્રધાનમંત્રીએ કહ્યું "ગુજરાતના રાજ્યસભાના સાંસદ શ્રી અભય ભારદ્વાજ જી એક પ્રતિષ્ઠિત વકીલ હતા અને સમાજની સેવા કરવામાં મોખરે રહ્યા હતા. દુ:ખની વાત છે કે આપણે રાષ્ટ્રીય વિકાસ પ્રત્યે ઉત્સાહી અને સારી અંતર્દ્રષ્ટિ ધરાવતા વ્યક્તિને ગુમાવ્યા છે. તેમના કુટુંબ અને મિત્રો પ્રત્યે સંવેદના. ઓમ શાંતિ. " Rajya Sabha MP from Gujarat, Shri Abhay Bharadwaj Ji was a distinguished lawyer and remained at the forefront of serving society. It is sad we have lost a bright and insightful mind, passionate about national development. Condolences to his family and friends. Om Shanti. — Narendra Modi December 1, 2020 SD/GP/BT (

pib-78576

44bae6cecaeb01b71046a585bcccd95c712c834b86fa4b5aa8f488396d030099

guj

સ્વાસ્થ્ય અને પરિવાર કલ્યાણ મંત્રાલય ભારતનું સંચિત કોવિડ-19 રસીકરણ કવરેજ લગભગ 193.70 કરોડને પાર 12-14 વર્ષની વય જૂથ માટે 3.41કરોડથી વધુ રસીના ડોઝ આપવામાં આવ્યા છે ભારતમાં સક્રિય કેસનું ભારણ તાજેતરમાં 19,509 છેલ્લા 24 કલાકમાં 3,712 દૈનિક નવા કેસ નોંધાયા સાજા થવાનો દર હાલમાં 98.74% સાપ્તાહિક પોઝિટિવિટી દર 0.67% આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 193.70 Cr ને વટાવી ગયું છે. આ 2,46,20,654 સત્રો દ્વારા હાંસલ કરવામાં આવ્યું છે. 12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.41 કરોડ થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું. આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે: | | સંચિત વેક્સિન ડોઝ કવરેજ | | HCWs | | પ્રથમ ડોઝ | | 1,04,07,113 | | બીજો ડોઝ | | 1,00,41,351 | | સાવચેતી ડોઝ | | 52,54,370 | | FLWs | | પ્રથમ ડોઝ | | 1,84,19,449 | | બીજો ડોઝ | | 1,75,86,304 | | સાવચેતી ડોઝ | | 88,03,679 | | 12-14 વર્ષ સુધીનું વય જૂથ | | પ્રથમ ડોઝ | | 3,41,31,661 | | બીજો ડોઝ | | 1,69,03,853 | | 15-18 વર્ષ સુધીનું વય જૂથ | | પ્રથમ ડોઝ | | 5,95,27,972 | | બીજો ડોઝ | | 4,59,17,988 | | 18 થી 44 વર્ષ સુધીનું વય જૂથ | | પ્રથમ ડોઝ | | 55,72,24,076 | | બીજો ડોઝ | | 49,07,06,734 | | સાવચેતી ડોઝ | | 9,40,618 | | 45 થી 59 વર્ષ સુધીનું વય જૂથ | | પ્રથમ ડોઝ | | 20,32,63,767 | | બીજો ડોઝ | | 19,10,03,648 | | સાવચેતી ડોઝ | | 14,46,005 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 12,71,00,132 | | બીજો ડોઝ | | 11,91,39,334 | | સાવચેતી ડોઝ | | 1,92,33,050 | | સાવચેતી ડોઝ | | 3,56,77,722 | | કુલ | | 1,93,70,51,104 સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે 19,509 થયો છે. દેશના કુલ પોઝિટિવ કેસના 0.05% સક્રિય કેસ છે. પરિણામે, ભારતનો રિકવરી રેટ 98.74% છે. છેલ્લા 24 કલાકમાં 2,584 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા હવે 4,26,20,394 છે. છેલ્લા 24 કલાકમાં 3,712 નવા કેસ નોંધાયા છે. છેલ્લા 24 કલાકમાં કુલ 4,41,989 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 85.13 કરોડ થી વધુ સંચિત પરીક્ષણો કર્યા છે. દેશમાં સાપ્તાહિક સકારાત્મકતા દર હાલમાં 0.67% છે અને દૈનિક સકારાત્મકતા દર 0.84% હોવાનું નોંધાયું છે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 134

pib-193596

e2f7b9a87914eba208f455571a16ac545f9408c8e0a7cd44a65d123d6d3e07f7

guj

પ્રધાનમંત્રીનું કાર્યાલય બ્રાઝિલિયામાં 11મા બ્રિક્સ શિખર સંમેલન દરમિયાન બ્રિક્સ બિઝનેસ કાઉન્સિલ અને ન્યૂ ડેવલપમેન્ટ બૅન્ક સાથે નેતાઓ સાથેની વાતચીતમાં પ્રધાનમંત્રીનું વક્તવ્ય માનનીય અધ્યક્ષ, મહાનુભાવો, બ્રિક્સ બિઝનેસ કાઉન્સિલ અને ન્યૂ ડેવલપમેન્ટ બૅન્કના સભ્યો, આ ચર્ચામાં જોડાવા બદલ મને આનંદ થાય છે. આ બે મિકેનિઝમ્સ બ્રિક્સ દેશો વચ્ચે વ્યવહારિક સહકાર માટે ઉપયોગી પ્લેટફોર્મ્સ છે. હું તેમના પ્રયત્નો માટે તેમનો આભાર માનું છું. બ્રિક્સ દેશો વિશ્વની આર્થિક વૃદ્ધિ માટે આશાનું કિરણ છે. આપણા વ્યવસાયોની નવીનતા અને સખત પરિશ્રમ આપણી ઊર્જાનો સ્ત્રોત છે. આજના યુગમાં વ્યાપારની દરેક તકને ઓળખીને તેનો તાત્કાલિક લાભ લેવો જરૂરી છે. હું આ સંદર્ભમાં કંઈક સૂચવવા માગું છું. પહેલું, કાઉન્સિલે આગામી સમિટ સુધીમાં 500 અબજ ડૉલરના ઇન્ટ્રા-બ્રિક્સ ટ્રેડ ટાર્ગેટને હાંસલ કરવા માટેનો રોડમેપ તૈયાર કર્યો હતો. આ પ્રયાસમાં આપણી વચ્ચે આર્થિક પૂરકતાઓની ઓળખ મહત્વપૂર્ણ રહેશે. બીજું, પાંચ દેશોમાં અનેક એગ્રો-ટેક સ્ટાર્ટ-અપ્સ ઉભરી આવ્યાં છે. તેમનું નેટવર્ક અનુભવો વહેંચવા અને આપણાં મોટાં બજારોનો લાભ લેવા માટે ઉપયોગી થશે. આ સ્ટાર્ટ-અપ્સનાં માધ્યમથી કૃષિમાં ટેકનોલોજી અને ડેટા એનાલિટિકલ ટૂલ્સના ઉપયોગને પણ પ્રોત્સાહન આપવામાં આવશે. ત્રીજું, સાર્વત્રિક સ્વાસ્થ્ય કવરેજનો સામનો કરી રહેલા પડકારોનું સમાધાન કરવા માટે કાઉન્સિલ ડિજિટલ હેલ્થ એપ્લિકેશન્સના ઉપયોગ પર ભારતમાં એક હૅકાથોનનું આયોજન કરવા પર વિચાર કરી શકે છે. ચોથું, લઘુ અને મધ્યમ ઉદ્યોગો માટે એક કાર્યકારી જૂથ શ્રેષ્ઠ પદ્ધતિઓના વિનિમયની સુવિધા આપશે. બ્રિક્સના બિઝનેસ સમુદાયને બ્રિક્સ પે, ક્રેડિટ રેટિંગ એજન્સી, રિઇન્સ્યુરન્સ પૂલ અને સીડ બૅન્ક જેવા વિષયો પર પ્રારંભિક પ્રગતિથી વ્યવહારિક સમર્થનનો મોટો લાભ મળશે. ન્યૂ ડેવલપમેન્ટ બૅન્ક અને બ્રિક્સ બિઝનેસ કાઉન્સિલ વચ્ચે ભાગીદારીનો કરાર બંને સંસ્થાઓ માટે ઉપયોગી સાબિત થશે. આપણી અર્થવ્યવસ્થાઓને મોટા પાયે માળખાગત ફાઇનાન્સની જરૂર છે. હું માનું છું કે ન્યૂ ડેવલપમેન્ટ બૅન્ક આ ક્ષેત્રમાં મૂલ્યવાન સહાય પ્રદાન કરી શકે છે. હું એનડીબી દ્વારા પ્રોજેક્ટ પ્રિપરેશન ફંડના શુભારંભને આવકારું છું. એનડીબીના પોર્ટફોલિયોમાં ખાનગી ક્ષેત્રના પ્રોજેક્ટ્સની હાજરીથી બૅન્કની હાજરીમાં વધારો થશે. મિત્રો, હું બ્રિક્સ દેશો અને એનડીબીને આપત્તિને અનુકૂળ માળખાગત પહેલ માટે ગઠબંધનમાં જોડાવા વિનંતી કરું છું. ભારતને એનડીબી સાથે આપત્તિને અનુકૂળ ઇન્ફ્રાસ્ટ્રક્ચર માટે માર્ગદર્શક સિદ્ધાંતો તૈયાર કરવા પર કામ કરવાની ખુશી થશે. હું વિનંતી કરું છું કે ભારતમાં એનડીબીની પ્રાદેશિક કચેરીની સ્થાપનાનું કાર્ય ટૂંક સમયમાં પૂર્ણ થવું જોઈએ. આનાથી અમારાં પ્રાથમિકતાવાળા ક્ષેત્રોમાં પરિયોજનાઓને પ્રોત્સાહન મળશે. મિત્રો, તમે ભારતમાં રોકાણની વધતી તકો અને નવીનતાની ઇકો સિસ્ટમથી પરિચિત છો. હું આપ સૌને વર્ષ 2022 સુધીમાં નવા ભારતનું નિર્માણ કરવા અને ભારતની વિકાસ યાત્રાનો હિસ્સો બનવા આમંત્રણ આપું છું. મહાનુભાવો, મિત્રો, હું એમ કહીને સમાપન કરીશ કે બ્રિક્સના આર્થિક સહકારને મજબૂત કરવાનું આપણું સ્વપ્ન કાઉન્સિલ અને એનડીબીના સંપૂર્ણ સહકારથી જ સાકાર થઈ શકે છે. આ હેતુ માટેના તમારા પ્રયત્નોમાં ભારત તમારી સાથે છે. ખૂબ ખૂબ આભાર. (Visitor Counter : 71

pib-254649

b8c788a046a6f9e33216490923a6d3654ac21bb92341958a18992a7f1281be25

guj

ગૃહ મંત્રાલય કેન્દ્રીય ગૃહ અને સહકારિતા મંત્રી, શ્રી અમિત શાહે આજે કેવડિયા, ગુજરાત ખાતે "આપદા વ્યવસ્થાપન" પર સંસદીય સલાહકાર સમિતિની બેઠકની અધ્યક્ષતા કરી પ્રધાનમંત્રી શ્રી નરેન્દ્ર મોદીના દૂરંદેશી નેતૃત્વ હેઠળની વર્તમાન સરકારે આપત્તિ વ્યવસ્થાપન પ્રત્યે સર્વગ્રાહી અભિગમ અપનાવ્યો છે, તેને રાહત-કેન્દ્રિત, વહેલી ચેતવણી-કેન્દ્રિત, સક્રિય અને પ્રારંભિક તૈયારી-આધારિત બનાવી છે કેન્દ્રીય ગૃહમંત્રીએ કહ્યું કે પ્રધાનમંત્રી શ્રી નરેન્દ્ર મોદી દ્વારા છેલ્લા આઠ વર્ષમાં આપત્તિ વ્યવસ્થાપન માટેની બજેટની જોગવાઈમાં 122 ટકાનો વધારો કરવામાં આવ્યો છે, જે આપત્તિ વ્યવસ્થાપન પ્રત્યેની પ્રાથમિકતા દર્શાવે છે કેન્દ્રીય ગૃહ મંત્રાલય, NDMA અને NDRF સાથે મળીને, કુદરતી આફતો દરમિયાન લોજિસ્ટિક્સ અને નાણાકીય સહાય પૂરી પાડીને અને પ્રતિભાવ અને રાહત પગલાંનું સંકલન કરીને રાજ્યો અને કેન્દ્રશાસિત પ્રદેશોને મદદ કરવામાં મહત્વપૂર્ણ ભૂમિકા ભજવી રહ્યું છે ગૃહમંત્રીએ કહ્યું કે આપદા મિત્ર યોજનામાં જનભાગીદારીની ભાવના ખૂબ જ મહત્વપૂર્ણ છે કારણ કે જ્યાં સુધી લોકો તેમાં જોડાય નહીં ત્યાં સુધી ડિઝાસ્ટર મેનેજમેન્ટનું કામ તળિયે પહોંચતું નથી કેન્દ્રીય ગૃહ મંત્રીએ સમિતિના સભ્યોને આપત્તિ વ્યવસ્થાપન અધિનિયમ-2005માં વિગતવાર સુધારા માટે તેમના સૂચનો આપવા વિનંતી કરી ડિઝાસ્ટર મેનેજમેન્ટના ક્ષેત્રમાં ભારત વિશ્વમાં મોખરે છે અને 2047માં આઝાદીના સો વર્ષ પૂરા થવાથી ભારત આ ક્ષેત્રમાં પોતાની સ્થિતિ વધુ મજબૂત કરશે, આ માટે કેન્દ્રીય ગૃહ મંત્રાલય, NDMA અને NDRF પૂરા પ્રયાસો કરી રહ્યા છે ગૃહમંત્રીએ કહ્યું કે ભારતમાં આપત્તિ વ્યવસ્થાપનનો ખ્યાલ પ્રાચીન સમયથી અસ્તિત્વમાં છે અને પ્રાચીન સમયમાં શહેરની રચના સમયે તેની કાળજી લેવામાં આવી હતી. લોકોને કુદરતી આફતોની વહેલી ચેતવણી આપવા માટે SMS, મોબાઇલ એપ્લિકેશન્સ અને પોર્ટલ જેવી નવીન તકનીકો દ્વારા પ્રારંભિક ચેતવણી પ્રણાલી વિકસાવી 'કોમન એલર્ટિંગ પ્રોટોકોલ' પ્રોજેક્ટ દેશભરમાં લાગુ કરવામાં આવી રહ્યો છે જેથી પ્રારંભિક ચેતવણીના છેલ્લા માઇલ પ્રસારને મજબૂત બનાવવામાં આવે રાષ્ટ્રીય અને રાજ્ય સ્તરે સૌપ્રથમવાર મિટિગેશન ફંડની રચના કરવામાં આવી છે, 2021-22 થી 2025-26ના સમયગાળા માટે નેશનલ ડિઝાસ્ટર મિટિગેશન ફંડ માટે 13,693 કરોડ રૂપિયા અને સ્ટેટ ડિઝાસ્ટર મિટિગેશન ફંડ માટે 32,031 કરોડ રૂપિયાની ફાળવણી પણ કરવામાં આવી છે NDRFને સમગ્ર દેશમાં મજબૂત, આધુનિક અને વિસ્તરણ કરવામાં આવી રહ્યું છે, તેને રાજ્ય ડિઝાસ્ટર રિસ્પોન્સ ફોર્સીસ અને સ્થાનિક સમુદાયને આપત્તિ પ્રતિભાવમાં તાલીમ આપવાનું પણ ફરજિયાત કરવામાં આવ્યું છે મોદી સરકાર 8 દરિયાકાંઠાના રાજ્યોમાં નેશનલ સાયક્લોન રિસ્ક મિટિગેશન પ્રોજેક્ટ ને અમલમાં મૂકી રહી છે જેની કુલ રૂ. 4903 છે સામુદાયિક ક્ષમતા નિર્માણ માટે 'આપદામિત્ર' કાર્યક્રમ હેઠળ 350 આપત્તિગ્રસ્ત જિલ્લાઓમાં 1,00,000 સમુદાય સ્વયંસેવકોને આપત્તિ પ્રતિભાવ અને સજ્જતા માટે તાલીમ આપવામાં આવી રહી છે કેન્દ્રીય ગૃહમંત્રીએ કહ્યું કે રાષ્ટ્રીય સ્તરે નેતાજી સુભાષ ચંદ્ર બોઝ આપદા પ્રબંધન પુરસ્કારની તર્જ પર રાજ્યો પણ આપત્તિ વ્યવસ્થાપન ક્ષેત્રે પુરસ્કાર આપી શકે છે અને પુરસ્કાર માટે વ્યક્તિઓ અને સંસ્થાઓના નામ માટે સૂચનો પણ મોકલી શકે છે કેવડિયા, ગુજરાત ખાતે આજે કેન્દ્રીય ગૃહ મંત્રી શ્રી અમિત શાહની અધ્યક્ષતામાં "આપત્તિ વ્યવસ્થાપન" પર ગૃહ મંત્રાલયની સંસદીય સલાહકાર સમિતિની બેઠક યોજાઈ હતી. આ બેઠકમાં ગૃહ મંત્રાલય, NDMA અને NDRFના વરિષ્ઠ અધિકારીઓ સાથે ગૃહ રાજ્ય મંત્રી શ્રી નિત્યાનંદ રાય, શ્રી અજય કુમાર મિશ્રા, શ્રી નિશિથ પ્રામાણિક અને ગૃહ સચિવ શ્રી અજય કુમાર ભલ્લાએ હાજરી આપી હતી. શ્રી અમિત શાહે જણાવ્યું હતું કે પ્રધાનમંત્રીશ્રી નરેન્દ્ર મોદીના દૂરંદેશી નેતૃત્વ હેઠળની વર્તમાન સરકારે આપત્તિ વ્યવસ્થાપન પ્રત્યે સર્વગ્રાહી અભિગમ અપનાવ્યો છે અને તેને રાહત-કેન્દ્રિત, વહેલી ચેતવણી-કેન્દ્રિત, સક્રિય અને પ્રારંભિક તૈયારી-આધારિત બનાવવામાં આવી છે. તેમણે કહ્યું કે અગાઉ દેશમાં આપત્તિ વ્યવસ્થાપન પ્રત્યે માત્ર રાહત-કેન્દ્રિત અભિગમ હતો જેમાં જીવન અને સંપત્તિના નુકસાનને ઘટાડવાનો સમાવેશ થતો ન હતો, પરંતુ શ્રી નરેન્દ્ર મોદી જી પ્રધાનમંત્રી બન્યા પછી આ અભિગમ ઘણો બદલાઈ ગયો છે. શ્રી શાહે સમિતિના સભ્યોને જણાવ્યું હતું કે પ્રધાનમંત્રીશ્રી નરેન્દ્ર મોદી દ્વારા છેલ્લા આઠ વર્ષમાં આપત્તિ વ્યવસ્થાપન માટેની અંદાજપત્રીય જોગવાઈમાં 122 ટકાનો વધારો કરવામાં આવ્યો છે, જે મોદીજીની આપત્તિ વ્યવસ્થાપન પ્રત્યેની પ્રાથમિકતા દર્શાવે છે. તેમણે કહ્યું કે મોદીજીના નેતૃત્વમાં કેન્દ્ર સરકારે છેલ્લા આઠ વર્ષમાં ડિઝાસ્ટર મેનેજમેન્ટ અને ક્લાઈમેટ ચેન્જને પ્રાથમિકતા આપી છે. કેન્દ્રીય ગૃહ મંત્રીએ કહ્યું કે કેન્દ્રીય ગૃહ મંત્રાલય, NDMA અને NDRF સાથે મળીને, રાજ્યો અને કેન્દ્રશાસિત પ્રદેશોને લોજિસ્ટિક્સ અને નાણાકીય સહાય પૂરી પાડીને અને કુદરતી આફતો દરમિયાન પ્રતિભાવ અને રાહત પગલાંનું સંકલન કરીને મદદ કરવામાં મહત્વપૂર્ણ ભૂમિકા ભજવી રહ્યું છે. તેમણે કહ્યું કે ગૃહમંત્રીએ કહ્યું કે સ્થાનિક સ્તરે પ્રાધાન્યતાના ધોરણે આપત્તિનો સામનો કરવા માટે શરૂ કરવામાં આવેલી આપદા મિત્ર યોજનામાં જનભાગીદારીની ભાવના ખૂબ જ મહત્વપૂર્ણ છે કારણ કે ત્યાં સુધી લોકો તેમાં જોડાશે નહીં જ્યાં સુધી ડિઝાસ્ટર મેનેજમેન્ટનું કામ ચાલુ રહે અને છેવાડાના લોકો સુધી નહીં પહોંચે. શ્રી અમિત શાહે જણાવ્યું હતું કે ભારતમાં આપત્તિ વ્યવસ્થાપનનો ખ્યાલ પ્રાચીન સમયથી અસ્તિત્વમાં છે અને પ્રાચીન સમયમાં શહેરની રચના સમયે તેની કાળજી લેવામાં આવી હતી. તેમણે કહ્યું કે, આપત્તિ વ્યવસ્થાપનના ક્ષેત્રમાં ભારત વિશ્વમાં મોખરે છે અને 2047માં આઝાદીના સો વર્ષ પૂર્ણ થવા પર ભારત આ ક્ષેત્રમાં પોતાની સ્થિતિ વધુ મજબૂત કરશે, આ માટે કેન્દ્રીય ગૃહ મંત્રાલય, NDMA અને NDRF છે. પૂરા પ્રયાસો કરી રહ્યા છીએ.. આ માટે કેન્દ્રીય ગૃહ મંત્રાલય, NDMA અને NDRF ખંતપૂર્વક કામ કરી રહ્યા છે. ગૃહમંત્રીએ જણાવ્યું હતું કે, એસએમએસ, મોબાઈલ એપ અને પોર્ટલ જેવી નવીન ટેકનોલોજી દ્વારા વહેલાસર ચેતવણી પ્રણાલી વિકસાવવામાં આવી છે, જેથી કુદરતી આફતની વહેલી ચેતવણી લોકો સુધી પહોંચાડી શકાય. તેમણે કહ્યું કે 'કોમન એલર્ટિંગ પ્રોટોકોલ' પ્રોજેક્ટ દેશભરમાં લાગુ કરવામાં આવી રહ્યો છે જેથી વહેલી ચેતવણીના છેલ્લા માઇલ સ્પ્રેડને મજબૂત બનાવવામાં આવે. શ્રી શાહે જણાવ્યું હતું કે, સરકારના સફળ પ્રયાસોને કારણે છેલ્લા વર્ષોમાં વિવિધ આફતો દરમિયાન જાનમાલના નુકસાનને ન્યૂનતમ સ્તરે લાવવામાં આવ્યું છે. તેમણે કહ્યું કે તેનું મહત્વ એ હકીકત પરથી સમજી શકાય છે કે વર્ષ 1999માં આવેલા સુપર ચક્રવાતમાં લગભગ 10,000 લોકોએ જીવ ગુમાવ્યા હતા, જ્યારે તેનાથી વિપરીત તાજેતરના ચક્રવાતમાં માત્ર થોડા લોકોએ જીવ ગુમાવ્યા હતા. કેન્દ્રીય ગૃહ મંત્રીએ માહિતી આપી હતી કે રાજ્યો તરફથી મેમોરેન્ડમની રાહ જોયા વિના, ગંભીર આફતથી પ્રભાવિત થયા પછી તરત જ ઇન્ટર-મિનિસ્ટ્રિયલ સેન્ટ્રલ ટીમ ને રાજ્યોમાં મોકલવામાં આવી રહી છે. તેમણે એ પણ માહિતી આપી કે પ્રથમ વખત રાષ્ટ્રીય અને રાજ્ય સ્તરે શમન ભંડોળની રચના કરવામાં આવી છે. કેન્દ્ર સરકારે 2021-22 થી 2025-26ના સમયગાળા માટે નેશનલ ડિઝાસ્ટર મિટિગેશન ફંડ માટે 13,693 કરોડ રૂપિયા અને સ્ટેટ ડિઝાસ્ટર મિટિગેશન ફંડ માટે 32,031 કરોડ રૂપિયા પણ ફાળવ્યા છે. નેશનલ ડિઝાસ્ટર રિસ્પોન્સ ફોર્સ ને સમગ્ર દેશમાં મજબૂત, આધુનિક અને વિસ્તરણ કરવામાં આવી રહ્યું છે. શ્રી અમિત શાહે સમિતિના સભ્યોને આપત્તિ વ્યવસ્થાપન ક્ષેત્રે શરૂ કરાયેલા મહત્વપૂર્ણ પ્રોજેક્ટ વિશે પણ માહિતગાર કર્યા હતા. ચક્રવાત અને અન્ય આફતોથી દરિયાકાંઠાના સમુદાયને થતી તકલીફોને ઘટાડવા માટે, મોદી સરકાર 8 દરિયાકાંઠાના રાજ્યોમાં 4903 કરોડ રૂપિયાના કુલ ખર્ચ સાથે નેશનલ સાયક્લોન રિસ્ક મિટિગેશન પ્રોજેક્ટ લાગુ કરી રહી છે. ઉપરાંત, સમુદાયના ક્ષમતા નિર્માણ માટેના 'આપદમિત્ર' કાર્યક્રમ હેઠળ, 350 આપત્તિ સંભવ જિલ્લાઓમાં 1,00,000 સમુદાય સ્વયંસેવકોને આપત્તિ પ્રતિભાવ અને સજ્જતા માટે તાલીમ આપવામાં આવી રહી છે. શ્રી શાહે જણાવ્યું હતું કે સમગ્ર વિશ્વમાંથી શ્રેષ્ઠ પ્રથાઓ ભારતમાં લાવવામાં આવી રહી છે અને તેની સાથે ભારત આપત્તિ વ્યવસ્થાપન ક્ષેત્રે સમગ્ર વિશ્વને શ્રેષ્ઠ પ્રેક્ટિસ આપી રહ્યું છે. તેમણે કહ્યું કે ભારત સરકારે છેલ્લા આઠ વર્ષમાં આપત્તિ પૂર્વેની તૈયારીનો પ્રોટોકોલ તૈયાર કર્યો છે. શ્રી શાહે બાળકોને આપત્તિ વ્યવસ્થાપનના વિવિધ પાસાઓ પ્રત્યે સંવેદનશીલ બનાવવા માટે તેને 12મા અને સ્નાતક સ્તરના શિક્ષણમાં વિષય તરીકે સામેલ કરવાની વાત કરી હતી. શ્રી અમિત શાહે કહ્યું કે આપત્તિ વ્યવસ્થાપન ક્ષેત્રે ભારત સામે ઘણા પડકારો છે પરંતુ આ સમયે આપણે આ પડકારોના આગામી તબક્કાને પહોંચી વળવા માટે તૈયાર છીએ. તેમણે કહ્યું કે કેન્દ્રીય ગૃહ મંત્રાલયે આપત્તિ વ્યવસ્થાપન ક્ષેત્રે દર પાંચ વર્ષ અને વર્ષ 2047 સુધી દર વર્ષે લક્ષ્ય નિર્ધારિત કર્યું છે, જેના માટે મંત્રાલય સંપૂર્ણ તૈયારી સાથે કામ કરી રહ્યું છે. કેન્દ્રીય ગૃહ મંત્રીએ સભ્યોને ડિઝાસ્ટર મેનેજમેન્ટ એક્ટ-2005માં વિગતવાર સુધારા માટે તેમના સૂચનો આપવા વિનંતી કરી હતી. તેમણે કહ્યું કે રાષ્ટ્રીય સ્તરે નેતાજી સુભાષ ચંદ્ર બોઝ આપદા પ્રબંધન પુરસ્કારની તર્જ પર, રાજ્યો પણ આપત્તિ વ્યવસ્થાપનના ક્ષેત્રમાં પુરસ્કારો આપી શકે છે અને કેન્દ્રને એવોર્ડ માટે વ્યક્તિઓ અને સંસ્થાઓના નામ માટે સૂચનો પણ મોકલી શકે છે. સલાહકાર સમિતિની બેઠકમાં 'ડિઝાસ્ટર મેનેજમેન્ટ' જેવો મહત્વનો વિષય ઉઠાવવા બદલ સભ્યોએ કેન્દ્રીય ગૃહમંત્રીનો આભાર માન્યો હતો અને તેમના સૂચનો આપ્યા હતા. સમિતિની બેઠકમાં ભાગ લેનારા સભ્યોમાં શ્રી એન કે પ્રેમચંદ્રન, શ્રી કુંવર દાનિશ અલી, પ્રોફેસર રામ શંકર કથેરિયા, શ્રી સીએમ રમેશ, શ્રી રાજેન્દ્ર અગ્રવાલ, શ્રીમતી લોકેટ ચેટર્જી, શ્રી વિજય કુમાર હંસદક, શ્રી નીરજ શેખર, શ્રી પી પી ચૌધરી, શ્રી કે.સી. રામમૂર્તિ, શ્રી નબા કુમાર સરનિયા, શ્રી કે રવિન્દ્ર કુમાર અને શ્રી કે ગોરંતિયા માધવ સામેલ હતા. (Visitor Counter : 297

pib-298723

6957503d072cb0bd738e97472c57fb76fcaf267878612535854e81fd437c450f

guj

મહિલા અને બાળ વિકાસ મંત્રાલય મુશ્કેલ સંજોગોમાં સહાય માટે પાત્ર બાળકોને ઓળખવા બાળ કલ્યાણ અને સંરક્ષણ સમિતિ મહિલા અને બાળ વિકાસ મંત્રાલયની મિશન વાત્સલ્ય યોજના દેશમાં બાળકોની સુરક્ષા અને સલામતી સુનિશ્ચિત કરવા માટે રાજ્ય અને સ્થાનિક સરકારોના નેટવર્ક દ્વારા એક મજબૂત ઇકોસિસ્ટમની કલ્પના કરે છે. પ્રવર્તમાન યોજના માર્ગદર્શિકા, સ્થાનિક સંસ્થાઓની સ્થાયી/પેટા-સમિતિ સિસ્ટમ હેઠળ, બાળ કલ્યાણ અને સંરક્ષણ મુદ્દાઓની કામગીરી શહેરી સ્થાનિક સંસ્થા/પંચાયતી રાજ સંસ્થા/ગ્રામ પંચાયતની વર્તમાન સમિતિને સોંપવામાં આવી શકે છે જે મહિલાઓ અને બાળકોનું ન્યાય/કલ્યાણ માટે સામાજિક મુદ્દાઓ સાથે વ્યવહાર કરે છે. આ ભાવનામાં, ગ્રામ્ય કક્ષાએ બાળ કલ્યાણ અને સુરક્ષા સમિતિ મુશ્કેલ સંજોગોમાં સહાય માટે લાયક બાળકો, અનાથ, શેરી બાળકો વગેરેની ઓળખ કરશે. આ બાળકોને મિશન વાત્સલ્ય યોજનાના સ્પોન્સરશિપ ઘટક હેઠળ સુવિધા આપવામાં આવશે. . CWC ની ભલામણ મુજબ અને સ્પોન્સરશિપ અને ફોસ્ટર કેર એપ્રુવલ કમિટી દ્વારા મંજૂર કરાયેલા આ બાળકોને સ્પોન્સરશિપ સુવિધાઓ પૂરી પાડવામાં આવશે. તે મુજબ રાજ્યો/કેન્દ્રશાસિત પ્રદેશોને લાયક બાળકોને સ્પોન્સરશિપની સુવિધાઓ આપવા વિનંતી કરવામાં આવશે. સ્પોન્સરશિપના ધોરણો, પાલક સંભાળ, બિન-સંસ્થાકીય સંભાળ હેઠળ આવતી સંભાળ નીચે મુજબ છે: આ મિશન બિન-સંસ્થાકીય સંભાળની નીચેની પદ્ધતિઓ દ્વારા બાળકોને મદદ કરાશે: સ્પોન્સરશિપ: વિસ્તૃત પરિવારો/જૈવિક સંબંધીઓ સાથે રહેતા નબળા બાળકોને તેમના શિક્ષણ, પોષણ અને આરોગ્યની જરૂરિયાતોને ટેકો આપવા માટે નાણાકીય સહાય આપવામાં આવી શકે છે. પાલક સંભાળ: બાળકની સંભાળ રક્ષણ અને પુનર્વસન માટે અસંબંધિત કુટુંબ દ્વારા બાળકની જવાબદારી લેવામાં આવે છે. બાળકના ઉછેર માટે જૈવિક રીતે અસંબંધિત પાલક માતાપિતાને નાણાકીય સહાય પૂરી પાડવામાં આવે છે. દત્તક: દત્તક લેવા માટે કાયદેસર રીતે મફત મળતા બાળકો માટે પરિવારો શોધવા. સેન્ટ્રલ એડોપ્શન રિસોર્સ ઓથોરિટી દત્તક લેવાના કાર્યક્રમને સરળ બનાવશે. સંભાળ પછી: જે બાળકો 18 વર્ષની વય પૂર્ણ કર્યા પછી બાળ સંભાળ સંસ્થા છોડી રહ્યા છે તેઓને સમાજના મુખ્ય પ્રવાહમાં બાળકના પુનઃ એકીકરણની સુવિધા માટે નાણાકીય સહાય પૂરી પાડવામાં આવી શકે છે. આવો આધાર 18 વર્ષની ઉંમરથી લઈને 21 વર્ષ સુધી આપવામાં આવી શકે છે, જે તેને/તેણીને આત્મનિર્ભર બનવામાં મદદ કરવા માટે 23 વર્ષ સુધી વધારી શકાય છે. સ્પોન્સરશિપના પ્રકાર સ્પોન્સરશિપ હેઠળ સહાય પૂરી પાડવા માટેની પસંદગી અને પ્રક્રિયા માટેના માપદંડ બે પ્રકારના હશે- A - સરકારી સહાયિત સ્પોન્સરશિપ B - ખાનગી સહાયિત સ્પોન્સરશિપ YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 113

pib-103393

1aa19f080202d7eaf511c64ad90faa534a9884138e4b896029a1dc93cb713629

guj

પ્રધાનમંત્રીનું કાર્યાલય બીજી ભારત-ઑસ્ટ્રેલિયા વર્ચ્યુઅલ સમિટના ઉદ્ઘાટનમાં પ્રધાનમંત્રી શ્રી નરેન્દ્ર મોદીએ આપેલા સંબોધનનો મૂળપાઠ મારા પ્રિય મિત્ર સ્કોટ, નમસ્કાર! હોળીના તહેવાર અને ચૂંટણીમાં વિજય માટેની તમારી શુભેચ્છાઓ પાઠવવા બદલ હું તમારો આભારી છું. ક્વિન્સલેન્ડ અને ન્યૂ સાઉથ વેલ્સમાં આવા પૂરને કારણે થયેલા જાનમાલના થયેલા નુકસાન બદલ તમામ ભારતીયો વતી, હું શોક વ્યક્ત કરું છું. આપણી છેલ્લી વર્ચ્યુઅલ સમિટ દરમિયાન, આપણે આપણા સંબંધોને વ્યાપક વ્યૂહાત્મક ભાગીદારી તરફ આગળ વધાર્યા હતા. અને મને ખુશી છે કે, આજે આપણે બંને દેશો વચ્ચે વાર્ષિક શિખર સંમેલનની વ્યવસ્થા સ્થાપિત કરી રહ્યા છીએ. આ આપણા સંબંધોની નિયમિત સમીક્ષા માટે માળખાકીય વ્યવસ્થાતંત્ર તૈયાર કરશે. મહાનુભાવ, આપણા સંબંધોમાં છેલ્લા કેટલાક વર્ષોમાં નોંધપાત્ર પ્રગતિ થઈ છે. વેપાર અને રોકાણ, સંરક્ષણ અને સુરક્ષા, શિક્ષણ અને આવિષ્કાર, વિજ્ઞાન અને ટેકનોલોજી – આ તમામ ક્ષેત્રોમાં આપણી વચ્ચે ખૂબ નજીકનો પારસ્પરિક સહયોગ રહ્યો છે. આપણો આ સહયોગ અન્ય ઘણા ક્ષેત્રો, જેમ કે નિર્ણાયક ખનિજો, જળ વ્યવસ્થાપન, નવીનીકરણીય ઉર્જા અને કોવિડ-19 સંશોધનમાં પણ ઝડપથી વિકસ્યો છે. હું બેંગલુરુમાં સેન્ટર ઓફ એક્સેલન્સ ફોર ક્રિટિકલ એન્ડ ઇમર્જિંગ ટેકનોલોજી પોલિસીની સ્થાપનાની જાહેરાત કરવામાં આવી તેનું હૃદયપૂર્વક સ્વાગત કરું છું. સાયબર અને ક્રિટિકલ તેમજ ઉભરતી ટેકનોલોજીમાં આપણી વચ્ચે વધુ સારો સહકાર હોય તે જરૂરી છે. આપણા જેવા સમાન મૂલ્યો ધરાવતા દેશોની જવાબદારી છે કે, આપણે આ ઉભરતી ટેકનોલોજીઓમાં યોગ્ય વૈશ્વિક ધોરણો અપનાવીએ. મહાનુભાવ, આપણી વચ્ચેનો વ્યાપક આર્થિક સહકાર કરાર - "CECA", આના પર, તમે કહ્યું તેમ, હું એ પણ કહેવા માંગુ છું કે, ખૂબ જ ટૂંકા સમયમાં આ દિશામાં નોંધપાત્ર પ્રગતિ થઈ છે. મને પૂરો વિશ્વાસ છે કે, બાકીના મુદ્દાઓ પર પણ ટૂંક સમયમાં સહમતિ સાધી શકાશે. આપણા આર્થિક સંબંધો, આર્થિક પુનરુત્કર્ષ અને આર્થિક સુરક્ષા માટે "CECA"ને વહેલી તકે પૂર્ણ કરવામાં આવે તે નિર્ણાયક બની રહેશે. ક્વાડમાં પણ આપણી વચ્ચે સારો સહકાર રહ્યો છે. મુક્ત, ખુલ્લા અને સર્વ સમાવિષ્ટ ઈન્ડો-પેસિફિક માટે આપણો આપેલો સહયોગ આપણી પ્રતિબદ્ધતાને પ્રતિબિંબિત કરે છે. પ્રાદેશિક અને વૈશ્વિક સ્થિરતા માટે ક્વાડની સફળતા ખૂબ જ મહત્વપૂર્ણ છે. મહાનુભાવ, હું ખાસ કરીને પ્રાચીન ભારતીય કલાકૃતિઓને પરત કરવાની પહેલ કરવા બદલ આપનો આભાર વ્યક્ત કરુ છુ. અને તમે જે કલાકૃતિઓ મોકલી છે તેમાં રાજસ્થાન, પશ્ચિમ બંગાળ, ગુજરાત, હિમાચલ પ્રદેશ તેમજ ભારતના અન્ય કેટલાય રાજ્યોમાંથી ગેરકાયદેસર રીતે દાણચોરી કરવામાં આવેલી સેંકડો વર્ષ જૂની મૂર્તિઓ અને ચિત્રોનો સમાવેશ થાય છે. અને આ માટે હું તમામ ભારતીયો વતી આપનો વિશેષરૂપે આભાર વ્યક્ત કરું છું. હવે તમે અમને આપેલી બધી મૂર્તિઓ અને અન્ય વસ્તુઓ તેમના મૂળ સ્થાને પરત કરવામાં આવશે. તમામ ભારતીય નાગરિકો વતી હું ફરી એકવાર આ પહેલ બદલ તમારો હૃદયપૂર્વક આભાર વ્યક્ત કરું છું. ક્રિકેટ વર્લ્ડ કપમાં ઑસ્ટ્રેલિયાની મહિલા ક્રિકેટ ટીમે જે પ્રકારે શાનદાર પ્રદર્શન કર્યું તે બદલ આપને ખૂબ ખૂબ અભિનંદન. શનિવારની મેચમાં ઑસ્ટ્રેલિયાનો વિજય થયો હતો, પરંતુ ટૂર્નામેન્ટ હજુ પૂરી થઈ નથી. બંને દેશોની ટીમોને મારી શુભેચ્છાઓ. મહાનુભાવ, ફરી એકવાર, આજે તમારી સાથે વિચારોનું આદાન-પ્રદાન કરવાનો અવસર પ્રાપ્ત થયો તે બદલ હું મારા આનંદની લાગણી વ્યક્ત કરું છું. હવે, હું મીડિયાના મિત્રોનો આભાર માનીને ઓપન સેશનનું સમાપન કરવા માંગુ છું. આ પછી, થોડી ક્ષણોના વિરામ પછી, હું આગામી એજન્ડાની આઇટમ પર મારા મંતવ્યો રજૂ કરવા માંગુ છું. (Visitor Counter : 67

pib-65998

4653d4c04cc581298974e2315122570beec928abdbd7cbf4ec11fa5e2d9c2c80

guj

વહાણવટા મંત્રાલય શિપિંગ લાઇન્સને બંદર પર આયાત અને નિકાસના જહાજો પર કન્ટેઇનર ડિટેન્શન ચાર્જ ન લાદવાની સૂચના જહાજ મંત્રાલયે 22 માર્ચ, 2020થી 14 એપ્રિલ, 2020 સુધીના સમયગાળા માટે આયાત અને નિકાસ માટેની શિપમેન્ટ પર કોઈ પણ કન્ટેઇનરને અટકાયતમાં રાખવાનો ચાર્જ ન લેવા શિપિંગ લાઇન્સને સલાહ આપી છે, જે ફ્રી ટાઇમ ગોઠવણથી પર છે, જેના પર અત્યારે સંમતિ સાધવામાં આવી છે. વળી આને કોઈ પણ કરારબદ્ધ શરતોના ભાગરૂપે ગણવામાં આવશે. આ એડવાઇઝરી ભારતીય બંદરો પર ઉચિત સપ્લાય જાળવવા માટે ઇશ્યૂ કરવામાં આવી છે. આ સમયગાળા દરમિયાન શિપિંગ લાઇન્સને નવા કે વધારાનાં કોઈ ચાર્જ ન નાંખવાની સલાહ પણ આપવામાં આવી છે. આ નિર્ણય કોવિડ-19 રોગચાળાને કારણે ઊભી થયેલી વર્તમાન સ્થિતિને ધ્યાનમા રાખીને લેવામાં આવ્યો છે, જે આ સમયગાળા પૂરતો મર્યાદિત છે. કોવિડ-19 રોગચાળાને કારણે દેશમાં 25 માર્ચ, 2020થી લૉકડાઉનની જાહેરાત થયા પછી ડાઉનસ્ટ્રીમ સેવાઓમાં થોડો વિક્ષેપ ઊભો થયો છે, જેથી વિવિધ બંદર પર ચીજવસ્તુઓ ઉતારવાના કામમાં થોડો વિલંબ થયો છે. પરિણામે કેટલાંક કાર્ગોના માલિકોએ તેમની કામગીરી મોકૂફ રાખી છે અથવા ચીજવસ્તુઓ/કાર્ગોનું પરિવહન કરવામાં મુશ્કેલીનો સામનો કરી રહ્યાં છે તેમજ તેમને પેપરવર્ક પૂર્ણ કરવામાં પણ સમસ્યા ઊભી થઈ છે, જેથી કોઈ પણ પ્રકારની ચૂક વિના તેમના કન્ટેનર્સ અટકી પડ્યાં છે. આ એડવાઇઝરીથી દેશમાં પુરવઠાની સાંકળને જાળવી રાખવામાં અને વેપારવાણિજ્યને સરળતાપૂર્વક જાળવી રાખવામાં મદદ મળશે. GP/DS (Visitor Counter : 136

pib-105669

1292c89a80fbf2dcc110a23e48d6ab56d592b539819d3d593f5b549384967594

guj

કૃષિ મંત્રાલય મંત્રીમંડળે બેંકો દ્વારા કૃષિ અને સંલગ્ન પ્રવૃત્તિઓ માટે આપેલી ટૂંકા ગાળાની લોન માટે પુનઃચુકવણીની તારીખ 31.08.2020 સુધી લંબાવવાની મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતા મળેલી મંત્રીમંડળની બેઠકમાં બેંકો દ્વારા કૃષિ અને સંલગ્ન પ્રવૃત્તિઓ માટે રૂ. 3 લાખ સુધીની પ્રમાણભૂત ટૂંકા ગાળાની લોન માટે પુનઃચુકવણીની તારીખ 31.08.2020 સુધી લંબાવવાની મંજૂરી આપવામાં આવી છે, જે 1 માર્ચ, 2020થી 31 ઓગસ્ટ, 2020 વચ્ચે ચુકવવાની હતી. તેમાં બેંકોને 2 ટકા વ્યાજ સહાય અને ખેડૂતોને 3 ટકા ત્વરિત ચુકવણી પ્રોત્સાહન નો લાભ મળતો રહેશે. લાભ: 1 માર્ચ, 2020 અને 31 ઓગસ્ટ, 2020 વચ્ચે બેંકોની કૃષિ અને આનુષંગિક કામગીરીઓ માટે રૂ. 3 લાખ સુધીની પ્રમાણભૂત ટૂંકા ગાળાની લોન માટે પુનઃચુકવણીની તારીખ લંબાવીને 31.08.2020 કરવામાં આવી છે, જેમાં બેંકોને 2 ટકા વ્યાજમાં સહાયનો લાભ મળતો રહેશે અને ખેડૂતોને 3 ટકા પીઆરઆઈનો લાભ મળતો રહેશે, જે ખેડૂતોને વાર્ષિક 4 ટકાના દરે 31.08.2020ની પુનઃચુકવણીની લંબાયેલી તારીખ સુધી આ પ્રકારની લોનની પુનઃચુકવણી કરવા/રિન્યૂ કરવા ખેડૂતોને મદદ કરશે, જેમાં કોઈ પણ પ્રકારની પેનલ્ટી વિના વ્યાજની ચુકવવામાં મદદ મળશે, જેથી તેમને કોવિડ રોગચાળાના સમયગાળા દરમિયાન આ પ્રકારનાં રિન્યૂઅલ માટે બેંકોની મુલાકાત ટાળવવામાં મદદ મળશે. પૃષ્ઠભૂમિ સરકારે બેંકોને વાર્ષિક 2 ટકા વ્યાજમાં સહાય સાથે બેંકો દ્વારા ખેડૂતોને ટૂંકા ગાળાની પ્રમાણભૂત કૃષિ લોન અને ખેડૂતોને સમયસર લોનની ચુકવણી પર 3 ટકાનો વધારાનો લાભ પ્રદાન કરે છે, જેથી સમયસર લોનની ચુકવણી પર રૂ. 3 લાખ સુધીની લોન વાર્ષિક 4 ટકાના વ્યાજદરે મળશે. હાલ ચાલુ કોવિડ-19 રોગચાળાને કારણે લાગુ લોકડાઉનને પગલે લોકોની અવરજવર પર નિયંત્રણો લાદવામાં આવ્યાં છે. ઘણા ખેડૂતો તેમની ટૂંકા ગાળાની પાક લોનની બાકી નીકળતી રકમની ચુકવણી કરવા બેંકની શાખાની મુલાકાત લેવા પણ સક્ષમ નથી. ઉપરાંત લોકોની અવરજવર પર પ્રતિબંધ, સમયસર વેચાણમાં મુશ્કેલી, તેમના ઉત્પાદનોની ચુકવણીની રસીદ મેળવવામાં મુશ્કેલી, અને સોશિયલ ડિસ્ટન્સિંગના નિયમોનું પાલન કરવાની જરૂરિયાતોને કારણે ખેડૂતોને રિન્યૂઅલ માટે જમા કરવા માટે રકમની ગોઠવણ કરવામાં મુશ્કેલી પડી રહી છે તથા તેઓ રકમ જમા કરવા અને નવી લોન લેવા બેંકની મુલાકાત લઈ શકતા નથી. GP/DS (Visitor Counter : 161

pib-296174

8556616cb986f69c897c72b5a65f074b2e0b6c1e82f99dc9ce26f12b4c071d6a

guj

સ્વાસ્થ્ય અને પરિવાર કલ્યાણ મંત્રાલય રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 16.67 કરોડથી વધુ ડોઝ ઉપલબ્ધ છે કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી. દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને પહોંચાડશે અને સપ્લાય કરશે. | | રસીના ડોઝ | | | | પુરવઠો | | 1,93,53,58,865 | | બાકી ઉપલબ્ધ | | 16,67,39,155 ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ થી વધુ રસી પૂરી પાડી છે. હાલમાં, કોવિડ-19 રસીના 16.67 કરોડ થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 125

pib-192021

66665d8e30980a7ed38ab5bee188b29df63119703a6bbfe116a0d82fe5694821

guj

પ્રધાનમંત્રીનું કાર્યાલય પ્રધાનમંત્રીએ કર્ણાટકમાં મકાન ધરાશાયી થવાના કારણે થયેલ જાનહાનિ અંગે શોક વ્યક્ત કર્યો; પીડિતો માટે પીએમએનઆરએફ તરફથી અનુગ્રહ રાશિને મંજૂરી પ્રધાનમંત્રી શ્રી નરેન્દ્ર મોદીએ કર્ણાટકના બેલાગવીમાં એક મકાન ધરાશાયી થવાના કારણે થયેલ જાનહાનિ અંગે શોક વ્યક્ત કર્યો છે. પ્રધાનમંત્રીએ પીડિતો માટે પ્રધાનમંત્રી રાષ્ટ્રીય રાહત ભંડોળ માંથી અનુગ્રહ રાશિને પણ મંજૂરી આપી છે. પ્રધાનમંત્રી કાર્યાલયે ટ્વિટ કર્યું; "કર્ણાટકના બેલાગવીમાં એક મકાન ધરાશાયી થવાને કારણ થયેલ મૃત્યુ એ દુ:ખદ છે. દુ:ખની આ ઘડીમાં શોકગ્રસ્ત સ્વજનો પ્રત્યે મારી સંવેદના. પીએમએનઆરએફ તરફથી પ્રત્યેક મૃતકોના પરિવારજનને 2 લાખ રૂપિયા આપવામાં આવશે: પ્રધાનમંત્રી @narendramodi " SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-93496

e03d9e014a100beccbdc9a47769462754ae97626a3586ffc3d38d9a4d4c16f50

guj

પ્રધાનમંત્રીનું કાર્યાલય પ્રધાનમંત્રીએ રાષ્ટ્રજોગ સંબોધન કર્યું 18 વર્ષની વયથી ઉપરના તમામ ભારતીય નાગરિકોને ભારત સરકાર મફત રસી પૂરી પાડશે રાજ્યો પાસે 25% રસીકરણ હતું એ હવે ભારત સરકાર હાથમાં લેશે: પ્રધાનમંત્રી ભારત સરકાર રસી નિર્માતાઓના કુલ ઉત્પાદનના 75% ખરીદીને રાજ્યોને નિ:શુલ્ક પૂરી પાડશે: પ્રધાનમંત્રી પ્રધાનમંત્રી ગરીબ કલ્યાણ અન્ન યોજના દિવાળી સુધી લંબાવવામાં આવી: પ્રધાનમંત્રી નવેમ્બર સુધી, 80 કરોડ લોકોને દર મહિને મફત અનાજ મળવાનું ચાલુ રહેશે: પ્રધાનમંત્રી કોરોના છેલ્લાં 100 વર્ષોની સૌથી ખરાબ આફત: પ્રધાનમંત્રી આવનારા દિવસોમાં રસીનો પુરવઠો વધવાનો છે: પ્રધાનમંત્રી નવી રસીઓના વિકાસની પ્રગતિ વિશે પ્રધાનમંત્રીએ માહિતી આપી બાળકો માટેની રસી અને નાકમાં મૂકવાની રસીનું પરીક્ષણ ચાલી રહ્યું છે: પ્રધાનમંત્રી રસીકરણ વિશે દહેશત ઊભી કરનારા લોકોની જિંદગીઓ સાથે રમી રહ્યા છે: પ્રધાનમંત્રી પ્રધાનમંત્રી શ્રી નરેન્દ્ર મોદીએ આજે રાષ્ટ્રજોગ સંબોધન કર્યું હતું. મહામારીમાં પોતાનાં જીવ ગુમાવનારા લોકો માટે પ્રધાનમંત્રીએ સંવેદનાઓ વ્યક્ત કરી હતી. આ મહામારીને છેલ્લાં 100 વર્ષોની સૌથી મોટી આફત ગણાવતા અને એવી મહામારી જે આધુનિક વિશ્વએ ન તો જોઇ છે કે ન તો અનુભવી, એમ જણાવતા પ્રધાનમંત્રીએ કહ્યું હતું કે દેશ ઘણા મોરચે મહામારી સામે લડ્યો છે. શ્રી મોદીએ ઘણી મહત્વની જાહેરાતો કરી હતી. રસીકરણની વ્યૂહરચના પર ફેરવિચારણા કરવા અને પહેલી મે પહેલાં જે પ્રણાલિ હતી એ પાછી લાવવા માટેની માગણી સાથે ઘણાં રાજ્યો આગળ આવ્યાં છે એટલે પ્રધાનમંત્રીએ જાહેરાત કરી હતી કે રાજ્યો પાસે 25% રસીકરણ છે એ હવે ભારત સરકાર એના હાથમાં લઈ લેશે એમ નક્કી થયું છે. આનો આરંભ બે સપ્તાહમાં થઈ જશે. બે સપ્તાહોમાં નવી માર્ગદર્શિકાઓ અનુસાર કેન્દ્ર અને રાજ્યો જરૂરી તૈયારીઓ કરશે. પ્રધાનમંત્રીએ વધુમાં જાહેરાત કરી હતી કે 21મી જૂનથી, ભારત સરકાર 18 વર્ષની વયથી ઉપરના તમામ ભારતીય નાગરિકોને મફત રસી પૂરી પાડશે. રસી નિર્માતાઓના કુલ ઉત્પાદનના 75% ભારત સરકાર ખરીદી લેશે અને એ રાજ્યોને નિ:શુલ્ક પૂરી પાડવામાં આવશે. રસીઓ માટે કોઇ રાજ્ય સરકાર કોઇ ખર્ચો કરશે નહીં. અત્યાર સુધીમાં, કરોડો લોકોને મફત રસી મળી છે, હવે, 18 વર્ષના વયજૂથનો પણ એમાં ઉમેરો કરવામાં આવશે. પ્રધાનમંત્રીએ પ્રતિપાદિત કર્યું હતું કે ભારત સરકાર તમામ નાગરિકોને મફત રસી પૂરી પાડશે. શ્રી મોદીએ માહિતી આપી હતી કે ખાનગી હૉસ્પિટલો દ્વારા 25% રસી સીધી મેળવી લેવાની પ્રણાલિ ચાલુ રહેશે. રાજ્ય સરકારો એ દેખરેખ રાખશે કે ખાનગી હૉસ્પિટલો દ્વારા રસીના જે નિર્ધારિત ભાવો છે એની ઉપર માત્ર 150 રૂપિયા જ સર્વિસ ચાર્જ તરીકે વસૂલે. અન્ય એક મોટી જાહેરાત કરતા પ્રધાનમંત્રીએ પ્રધાનમંત્રી ગરીબ કલ્યાણ અન્ન યોજના દિવાળી સુધી લંબાવવાના નિર્ણયની માહિતી આપી હતી. એનો મતલબ એ કે નવેમ્બર સુધી, 80 કરોડ લોકોને દર મહિને નક્કી કરાયેલી માત્રામાં મફત અનાજ મળવાનું ચાલુ રહેશે. મહામારી દરમ્યાન, સરકાર ગરીબો સાથે એમની તમામ જરૂરિયાતો માટે એના મિત્ર તરીકે ઊભી રહી છે એમ પ્રધાનમંત્રીએ કહ્યું હતું. એપ્રિલ અને મે મહિના દરમ્યાન, બીજી લહેર દરમ્યાન મેડિકલ ઑક્સિજનની માગમાં થયેલા અભૂતપૂર્વ વધારાને યાદ કરતા પ્રધાનમંત્રીએ કહ્યું કે સરકારની તમામ પ્રણાલિઓને યુદ્ધના ધોરણે ગોઠવીને આ પડકારને પહોંચી વળાયો હતો. ભારતના ઇતિહાસમાં, મેડિકલ ઑક્સિજન માટે આ સ્તરની માગ કદી અનુભવાઇ ન હતી એમ શ્રી મોદીએ જણાવ્યું હતું. પ્રધાનમંત્રીએ જણાવ્યું હતું કે વિશ્વમાં, રસીઓ માટેની જે વૈશ્વિક માગ છે એની સામે રસી ઉત્પાદન કરતી કંપનીઓ અને દેશો બહુ ઓછા છે. આવી સ્થિતિમાં, ભારતમાં બનેલી રસીઓ ભારત માટે મહત્વપૂર્ણ બની. પ્રધાનમંત્રી ધ્યાન દોર્યું હતું કે ભૂતકાળમાં, રસીઓ વિદેશમાં વિક્સાવાય ત્યારબાદ ભારતને દાયકાઓ પછી એ રસીઓ મળતી હતી. હંમેશા ભૂતકાળમાં આ એવી સ્થિતિમાં પરિણમતું હતું કે અન્ય દેશો રસીનું કામ પૂરું કરી લે તો પણ ભારત રસીકરણ શરૂ સુદ્ધાં કરી શક્તું ન હતું. શ્રી મોદીએ કહ્યું કે મિશન મોડમાં કામ કરીને, અમે 5-6 વર્ષોમાં રસીકરણનું કવરેજ 60 ટકાથી વધારીને 90 ટકા કર્યું હતું. અમે માત્ર ઝડપ જ નથી વધારી પણ અમે રસીકરણનો વ્યાપ પણ વિસ્તાર્યો છે એમ પ્રધાનમંત્રીએ જણાવ્યું હતું. આ વખતે, પ્રધાનમંત્રીએ કહ્યું હતું કે, ભારતે તમામ દહેશતો-શંકાઓનું નિવારણ કર્યું અને સ્પષ્ટ ઇરાદાઓ, સ્પષ્ટ નીતિઓ અને સતત સખત પરિશ્રમ દ્વારા, માત્ર એક નહીં પણ બે મેઇડ ઇન ઇન્ડિયા રસીઓ કોવિડ સામે ભારતમાં શરૂ કરાઇ હતી. આપણા વૈજ્ઞાનિકોએ એમની બૌદ્ધિક શક્તિ પુરવાર કરી. આજ સુધીમાં, રસીના 23 કરોડથી વધુ ડૉઝીસ દેશમાં અપાઇ ચૂક્યા છે. પ્રધાનમંત્રીએ યાદ અપાવ્યું હતું કે કોવિડ-19ના અમુક હજાર કેસો હતા ત્યારે જ રસીકરણ અંગેના ટાસ્ક ફોર્સની રચના કરવામાં આવી હતી અને સરકાર દ્વારા રસી બનાવતી કંપનીઓને શક્ય તમામ રીતે મદદ કરવામાં આવી છે, સંશોધન અને વિકાસ માટે ફંડ આપવામાં આવ્યું છે. પ્રધાનમંત્રીએ માહિતી આપી હતી કે મહાન પ્રયાસો અને કઠોર પરિશ્રમના કારણે આગામી દિવસોમાં રસીનો પુરવઠો વધવાનો છે. તેમણે એમ પણ જણાવ્યું કે આજે, સાત કંપનીઓ વિવિધ પ્રકારની રસીઓ બનાવી રહી છે. પ્રધાનમંત્રીએ માહિતી આપી હતી કે વધુ ત્રણ રસીઓની ટ્રાયલ આગળના તબક્કામાં છે. બાળકો માટે અને ‘નેઝલ વૅક્સિન- નાકમાં મૂકવાની રસી’ માટે પણ પ્રધાનમંત્રીએ વાત કરી હતી. રસીકરણ ઝુંબેશ અંગે વિવિધ ખૂણેથી આવતા જુદાં જુદાં અભિપ્રાયો વિશે પ્રધાનમંત્રી લંબાણપૂર્વક બોલ્યા હતા. કોરોનાના કેસો ઘટવા લાગ્યા છે ત્યારે રાજ્યો માટે પસંદગીના અભાવ વિશે સવાલો ઉઠ્યા હતા અને કેટલાંક લોકોએ એમ પણ પૂછ્યું હતું કે બધું જ કેન્દ્ર સરકાર જ કેમ નક્કી કરે છે. લૉકડાઉનમાં સ્થિતિસ્થાપકતા અને બધે એક જ લાકડી ન ચાલે એવી દલીલો પણ આગળ કરવામાં આવી. શ્રી મોદીએ કહ્યું કે 16 જાન્યુઆરીથી શરૂ કરીને, એપ્રિલના અંત સુધીમાં, ભારતનો રસીકરણનો કાર્યક્રમ મોટા ભાગે કેન્દ્ર સરકાર હસ્તક જ ચાલતો હતો. તમામ માટે મફત રસીકરણ આગળ વધી રહ્યું હતું અને લોકો એમનો વારો આવે ત્યારે રસી મૂકાવવામાં શિસ્ત બતાવી રહ્યા હતા. આ તમામની વચ્ચે, રસીકરણના વિકેન્દ્રીકરણની માગ ઉઠાવવામાં આવી, અમુક ચોક્કસ વયજૂથને જ અગ્રતા કેમ એવા સવાલો પણ ઊભા કરાયા હતા. ઘણાં પ્રકારના દબાણ કામમાં લેવાયાં અને મીડિયાના અમુક વર્ગે તો એને અભિયાન તરીકે લઈ લીધું હતું. પ્રધાનમંત્રીએ રસીકરણ સામે અફવાઓ ફેલાવતા લોકો સામે ચેતવણી આપી હતી. આવા લોકો લોકોની જિંદગીઓ સાથે રમી રહ્યાં છે અને એમની સામે સતર્ક રહેવાની જરૂર છે એમ પ્રધાનમંત્રીએ જણાવ્યું હતું. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-255956

a99143b51b7cca55b1253e9027095355389b0a9c7457a1e2528f36f0479548e6

guj

પ્રધાનમંત્રીનું કાર્યાલય પ્રધાનમંત્રી શ્રી નરેન્દ્ર મોદી અને યુરોપિયન કાઉન્સિલના પ્રેસિડન્ટ મહામહિમ ચાર્લ્સ મિશેલ વચ્ચે ફોન પર ચર્ચા થઈ પ્રધાનમંત્રી શ્રી નરેન્દ્ર મોદીએ આજે યુરોપિયન કાઉન્સિલના પ્રેસિડન્ટ મહામહિમ ચાર્લ્સ મિશેલ સાથે ફોન પર વાત કરી હતી. બંને નેતાઓએ ભારત અને યુરોપિયન યુનિયનમાં કોવિડ-19 રોગચાળાને લઈને પ્રવર્તમાન સ્થિતિ અને આ માટે લેવામાં આવેલી રહેલા પગલાં વિશે ચર્ચા વિચારણા કરી હતી. તેમણે રોગચાળાના સમયમાં પારસ્પરિક સાથસહકાર આપવાની પ્રશંસા કરી હતી, જેમાં આવશ્યક ફાર્માસ્યુટિકલ ઉત્પાદનોના પુરવઠાની સુનિશ્ચિતતા સામેલ છે. બંને નેતાઓએ કોવિડ-19ને કારણે આરોગ્ય અને આર્થિક ક્ષેત્રમાં ઊભી થયેલી સમસ્યાઓનું સમાધાન કરવા પ્રાદેશિક અને આંતરરાષ્ટ્રીય સંકલન કરવાના મહત્ત્વને ઓળખ્યું હતું. બંને નેતાઓએ ભારત-ઇયુ સ્ટ્રેટેજિક પાર્ટનરશિપને મજબૂત કરવાની તેમની પ્રતિબદ્ધતા પુનઃવ્યક્ત કરી હતી. તેમણે સંમતિ વ્યક્ત કરી હતી કે, તેમના અધિકારીઓ ભારત-યુરોપિયન યુનિયનના આગામી શિખર સંમેલનના મહત્ત્વપૂર્ણ એજન્ડાને તૈયાર કરવા ખભેખભો મિલાવીને કામ કરશે. બંને નેતાઓ કટોકટી અને કોવિડ-પછીના સંદર્ભમાં બદલાતા પાસાઓ પર સતત સંપર્કમાં રહેશે એવી સંમતિ વ્યક્ત કરી હતી. GP/DS (

pib-156198

e1ee40009fb7fa136482e40fd4f683fae6d9e20be6b9de203484eb687752cb5c

guj

PIB Headquarters કોવિડ-19 વિશે PIBનું દૈનિક બુલેટીન કોવિડ-19 વિશે PIBનું દૈનિક બુલેટીન Date: 28.06.2020 Press Information Bureau Ministry of Information and Broadcasting Government of India કોવિડ-19 અંગે આરોગ્ય અને પરિવાર કલ્યાણ મંત્રાલયમાંથી અપડેટ્સ: દર્દીઓ સાજા થવાની સંખ્યા સક્રિય કેસોની સરખામણીએ તીવ્ર ગતિએ વધી રહી છે; સાજા થયેલા અને સક્રિય કેસ વચ્ચેનો તફાવત 1 લાખથી વધારે થઇ ગયો; સાજા થવાનો દર વધીને 58.56% નોંધાયો હાલમાં દેશમાં કોવિડ-19માંથી સાજા થયેલા દર્દીઓની સંખ્યા અને કોવિડ-19ના સક્રિય કેસો વચ્ચેનો તફાવત ઝડપથી 1 લાખનો આંકડો પાર કરી રહ્યો છે. આજે દેશમાં સાજા થયેલા દર્દીઓની સંખ્યા હાલમાં કોરોનાના સક્રિય દર્દીઓની સરખામણીએ 106,661 વધારે નોંધાઇ છે. આમ, દેશમાં કોવિડ-19માંથી સાજા થયેલા દર્દીઓની સંખ્યા વધીને 3,09,712 પર પહોંચી ગઇ છે. કોવિડ-19ના દર્દીઓ સાજા થવાનો દર 58.56% થઇ ગયો છે. છેલ્લા 24 કલાકમાં દેશમાં કોવિડ-19માંથી કુલ 13,832 દર્દીઓ સાજા થઇ ગયા છે. હાલમાં સમગ્ર દેશમાં, કોવિડ-19ના 2,03,051 સક્રિય કેસ છે અને તમામને તબીબી દેખરેખ હેઠળ રાખવામાં આવ્યા છે. ભારતમાં હવે કોવિડ-19ના પરીક્ષણ માટે સમર્પિત લેબોરેટરીની સંખ્યા વધીને 1036 થઇ ગઇ છે. આમાં 749 લેબોરેટરી સરકારી ક્ષેત્રની છે જ્યારે 287 લેબોરેટરીઓ ખાનગી ક્ષેત્રની છે. દેશમાં દરરોજ કોરોના વાયરસના બે લાખથી વધુ સેમ્પલનું પરીક્ષણ કરવામાં આવી રહ્યું છે. છેલ્લા 24 કલાકમાં 2,31,095 સેમ્પલનું કોવિડ-19 માટે વિવિધ લેબોરેટરીઓમાં પરીક્ષણ કરવામાં આવ્યું છે. આ સાથે, દેશમાં અત્યાર સુધીમાં થયેલા કુલ પરીક્ષણનો આંકડો વધીને 82,27,802 સુધી પહોંચી ગયો છે. તારીખ 28.06.2020ના રોજ મન કી બાત 2.0ના 13માં એપિસોડમાં પ્રધાનમંત્રીના સંબોધનનો મૂળપાઠ “મારા પ્રિય દેશવાસીઓ, સંકટ ગમે તેટલું મોટું ભલે હોય, ભારતના સંસ્કાર, નિઃસ્વાર્થ ભાવથી સેવા કરવાની પ્રેરણા આપે છે. ભારતે જે રીતે મુશ્કેલ સમયમાં દુનિયાની મદદ કરી, તેણે આજે, શાંતિ અને વિકાસમાં ભારતની ભૂમિકાને વધુ મજબૂત કરી છે. દુનિયાએ આ દરમિયાન ભારતની વિશ્વ બંધુત્વની ભાવનાને પણ અનુભવી છે અને તેની સાથે જ, દુનિયાએ પોતાની સંપ્રભુતા અને સીમાઓની રક્ષા કરવા માટે ભારતની તાકાત અને ભારતની પ્રતિબદ્ધતાને પણ જોયાં છે. લદ્દાખમાં ભારતની ભૂમિ પર આંખ ઉઠાવીને જોનારાઓને જડબાતોડ જવાબ મળ્યો છે. ભારત મિત્રતા નિભાવે છે તો આંખમાં આંખ નાખીને જોવાનું અને ઉચિત જવાબ દેવાનું પણ જાણે છે. આપણા વીર સૈનિકોએ દેખાડી દીધું છે કે તેઓ ક્યારેય મા ભારતીના ગૌરવ પર આંચ નહીં આવવા દે.” વધુ વિગતો માટે: https://pib.gov.in/PressReleseDetail.aspx?PRID=1634930 ઉપરાષ્ટ્રપતિ લોકોને અપીલ કરી હતી કે ‘ગભરાટ’માં ના આવશો પરંતુ ‘નિવારણ’ અને ‘સુરક્ષા’ પર ધ્યાન આપો ઉપરાષ્ટ્રપતિ શ્રી એમ. વેંકૈયાનાયડુએ દેશવાસીઓને અપીલ કરી હતી કે, કોવિડ-19 મહામારી સામેની લડાઇમાં સૌ સાથે મળીને લોકોના જીવન અને આજીવિકા સુરક્ષિત રાખવામાં યોગદાન આપે. પોતાની ફેસબુક પોસ્ટમાં ઉપરાષ્ટ્રપતિએ જણાવ્યું હતું કે, મોટાભાગના દેશોમાં લૉકડાઉન પૂરું કરી દેવામાં આવ્યું છે અને તેમણે હવે અર્થતંત્ર પર ધ્યાન આપવાનું શરૂ કર્યું છે. તેમણે ઉમેર્યું હતું કે, સરકાર આપણા દેશના અર્થતંત્રને વેગ આપવા માટે સતત વિવિધ પગલાં લઇ રહી છે અને દરેક દેશવાસીઓને અપીલ કરી હતી કે, તેઓ જરૂરી સાવચેતી રાખીને અને માર્ગદર્શિકાઓનું પાલન કરીને સરકારને સહકાર આપે. આ અભૂતપૂર્વ આરોગ્ય કટોકટીના સમયમાં સૌને સાથે મળીને લડત આપવાનું આહ્વાન કરતા શ્રી નાયડુએ જણાવ્યું હતું કે, આપણા દેશની તાકાત આપણી આધ્યાત્મિકતા અને વિજ્ઞાનમાં આપણા વિશ્વાસમાં રહેલી છે. તેમણે લોકોને અપીલ કરી હતી કે ‘ગભરાટ’માં ના આવશો પરંતુ ‘નિવારણ’ અને ‘સુરક્ષા’ પર ધ્યાન આપો. તેમણે એમ પણ કહ્યું હતું કે, કોવિડ-19નો ઉકેલ તકેદારીમાં જ રહેલો છે. ઉપરાષ્ટ્રપતિએ માસ્ક પહેરવો, સલામત અંતર જાળવવું અને વારંવાર હાથ ધોવા વગેરે કેટલાક સરળ પગલાંનો ઉલ્લેખ કર્યો હતો અને કહ્યું હતું કે, માત્ર આ જ રીતો એવી છે જેનાથી આપણે સલામત રહી શકીએ છીએ. વધુ વિગતો માટે: https://www.pib.gov.in/PressReleseDetail.aspx?PRID=1634907 કેન્દ્રીય ગૃહમંત્રી શ્રી અમિત શાહે ગઇકાલે દિલ્હીમાં 10,000 બેડના સરદાર પટેલ કોવિડ સંભાળ કેન્દ્રની તૈયારીઓની સમીક્ષા કરી કેન્દ્રીય ગૃહમંત્રી શ્રી અમિત શાહે દિલ્હીમાં રાધાસ્વામી સત્સંગ વ્યાસ ખાતે તૈયાર કરવામાં આવી રહેલા 10,000 બેડના સરદાર પટેલ કોવિડ સંભાળ કેન્દ્રની તૈયારીઓની ગઇકાલે સમીક્ષા કરી. શ્રી અમિત શાહે જણાવ્યું હતું કે, 10,000 બેડ ઉપલબ્ધ થવાથી દિલ્હીના લોકોને ઘણી મોટી રાહત મળશે. કેન્દ્રીય ગૃહમંત્રીએ વધુમાં જણાવ્યું હતું કે, “આપણા ઇન્ડો- તેબિટીયન બોર્ડર પોલીસ ના જવાનો અને કર્મચારીઓની હું ખૂબ પ્રશંસા કરું છુ જેઓ કસોટીના સમયમાં આ કોવિડ સંભાળ કેન્દ્રની કામગીરી સંભાળવાના છે. દેશની અને દિલ્હીના લોકોની સેવા કરવા માટેની તેમની પ્રતિબદ્ધતા અજોડ છે.” વધુ વિગતો માટે: https://www.pib.gov.in/PressReleseDetail.aspx?PRID=1634907 કેન્દ્રીય HRD મંત્રી શ્રી રમેશ પોખરિયાલ ‘નિશંકે’ કોવિડની સ્થિતિમાં ભારતમાં શિક્ષણ ક્ષેત્રે લવચિકતા લાવવા માટે ભારતના પ્રયાસોનો G20 સભ્યો સમક્ષ ઉલ્લેખ કર્યો કેન્દ્રીય HRD મંત્રી શ્રી રમેશ પોખરિયાલ ‘નિશંકે’ આજે વર્ચ્યુઅલ માધ્યમથી G20ના શિક્ષણમંત્રીઓની અસધારણ વર્ચ્યુઅલ બેઠકમાં ભાગ લીધો હતો. આ વિશેષ સત્ર કોવિડ-19 મહામારીના કારણે શિક્ષણ ક્ષેત્ર પર પડેલી વિપરિત અસરો અને તેનો કેવી રીતે સામનો કરવો તેના વિશે ચર્ચા કરવા માટે અને કેવી રીતે દરેક દેશના સભ્યો મુશ્કેલીના આ સમયમાં ભવિષ્યમાં સૌના હિત માટે એકબીજાને સહકાર આપી શકે છે તે અંગે ચર્ચા કરવા માટે યોજવામાં આવ્યું હતું. કેન્દ્રીય મંત્રીએ પોતાના નિવેદનમાં કોવિડ-19 મહામારીની અસર ઓછી કરવા માટે શિક્ષણ સહિત તમામ ક્ષેત્રોમાં ભારત દ્વારા કરવામાં આવેલા પ્રયાસો અંગે તમામ સભ્યોને માહિતગાર કર્યા હતા. શ્રી પોખરિયાલે કોવિડ-19 કટોકટીના સમયમાં ડિજિટલ અભ્યાસની પદ્ધતિને પ્રોત્સાહન આપવા માટે માનવ સંસાધન અને વિકાસ મંત્રાલય દ્વારા લેવામાં આવેલા વિવિધ પગલાં અંગે પણ માહિતી આપી હતી. તેમણે જણાવ્યું હતું કે, અમે ઘણા વર્ષોની મહેનતથી ઉત્કૃષ્ટ ડિજિટલ શૈક્ષણિક સામગ્રી તૈયાર કરી છે. આ સામગ્રી દિક્ષા, સ્વયં, વર્ચ્યુઅલ લેબોરેટરીઓ, ઇ-પીજી પાઠશાલા અને રાષ્ટ્રીય ડિજિટલ પુસ્તકાલય સહિત વિવિધ પ્લેટફોર્મ પર હવે ઉપલબ્ધ કરાવવામાં આવી છે. વધુ વિગતો માટે: https://www.pib.gov.in/PressReleseDetail.aspx?PRID=1634853 શ્રી અર્જૂન મુંડાએ વીડિયો કોન્ફરન્સના માધ્યમથી GeM પર આદિજાતિના ઉત્પાદનોનો આરંભ કર્યો અને TRIFEDની નવી વેબસાઇટની શરૂઆત કરી દેશમાં પ્રવર્તમાન કોવિડ-19 મહામારીના કારણે ઉભી થયેલી અભૂતપૂર્વ પરિસ્થિતિના કામે આપણા સમાજના તમામ વર્ગો પર તેની વિપરિત અસર પડી છે. આ સમયમાં ગરીબો અને હાંસિયામાં રહેલા સમુદાયોની આજીવિકા પર ઘણી ગંભીર અસર પડી છે અને આ કસોટીના સમયમાં આદિજાતિ સમૂહો સૌથી કપરાં કાળમાંથી પસાર થતા લોકોમાંથી એક છે. આદિજાતિ કારીગરો પર આવા મુશ્કેલીના સમયમાં આવેલા ભારણને થોડું ઓછુ કરવાના આશય સાથે, આદિજાતિ બાબતોના મંત્રાલયના TRIFED દ્વારા આદિજાતિઓની આજીવિકાના ટકાઉક્ષમ વિકાસ અને તેમની ખાડે જઇ રહેલી આર્થિક પ્રવૃત્તિઓમાં નવા પ્રાણ ફુંકવા માટે તાકીદના ધોરણે કેટલીક પહેલ હાથ ધરવામાં આવી છે. વીડિયો કોન્ફરન્સના માધ્યમથી ટ્રાઇફેડ ડિજિટલ પ્લેટફોર્મ્સના શુભારંભ સમયે આ વીડિયો કોન્ફરન્સને સંબોધતા કેન્દ્રીય આદિજાતિ બાબતોના મંત્રી શ્રી અર્જૂન મુંડાએ જણાવ્યું હતું કે, “ટ્રાઇફેડ યોદ્ધાઓ”ની એક ટીમ આદિજાતિ લોકોના જીવન અને આજીવિકામાં પરિવર્તન લાવવા માટે વન પેદાશો, હાથવણાટ અને હસ્ત બનાવટની ચીજોના આધારે આદિજાતિ વ્યાપારને નવી ઊંચાઇએ લઇ જશે. તેમણે જણાવ્યું હતું કે, –વ્યાવસાયિક પરિચાલન હોય કે પછી શોપિંગ અને કમ્યુનિકેશન- તમામ ક્ષેત્રે વધુને વધુ લોકો પોતાની જરૂરિયાતો સંતોષવા માટે હવે ઑનલાઇન માધ્યમોનો ઉપયોગ કરી રહ્યા હોવાથી, ગામડાં આધારિત આદિજાતિ ઉત્પાદનોનું રાષ્ટ્રીય અને આંતરરાષ્ટ્રીય બજારો બજારો સાથે આલેખન અને લિંક કરવા માટે પોતાના વર્ગમાં શ્રેષ્ઠ ગણાતા આંતરરાષ્ટ્રીય ધોરણો અનુસાર ઇ-પ્લેટફોર્મ ઉભા કરીને સર્વસમાવિષ્ટ ડિજિટાઇઝેશન કવાયત માટે મહત્વપૂર્ણ વ્યૂહાત્મક વેગ આપવામાં આવ્યો છે. વધુ વિગતો માટે: https://www.pib.gov.in/PressReleseDetail.aspx?PRID=1634811 PIB ફિલ્ડ ઓફિસના ઇનપુટ્સ - કેરળ: રાજ્યના પર્યટનમંત્રી કડકમપલ્લી સુરેન્દ્રને જણાવ્યું હતું કે, તિરુવનંતપુરમમાં કોવિડની પરિસ્થિતિ ઘણી ગંભીર છે અને તેમણે અહીંના તમામ રહેવાસીઓને સરકાર દ્વારા બહાર પાડવામાં આવેલી તમામ માર્ગદર્શિકાઓનું ચુસ્ત પાલન કરવાનો અનુરોધ કર્યો હતો. દરમિયાન, મલપ્પુરમના એડાપ્પલમાં બે ડૉક્ટર, એક નર્સ અને ત્રણ પેરામેડિકલ સ્ટાફ એમ કુલ પાંચ આરોગ્ય સંભાળ કર્મચારીને કોવિડ-19નો પોઝિટીવ ટેસ્ટ આવ્યો છે; સામુદાયિક સંક્રમણના ભયના કારણે, ચાર પંચાયતને કન્ટેઇન્મેન્ટ ઝોન બનાવવામાં આવશે કારણ કે ત્યાં શનિવાર સુધી સ્ટાફ ડ્યુટી પર હતો. ગુરુવયુરમાં KSRTCનો બસ ડીપો બંધ કરવામાં આવ્યો છે કારણ કે અહીંના એક બસ કન્ડક્ટરને કોવિડ-19નો પોઝિટીવ રિપોર્ટ આવ્યો છે. વધુ ચાર કેરળવાસીઓ કોરોના વાયરસ મહામારીના કારણે રાજ્યની બહાર મૃત્યુ પામ્યા છે; આમાંથી ત્રણ વ્યક્તિના અખાતી દેશોમાં જ્યારે એક વ્યક્તિનું મુંબઇમાં મૃત્યુ થયું છે. ગઇકાલે, કેરળમાં અત્યાર સુધીમાં એક જ દિવસમાં સૌથી વધુ કેસ નોંધાયા છે. અહીં ગઇકાલે 195 લોકોને કોવિડ-19નો પોઝિટીવ રિપોર્ટ આવ્યો હતો જેમાંથી 180 દર્દીઓ બહારથી આવેલા છે. હાલમાં રાજ્યમાં 1,939 દર્દીઓ કોવિડની સારવાર હેઠળ છે અને કુલ 1,67,978 લોકોને રાજ્યમાં અલગ અલગ જગ્યાએ ક્વૉરેન્ટાઇનમાં રાખવામાં આવ્યા છે. - તામિલનાડુ: પુડુચેરીમાં એક નિવૃત્ત પોલીસ જવાનનું કોવિડ-19ના કારણે મૃત્યુ થયું છે; અહીં નવા 29 કેસ પોઝિટીવ નોંધાયા છે; આ કેન્દ્ર શાસિત પ્રદેશમાં હાલમાં સક્રિય કેસોની સંખ્યા 385 છે જ્યારે 252 દર્દીઓને આજદિન સુધીમાં સાજા થતા રજા આપવામાં આવી છે અને કુલ 11 દર્દી અત્યાર સુધીમાં મૃત્યુ પામ્યા છે. તામિલનાડુમાં કોવિડ-19ના કારણે મૃત્યુ પામનારાઓનો આંકડો 1000થી વધી ગયો છે. ગઇકાલ સુધીના અહેવાલ અનુસાર રાજ્યમાં અત્યાર સુધીમાં કુલ 78,335 દર્દીઓમાં કોવિડ-19ની પુષ્ટિ થઇ છે જેમાંથી 44,094 લોકો સાજા થઇ ગયા છે. - કર્ણાટક: તબીબી શિક્ષણ મંત્રી ડૉ. કે. સુધાકરે જણાવ્યું હતું કે, સોમવાર સાંજ સુધીમાં 10,000 બેડ સાથેની સુવિધા ઉભી કરવામાં કામગીરી પૂરજોશમાં ચાલી રહી છે; ખાનગી હોસ્પિટલોને સૂચના આપવામાં આવી છે કે, તેઓ 50% બેડ કોવિડ-19ના દર્દીઓ માટે આરક્ષિત રાખે. કર્ણાટકમાં કોવિડ-19ના કેસોની સંખ્યામાં ઝડપથી અને નોંધપાત્ર વધારો થઇ રહ્યો હોવાથી 5 જુલાઇથી દર રવિવારે સંપૂર્ણ લૉકડાઉનનો અમલ કરવાની જાહેરાત કરવામાં આવી છે. રાજ્યામાં ગઇકાલે કોવિડ-19ના નવા 918 કેસ પોઝિટીવ નોંધાયા હોવાની પુષ્ટિ થઇ છે જે રાજ્યમાં એકજ દિવસમાં કોવિડના દર્દીઓની સંખ્યામાં સૌથી મોટી વૃદ્ધિ છે. રાજ્યમાં આજદિન સુધીમાં નોંધાયેલા કુલ કેસ: 11923, સક્રિય કેસ: 4441, મૃત્યુ થયા: 191, સાજા થયા: 7287. - આંધ્રપ્રદેશ: રાજ્યના નાયબ મુખ્યમંત્રી કે. નારાયણસ્વામીના પુત્તુર ખાતેના નિવાસસ્થાને નિયુક્ત કરવામાં આવેલા બે સુરક્ષા જવાનોને કોવિડ-19નો ચેપ લાગ્યો છે. NTR યુનિવર્સિટી ઓફ હેલ્થ સાયન્સ ના કુલપતિ શ્યામ પ્રસાદે જણાવ્યું હતું કે, PG મેડિકલ અને ડેન્ટલના વિદ્યાર્થીઓની લેખિત પરીક્ષા ઑગસ્ટ મહિનાના પહેલા અઠવાડિયાથી શરૂ કરવામાં આવશે. આંધ્રપ્રદેશમાં કોવિડ-19ના કુલ નોંધાયેલા કેસનો આંકડો 13,000થી આગળ વધી ગયો છે. છેલ્લા 24 કલાકમાં અહીં 25,778 સેમ્પલના કોવિડ-19 માટે પરીક્ષણ કરવામાં આવ્યા હતા, નવા 813 કેસ નોંધાયા છે જ્યારે 401 દર્દીને રજા આપવામાં આવી હતી અને 12 દર્દીઓ કોરોનાના કારણે મૃત્યુ પામ્યા છે. નવા નોંધાયેલા 813 કેસમાંથી 50 દર્દીઓ અન્ય રાજ્યોમાંથી જ્યારે આઠ દર્દીઓ વિદેશમાંથી આવેલા છે. રાજ્યમાં નોંધાયેલા કુલ પોઝિટીવ કેસ : 13,098, સક્રિય કેસ: 7021, સાજા થયા: 5908, મૃત્યુ પામ્યા: 169. - તેલંગાણા: ખાનગી લેબોરેટરીઓ દ્વારા કોવિડ-19ના પરીક્ષણોમાં રાખવામાં આવતી બેદરકારીઓ અને ખામીની ગંભીરતાથી નોંધ લેતા રાજ્યના આરોગ્યમંત્રી ઇ. રાજેન્દરે જણાવ્યું હતું કે, કેટલીક લેબોરેટરીને આ બાબતે નોટિસ પાઠવવામાં આવી છે જેઓ પરીક્ષણની માર્ગદર્શિકાઓનું પાલન નહોતી કરતી અને તેમના પરીણામોમાં ખામીઓ જોવા મળી હતી. ગઇકાલ સુધીમાં રાજ્યમાં નોંધાયેલા કુલ કેસ: 13436, સક્રિય કેસ: 8265, મૃત્યુ પામ્યા: 243, સાજા થયા: 4928. - મહારાષ્ટ્ર: રાજ્યમાં કોવિડ-19ના નવા 5,318 દર્દીઓના પોઝિટીવ રિપોર્ટ આવ્યો હોવાની પુષ્ટિ થઇ છે. આથી રાજ્યમાં અત્યાર સુધીમાં નોંધાયેલા કુલ પોઝિટીવ કેસની સંખ્યા વધીને 1,59,133 થઇ ગઇ છે. હાલમાં રાજ્યમાં સક્રિય કેસની સંખ્યા 67,600 છે જ્યારે કુલ 7,273 લોકો આ બીમારીથી મૃત્યુ પામ્યા છે. રાજ્યમાં અત્યાર સુધીમાં કુલ 8.97 લાખથી વધુ લોકોનું કોવિડ માટે પરીક્ષણ કરવામાં આવ્યું છે. મહારાષ્ટ્રમાં, ત્રણ મહિનાના અંતરાલ પછી જીમ્નેશિયમ, વાળંદની દુકાનો, સલૂન અને બ્યુટી પાર્લર ફરી ખોલવાની મંજૂરી આપવામાં આવી છે. - ગુજરાત: રાજ્યમાં કોવિડના નવા 615 કેસ પોઝિટીવ હોવાની પુષ્ટિ થઇ છે. આથી રાજ્યમાં નોંધાયેલા કુલ કેસનો આંકડો વધીને 30,733 સુધી પહોંચી ગયો છે. હાલમાં કુલ સક્રિય કેસની સંખ્યા 8,316 છે જ્યારે અત્યાર સુધીમાં કુલ 1790 લોકો મૃત્યુ પામ્યા છે. અમદાવાદ મ્યુનિસિપલ કોર્પોરેશને શહેરમાં એક ટ્રસ્ટ દ્વારા ચાલતી હોસ્પિટલને રૂપિયા 77 લાખનો દંડ ફટકાર્યો છે. 18 જૂનના રોજ કોવિડ-19ના ગંભીર તબક્કા પર પહોંચી ગયેલા એક દર્દીને 45 મિનિટ સુધી વેન્ટિલેટર સાથેનો બેડ ના ફાળવવા બદલ આ દંડ ફટકારવામાં આવ્યો હતો. દર્દીને વેન્ટિલેટર સપોર્ટ ના મળવાથી તેનું મૃત્યુ થયું હતું. - રાજસ્થાન: રાજ્યમાં કોવિડ-19ના નવા 175 કેસ નોંધાયા છે. આથી રાજ્યમાં અત્યાર સુધીમાં નોંધાયેલા કુલ કેસની સંખ્યા વધીને 17,119 થઇ છે જેમાંથી 3,297 સક્રિય કેસ સારવાર હેઠળ છે. રાજસ્થાનમાં દર્દીઓ સાજા થવાનો દર 78% છે જે દેશમાં સૌથી વધારે છે. મોટાભાગના ચેપગ્રસ્ત દર્દીઓ બિકાનેરમાં નોંધાયા છે જ્યારે ત્યારપછી જયપુર અને જુંજુનૂં જિલ્લો આવે છે. - મધ્યપ્રદેશ: મધ્યપ્રદેશમાં કોવિડના નવા 203 કેસ પોઝિટીવ હોવાની પુષ્ટિ થતા રાજ્યમાં કુલ નોંધાયેલા કોવિડ-19ના કેસનો આંકડો 12,965 થઇ ગયો છે. હાલમાં રાજ્યમાં 2,444 સક્રિય કેસ સારવાર હેઠળ છે. રાજ્યમાં અત્યાર સુધીમાં કુલ 550 દર્દીઓ કોવિડથી મૃત્યુ પામ્યા છે. - છત્તીસગઢ: છત્તીસગઢમાં કોરોના વાયરસથી ચેપગ્રસ્ત વધુ 44 દર્દીના પોઝિટીવ રિપોર્ટ આવ્યા છે. રાજ્યમાં અત્યાર સુધીમાં કુલ 3,006 દર્દીઓને કોરોના પોઝિટીવ હોવાની પુષ્ટિ થઇ છે. હાલમાં રાજ્યમાં કોરોનાના કુલ સક્રિય કેસની સંખ્યા 696 છે. - ગોવા: ગોવામાં કોવિડ-19ના નવા 89 કેસ પોઝિટીવ નોંધાયા હોવાથી રાજ્યમાં અત્યાર સુધીમાં નોંધાયેલા પોઝિટીવ કેસની સંખ્યા 1,128 થઇ ગઇ છે. હાલમાં રાજ્યમાં 706 સક્રિય કેસ સારવાર હેઠળ છે. - આસામ: કેન્દ્રીય ગૃહમંત્રી શ્રી અમિત શાહે આસામના મુખ્યમંત્રી સર્વાનંદ સોનોવાલ અને રાજ્યના આરોગ્યમંત્રી હિમાંતા બિશ્વ શર્મા સાથે આજે ચર્ચા કરી હતી અને રાજ્યમાં બ્રહ્મપુત્ર નદીમાં વધતી ચેતવણીજનક સ્થિતિ અને ગુવાહાટી નજીક ભેખડ ધસી પડવાની દુર્ઘટના અંગે સ્થિતિ જાણી હતી; રાજ્યના લોકોને શક્ય હોય તેવી તમામ મદદ કરવા માટે તેમણે ખાતરી આપી હતી. - મણિપુર: મણિપુરના તામેંગલોંગની જિલ્લા હોસ્પિટલમાં ટ્રુનેટ પરીક્ષણ મશીન લગાવવામાં આવ્યું છે. રાજ્યમાં કોવિડના સૌથી વધુ કેસો આ જિલ્લામાં નોંધાયા છે. વિવિધ સંસ્થાકીય ક્વૉરેન્ટાઇન કેન્દ્રોમાં રાખવામાં આવેલા લોકો તેમના સાથી રહેવાસોના કારણે લાગતા કોવિડ-19ના સંક્રમણને રોકાવા માટે મણિપુરના સામાજિક કલ્યાણ અને સહકારિતા મંત્રી નેમચા કિપજેનની અધ્યક્ષતામાં સમીક્ષા બેઠક યોજવામાં આવી હતી. - મિઝોરમ: મિઝોરમમાં આસામ રાઇફલ્સે સામાજિક અંતરના માપદંડોનું પાલન કરવા માટે છત્રીનો નવતર પ્રયોગ શરૂ કર્યો છે જે કોવિડ-19 સામે અસરકારક સુરક્ષાત્મક માપદંડ સાબિત થઇ રહ્યો છે. ન્ગોપા, મિમબુંગ, કૉલબેન, ન્યૂ વૈખાવતાંગ અને નેહલાન ગામમાં આર્થિક રીતે પછાત, દિવ્યાંગો અને વરિષ્ઠ નાગરિકોમાં છત્રીનું વિતરણ કરવામાં આવ્યું છે. - નાગાલેન્ડ: રાજ્યમાં કોવિડ-19ના નવા 25 કેસ નોંધાયા હોવાથી રાજ્યમાં અત્યાર સુધીમાં નોંધાયેલા કુલ કેસની સંખ્યા 412 થઇ ગઇ છે જેમાંથી હાલમાં 248 સક્રિય કેસ છે જ્યારે 164 દર્દીઓ સાજા થઇ ગયા છે. (Visitor Counter : 259

pib-55537

a2ffea7361f76307734cdf38fa54be5f94ec09303e988ac716e00e7cff277889

guj

સંરક્ષણ મંત્રાલય ડીઆરડીઓએ કોવિડ-19 સામે લડાઈમાં મોખરે રહીને લડતા આરોગ્ય ક્ષેત્રનાં વ્યાવસાયિકોની સલામતી જાળવવા સીમ સીલિંગ ગ્લુ ધરાવતા બાયો સૂટ વિકસાવ્યાં સંરક્ષણ સંશોધન અને વિકાસ સંસ્થા એ જીવેલણ વાયરસથી સલામત રહેવા અને કોવિડ-19 સામે લડવામાં સંકળાયેલા તબીબી, પેરામેડિકલ અને અન્ય કર્મચારીઓને સુરક્ષિત રાખવા માટે બાયો સૂટ વિકસાવ્યો છે. ડીઆરડીઓની વિવિધ પ્રયોગશાળાઓમાં કાર્યરત વૈજ્ઞાનિકોએ ચોક્કસ પ્રકારનાં ફેબ્રિક ધરાવતા પર્સનલ પ્રોટેક્ટિવ ઇક્વિપમેન્ટ વિકસાવવા ટેક્સટાઇલ, કોટિંગ અને નેનોટેકનોલોજીમાં તેમની જાણકારી અને કુશળતા કામે લગાવી છે. આ સૂટ ઉદ્યોગની મદદ સાથે તૈયાર કરવામાં આવ્યાં છે તથા એ ટેક્સટાઇલના માપદંડો માટે કડક પરીક્ષણને તેમજ કૃત્રિમ લોહી સામે સુરક્ષાને આધિન છે. કૃત્રિમ લોહી સામે સંરક્ષણ આરોગ્ય અને પરિવાર કલ્યાણ મંત્રાલય દ્વારા બોડી સૂટ માટે નિર્ધારિત માપદંડોથી વધારે સુરક્ષા આપે છે. ડીઆરડીઓએ એ સુનિશ્ચિત કરવા તમામ પ્રયાસો કર્યા છે કે, આ સૂટનું ઉત્પાદન મોટી સંખ્યામાં થાય અને કોવિડ-19 સામે મોખરે રહીને લડતા મેડિક્સ, પેરામેડિક્સ અને અન્ય કર્મચારીઓ માટે મજબૂત સુરક્ષા કવચ તરીકે કામ આપે. ઉદ્યોગ મોટી સંખ્યામાં સૂટનું ઉત્પાદન કરવા સજ્જ છે. મેસર્સ કુસુમગઢ ઇન્ડસ્ટ્રીઝ કાચો માલ, કોટિંગની સામગ્રીનું ઉત્પાદન કરે છે તેમજ અન્ય વિક્રેતાઓની મદદ સાથે સંપૂર્ણ સૂટનું ઉત્પાદન કરે છે. એની હાલની ઉત્પાદન ક્ષમતા દરરોજ 7,000 સૂટની છે. અન્ય એક વિક્રેતાને બોર્ડ પર લેવામાં આવ્યાં છે, જે ગાર્મેન્ટ ટેકનોલોજીમાં બહોળો અનુભવ ધરાવે છે અને દરરોજ ઉત્પાદન કરવાની ક્ષમતા વધારીને 15,000 કરવાના પ્રયાસો હાથ ધર્યા છે. ડીઆરડીઓના ઉદ્યોગ પાર્ટનર્સ અને અન્ય ઉદ્યોગો દ્વારા દેશમાં બાયો સૂટના ઉત્પાદન સમક્ષ અવરોધ પેદા થયો છે, કારણ કે દેશમાં સીમ સીલિંગ ટેપ ઉપલબ્ધ નથી. ડીઆરડીઓએ સબમરિન એપ્લિકેશનમાં ઉપયોગી સીલન્ટ પર આધારિત સીલિંગ ટેપનો સાંધો કરવા કરવા વિકલ્પ તરીકે સ્પેશ્યલ સીલિન્ટ તૈયાર કર્યું છે. અત્યારે ઉદ્યોગ પાર્ટનર દ્વારા સીમ સીલિંગ માટે આ ગ્લુનો ઉપયોગ બાયો સૂટ તૈયાર કરવા માટે થાય છે, જેને સધર્ન ટેક્સટાઇલ રિસર્ચ એસોસિએશન કોઇમ્બતૂરમાં પરીક્ષણમાં મંજૂરી મળી છે. આ ટેક્સટાઇલ ઉદ્યોગ માટે ગેમ ચેન્જર બની શકશે. ડીઆરડીઓ સૂટના ઉત્પાદનો દ્વારા સીમ સીલિંગ એક્ટિવિટીને ટેકો આપવા ઉદ્યોગ દ્વારા આ ગ્લુનું મોટા પાયે ઉત્પાદન કરી શકે છે. ડીઆરડીઓએ કેમિકલ, બાયોલોજિકલ, રેડિયોલોજિકલ અને ન્યૂક્લીઅર એજન્ટ સામે સુરક્ષા માટે અનેક ઉત્પાદનો અને ટેકનોલોજી વિકસાવી છે. સંરક્ષણ સંશોધન અને વિકાસ સંકુલ , ગ્વાલિયર એ ડીઆરડીઓની પ્રયોગશાળા છે, જ્યાં કેમિકલ, બાયોલોજિકલ, રેડિયોલોજિકલ અને ન્યૂક્લીઅર પરમીએબલ સૂટ એમકે વી વિકસાવ્યાં છે. 53,000 સૂટ સેના અને રાષ્ટ્રીય આપત્તિ પ્રતિસાદ ટુકડી ને મોકલવામાં આવ્યાં છે. રેડિયોલોજિકલ ઇમરજન્સીમાં પ્રથમ પ્રતિભાવ આપવા પુનઃઉપયોગ કરી શકાય એવા સૂટ ઇન્સ્ટિટ્યૂટ ઓફ ન્યૂક્લીઅર મેડિસિન એન્ડ અલાઇડ સાયન્સિસ દિલ્હી દ્વારા વિકસાવવામાં આવ્યાં છે. આગ્રા સ્થિત એરિયલ ડિલિવરી રિસર્ચ એન્ડ ડેવલપમેન્ટ એસ્ટાબ્લિશમેન્ટ એ સંરક્ષણાત્મક ટેકનિકલ ટેક્સટાઇલ જેવા ફેબ્રિક સાથે વિવિધ પ્રકારના પેરાશૂટ વિકસાવ્યાં છે. RP

pib-186615

18cddea041cc793e642a579aae58d05bb58379851b488ca2862393631f7b52cb

guj

પરમાણુ ઉર્જા વિભાગ કેન્દ્રીય મંત્રી ડૉ. જિતેન્દ્ર સિંહે કહ્યું, ભારતીય પરમાણુ સ્થાપનો અને પરમાણુ પાવર સ્ટેશન સાયબર હુમલાઓથી સુરક્ષિત છે કેન્દ્રીય રાજ્ય મંત્રી વિજ્ઞાન અને ટેકનોલોજી; રાજ્ય મંત્રી પૃથ્વી વિજ્ઞાન; PMO, કર્મચારી, જાહેર ફરિયાદો, પેન્શન, અણુ ઊર્જા અને અવકાશ રાજ્યમંત્રી ડૉ. જિતેન્દ્ર સિંહે આજે જણાવ્યું હતું કે ભારતીય પરમાણુ સ્થાપનો અને પરમાણુ પાવર સ્ટેશન સાયબર હુમલાઓથી સુરક્ષિત છે. રાજ્યસભામાં એક પ્રશ્નના લેખિત જવાબમાં ડૉ. જિતેન્દ્ર સિંહે જણાવ્યું હતું કે, ભારતીય પરમાણુ સંસ્થાનમાં તેના સ્થાપનોમાં વપરાતી પ્રણાલીઓની ડિઝાઇન, વિકાસ અને સંચાલન માટે પહેલેથી જ નિર્ધારિત કઠોર પ્રક્રિયા છે. સલામતી અને સુરક્ષા નિર્ણાયક સિસ્ટમો કસ્ટમ બિલ્ટ હાર્ડવેર અને સોફ્ટવેરનો ઉપયોગ કરીને ઇન-હાઉસ ડિઝાઇન અને વિકસિત કરવામાં આવી છે જે નિયમનકારી ચકાસણી અને માન્યતાને આધિન છે, જેનાથી તે સાયબર સુરક્ષા જોખમો સામે તે પ્રતિરોધક બને છે. ભારતીય પરમાણુ સંસ્થાનોની સલામતી અને સલામતી માટે નિર્ણાયક ઈન્ફ્રાસ્ટ્રક્ચર, જેમ કે નિયંત્રણ નેટવર્ક અને પ્લાન્ટ્સની સલામતી પ્રણાલીઓ ઈન્ટરનેટ અને સ્થાનિક આઈટી નેટવર્કથી અલગ છે. અણુ ઊર્જા વિભાગ પાસે DAE એકમોની સાયબર સુરક્ષા/માહિતી સુરક્ષાની દેખરેખ રાખવા માટે કમ્પ્યુટર અને માહિતી સુરક્ષા સલાહકાર જૂથ અને ટાસ્ક ફોર્સ ફોર ઇન્સ્ટ્રુમેન્ટેશન એન્ડ કંટ્રોલ સિક્યોરિટી જેવા નિષ્ણાત જૂથો છે. આ જૂથો DAE હેઠળના તમામ એકમોની સાયબર સુરક્ષાને પરમાણુ સવલતો સહિતની સિસ્ટમ અને ઓડિટની સખ્તાઈ દ્વારા મજબૂત કરવાની પ્રક્રિયા હાથ ધરે છે. SD/GP/MR સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 170

pib-199708

7db4550fe6d0d46fcc722961583632d20be49da79adcba2ec5e7cffa8b1863f6

guj

કૃષિ મંત્રાલય લૉકડાઉન વચ્ચે પણ સમગ્ર દેશમાં ઘઉંની લણણી એકધારી ઝડપથી ચાલી રહી છે રવી 2020-21 મોસમમાં દાળ અને તેલીબિયા ખરીદીની કામગીરી પણ પ્રગતિમાં દેશવ્યાપી લૉકડાઉન વચ્ચે પણ સમગ્ર દેશમાં ઘઉંની લણણીનું કામ એકધારી ઝડપથી આગળ વધી રહ્યું છે. રવી 2020 દરમિયાન ખેડૂતો તેમજ કામદારો પાકની લણણી અને થ્રેસિંગની કામગીરી સંબંધિત SOPનું ચુસ્ત પાલન કરી રહ્યા છે. કોરોના વાયરસનો ફેલાવો રોકવા માટે અને ખેડૂતો તેમજ ખેતરમાં કામ કરતા શ્રમિકોના સ્વાસ્થ્ય અને સલામતીને ધ્યાનમાં રાખીને ભારત સરકારના કૃષિ, સહકારિતા અને ખેડૂત કલ્યાણ મંત્રાલય દ્વારા રાજ્યોને SOP મોકલવામાં આવ્યા છે જેનું ખેડૂતો અને શ્રમિકોએ કૃષિલક્ષી કોઇપણ કામગીરી દરમિયાન પાલન કરવું જરૂરી છે. રાજ્યો દ્વારા આપવામાં આવેલા અહેવાલો અનુસાર મધ્યપ્રદેશમાં 98-99% ઘઉંના પાકની લણણી થઇ ગઇ છે જ્યારે, રાજસ્થાનમાં 92-95%, ઉત્તરપ્રદેશમાં 85-88%, હરિયાણામાં 55-60%, પંજાબમાં 60-65% અને અન્ય રાજ્યોમાં 87-88% ઘઉંના પાકની લણણી થઇ ગઇ છે. રવી 2020-21ની મોસમમાં ટેકાના ભાવની યોજના અંતર્ગત કર્ણાટક, આંધ્રપ્રદેશ, તેલંગાણા, રાજસ્થાન, મહારાષ્ટ્ર, ઉત્તરપ્રદેશ અને હરિયાણામાં ખેડૂતો પાસેથી લઘુતમ ટેકાના ભાવે દાળ અને તેલીબિયાની ખરીદીની કામગીરી ચાલી રહી છે. લૉકડાઉન દરમિયાન આ પાકોની ખરીદીની સ્થિતિ નીચે દર્શાવ્યા અનુસાર છે: - 72,415.82 MT ચણા આંધ્રપ્રદેશ, તેલંગાણા, રાજસ્થાન, મહારાષ્ટ્ર અને ઉત્તરપ્રદેશ એમ 5 રાજ્યમાંથી ખરીદવામાં આવ્યા છે. - 1,20,023.29 MT તુવેરની દાળ તામિલનાડુ, તેલંગાણા, આંધ્રપ્રદેશ, મહારાષ્ટ્ર, કર્ણાટક, ગુજરાત અને ઓડિશા એમ 7 રાજ્યમાંથી ખરીદવામાં આવી છે. - 1,83,400.87 MT રાઇ રાજસ્થાન, ઉત્તરપ્રદેશ અને હરિયાણા એમ 3 રાજ્યમાંથી ખરીદવામાં આવી છે. દરમિયાન, રાષ્ટ્રીય બાગાયત બોર્ડ દ્વાર ફળ અને શાકભાજીની “ઉપલબ્ધ વાવેતર સામગ્રી”ની વિગતો દેશમાં 618 NHB સ્વીકૃત નર્સરીઓ પાસેથી મંગાવવામાં આવી છે. આ માહિતી કોન્ફેડેરેશન ઓફ ઇન્ડિયન હોર્ટિકલ્ચર , કોમોડિટી- આધારિત ઉછેર એસોસિએશન, રાજ્ય બાગાયત મિશન, NHBની રાજ્યની કચેરીઓ અને તમામ સંબંધિત હિતધારકો સુધી પહોંચાડવામાં આવી છે. ખેડૂતોને આવી રહેલી વાવેતરની મોસમમાં વાવેતરની સામગ્રીમાં વિકલ્પોની સુવિધા પૂરી પાડવા માટે NHBએ આ માહિતી વેબસાઇટ પર અપલોડ કરી છે. GP/DS (

pib-85743

cf1cf0f021a3f8256ef21992dc91de10188ef35a1452f6b9f80255323c017401

guj

પ્રધાનમંત્રીનું કાર્યાલય પ્રધાનમંત્રીએ કતારના દોહા ખાતેના ભારતીય દૂતાવાસને યોગાભ્યાસ માટે અનેક રાષ્ટ્રોના લોકોને એકત્ર કરવા બદલ બિરદાવ્યા પ્રધાનમંત્રી શ્રી નરેન્દ્ર મોદીએ યોગાભ્યાસ માટે અનેક દેશોના લોકોને એકસાથે લાવવા માટે દોહા, કતારમાં ભારતીય દૂતાવાસના મહાન પ્રયાસને બિરદાવ્યો છે. તેમણે એમ પણ કહ્યું કે યોગ સારા સ્વાસ્થ્ય અને સુખાકારીની શોધમાં વિશ્વને એક કરી રહ્યું છે. પ્રધાનમંત્રીએ ટ્વીટ કર્યું; "યોગ સારા સ્વાસ્થ્ય અને સુખાકારીની શોધમાં વિશ્વને એક કરી રહ્યું છે. @IndEmbDoha દ્વારા યોગની પ્રેક્ટિસ કરવા માટે વિવિધ દેશોના લોકોને એક સાથે લાવવાનો એક મહાન પ્રયાસ." SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-261243

b9852f76d45c64e8cd52c9760bc0ff7295add95fd5dd3961baa1fdcaeed82972

guj

પ્રધાનમંત્રીનું કાર્યાલય પ્રધાનમંત્રીએ રમઝાનના પવિત્ર મહિનાની શરૂઆત પર લોકોને શુભેચ્છા પાઠવી પ્રધાનમંત્રી શ્રી નરેન્દ્ર મોદીએ રમઝાનના પવિત્ર મહિનાની શરૂઆત પર તેમની શુભેચ્છાઓ પાઠવી છે. એક ટ્વીટમાં પ્રધાનમંત્રીએ કહ્યું; “રમઝાનના પવિત્ર મહિનાની શરૂઆતની શુભકામનાઓ. આ પવિત્ર મહિનો લોકોને ગરીબોની સેવા કરવાની પ્રેરણા આપે. તે આપણા સમાજમાં શાંતિ, સંવાદિતા અને કરુણાની ભાવનાને પણ આગળ વધારશે." SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-183251

869e2ad0bd1888161cfbb580fe4550cd0e37803a6b73e07a96f41c5cf662742b

guj

સ્વાસ્થ્ય અને પરિવાર કલ્યાણ મંત્રાલય કેન્દ્રીય મંત્રીમંડળે પાંચ વર્ષ માટે રૂ. 1,600 કરોડનાં બજેટ સાથે આયુષ્માન ભારત ડિજિટલ મિશનનાં અમલીકરણને મંજૂરી આપી એબીડીએમ ટેલિ-મેડિસિન જેવી ટેક્નોલોજીના ઉપયોગને પ્રોત્સાહિત કરીને અને આરોગ્ય સેવાઓની રાષ્ટ્રીય પોર્ટેબિલિટીને સક્ષમ કરીને ગુણવત્તાયુક્ત આરોગ્યસંભાળની સમાન પહોંચમાં સુધારો કરશે. નાગરિકો તેમના ABHA નંબર બનાવી શકશે, જેનાથી તેમના ડિજિટલ હેલ્થ રેકોર્ડને લિંક કરી શકાશે પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત સરકારના આરોગ્ય અને પરિવાર કલ્યાણ મંત્રાલયની કેન્દ્રીય ક્ષેત્રની યોજના, આયુષ્માન ભારત ડિજિટલ મિશન ને પાંચ વર્ષ માટે રૂ. 1,600 કરોડનાં બજેટ સાથે દેશભરમાં શરૂ કરવાને મંજૂરી આપી છે. નેશનલ હેલ્થ ઓથોરિટી આયુષ્માન ભારત ડિજિટલ મિશન ની અમલીકરણ એજન્સી હશે. સમગ્ર આરોગ્યસંભાળ ઇકોસિસ્ટમમાં ડિજિટલ આરોગ્ય ઉપાયો વર્ષોથી ખૂબ જ ફાયદાકારક સાબિત થયા છે, જેમાં CoWIN, આરોગ્ય સેતુ અને ઈ-સંજીવની વધુમાં દર્શાવે છે કે ટેક્નોલોજી આરોગ્યસંભાળની પહોંચને સક્ષમ કરવામાં સમર્થ ભૂમિકા ભજવી શકે છે. જો કે, સતત સંભાળ અને સંસાધનોના અસરકારક ઉપયોગ માટે આવા ઉકેલોને એકીકૃત કરવાની જરૂર છે. જન ધન, આધાર અને મોબાઈલ ત્રિપુટી અને સરકારની અન્ય ડિજિટલ પહેલનાં રૂપમાં નિયત કરાયેલા પાયાના આધારે, આયુષ્માન ભારત ડિજિટલ મિશન ડેટા, માહિતી અને ઈન્ફ્રાસ્ટ્રક્ચર સેવાઓની વ્યાપક શ્રેણીની જોગવાઈ દ્વારા એક અસ્ખલિત ઓનલાઈન પ્લેટફોર્મ બનાવી રહ્યું છે અને ખુલ્લી, આંતરસંચાલિત, ધોરણો-આધારિત ડિજિટલ સિસ્ટમોનો યોગ્ય રીતે લાભ લઇને સાથે સાથે આરોગ્ય સંબંધિત વ્યક્તિગત માહિતીની સુરક્ષા, ગોપનીયતા અને પ્રાઇવસીને સુનિશ્ચિત કરે છે. એબીડીએમ હેઠળ, નાગરિકો તેમના ABHA નંબરો બનાવી શકશે, જેનાથી તેમના ડિજિટલ હેલ્થ રેકોર્ડને લિંક કરી શકાશે. આનાથી વિવિધ આરોગ્યસંભાળ પ્રદાતાઓ વ્યક્તિઓ માટે વિસ્તૃત આરોગ્ય રેકોર્ડ્સનું સર્જન કરવામાં સક્ષમ બનશે અને આરોગ્યસંભાળ પ્રદાતાઓ દ્વારા તબીબી નિર્ણય લેવામાં સુધારો થશે. આ મિશન ટેલિમેડિસિન જેવી ટેક્નોલોજીના ઉપયોગને પ્રોત્સાહિત કરીને અને આરોગ્ય સેવાઓની રાષ્ટ્રીય સુવાહ્યતા સક્ષમ કરીને ગુણવત્તાયુક્ત આરોગ્યસંભાળની સમાન પહોંચમાં સુધારો કરશે. NHA દ્વારા વિકસિત ટેક્નોલોજી પ્લેટફોર્મનાં સફળ નિદર્શન સાથે લદ્દાખ, ચંદીગઢ, દાદરા અને નગર હવેલી અને દમણ અને દીવ, પુડુચેરી, આંદામાન અને નિકોબાર ટાપુઓ અને લક્ષદ્વીપ એમ છ કેન્દ્રશાસિત પ્રદેશોમાં એબીડીએમનો પાયલોટ પૂર્ણ થયો હતો. પાયલોટ દરમિયાન, ડિજિટલ સેન્ડબોક્સ બનાવવામાં આવ્યું હતું જેમાં 774 કરતાં વધુ ભાગીદાર ઉકેલો એકીકરણ હેઠળ છે. 24મી ફેબ્રુઆરી 2022 સુધીમાં, 17,33,69,087 આયુષ્માન ભારત આરોગ્ય ખાતાઓ બનાવવામાં આવ્યા છે અને 10,114 ડોકટરો અને 17,319 આરોગ્ય સુવિધાઓ એબીડીએમમાં નોંધવામાં આવી છે. એબીડીએમ અસરકારક જાહેર આરોગ્ય દરમિયાનગીરીઓ માટે પુરાવા-આધારિત નિર્ણય લેવાની સુવિધા આપશે એટલું જ નહીં, પરંતુ તે નવીનતાને ઉત્પ્રેરિત કરશે અને સમગ્ર હેલ્થકેર ઇકોસિસ્ટમમાં રોજગારીનું સર્જન કરશે. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 141

pib-223621

103e4d1cb4a9393c498bbd19b354794a5b8cc28fb1401e9b7bfa0318bf97a731

guj

નાણા મંત્રાલય DRIએ સુરત રેલ્વે સ્ટેશન પર રૂ. 40 લાખની કિંમતની દાણચોરીની વિદેશી સિગારેટની 1.96 લાખ સ્ટીક્સ જપ્ત કરી ગેરકાયદે તમાકુ ઉત્પાદનો સામેની લડાઈમાં, ડિરેક્ટોરેટ ઓફ રેવન્યુ ઈન્ટેલિજન્સ ના બીજા દરોડાને પરિણામે સુરત રેલ્વે સ્ટેશન પર પહોંચેલા રેલ્વે પાર્સલમાંથી આશરે રૂ. 40 લાખની કિંમતની દાણચોરીની વિદેશી મૂળની સિગારેટ જપ્ત કરવામાં આવી છે. ચોક્કસ બાતમીના આધારે, ડીઆરઆઈના અધિકારીઓએ સુરત રેલ્વે સ્ટેશન પર ચેન્નાઈથી સુરત જવાના રેલ્વે પાર્સલને અટકાવ્યું હતું જેમાંથી દાણચોરી કરાયેલી વિદેશી મૂળની સિગારેટની 1,96,320 સ્ટીક્સ એસ્સ લાઈટ્સ , ગુડાંગ ગરમ અને 555 બ્રાન્ડની હતી, જે જપ્ત કરવામાં આવી હતી. તેની બજાર કિંમત 40 લાખ રૂપિયા હોવાનો અંદાજ છે અને કસ્ટમ્સ એક્ટ 1962ની જોગવાઈઓ હેઠળ માલની અટકાયત કરવામાં આવી છે. ગુજરાતમાં DRI આરોગ્ય માટે હાનિકારક સિગારેટ અને અન્ય નિકોટિન ઉત્પાદનોની દાણચોરી સામે જોરદાર લડાઈ ચલાવી રહ્યું છે. એકલા આ નાણાકીય વર્ષમાં, ડીઆરઆઈએ ગુજરાતમાં દાણચોરીની વિદેશી મૂળની સિગારેટની 2,88,40,800 સ્ટીક્સ અને રૂ. 138 કરોડની કિંમતની ઈ-સિગારેટ ની 2,86,198 સ્ટીક્સ જપ્ત કરી છે. બંદરો અને ધોરીમાર્ગો પર જપ્તી ઉપરાંત, ડીઆરઆઈ રેલ્વે માર્ગ દ્વારા પણ સિગારેટની દાણચોરીની પદ્ધતિ તોડી રહી છે. YP/GP/JD (Visitor Counter : 100

pib-87573

59833db5aac5513b9bf51b4b9dba2a1db3cd5a692d428bffe2cb895ee7ef5d71

guj

પ્રધાનમંત્રીનું કાર્યાલય પ્રધાનમંત્રીએ આત્મનિર્ભર ભારતના નિર્માણ માટે ‘વોકલ ફોર લોકલ’ને લોકપ્રિય બનાવવામાં મદદ કરવા આધ્યાત્મિક આગેવાનોને અપીલ કરી પ્રધાનમંત્રી શ્રી નરેન્દ્ર મોદીએ જણાવ્યું છે કે, જેમ આઝાદીની લડતનો પાયો ભક્તિ આંદોલને પૂરો પાડ્યો હતો એ જ રીતે અત્યારે આત્મનિર્ભર ભારતનો પાયો આપણા દેશના સંતો, મહાત્મા, મહંતો અને આચાર્યો પૂરો પાડશે. તેમણે આજે વીડિયો કોન્ફરન્સિંગથી જૈનાચાર્ય શ્રી વિજય વલ્લભ સૂરિશ્વરજી મહારાજની 151મી જન્મજયંતિની ઉજવણી કરવાના ઉપક્રમે ‘સ્ટેચ્યૂ ઓફ પીસ’ પ્રતિમાના અનાવરણ પછી સંબોધન કર્યું હતું. આ પ્રસંગે તેમના સંબોધનની મુખ્ય બાબતો પૈકીની એક બાબત આઝાદીની લડાઈ અને હાલ આત્મનિર્ભરતા જેવા સામાજિક-રાજકીય અને આર્થિક પ્રસંગો માટે ધાર્મિક અને આધ્યાત્મિક પાયો નાંખવા પર ભાર મૂકવાનો હતો. સ્થાનિક ચીજવસ્તુઓના વપરાશને પ્રોત્સાહન આપવા એટલે કે ‘વોકલ ફોર લોકલ’ પર ભાર મૂકીને શ્રી મોદીએ જણાવ્યું હતું કે, મધ્યકાળમાં ભક્તિ આંદોલને આઝાદીના સંઘર્ષ અને આધુનિક ભારત માટેનો પાયો નાંખ્યો હતો. આપણે એ યાદ કરવાની જરૂર છે કે, દેશના દરેક ખૂણામાંથી લોકોને સંતો, મહાત્માઓ, આચાર્યોએ પ્રેરિત કર્યા હતા અને તેમને જાગૃત કર્યા હતા. શ્રી મોદીએ ઉમેર્યુ હતું કે, આ જાગૃતિએ આઝાદીની લડાઈને મોટું પ્રેરકબળ પ્રદાન કર્યું હતું. પ્રધાનમંત્રી મોદીએ આત્મનિર્ભરતાને પ્રોત્સાહન આપવા માટે આધ્યાત્મિક આગેવાનોને અપીલ કરી હતી. તેમણે રજૂઆત કરી હતી કે, જેમ ભક્તિ આંદોલને આઝાદીની લડતનો પાયો નાંખ્યો હતો અને સ્વતંત્રતાની લડતને મજબૂત કરી હતી, તેમ અત્યારે 21મી સદીમાં આત્મનિર્ભર ભારતનો પાયો પણ આપણા સંતો, મહાત્માઓ અને આચાર્યો નાંખશે. તેમણે સંતો, મહાત્માઓ અને આધ્યાત્મિક આગેવાનોને તેમના શિષ્યોને અને આધ્યાત્મિક કાર્યક્રમોમાં ‘વોકલ ફોર લોકલ’ની અપીલ કરવા વિનંતી કરી હતી. આધ્યાત્મિક આગેવાનો થકી ‘વોકલ ફોર લોકલ’નો સંદેશ વધારે મજબૂતી ધારણ કરશે. શ્રી મોદીએ કહ્યું હતું કે, આનાથી દેશ આત્મનિર્ભર બનવા પ્રેરિત થશે કારણ કે આનાથી આઝાદીની લડત દરમિયાન દેશ ઊર્જાવંત થયો હતો. SD/GP/BT (

pib-177775

6645bf9ad2f490a369abeab278cf7227736d1e12f2ab1290d75028cfcf7d60e8

guj

ગૃહ મંત્રાલય ગૃહ મંત્રાલયે કોવિડ-19 સામે લડવા માટે 21 દિવસના લૉકડાઉન દરમિયાન પ્રધાનમંત્રી ગરીબ કલ્યાણ યોજનાના લાભાર્થીઓને સુગમતાથી નાણાં મળી રહે તેની ખાતરી કરવા તમામ રાજ્યો/કેન્દ્ર શાસિત પ્રદેશોને પત્ર લખ્યો નાણાંકીય સેવાઓ વિભાગ, નાણાં મંત્રાલય દ્વારા કોવિડ-19 સામે લડવા માટે 21 દિવસના લૉકડાઉન સમયગાળા દરમિયાન બેંકોના માધ્યમથી પ્રધાનમંત્રી ગરીબ કલ્યાણ યોજના ના લાભાર્થીઓને નાણાકીય સહાય આપવા અંગે એક વિસ્તૃત માર્ગદર્શિકા જાહેર કરવામાં આવી છે. આ માર્ગદર્શિકાના પગલે ગૃહ બાબતોના કેન્દ્રીય મંત્રાલય ના સચિવ શ્રી અજય કુમાર ભલ્લાએ તમામ રાજ્યો/કેન્દ્ર શાસિત પ્રદેશોને પત્ર લખીને વિનંતી કરી છે કે સામાજિક અંતરના નિયમનું પાલન કરીને પીએમ-જીકેવાયના લાભાર્થીઓને નાણાકીય સહાય પૂરી પાડવાની ખાતરી કરવા માટે જરૂરી તમામ પગલાઓ ભરવામાં આવે. રાજ્ય સરકારો/કેન્દ્ર શાસિત પ્રદેશો, જિલ્લા અધિકારીઓ અને ફિલ્ડ એજન્સીઓના સંલગ્ન વિભાગોને તેનું કડકપણે પાલન કરવા માટેઆ માર્ગદર્શિકાઓ અંગે માહિતી આપવામાં આવે, પત્રમાં જણાવવામાં આવ્યું છે. Click here to see Communication to States GP/RP

pib-145736

516b8eadc0cb729fab1eff529d9e440425417975fe8621b73b19ee508e1d8551

guj

પ્રધાનમંત્રીનું કાર્યાલય 'આયુષ્માન ભવ' અભિયાન વ્યાપક કવરેજ અને PM-JAY વિશે જાગૃતિ વિકસાવવા પર ધ્યાન કેન્દ્રિત કરે છે: પ્રધાનમંત્રી શ્રી પ્રધાનમંત્રી શ્રી નરેન્દ્ર મોદીએ કેન્દ્રીય આરોગ્ય અને પરિવાર કલ્યાણ મંત્રી ડૉ.મનસુખ માંડવિયાના લેખ સાથે સંમત થયા છે કે આયુષ્માન ભવ અભિયાન વ્યાપક કવરેજ, PM-JAY વિશે જાગૃતિ વિકસાવવા, હેલ્થ એકાઉન્ટ આઈડી બનાવવા અને ગામડાઓ તેમજ શહેરી વોર્ડમાં વિવિધ આરોગ્ય સેવાઓ પ્રદાન કરવા પર ધ્યાન કેન્દ્રિત કરે છે. કેન્દ્રીય આરોગ્ય અને પરિવાર કલ્યાણ મંત્રી ડૉ મનસુખ માંડવિયા દ્વારા X પર એક પોસ્ટ શેર કરતા, પ્રધાનમંત્રીએ કહ્યું: "કેન્દ્રીય આરોગ્ય પ્રધાન મનસુખ માંડવિયા સમજાવે છે કે કેવી રીતે 'આયુષ્માન ભવ' ઝુંબેશ વ્યાપક કવરેજ પર ધ્યાન કેન્દ્રિત કરે છે, PM-JAY વિશે જાગૃતિ વિકસાવવા, આરોગ્ય ખાતાના IDs બનાવવા અને ગામડાઓ તેમજ શહેરી વોર્ડમાં વિવિધ આરોગ્ય સેવાઓ પ્રદાન કરે છે." CB/GP/JD (

pib-192368

47282e0e6d0e0e3bb9267cd6d7fbbbc626a6ce975adbfd83f9d66170185973e9

guj

સ્વાસ્થ્ય અને પરિવાર કલ્યાણ મંત્રાલય ભારતનું સંચિત કોવિડ-19 રસીકરણ કવરેજ લગભગ 186.54 કરોડને પાર 12-14 વર્ષની વય જૂથ માટે 2.43 કરોડથી વધુ રસીના ડોઝ આપવામાં આવ્યા છે ભારતમાં સક્રિય કેસનું ભારણ આજે 11,542 છેલ્લા 24 કલાકમાં 2,183 દૈનિક નવા કેસ નોંધાયા સાજા થવાનો દર હાલમાં 98.76% સાપ્તાહિક પોઝિટિવિટી દર 0.32% આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 186.54 Cr ને વટાવી ગયું છે. આ 2,27,52,392 સત્રો દ્વારા હાંસલ કરવામાં આવ્યું છે. 12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 2.43 કરોડ થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ ગઈકાલે એટલે કે 10મી એપ્રિલ 2022 પછી શરૂ થયું હતું. અત્યાર સુધીમાં, સાવચેતીના 1,62,532 ડોઝ આપવામાં આવ્યા હતા. આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે: | | સંચિત વેક્સિન ડોઝ કવરેજ | | HCWs | | પ્રથમ ડોઝ | | 10404362 | | બીજો ડોઝ | | 10008336 | | સાવચેતી ડોઝ | | 4600509 | | FLWs | | પ્રથમ ડોઝ | | 18414332 | | બીજો ડોઝ | | 17526051 | | સાવચેતી ડોઝ | | 7142520 | | 12-14 વર્ષ સુધીનું વય જૂથ | | પ્રથમ ડોઝ | | 24355282 | | | | બીજો ડોઝ | | 171544 | | 15-18 વર્ષ સુધીનું વય જૂથ | | પ્રથમ ડોઝ | | 57887693 | || | બીજો ડોઝ | | 40464152 | | 18 થી 44 વર્ષ સુધીનું વય જૂથ | | પ્રથમ ડોઝ | | 555263343 | | બીજો ડોઝ | | 472819549 | | | | સાવચેતી ડોઝ | | 37140 | | 45 થી 59 વર્ષ સુધીનું વય જૂથ | | પ્રથમ ડોઝ | | 202851927 | | બીજો ડોઝ | | 186818486 | | | | સાવચેતી ડોઝ | | 125392 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 126814564 | | બીજો ડોઝ | | 116368094 | | સાવચેતી ડોઝ | | 13421079 | | સાવચેતી ડોઝ | | 2,53,26,640 | | કુલ | | 1,86,54,94,355 ભારતનો સક્રિય કેસલોડ ઘટીને 11,542 થયો છે. દેશના કુલ પોઝિટિવ કેસના 0.03% સક્રિય કેસ છે. પરિણામે, ભારતનો રિકવરી રેટ 98.76% છે. છેલ્લા 24 કલાકમાં 1,985 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા હવે 4,25,10,773 છે. છેલ્લા 24 કલાકમાં 2,183 નવા કેસ નોંધાયા છે. છેલ્લા 24 કલાકમાં કુલ 2,61,440 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 83.21 કરોડ થી વધુ સંચિત પરીક્ષણો કર્યા છે. સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.32% છે અને દૈનિક સકારાત્મકતા દર 0.83% હોવાનું નોંધાયું છે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 151

pib-254066

1ab3d044dddc8e1a773d5d43e66d271aabca7a54d1409354ef7deaabd729c1f4

guj

સૂક્ષ્મ, લઘુ અને મધ્યમ ઉદ્યોગ મંત્રાલય MSME એન્ટરપ્રાઈઝ માટે પુનઃવર્ગીકરણ પહેલા તે જે શ્રેણીમાં હતા તેના તમામ નોન-ટેક્સ લાભો મેળવવાનું ચાલુ રાખવા માટે આવા ઉપરના ફેરફારની તારીખથી ત્રણ વર્ષના સમયગાળા માટે જારી કરાયેલી સૂચના MSME મંત્રાલય દ્વારા S.O. 4926 એ 18.10.2022 ના રોજ સૂચિત કર્યું છે કે પ્લાન્ટ અને મશીનરી અથવા સાધનસામગ્રી અથવા ટર્નઓવર અથવા બંનેમાં રોકાણના સંદર્ભમાં ઉપરના ફેરફારોના કિસ્સામાં અને પરિણામે પુનઃ વર્ગીકરણના કિસ્સામાં, પુનઃવર્ગીકરણ પહેલા તે જે શ્રેણીમાં હતો તે કેટેગરીમાં આવા ઉપરના ફેરફારની તારીખથી ત્રણ વર્ષના સમયગાળા માટે એન્ટરપ્રાઇઝ તમામ બિન-કર લાભો મેળવવાનું ચાલુ રાખી શકશે. આ નિર્ણય MSME હિતધારકો સાથે યોગ્ય ચર્ચા કર્યા પછી લેવામાં આવ્યો છે અને તે આત્મ નિર્ભર ભારત અભિયાનને અનુરૂપ છે. ભારત સરકારના MSME મંત્રાલયે તે રજિસ્ટર્ડ MSMEને તેમની શ્રેણીમાં અપવર્ડ ગ્રેજ્યુએશન અને પરિણામે પુનઃવર્ગીકરણના કિસ્સામાં એક વર્ષના બદલે ત્રણ વર્ષ માટે નોન-ટેક્સ બેનિફિટ્સ ચાલુ રાખવાની મંજૂરી આપી છે. બિન-કર લાભોમાં સરકારની વિવિધ યોજનાઓના લાભોનો સમાવેશ થાય છે, જેમાં જાહેર પ્રાપ્તિ નીતિ, વિલંબિત ચુકવણીઓ વગેરેનો સમાવેશ થાય છે. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 151

pib-15875

36e9daf329abfd1bb8abfbd6bc7f5bef05d264e48fb875af2d2b5415165104e7

guj

રાષ્ટ્રપતિ સચિવાલય 62મા NDC કોર્સના ફેકલ્ટી અને કોર્સ સભ્યો રાષ્ટ્રપતિને મળ્યા 62મા નેશનલ ડિફેન્સ કોલેજ કોર્સના ફેકલ્ટી અને કોર્સ સભ્યોએ આજે રાષ્ટ્રપતિ ભવન ખાતે ભારતના રાષ્ટ્રપતિ શ્રીમતી દ્રૌપદી મુર્મુ સાથે મુલાકાત કરી હતી. સભાને સંબોધતા રાષ્ટ્રપતિએ કહ્યું કે સુરક્ષા એ એક શબ્દ છે જેનો ઉપયોગ આપણે આપણી વાતચીતમાં વારંવાર કરીએ છીએ. પરંતુ તેની વ્યાપક અસરો છે. છેલ્લા દાયકાઓમાં તેનું અર્થઘટન ખૂબ જ વિસ્તર્યું છે. જે માત્ર પ્રાદેશિક અખંડિતતા સુધી સીમિત હતું તે હવે રાજકીય અને આર્થિક સંદર્ભમાં પણ જોવા મળે છે. આમ, "રાષ્ટ્રીય સંરક્ષણના વ્યૂહાત્મક, આર્થિક, વૈજ્ઞાનિક, રાજકીય અને ઔદ્યોગિક પાસાઓ"નો અભ્યાસ કરવાનો NDC કોર્સનો ઉદ્દેશ આજે પણ વધુ સુસંગત છે. તેમણે એ નોંધવામાં આનંદ થયો કે એનડીસી કોર્સ વર્ષોથી તેના સહભાગીઓને આ મુદ્દાઓની ઊંડી સમજણ મેળવવા માટે શિક્ષિત કરવાના તેના ઉદ્દેશ્યને અનુરૂપ છે. 62મા એનડીસી કોર્સમાં સશસ્ત્ર દળોમાંથી 62, સિવિલ સર્વિસીસમાંથી 20, મૈત્રીપૂર્ણ વિદેશી દેશોમાંથી 35 અને કોર્પોરેટ સેક્ટરમાંથી 1 સહભાગીઓ છે તેની નોંધ લેતા, તેમણે કહ્યું કે આ કોર્સની આ અનોખી વિશેષતા છે જેણે તેને ખૂબ પ્રશંસા પ્રાપ્ત કરી છે. તેમણે કહ્યું કે તે કોર્સના સભ્યોને વિવિધ પરિપ્રેક્ષ્યો જાણવાની તક આપે છે, જેનાથી તેમના વિચારો અને સમજણની ક્ષિતિજો વિસ્તરે છે. રાષ્ટ્રપતિએ કહ્યું કે આપણે એક ગતિશીલ વિશ્વમાં છીએ જ્યાં એક નાનો ફેરફાર પણ વ્યાપક અસર કરી શકે છે. કેટલીકવાર, તેમાં સલામતી અને સુરક્ષાનો અર્થ હોઈ શકે છે. કોવિડ રોગચાળાની ગતિ અને ભરતી એ આજે માનવતા જે જોખમનો સામનો કરી રહી છે તેનું માત્ર એક ઉદાહરણ છે. તે આપણને માનવજાતની નબળાઈનો અહેસાસ કરાવે છે. દરેક ખતરો આપણને તેની સામે લડવાની અને તેના પુનરાવૃત્તિને રોકવાની જરૂરિયાત વિશે વિચારે છે. આપણે માત્ર પરંપરાગત ખતરાઓનો જ નહીં પણ અદ્રશ્ય એવા જોખમોનો પણ સામનો કરવા માટે તૈયાર રહેવાની જરૂર છે જેમાં પ્રકૃતિની અસ્પષ્ટતાઓ પણ સામેલ છે. આબોહવા પરિવર્તન અને ટકાઉ વિકાસ એવા મુદ્દા છે જે આજે મુખ્ય મહત્વના છે. તે સમયની જરૂરિયાત છે કે સમગ્ર બોર્ડના દેશો એક સાથે આવે અને તેમના માટે ઉકેલો શોધે. તે આ બિંદુએ છે કે વ્યૂહાત્મક નીતિઓ દેશોની વિદેશ નીતિઓ સાથે સુસંગત છે. તે બહુ-શિસ્ત અને બહુ-પરિમાણીય અભિગમ છે જેના માટે આપણે આપણી જાતને સજ્જ કરવાની જરૂર છે. રાષ્ટ્રપતિએ કહ્યું કે ભારત એક રાષ્ટ્ર તરીકે આત્મનિર્ભર ભારત બનવાની દિશામાં આગળ વધી રહ્યું છે. આ વિઝનને શક્ય બનાવવા માટે વિવિધ નીતિગત પહેલો લાગુ કરવામાં આવી રહી છે. આ વિઝન જ ભારતને વિકાસ અને પ્રગતિના પંથે લાવે છે. તેમણે કહ્યું કે તે દરેક ભારતીય માટે ગર્વની ક્ષણ હતી જ્યારે તાજેતરમાં સ્વદેશી રીતે નિર્મિત પ્રથમ એરક્રાફ્ટ કેરિયર, વિક્રાંતને ભારતીય નૌકાદળમાં સામેલ કરવામાં આવ્યું હતું. આવા પગલાં ભારતના લોકોમાં નવી આશા અને પ્રેરણા લાવે છે. તેમણે વિશ્વાસ વ્યક્ત કર્યો કે આપણે પ્રગતિના આ પંથે અડગ રીતે ચાલવાનું ચાલુ રાખીશું. YP/GP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 158

pib-170516

b9ffa4e95a07c976c79b4e5b8ecb4359abfe96057c344db257e3b5bd9506563d

guj

PIB Headquarters કોવિડ-19 અંગે PIBનું દૈનિક બુલેટિન - રાષ્ટ્રવ્યાપી રસીકરણ અભિયાન અંતર્ગત અત્યાર સુધી 57.22 કરોડ લોકોને રસી આપવામાં આવી - છેલ્લા 24 કલાકમાં ભારતમાં 36,571 નવા કેસ નોંધાયા - સક્રિય કેસ કુલ કેસનાં 1.12% થયા માર્ચ 2020 બાદ સૌથી ઓછા - ભારતમાં સક્રિય કેસનું ભારણ 3,63,605 થયું 150 દિવસમાં સૌથી ઓછા - સાજા થવાનો દર હાલમાં 97.54% નોંધાયો માર્ચ 2020 બાદ સૌથી વધુ - દેશમાં અત્યાર સુધીમાં કુલ 3,15,61,635 દર્દીઓ સાજા થયા, છેલ્લા 24 કલાકમાં 36,555 દર્દીઓ સાજા થયા - સાપ્તાહિક પોઝિટિવીટી દર 1.93% છે, જે છેલ્લા 56 દિવસથી 3%થી ઓછો છે - દૈનિક પોઝિટિવીટી દર 1.94% પહોંચ્યો, જે છેલ્લા 25 દિવસથી 3%થી ઓછો છે - પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 50.26 કરોડ પરીક્ષણો કરવામાં આવ્યા #Unite2FightCorona #IndiaFightsCorona PRESS INFORMATION BUREAU MINISTRY OF INFORMATION & BROADCASTING GOVERNMENT OF INDIA કોવિડ-19 અપડેટ વિગત: https://pib.gov.in/PressReleasePage.aspx?PRID=1747522 Important Tweets SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 147

pib-267556

93cbefddff6f1fea73d30819de19092b585c24c2b5b853a067c7a8a49418a757

guj

પ્રધાનમંત્રીનું કાર્યાલય પ્રધાનમંત્રીએ થેવર જયંતી પર પસુમ્પોન મુથુરામલિંગમ થેવરના યોગદાનનું સ્મરણ કર્યુ પ્રધાનમંત્રી શ્રી નરેન્દ્ર મોદીએ થેવર જયંતીના અવસર પર મહાન પસુમ્પોન મુથુરામલિંગમ થેવરના બહુમૂલ્ય યોગદાનને યાદ કર્યુ. પ્રધાનમંત્રીએ એક ટ્વીટમાં કહ્યું; “થેવર જયંતીના ખાસ અવસર પર, હું મહાન પસુમ્પોન મુથુરામલિંગમ થેવરના બહુમૂલ્ય યોગદાનને યાદ કરૂં છું. અત્યંત બહાદુર અને દયાળુ થેવરે પોતાનું જીવન લોકકલ્યાણ અને સામાજિક ન્યાય માટે સમર્પિત કરી દીધું. તેમણે ખેડૂતો અને શ્રમિકોના કલ્યાણ માટે અનેક પ્રયાસો કર્યા.” SD/GP/JD (

pib-247009

da9c47387ae63bc8dbf9e4a1aff0d272c00e6a145b9e9ec22d92658e03136ba3

guj

પ્રધાનમંત્રીનું કાર્યાલય પ્રધાનમંત્રી શ્રીએ તેમની આગામી યુએસએ મુલાકાત માટેના ઉત્સાહ માટે લોકોનો આભાર માન્યો પ્રધાનમંત્રી શ્રી નરેન્દ્ર મોદીએ પ્રધાનમંત્રીની આગામી યુએસએ મુલાકાત માટે તેમના વિવિધ સમર્થન અને ઉત્સાહ માટે યુએસ કોંગ્રેસના સભ્યો અને વિચારશીલ નેતાઓ સહિત જીવનના તમામ ક્ષેત્રના લોકોનો આભાર માન્યો છે. પ્રધાનમંત્રી શ્રી ટ્વીટ કર્યું: "કોંગ્રેસના સભ્યો, વિચારશીલ નેતાઓ અને અન્યો સહિત જીવનના તમામ ક્ષેત્રના લોકો મારી આગામી યુએસએ મુલાકાત અંગે તેમનો ઉત્સાહ શેર કરી રહ્યાં છે. તેમના માયાળુ શબ્દો માટે હું તેમનો આભાર માનું છું. આવા વિવિધ સમર્થન ભારત-યુએસએ સંબંધોના ઊંડાણને રેખાંકિત કરે છે." YP/GP/JD (

pib-140957

5e329346a6618bec63b7f589d10556248c3dfabca86324845be54869d5942c2d

guj

સંરક્ષણ મંત્રાલય ભારતીય વાયુસેના અને જાપાન એર સેલ્ફ ડિફેન્સ ફોર્સ જાપાનમાં સંયુક્ત હવાઈ કવાયત કરવા માટે તૈયાર ભારત અને જાપાન વચ્ચે હવાઈ સંરક્ષણ સહયોગ વધારવા માટે ભારત અને જાપાન સંયુક્ત હવાઈ કવાયત 'વીર ગાર્ડિયન-2023' કરવા તૈયાર છે. આ કવાયત 12 જાન્યુઆરી 2023 થી 26 જાન્યુઆરી 2023 દરમિયાન જાપાનના હ્યાકુરી એર બેઝ પર યોજાશે, જેમાં ભારતીય વાયુસેના અને જાપાન એર સેલ્ફ ડિફેન્સ ફોર્સ ભાગ લઈ રહ્યા છે. સંયુક્ત કવાયતમાં ભાગ લેનારી ભારતીય ટુકડીમાં ચાર સુખોઈ-30 MKI, બે C-17 અને એક IL-78 એરક્રાફ્ટનો સમાવેશ થશે, જ્યારે જાપાની એર સેલ્ફ ડિફેન્સ ફોર્સ ચાર F-2 અને ચાર F-15 એરક્રાફ્ટ સાથે ભાગ લેશે. 8 સપ્ટેમ્બર 2022ના રોજ જાપાનની રાજધાની ટોક્યોમાં યોજાયેલી બીજી વિદેશ અને સંરક્ષણ મંત્રી સ્તરની 2+2 બેઠક દરમિયાન, ભારત અને જાપાન પરસ્પર દ્વિપક્ષીય સંરક્ષણ સહયોગ વધારવા અને વધુ સૈન્ય કવાયતોમાં જોડાવા માટે સંમત થયા હતા, જેમાં આ પ્રથમ સંયુક્ત ફાઇટર જેટ કવાયતનો પણ સમાવેશ થાય છે. જે બંને પક્ષો વચ્ચે સુરક્ષા સહયોગની વધતી સ્થિતિ દર્શાવે છે. આ રીતે, આ કવાયત બંને દેશો વચ્ચે વ્યૂહાત્મક સંબંધોના વિસ્તરણ અને સંરક્ષણ સહયોગને મજબૂત કરવાની દિશામાં એક બીજું મહત્વપૂર્ણ પગલું સાબિત થશે. પ્રારંભિક કવાયતમાં, બંને વાયુ સેનાઓ વચ્ચે વિવિધ હવાઈ લડાઇ કવાયત હાથ ધરવામાં આવશે. બંને વાયુ સેના જટિલ વાતાવરણમાં મલ્ટિ-ડોમેન એર કોમ્બેટ મિશનમાં જોડાશે અને શ્રેષ્ઠ કાર્યપ્રણાલીઓનું આદાનપ્રદાન કરશે. બંને પક્ષોના નિષ્ણાતો વિવિધ ઓપરેશનલ પાસાઓ પર તેમની કુશળતા અને યોગ્યતાઓ શેર કરવા માટે ચર્ચા પણ કરશે. 'વીર ગાર્ડિયન' અભ્યાસ મિત્રતાના લાંબા સમયથી ચાલતા સંબંધોને મજબૂત કરશે અને બંને વાયુસેનાઓ વચ્ચે સંરક્ષણ સહયોગના ક્ષેત્રોને વધારશે. YP/GP/JD (Visitor Counter : 228

pib-122275

aa705bcfe847ffb3a70fb992169f70ea15ecc1b90b478ef0ac02af12ab1b85e4

guj

સ્વાસ્થ્ય અને પરિવાર કલ્યાણ મંત્રાલય રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ રાજ્યો/કેન્દ્રશાસિત પ્રદેશોને 83.54 કરોડથી વધુ રસીના ડોઝ પૂરા પાડવામાં આવ્યા રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 4.56 કરોડથી વધુ ડોઝ ઉપલબ્ધ છે અને હજુ 1.17 કરોડથી વધુ ડોઝ આપવાના બાકી છે કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય. દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને પહોંચાડશે અને સપ્લાય કરશે. | | રસીના ડોઝ | | | | પુરવઠો | | 83,54,12,250 | | આપવાના બાકી | | 1,17,12,275 | | બાકી ઉપલબ્ધ | | 4,56,96,920 ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 83.54 કરોડ થી વધુ રસી પૂરી પાડી છે અને બીજા 1.17 કરોડ ડોઝ હજુ ઉપલબ્ધ છે. હાલમાં, કોવિડ-19 રસીના 4.56 કરોડ થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 179

pib-119412

d3c9b746c51f4ac2433dff8fafb6da9efc92d7537c1d7654e6cf2250b9646e57

guj

પ્રધાનમંત્રીનું કાર્યાલય પીએમએ આશુરાના દિવસે હઝરત ઇમામ હુસૈન ના બલિદાનને યાદ કર્યા પ્રધાનમંત્રી શ્રી નરેન્દ્ર મોદીએ આશુરાના દિવસે હઝરત ઇમામ હુસૈન ના બલિદાનોને યાદ કર્યા હતા અને કહ્યું હતું કે સત્ય પ્રત્યેની તેમની અતૂટ પ્રતિબદ્ધતા અને અન્યાય સામેની તેમની લડત માટે તેમને યાદ કરવામાં આવે છે. એક ટ્વિટમાં, વડા પ્રધાને કહ્યું; "આજનો દિવસ હઝરત ઇમામ હુસૈન ના બલિદાનને યાદ કરવાનો દિવસ છે. તેમને સત્ય પ્રત્યેની તેમની અતૂટ પ્રતિબદ્ધતા અને અન્યાય સામેની લડાઈ માટે યાદ કરવામાં આવે છે. તેમણે સમાનતા અને ભાઈચારાને પણ ખૂબ મહત્વ આપ્યું હતું." SD/GP/MR સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-195493

97549edf294a11e074f3b1814b2cbbcfd2b0eb146abad0efd1455382d9578886

guj

પ્રધાનમંત્રીનું કાર્યાલય પ્રધાનમંત્રી જૂન 17, 2018 ના રોજ નીતિ આયોગના ગવર્નિંગ કાઉન્સિલની ચોથી બેઠકની અધ્યક્ષતા કરશે પ્રધાનમંત્રી શ્રી નરેન્દ્ર મોદી રવિવાર, 17 જૂન, 2018ના રોજ રાષ્ટ્રપતિ ભવન ખાતે નીતિ આયોગના ગવર્નિંગ કાઉન્સિલની ચોથી બેઠકની અધ્યક્ષતા કરશે. દિવસભરની આ બેઠકમાં કેન્દ્રીય મંત્રીઓ, રાજ્યોના મુખ્યમંત્રીઓ, કેન્દ્રશાસિત પ્રદેશોના લેફ્ટનન્ટ ગવર્નર તથા ભારત સરકારના વરિષ્ઠ અધિકારીઓ પણ હાજર રહેશે. નીતિ આયોગની ગવર્નિંગ કાઉન્સિલ એક એવું મુખ્ય એકમ છે જે રાજ્યોની સક્રિય ભાગીદારીની સાથે રાષ્ટ્રીય વિકાસની પ્રાથમિકતાઓના ક્ષેત્રોમાં અને રણનીતિ તૈયાર કરવા માટે સહભાગી દ્રષ્ટિકોણ વિકસિત કરવાનું કાર્ય કરે છે. ગવર્નિંગ કાઉન્સિલ અગાઉના વર્ષ દરમિયાન કરેલા કાર્યોની સમીક્ષા કરે છે અને ભવિષ્યની વિકાસ પ્રાથમિકતાઓ પર વિચારણા કરે છે. ખેડૂતોની આવકને બમણી કરવી, આયુષમાન ભારત, રાષ્ટ્રીય પોષણ અભિયાન અને મિશન ઈન્દ્રધનુષ જેવી મુખ્ય યોજનાઓની પ્રગતિ; મહત્વાકાંક્ષી જિલ્લાઓનો વિકાસ અને મહાત્મા ગાંધીની 150 મી જન્મ જયંતીની ઉજવણી જેવા મહત્ત્વના વિષયો પર કાઉન્સિલ ચર્ચા કરશે તેવી અપેક્ષા છે. NP/GP/RP (Visitor Counter : 109

pib-83911

1c992fc6b79c8ffb23ed5dfaeb119342a7c5ff7b47cd7dad759148be636860c1

guj

પ્રધાનમંત્રીનું કાર્યાલય પ્રધાનમંત્રી શ્રીએ અવિનાશ સાબલેને પુરુષોની 3000 મીટર સ્ટીપલચેઝ સ્પર્ધામાં સિલ્વર મેડલ જીતવા બદલ અભિનંદન પાઠવ્યા પ્રધાનમંત્રી શ્રી નરેન્દ્ર મોદીએ અવિનાશ સાબલેને બર્મિંગહામ 2022 કોમનવેલ્થ ગેમ્સમાં પુરુષોની 3000 મીટર સ્ટીપલચેઝ ઈવેન્ટમાં સિલ્વર મેડલ જીતવા બદલ અભિનંદન પાઠવ્યા છે. શ્રી મોદીએ સાબલે સાથેની તેમની તાજેતરની વાતચીત પણ શેર કરી છે જ્યાં તેમણે અવિનાશ સાબલેના સૈન્ય સાથેના જોડાણ વિશે વાત કરી હતી. પ્રધાનમંત્રી શ્રીએ ટ્વીટ કર્યું; "અવિનાશ સાબલે એક વિશિષ્ટ યુવાન છે. મને આનંદ છે કે તેણે પુરૂષોની 3000 મીટર સ્ટીપલચેઝ સ્પર્ધામાં સિલ્વર મેડલ જીત્યો છે. અમારી તાજેતરની વાતચીત શેર કરી જ્યાં તેણે આર્મી સાથેના તેના જોડાણ વિશે અને કેવી રીતે તેણે અનેક અવરોધોને પાર કર્યા તે વિશે વાત કરી. તેની જીવન યાત્રા ખૂબ જ પ્રેરક છે. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-115404

71f94bd7f39375d4b5b9dc8f2b5975e4ecd3f507fd16d3c176b021cc44cd80e8

guj

પ્રધાનમંત્રીનું કાર્યાલય પ્રધાનમંત્રીએ સુજીત વિલ્સનના સફળ બચાવ માટે પ્રાર્થના કરી પ્રધાનમંત્રી શ્રી નરેન્દ્ર મોદીએ શ્રી સુજીત વિલ્સનના સફળ બચાવ માટે પ્રાર્થના કરી હતી. પ્રધાનમંત્રીએ કહ્યું હતું કે સુજીતને બચાવવા માટે ચાલી રહેલા પ્રયાસો માટે એમણે તમિલનાડુના મુખ્યમંત્રી ડૉ. એડાપ્પડી પલાનીસામી સાથે વાત કરી છે. એમણે કહ્યું હતું કે વિલ્સનની સુરક્ષા સુનિશ્ચિત કરવા માટે દરેક સંભવ પ્રયાસ કરવામાં આવી રહ્યાં છે. RP (Visitor Counter : 107

pib-70227

5091ef77671b7c674b4e3e3f777a8610f0ebbd37d9bbf5deff1d7fc3eddb0635

guj

માનવ સંસાધન વિકાસ મંત્રાલય માનવ સંસાધન અને વિકાસ મંત્રાલય તેમજ તેની સ્વાયત્ત સંસ્થાઓ અને પેટા કચેરીઓ 3 અઠવાડિયા સુધી બંધ રહેશે કેન્દ્રીય ગૃહ મંત્રાલય દ્વારા 24.3.2020ના રોજ આપવામાં આવેલા આદેશના અનુપાલનમાં, માનવ સંસાધન અને વિકાસ મંત્રાલયે આપેલા નિર્દેશો અનુસાર માનવ સંસાધન અને વિકાસ મંત્રાલય તેમજ તેની સ્વાયત્ત સંસ્થાઓ અને પેટા કચેરીઓ ત્રણ અઠવાડિયા સુધી બંધ રહેશે. જોકે, આ આદેશમાં જણાવવામાં આવ્યું છે તે અનુસાર, તમામ અધિકારીઓ અને સ્ટાફને ઘરેથી કામ કરવાનું રહેશે. કાર્યાલયના વડા અને વિભાગીય વડાઓએ ખાસ કરીને પગાર અને પેન્શન સહિત આર્થિક ચૂકવણી સંબંધિત તમામ કાર્યો બરાબર પાર પડે તેની ખાતરી કરવાની રહેશે. માનવ સંસાધન અને વિકાસ મંત્રાલયે એવા પણ નિર્દેશ આપ્યા છે કે, CBSE, NIOS અને NTAએ પરીક્ષાઓના સુધારેલા સમયપત્રક પર કામ કરવાનું રહેશે. સ્વાયત્ત સંગઠનો અને NCERTએ વૈકલ્પિક શૈક્ષણિક કૅલેન્ડરનો મુસદ્દો તૈયાર કરવાનો રહેશે. (Visitor Counter : 68

pib-3763

a0eff5828d5fa5ec7265b004e7b9c4db36765c32b0eb0eb1383d913168d91b9a

guj

ગૃહ મંત્રાલય ગૃહ મંત્રાલયે અને રેલવેએ ‘શ્રમિક વિશેષ ટ્રેનો’ના પરિચાલનની સમીક્ષા માટે રાજ્યોના મુખ્ય અધિકારીઓ સાથે વીડિયો કોન્ફરન્સથી બેઠક કરી આ દરમિયાન વિવિધ સ્થળોએ ફસાયેલા શ્રમિકોને ઝડપથી તેમના ઘર સુધી પહોંચાડવા અંગે ગહન ચર્ચા કરવામાં આવી લાખો વિસ્થાપિત શ્રમિકોને તેમના વતન તરફ લઇ જતી 450થી વધુ ટ્રેનો દોડાવવામાં આવી ઘરે જવા માટે ઇચ્છુક દરેક મુસાફરોને તેમના ગંતવ્ય તરફ લઇ જતી દરરોજ 100થી વધુ ટ્રેનો દોડાવવામાં આવશે કેન્દ્રીય ગૃહ મંત્રાલય અને રેલવે મંત્રાલયે શ્રમિક વિશેષ ટ્રેનો દ્વારા પરપ્રાંતીય શ્રમિકોના આવનજાવન પર અંગે આજે સવારે એક વીડિયો કોન્ફરન્સના માધ્યમથી બેઠક યોજી હતી. આ બેઠકમાં રાજ્યો અને કેન્દ્ર શાસિત પ્રદેશોના મુખ્ય અધિકારીઓએ ભાગ લીધો હતો. ગઇકાલની 101 ટ્રેનો સહિત 450થી વધુ ટ્રેનોમાં કેટલાય લાખ વિસ્થાપિત શ્રમિકોને લઇને ટ્રેનો રવાના થઇ ચુકી છે તે કામગીરીની પ્રશંસા કરવામાં આવી. વીડિયો કોન્ફરન્સ દરમિયાન અનેક મુદ્દા પર ચર્ચા થઇ અને તેના ઉકેલો પણ લાવવામાં આવ્યા. આ ઉપરાંત, એ વાત પર વિશેષ ભાર મૂકવામાં આવ્યો કે, વિસ્થાપિત શ્રમિકોને આશ્વાસન આપવામાં આવે કે ઘરે જવા માંગતા તમામ લોકોની મુસાફરી માટે પૂરતી સંખ્યામાં ટ્રેનો દોડાવવામાં આવશે. આગામી કેટલાક અઠવાડિયા સુધી દરરોજ 100 થી વધુ ટ્રેનો ચલાવવામાં આવે તેવી આશા છે જેથી ફસાયેલા તમામ શ્રમિકો પોતાના મૂળ વતન સુધી વહેલામાં વહેલી તકે પહોંચી શકે. GP/DS (

pib-287414

f521cb1080d3478845e5fdaa182d53a39eb21a9c18a1f2e04a926e8c3f1ceeb8

guj

કૌશલ્ય વિકાસ અને ઉદ્યમિતા મંત્રાલય પ્રધાનમંત્રી નરેન્દ્ર મોદીનાં 8 વર્ષે ભારત વિશેની પરંપરાગત વાતો ધરમૂળથી બદલી નાખી છે : શ્રી રાજીવ ચંદ્રશેખર સુરત હીરા અને ટેક્સ્ટાઇલ માટે જાણીતું છે, આગળ જતા, તે તેના 'સ્ટાર્ટ અપ્સ’ , 'ડિજિટલ અને 'ટેકનોલોજીસ માટે જાણીતું થવું જોઇએ: રાજીવ ચંદ્રશેખર કૌશલ્યવર્ધન માટે રાષ્ટ્રીય સ્તરનું ડિજિટલ પ્લેટફોર્મ ટૂંક સમયમાં શરૂ કરવામાં આવશે પ્રધાનમંત્રી નરેન્દ્ર મોદીનાં નેતૃત્વમાં ભારત એક દ્રઢ નિશ્ચયી અને સ્થિતિસ્થાપક રાષ્ટ્ર તરીકે તેના ટેકેડમાં આગળ વધી રહ્યું છે. પ્રધાનમંત્રી તકોનાં નવાં ક્ષેત્રોને ખોલીને અમૃત કાલ દ્વારા ભારતને તેની યાત્રા માટે તૈયાર કરી રહ્યા છે, એમ મંત્રી શ્રી રાજીવ ચંદ્રશેખરે ગુજરાતની સાર્વજનિક યુનિવર્સિટીમાં આયોજિત એક સત્રમાં ઉદ્યોગ, શિક્ષણ જગતના અગ્રણીઓ અને સુરતની અન્ય પ્રસિદ્ધ હસ્તીઓ સાથે વાતચીત કરતાં જણાવ્યું હતું. અહીં ઉપસ્થિત જનમેદની સાથેની વાતચીતમાં મંત્રીશ્રીએ જણાવ્યું હતું કે, પ્રધાનમંત્રી નરેન્દ્ર મોદી સરકારે કેવી રીતે 8 વર્ષમાં ભારતની લોકશાહી અને શાસનની ગળતી અને બિનકાર્યક્ષમ સ્થિતિ વિશે પરંપરાગત વાતોને ધરમૂળથી ફેરવી દીધી છે. લાભાર્થીઓને સબસિડી અને જાહેર સેવાઓનાં વિતરણમાં કાર્યદક્ષતા પર પ્રકાશ પાડતા મંત્રીશ્રીએ ઉલ્લેખ કર્યો હતો કે, લાભાર્થી માટે ફાળવવામાં આવેલ એક-એક પૈસા કોઈ પણ પ્રકારની ઉચાપત વિના ડિજિટલ ટ્રાન્ઝેક્શનની શક્તિ મારફતે સીધા જ તેમના ખાતામાં પહોંચે છે. મંત્રીશ્રીએ એ પણ જણાવ્યું હતું કે કેવી રીતે ભારતની કરવેરાની આવકમાં સતત વધારો થઈ રહ્યો છે અને તે નોંધપાત્ર રીતે રૂ. 22 લાખ કરોડથી વધીને રૂ. 27 લાખ કરોડ થઈ ગઈ છે, જેણે ભારતની અર્થવ્યવસ્થા કરવેરાની ઓછી આવકથી પીડાય છે તે વાતને ભાંગી નાખી છે. તેમણે વધુમાં જણાવ્યું હતું કે, આવકમાં ચોખ્ખા વધારાને પરિણામે મૂડી ખર્ચ વધીને રૂ. 7.5 લાખ કરોડનો થયો છે, જે ભારતનાં ઇતિહાસમાં અત્યાર સુધીનો સૌથી વધુ ખર્ચ છે. પ્રધાનમંત્રી શ્રી નરેન્દ્ર મોદીજીનું વિઝન શેર કરતા, જે તમામ ભારતીયોને સશક્ત બનાવવાનું છે – સબકા સાથ, સબકા વિકાસ, મંત્રીશ્રીએ ઉલ્લેખ કર્યો હતો કે, "અગાઉનાં વર્ષોની જેમ જ્યારે તકો થોડા પરિવારોમાં કેન્દ્રિત હતી, ત્યારે ભારતને હવે વિશ્વ તેની વાઇબ્રન્ટ સ્ટાર્ટઅપ ઇકોસિસ્ટમ માટે ઓળખે છે અને આદર આપે છે. નરેન્દ્ર મોદી સરકારની સક્રિય નીતિઓના ટેકાથી ભારતનાં સ્ટાર્ટ અપ્સ, ઉદ્યોગસાહસિકો અને નવપ્રવર્તકોએ આ વાતોને હવે ધરમૂળથી બદલી નાખી છે. મંત્રીશ્રીએ તમામ હિતધારકોના પ્રશ્નોના જવાબો આપતા ઓપન પ્રશ્નોત્તરી સેશનમાં ભાગ લીધો હતો. ગુજરાતમાં એમએસએમ.]ઇ.ના વિકાસ, કૌશલ્યની જરૂરિયાત, ઉદ્યોગની જરૂરિયાતો અનુસાર યુવાનોને અપસ્કિલ કરવા, જિલ્લા કૌશલ્ય વિકાસ યોજના તૈયાર કરવા માટે જિલ્લા વહીવટીતંત્ર સાથે ગાઢ જોડાણમાં કામ કરવા સહિતના વિષયો પર ચર્ચા કરવામાં આવી હતી. સમાપન ટિપ્પણી તરીકે, મંત્રીએ અંતમાં જણાવ્યું હતું કે અત્યાર સુધી સુરત તેના ડાયમંડ્સ, ટેક્સટાઇલ્સ માટે જાણીતું છે અને આગળ જતા, તેને 'ડિજિટલ’ , 'ટેકનોલોજી અને 'સ્ટાર્ટઅપ્સ માટે પણ જાણવું જોઈએ. આ સેશનમાં સાર્વજનિક યુનિવર્સિટીના પ્રો વોસ્ટ પ્રો. પર્સી એન્જિનિયર, સાર્વજનિક યુનિવર્સિટીના પ્રેસિડેન્ટ શ્રી કમલેશ યાજ્ઞિક, આઈએએસ શ્રી નાગરાજન, સાર્વજનિક એજ્યુકેશન સોસાયટીના વાઈસ ચેરમેન -૨ શ્રી આશિષ વકીલ, સીએ શ્રી રાજેશ દેસાઈ સહિત અન્ય મહાનુભાવો અને સભ્યો ઉપસ્થિત રહ્યા હતા. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 189

pib-108199

87149bedf9973b22e256eb64e19716c94d54dc09d0d1c78d8ae638949ed739b9

guj

પ્રધાનમંત્રીનું કાર્યાલય પ્રધાનમંત્રીએ ગુજરાતના મુખ્યમંત્રી તરીકે ધોળાવીરાની મુલાકાત લીધી હતી પ્રધાનમંત્રી કાર્યાલયે પુરાતત્વવિદ્ શ્રી યદુવીર સિંહ રાવતનો એક લેખ ટાંક્યો છે, જેમાં તેઓ ધોલાવીરા પુરાતત્વીય સ્થળના મહત્વ અંગે પ્રધાનમંત્રી શ્રી નરેન્દ્ર મોદીના મંતવ્ય વિશે વાત કરે છે. પ્રધાનમંત્રી ગુજરાતના મુખ્યમંત્રી હતા ત્યારે ધોળાવીરાની મુલાકાત લીધી હતી. યાદ રાખો કે ધોળાવીરાને તાજેતરમાં યુનેસ્કો વર્લ્ડ હેરિટેજ સાઈટનો દરજ્જો મળ્યો છે. પ્રધાનમંત્રી કાર્યાલય તરફથી એક ટ્વીટમાં કહેવામાં આવ્યું છે: "જ્યારે મુખ્યમંત્રી નરેન્દ્ર મોદી ધોળાવીરા આવ્યા હતા ..... એક પુરાતત્વશાસ્ત્રીએ તેમના અનુભવો શેર કર્યા છે અને લખ્યું છે કે તે સમયે ધોળાવીરાની આસપાસ બાંધવામાં આવેલ ઈન્ફ્રાસ્ટ્રક્ચર પર્યાવરણને અનુકૂળ છે અને પ્રવાસનને પ્રોત્સાહન આપે છે. SD/GP/BT (

pib-363

5092a719673d3b672e2239a723c862a769939174001f80a441c9d35100fb5a5b

guj

ગૃહ મંત્રાલય કેન્દ્રીય ગૃહ અને સહકારિતા મંત્રી શ્રી અમિત શાહે આજે ભોપાલમાં સેન્ટ્રલ ઝોનલ કાઉન્સિલની 23મી બેઠકની અધ્યક્ષતા કરી મધ્ય પ્રદેશ, ઉત્તર પ્રદેશ, ઉત્તરાખંડ અને છત્તીસગઢ રાજ્યો તેમની ભૌગોલિક સ્થિતિ, જીડીપીમાં યોગદાન અને દેશના વિકાસ માટે મહત્વપૂર્ણ છે પ્રધાનમંત્રી શ્રી નરેન્દ્ર મોદીજીએ હંમેશા સહકારી સંઘવાદની ભાવનાને મજબૂત કરવાનું કામ કર્યું છે શ્રી નરેન્દ્ર મોદીજીએ પ્રધાનમંત્રી બન્યા પછી છેલ્લાં 8 વર્ષમાં સમગ્ર દેશમાં ટીમ ઇન્ડિયાની પરિકલ્પનાને આગળ ધરીને એને ચરિતાર્થ કરી છે શ્રી નરેન્દ્ર મોદીજી પ્રધાનમંત્રી બન્યા પછી પ્રાદેશિક પરિષદની બેઠકોની સંખ્યામાં ઘણો વધારો થયો છે પ્રધાનમંત્રી શ્રી નરેન્દ્ર મોદીનાં નેતૃત્વમાં સરકાર બન્યા બાદ નક્સલવાદ અસરગ્રસ્ત વિસ્તારોમાં નક્સલવાદની સમસ્યા સામે કડકાઇથી કામ લેવાની સાથે સાથે આ વિસ્તારોમાં વિકાસ માટે અનેક મહત્વપૂર્ણ પગલાં લેવામાં આવ્યાં છે એનાં સારાં પરિણામો આવ્યાં છે જ્યારે 2009માં ડાબેરી ઉગ્રવાદની હિંસા ચરમસીમાએ હતી, ત્યારે ડાબેરી ઉગ્રવાદની હિંસાની સંખ્યા 2258 હતી જે 2021માં ઘટીને 509 થઈ ગઈ 2009માં, વામપંથી ઉગ્રવાદી હિંસામાં 1005 લોકોનાં મોત નીપજ્યાં હતાં, જ્યારે 2021માં 147 લોકોએ જીવ ગુમાવ્યા હતા, પોલીસ સ્ટેશનો પર ડાબેરી ઉગ્રવાદી હિંસામાં પણ ઘટાડો થયો છે, 2009માં આવી 96 ઘટનાઓ બની હતી જે 2021માં ઘટીને 46 થઈ ગઈ કેન્દ્ર સરકાર ડાબેરી ઉગ્રવાદ પ્રભાવિત વિસ્તારો માં સુરક્ષા દળોને વધુ મજબૂત કરી રહી છે અને રહેલી ઉણપો ઘટાડી રહી છે, જે અંતર્ગત છેલ્લાં ત્રણ વર્ષમાં 40 નવા સુરક્ષા કેમ્પ ખોલવામાં આવ્યા છે અને 15 વધુ ખોલવામાં આવનાર છે આ એક બહુ મોટી ઉપલબ્ધિ છે, ભારત સરકાર રાજ્યો સાથે મળીને વામપંથી ઉગ્રવાદની સમસ્યાને સો ટકા ખતમ કરવા માટે પ્રતિબદ્ધ છે સરકાર છેલ્લાં ત્રણ વર્ષમાં ડાબેરી ઉગ્રવાદથી અસરગ્રસ્ત વિસ્તારોમાં પોસ્ટલ બૅન્કિંગ સુવિધા સાથે આશરે 5,000 પોસ્ટ ઓફિસ અને 1,200થી વધુ બૅન્ક શાખાઓ ખોલી રહી છે સરકાર દ્વારા ટેલિકોમ સેવાઓને વેગ આપવા માટે પ્રથમ તબક્કામાં 2300થી વધુ મોબાઇલ ટાવર લગાવવામાં આવ્યા છે અને બીજા તબક્કામાં 2500 મોબાઇલ ટાવર લગાવવામાં આવી રહ્યા છે 1957થી 2013ની સરખામણીમાં 2014થી અત્યાર સુધીમાં પ્રાદેશિક પરિષદની બેઠકોની આવૃત્તિમાં ત્રણ ગણો વધારો થયો છે 17 જાન્યુઆરી, 2022ના રોજ મળેલી સેન્ટ્રલ ઝોનલ કાઉન્સિલની સ્થાયી સમિતિની 14મી બેઠકમાં 54માંથી 36 પ્રશ્નોનું નિરાકરણ પહેલેથી જ લાવી દેવાયું હતું, આજની બેઠકમાં કુલ 18 મુદ્દાઓ પર ચર્ચા થઈ હતી જેમાંથી 15નો ઉકેલ આવ્યો હતો કાઉન્સિલની બેઠકોની ગતિ વધવાની સાથે રાજ્યો વચ્ચે સારી પ્રથાઓનું આદાન-પ્રદાન થઈ રહ્યું છે, આનાથી અન્ય રાજ્યોને પ્રેરણા તો મળે જ છે, પરંતુ કેન્દ્ર અને રાજ્યો વચ્ચે વધુ સારા અને તંદુરસ્ત સંબંધો પણ બને છે દરેક રાજ્યમાં ફોરેન્સિક સાયન્સ લૉ કૉલેજો શરૂ કરવી જોઈએ તેમજ નાનાં શહેરો અને ગ્રામીણ વિસ્તારોમાં સ્થાનિક ભાષાઓમાં વિવિધ માધ્યમો દ્વારા સાયબર સુરક્ષા જાગૃતિ અભિયાન ચલાવવું જોઈએ કેન્દ્રીય ગૃહ અને સહકારિતા મંત્રી શ્રી અમિત શાહે આજે ભોપાલમાં સેન્ટ્રલ ઝોનલ કાઉન્સિલની 23મી બેઠકની અધ્યક્ષતા કરી હતી. આ બેઠકમાં મધ્ય પ્રદેશના મુખ્યમંત્રી શ્રી શિવરાજ સિંહ ચૌહાણ અને ઉત્તરાખંડના મુખ્યમંત્રી શ્રી પુષ્કર સિંહ ધામી ઉપસ્થિત રહ્યા હતા, ત્યારે ઉત્તર પ્રદેશના મુખ્યમંત્રી શ્રી યોગી આદિત્યનાથ અને છત્તીસગઢના મુખ્યમંત્રી શ્રી ભૂપેશ બઘેલે આ બેઠકમાં વર્ચ્યુઅલી હાજરી આપી હતી. આ બેઠકમાં સભ્ય રાજ્યોના વરિષ્ઠ મંત્રીઓ, કેન્દ્રીય ગૃહ સચિવ, આંતર-રાજ્ય પરિષદ સચિવાલયનાં સચિવ, સભ્ય રાજ્યોના મુખ્ય સચિવો અને રાજ્ય સરકારો અને કેન્દ્રીય મંત્રાલયો અને વિભાગોના વરિષ્ઠ અધિકારીઓ પણ હાજર રહ્યા હતા. કેન્દ્રીય ગૃહમંત્રીએ પોતાનાં સંબોધનમાં કહ્યું કે મધ્ય પરિષદમાં સામેલ મધ્ય પ્રદેશ, ઉત્તર પ્રદેશ, ઉત્તરાખંડ અને છત્તીસગઢ રાજ્યો પોતાની ભૌગોલિક સ્થિતિ, જીડીપીમાં યોગદાન અને દેશના વિકાસ માટે મહત્વપૂર્ણ છે. પહેલા આ ચાર રાજ્યોને બિમારુ રાજ્યો માનવામાં આવતાં હતાં, પરંતુ હવે આ તમામ રાજ્યો તેમાંથી બહાર આવી ગયાં છે અને વિકાસના માર્ગે આગળ વધી રહ્યા છે. તેમણે કહ્યું હતું કે, સેન્ટ્રલ ઝોનલ કાઉન્સિલનાં રાજ્યો દેશમાં અનાજ ઉત્પાદનનાં મુખ્ય કેન્દ્રો છે અને પરિષદમાં સામેલ ચાર રાજ્યોએ પ્રધાનમંત્રી શ્રી નરેન્દ્ર મોદીજીની ટીમ ઇન્ડિયાની પરિકલ્પનાને જમીન પર ઉતારી છે. શ્રી અમિત શાહે જણાવ્યું હતું કે, પ્રધાનમંત્રી શ્રી નરેન્દ્ર મોદીજીએ સહકારી સંઘવાદની ભાવનાને હંમેશા મજબૂત કરવાનું કામ કર્યું છે. શ્રી નરેન્દ્ર મોદીજીએ પ્રધાનમંત્રી બન્યા પછી છેલ્લાં 8 વર્ષમાં સમગ્ર દેશમાં ટીમ ઇન્ડિયાની વિભાવનાને સામે મૂકીને એને ચરિતાર્થ કરી છે. શ્રી નરેન્દ્ર મોદીજી પ્રધાનમંત્રી બન્યા પછી પ્રાદેશિક પરિષદની બેઠકોની સંખ્યામાં થયેલા વધારાનાં આંકડા આપતાં શ્રી શાહે કહ્યું હતું કે, વર્ષ 1957થી વર્ષ 2013ની સરખામણીમાં વર્ષ 2014થી અત્યાર સુધીમાં પ્રાદેશિક પરિષદની બેઠકોની સંખ્યામાં ત્રણ ગણો વધારો થયો છે. તેમણે કહ્યું કે કોવિડ હોવા છતાં, બેઠકોની સંખ્યામાં વધારો પ્રધાનમંત્રીના ટીમ ઇન્ડિયાના ખ્યાલને ઉદઘોષિત કરે છે. શ્રી અમિત શાહે એમ પણ કહ્યું હતું કે, વર્ષ 2019 પછી પ્રાદેશિક પરિષદની બેઠકોમાં મુદ્દાઓનું સમાધાન કરવામાં 27 ટકાનો વધારો થયો છે, જે એક બહુ મોટી ઉપલબ્ધિ છે. કેન્દ્રીય ગૃહ મંત્રીએ કહ્યું કે આમ તો પ્રાદેશિક પરિષદની બેઠકોની ભૂમિકા સલાહકારી હોય છે, તેમ છતાં ગૃહ પ્રધાન તરીકેના ત્રણ વર્ષના અનુભવના આધારે, હું કહી શકું છું કે કાઉન્સિલ અને તેની સ્થાયી સમિતિની બેઠકોને મહત્વ આપીને, અમે ઘણા મુદ્દાઓના નિરાકરણમાં મહત્વપૂર્ણ ભૂમિકા ભજવી છે. સેન્ટ્રલ ઝોનલ કાઉન્સિલની છેલ્લી બેઠકમાં 30 મુદ્દાઓ પર ચર્ચા થઈ હતી, જેમાંથી 26 મુદ્દાઓનો ઉકેલ આવી ગયો છે, જ્યારે 17 જાન્યુઆરી, 2022ના રોજ મળેલી સ્થાયી સમિતિની 14મી બેઠકમાં 54માંથી 36 મુદ્દાઓનો ઉકેલ પહેલેથી જ લાવી દેવાયો. આજની બેઠકમાં કુલ 18 મુદ્દાઓ પર ચર્ચા થઈ હતી, જેમાંથી 15નું નિરાકરણ લાવવામાં આવ્યું હતું, તેમણે કહ્યું હતું કે, આ એક બહુ મોટી સિદ્ધિ છે. શ્રી શાહે જણાવ્યું હતું કે, કાઉન્સિલની બેઠકોની ગતિમાં વધારો થવાની સાથે-સાથે રાજ્યો વચ્ચે સારી પદ્ધતિઓનું આદાન-પ્રદાન થઈ રહ્યું છે. તેનાથી ન માત્ર અન્ય રાજ્યોને પ્રેરણા મળે છે પરંતુ કેન્દ્ર અને રાજ્યો વચ્ચે સારા અને સ્વસ્થ સંબંધો પણ બને છે, રાજ્યો વચ્ચે વાતચીતનાં માધ્યમથી અનેક મુદ્દાઓનું સમાધાન થાય છે અને રાજ્યો વચ્ચે પરસ્પર સહયોગની ભાવના પણ મજબૂત થાય છે. કેન્દ્રીય ગૃહ મંત્રીએ કહ્યું કે દેશમાં પ્રધાનમંત્રી શ્રી નરેન્દ્ર મોદીનાં નેતૃત્વમાં સરકાર બન્યા બાદ સેન્ટ્રલ ઝોનલ કાઉન્સિલમાં સામેલ નક્સલવાદ અસરગ્રસ્ત વિસ્તારોમાં નક્સલવાદની સમસ્યાનો કડક રીતે સામનો કરવાની સાથે સાથે આ વિસ્તારોમાં વિકાસ માટે અનેક મહત્વપૂર્ણ પગલાં લેવામાં આવ્યાં છે. તેમણે કહ્યું હતું કે, આનાં સારાં પરિણામો મળ્યાં છે જ્યારે 2009માં ડાબેરી ઉગ્રવાદ ચરમસીમાએ હતો, ત્યારે ડાબેરી ઉગ્રવાદની હિંસાની સંખ્યા 2258 હતી, જે વર્ષ 2021માં ઘટીને 509 થઈ હતી. તેમણે કહ્યું હતું કે, વર્ષ 2019થી અત્યાર સુધીમાં ડાબેરી ઉગ્રવાદની ઘટનાઓમાં ઝડપથી ઘટાડો થયો છે. 2009માં ડાબેરી ઉગ્રવાદી હિંસામાં 1005 લોકોનાં મોત થયાં હતાં જ્યારે 2021માં 147 લોકોએ જીવ ગુમાવ્યાં હતાં. શ્રી શાહે જણાવ્યું હતું કે, આ સમયગાળા દરમિયાન પોલીસ સ્ટેશનો પર ડાબેરી ઉગ્રવાદની હિંસામાં પણ ઘટાડો થયો છે, વર્ષ 2009માં આ પ્રકારની 96 ઘટનાઓ બની હતી, જે વર્ષ 2021માં ઘટીને 46 થઈ હતી. તેમણે કહ્યું હતું કે, કેન્દ્ર સરકાર ડાબેરી ઉગ્રવાદ પ્રભાવિત વિસ્તારોમાં સુરક્ષા દળોને વધારે મજબૂત બનાવી રહી છે અને રહેલી ઊણપોને ઓછી કરી રહી છે, જે અંતર્ગત છેલ્લાં ત્રણ વર્ષમાં 40 નવા સુરક્ષા કેમ્પ ખોલવામાં આવ્યાં છે અને 15થી વધારે ખોલવામાં આવશે. ગૃહ મંત્રીએ કહ્યું કે આ એક મોટી ઉપલબ્ધિ હોવા છતાં ભારત સરકાર રાજ્યો સાથે મળીને વામપંથી ઉગ્રવાદની સમસ્યાને 100 ટકા ખતમ કરવા માટે પ્રતિબદ્ધ છે. શ્રી અમિત શાહે જણાવ્યું હતું કે, સરકાર દ્વારા ડાબેરી ઉગ્રવાદ અસરગ્રસ્ત વિસ્તારોમાં છેલ્લાં ત્રણ વર્ષમાં પોસ્ટલ બૅન્કિંગ સુવિધા સાથે આશરે 5,000 પોસ્ટ ઓફિસ અને 1200થી વધારે બૅન્ક શાખાઓ શરૂ કરાઇ રહી છે. સાથે જ ટેલિકોમ સેવાઓને વેગ આપવા માટે પ્રથમ તબક્કામાં 2300થી વધુ મોબાઇલ ટાવર અને બીજા તબક્કામાં 2500 મોબાઇલ ટાવર લગાવવામાં આવી રહ્યા છે. ગૃહ મંત્રીએ એમ પણ કહ્યું હતું કે, રાજ્ય સરકારો પણ ડાબેરી ઉગ્રવાદથી અસરગ્રસ્ત વિસ્તારોમાં અનેક વિકાસલક્ષી યોજનાઓ ધરાવે છે અને રાજ્યોએ તેને પ્રાથમિકતા આપીને આ યોજનાઓનાં 100 ટકા પરિણામો મેળવવાનું લક્ષ્ય રાખવું જોઈએ. તેમણે જણાવ્યું હતું કે, ડાબેરી ઉગ્રવાદ અસરગ્રસ્ત વિસ્તારોમાં જેટલો વધુ વિકાસ થશે, તેટલી જ ડાબેરી ઉગ્રવાસીઓની ભરતી ઓછી થશે અને નાણાં ઊભાં કરવાનાં તેમનાં સ્ત્રોતો પણ સમાપ્ત થઈ જશે. કેન્દ્રીય ગૃહ પ્રધાને ડાબેરી ઉગ્રવાદથી અસરગ્રસ્ત રાજ્યોને આ સમસ્યા સામે કામ લેવા અને વધુ ધ્યાન કેન્દ્રિત કરવા અનુરોધ કર્યો હતો જેથી આ સમસ્યાને જડમૂળથી ઉખેડી શકાય. તેમણે એમ પણ કહ્યું હતું કે, દરેક રાજ્યમાં ફોરેન્સિક સાયન્સ લૉ કૉલેજો ખોલવી જોઈએ અને નાનાં શહેરો અને ગ્રામીણ વિસ્તારોમાં સ્થાનિક ભાષાઓમાં વિવિધ માધ્યમો દ્વારા સાયબર સુરક્ષા જાગૃતિ અભિયાન ચલાવવું જોઈએ. સેન્ટ્રલ ઝોનલ કાઉન્સિલની 23મી બેઠકમાં ગ્રામીણ વિસ્તારોમાં બૅન્કિંગ નેટવર્કનાં વિસ્તરણ માટે પ્રધાનમંત્રી શ્રી નરેન્દ્ર મોદીએ આપેલાં વિઝનને અનુરૂપ તમામ ગામડાઓનાં 5 કિલોમીટરની અંદર બૅન્કિંગ સુવિધાઓનાં વિસ્તરણની દિશામાં થયેલી નોંધપાત્ર પ્રગતિ પર ચર્ચા કરવામાં આવી હતી. 112 ઇમરજન્સી રિસ્પોન્સ સપોર્ટ સર્વિસ દેશની સિંગલ નંબર ઇમરજન્સી લાઇન છે અને 35 રાજ્યો/કેન્દ્ર શાસિત પ્રદેશોમાં કાર્યરત છે. મહિલાઓની સુરક્ષા માટે સખી વન સ્ટોપ સેન્ટર અંતર્ગત ભારત સરકાર દ્વારા ઓનલાઇન સખી ડેશબોર્ડનું સંચાલન કરવામાં આવી રહ્યું છે. આ બેઠકમાં પોલીસ હેલ્પ લાઇન નંબર 112ને મહિલા હેલ્પ લાઇન 181 અને ચાઇલ્ડ હેલ્પ લાઇન 1098 સાથે અબાધ રીતે સંકલિત કરવા તથા તેનાં માધ્યમથી મહિલાઓને લગતા કેસોને રિઅલ ટાઇમ આધારે સખી વન સ્ટોપ સેન્ટર્સમાં તબદીલ કરવા અંગે પણ ચર્ચા કરવામાં આવી હતી. આજની બેઠકમાં કાઉન્સિલને માહિતગાર કરવામાં આવી હતી કે રાયપુરમાં યોજાયેલી કાઉન્સિલની 22મી બેઠકમાં યોજાયેલી ચર્ચાનાં પરિણામે ભારત સરકારના ખાદ્ય અને જાહેર વિતરણ વિભાગે ઘઉં અને ચોખાના સંગ્રહમાં નુકસાન/નફા માટે સુધારેલા માપદંડો જારી કર્યા છે જે કેન્દ્ર સરકાર અને રાજ્ય સરકારની સંસ્થાઓને સમાનરૂપે લાગુ પડે છે. આ બેઠકમાં રાજ્યના હોમ ગાર્ડઝને અનુદાન જાહેર કરવા અને ભોપાલ, ઇન્દોર અને રાયપુર એરપોર્ટને આંતરરાષ્ટ્રીય એરપોર્ટ તરીકે જાહેર કરવાના મુદ્દા પર પણ ચર્ચા કરવામાં આવી હતી. કેન્દ્રીય ગૃહ પ્રધાને મધ્ય ક્ષેત્રીય પરિષદમાં સામેલ રાજ્યોના મુખ્યમંત્રીઓ અને મુખ્ય સચિવોને પણ દર મહિને કાઉન્સિલની બેઠકમાં ઉઠાવવામાં આવેલા મુદ્દાઓ પર નિયમિત રીતે દેખરેખ રાખવા જણાવ્યું હતું, જેથી આ મુદ્દાઓનું ઝડપથી નિરાકરણ લાવી શકાય. SD/GP/JD (Visitor Counter : 199

pib-78086

e82a7519ca0c85817dd7145dfdb823c01e2c0dcf953bc844f81fabf30ab382e0

guj

પ્રધાનમંત્રીનું કાર્યાલય પ્રધાનમંત્રીએ શાંત અરુણાચલ પ્રદેશની ઝલક શેર કરી પ્રધાનમંત્રી શ્રી નરેન્દ્ર મોદીએ કેન્દ્રીય મંત્રી શ્રી અમિત શાહ દ્વારા કેપ્ચર કરવા પર પ્રતિક્રિયા આપીને અદભૂત અરુણાચલ પ્રદેશની શાંતિ શેર કરી. પ્રધાનમંત્રીએ ટ્વીટ કર્યું: "શાંત અને અદભૂત અરુણાચલ પ્રદેશ!" YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-285026

cd88e3f821174c0c2511d1971efa07a6cc521e5531afa98f3039582c71b2c6fa

guj

ચૂંટણી આયોગ યુવાનો માટે મતદાર યાદીનો ભાગ બનવાની વધુ તકો નોંધણી માટે વર્ષમાં ચાર તકો - માત્ર 1લી જાન્યુઆરીની લાયકાતની તારીખની રાહ જોવાની જરૂર નથી 17+ વર્ષના યુવાનો માટે એડવાન્સ એપ્લિકેશન સુવિધા 1.8.22 થી મતદાર નોંધણી માટે નવા વપરાશકર્તા મૈત્રીપૂર્ણ ફોર્મ્સ જો જરૂરી હોય તો એન્ટ્રીના સુધારા માટે સિંગલ ફોર્મ 8 તૈયાર કરવામાં આવ્યું છે મતદાર કાર્ડ સાથે લિંક કરવા માટે સ્વૈચ્છિક આધાર સંગ્રહ વસતી વિષયક/ફોટો સમાન એન્ટ્રીઓ દૂર કરવા પર ધ્યાન કેન્દ્રીત કરો કમિશન વાર્ષિક સારાંશ પુનરાવર્તનનો આદેશ આપે છે; પ્રી-રિવિઝન પ્રવૃત્તિ ઓગસ્ટમાં શરૂ થશે તંદુરસ્ત મતદાર યાદી સુનિશ્ચિત કરવા માટે ચકાસણી/નિરીક્ષણ કરવું 17+ વર્ષના યુવાનો હવે મતદાર યાદીમાં નામ નોંધાવવા માટે અગાઉથી અરજી કરી શકે છે અને એક વર્ષની 1લી જાન્યુઆરીના રોજ 18 વર્ષની ઉંમરના પૂર્વ-જરૂરી માપદંડની રાહ જોવી જરૂરી નથી. મુખ્ય ચૂંટણી કમિશનર શ્રી રાજીવ કુમાર અને ચૂંટણી કમિશનર શ્રી અનુપ ચંદ્ર પાંડેની આગેવાની હેઠળની ECIએ તમામ રાજ્યોના CEO/ERO/AEROને ટેક-સક્ષમ ઉકેલો તૈયાર કરવા માટે નિર્દેશ આપ્યો છે કે જેથી કરીને યુવાનોને અનુગામી ત્રણના સંદર્ભમાં તેમની એડવાન્સ અરજીઓ ફાઇલ કરવામાં સુવિધા મળે. લાયકાતની તારીખો એટલે કે 01મી એપ્રિલ, 01મી જુલાઈ અને 01મી ઓક્ટોબર રહેશે માત્ર 1લી જાન્યુઆરી નહીં. હવેથી, મતદારયાદી દરેક ત્રિમાસિક ગાળામાં અપડેટ કરવામાં આવશે અને પાત્રતા ધરાવતા યુવાનો તે વર્ષના આગામી ક્વાર્ટરમાં નોંધણી કરાવી શકશે કે જેમાં તેણે/તેણીએ 18 વર્ષની લાયકાત પ્રાપ્ત કરી હોય. નોંધણી કરાવ્યા પછી, તેને/તેણીને ઇલેક્ટોરલ ફોટો આઇડેન્ટિટી કાર્ડ આપવામાં આવશે. મતદારયાદીના વાર્ષિક સુધારણાના વર્તમાન રાઉન્ડ, 2023 માટે, કોઈપણ નાગરિક જે 1 એપ્રિલ, 1 જુલાઈ અને 2023ની 1 ઓક્ટોબર સુધીમાં 18 વર્ષની વયે પહોંચે છે તે પણ ડ્રાફ્ટ જાહેર થયાની તારીખથી મતદાર તરીકે મતદાર યાદીમાં નોંધણી માટે અગાઉથી અરજી સબમિટ કરી શકે છે.. ભારતના ચૂંટણી પંચે, RP એક્ટ 1950ની કલમ 14માં કાયદાકીય સુધારા અને મતદાર નિયમો, 1960ની નોંધણીમાં તેના પરિણામે થયેલા ફેરફારોને અનુસરીને, વિધાનસભા/સંસદીય મતવિસ્તારની યાદી ચૂંટણીની તૈયારી/સુધારા માટે જરૂરી ફેરફારો લાવવા માટેની પ્રક્રિયા શરૂ કરી છે. નોંધનીય છે કે, ECIની ભલામણો પર, કાયદા અને ન્યાય મંત્રાલયે તાજેતરમાં RP એક્ટમાં સુધારો કર્યો હતો, જેમાં ચાર લાયકાતની તારીખો એટલે કે, 01મી જાન્યુઆરી, 01મી એપ્રિલ, 01મી જુલાઈ અને 01મી ઑક્ટોબર એ યુવાનો માટે મતદાર યાદીમાં નોંધણી કરાવવાની પાત્રતા છે. માત્ર 1લી જાન્યુઆરીની અગાઉની સિંગલ ક્વોલિફાઇંગ તારીખે હટાવી દેવાઈ છે. પ્રવર્તમાન નીતિ મુજબ, આવતા વર્ષની 1લી જાન્યુઆરીના સંદર્ભમાં મતદાર યાદીનું પુનરાવર્તન લાયકાતની તારીખ તરીકે સામાન્ય રીતે તમામ રાજ્યો/કેન્દ્રશાસિત પ્રદેશોમાં દર વર્ષના ઉત્તરાર્ધમાં કરવામાં આવતું હતું જેથી અંતિમ મતદાર યાદીનું પ્રકાશન આગામી વર્ષના જાન્યુઆરીના પ્રથમ સપ્તાહમાં કરવામાં આવે છે. આનો અર્થ એ થયો કે મોટી સંખ્યામાં યુવાનો કે જેમણે 1લી જાન્યુઆરી પછી 18 વર્ષ પૂર્ણ કર્યા છે તેઓએ નોંધણી માટે આગલા વર્ષના વિશેષ સારાંશ પુનરાવર્તનની રાહ જોવી પડી હતી અને વચ્ચેના સમયગાળામાં યોજાયેલી ચૂંટણીમાં ભાગ લેવા માટે સક્ષમ ન હતા. કમિશને રજીસ્ટ્રેશન ફોર્મ પણ વધુ યુઝર ફ્રેન્ડલી અને સરળ બનાવ્યા છે. નવા સંશોધિત ફોર્મ 1લી ઓગસ્ટ, 2022થી અમલમાં આવશે. જૂના ફોર્મમાં 1લી ઓગસ્ટ, 2022 પહેલા પ્રાપ્ત થયેલી તમામ અરજીઓ પર પ્રક્રિયા કરવામાં આવશે અને તેનો નિકાલ કરવામાં આવશે અને આવા કિસ્સાઓમાં નવા સ્વરૂપોમાં અરજી કરવાની જરૂર નથી.. કમિશને 01.01.2023ના સંદર્ભમાં વાર્ષિક સારાંશના પુનરાવર્તનનો આદેશ આપ્યો છે, જે મતદાન કરી રહેલા રાજ્યો સિવાયના તમામ રાજ્યોમાં લાયકાતની તારીખ છે. તમામ પૂર્વ-સુધારણા પ્રવૃત્તિઓ પંચની હાલની સૂચનાઓ અને માર્ગદર્શિકા અને મતદારયાદી પરની માર્ગદર્શિકા, 2016 અને મતદાન મથકો પરની મેન્યુઅલ, 2020 અનુસાર હાથ ધરવામાં આવે છે. સુધારણા અને પૂર્વ-સુધારાની પ્રવૃત્તિઓ એવી રીતે કરવામાં આવે છે કે મતદાર યાદીઓ આખરે રાષ્ટ્રીય મતદાતા દિવસ પહેલા પ્રકાશિત કરવામાં આવે છે જેથી નવા મતદારો ખાસ કરીને યુવા મતદારો માટે જનરેટ કરાયેલ EPICs તેમને NVDના દિવસે ઔપચારિક રીતે વિતરિત કરી શકાય. પૂર્વ-સુધારણા પ્રવૃત્તિઓમાં મતદાન મથકોના તર્કસંગતીકરણ/પુનઃ-વ્યવસ્થાનો સમાવેશ થાય છે; વસતી વિષયક/ફોટો સમાન એન્ટ્રીઓની વિસંગતતાઓ દૂર કરવી; ક્વોલિફાઇંગ તારીખ તરીકે 01.10.2022ના સંદર્ભમાં પૂરક અને સંકલિત ડ્રાફ્ટ રોલની તૈયારી કરવી. કમિશને પૂર્વ-સુધારણા પ્રવૃત્તિઓના વર્તમાન રાઉન્ડ દરમિયાન મતદાર યાદીમાંથી DSE/PSEs અને EPICsમાં વિસંગતતાઓને 100% દૂર કરવાની ખાતરી કરવા માટેના તમામ પ્રયાસો હાથ ધરવા નિર્દેશ આપ્યો છે. નવેમ્બરમાં શરૂ થનારી પુનરાવર્તિત પ્રવૃત્તિઓમાં સંકલિત ડ્રાફ્ટ મતદાર યાદીના પ્રકાશન પછી પ્રાપ્ત થયેલા દાવા અને વાંધાઓના નિકાલનો સમાવેશ થાય છે. સ્પેશિયલ સમરી રિવિઝન હેઠળ, ડ્રાફ્ટ મતદાર યાદીમાં દાવા અને વાંધાઓ દાખલ કરવા માટે એક મહિનાનો સમયગાળો ઉપલબ્ધ છે. સપ્તાહના અંતે સીઈઓ દ્વારા વિશેષ શિબિરનું આયોજન કરવામાં આવશે જેના માટે સંબંધિત સીઈઓ દ્વારા તારીખ જાહેર કરવામાં આવશે. અંતિમ મતદાર યાદી 5મી જાન્યુઆરી 2023ના રોજ પ્રસિદ્ધ કરવામાં આવશે. મતદાન મથક તર્કસંગતીકરણ વાર્ષિક સારાંશ સુધારણાના ભાગરૂપે, 1500થી વધુ મતદારો ધરાવતા મતદાન મથકોને આપેલ શેડ્યૂલ મુજબ અને મતદાન મથક પર મેન્યુઅલ, 2020માં સમાવિષ્ટ સૂચનાઓ અનુસાર મતદાર યાદીના ડ્રાફ્ટ પ્રકાશન પહેલાં તર્કસંગત/સુધારિત કરવામાં આવશે. એક નવીં સંભવિત હદ સુધી નજીકના મતદાન મથકોના વિભાગોને તર્કસંગત કર્યા પછી જ મતદાન મથક બનાવવામાં આવશે. મતદાન મથકોના તર્કસંગતીકરણના અન્ય ઉદ્દેશ્યો પરિવારના તમામ સભ્યો અને પડોશીઓને એક વિભાગમાં જૂથબદ્ધ કરવાનો છે. EPIC-AADHAR લિંકિંગ આધાર નંબરને મતદાર યાદી ડેટા સાથે લિંક કરવા માટે, મતદારોની આધાર વિગતો મેળવવા માટે સુધારેલા નોંધણી ફોર્મમાં જોગવાઈ કરવામાં આવી છે. વર્તમાન મતદારોના આધાર નંબર એકત્રિત કરવા માટે નવું ફોર્મ-6બી પણ રજૂ કરવામાં આવ્યું છે. જો કે, મતદાર યાદીમાં નામ સમાવવા માટેની કોઈપણ અરજીને નકારી શકાશે નહીં અને આધાર નંબર આપવા અથવા ઘનિષ્ઠ કરવા માટે વ્યક્તિની અસમર્થતા માટે મતદાર યાદીમાંની કોઈપણ એન્ટ્રીઓ કાઢી નાખવામાં આવશે નહીં. એ વાત પર ભાર મૂકવામાં આવ્યો છે કે અરજદારોના આધાર નંબરને હેન્ડલ કરતી વખતે, આધાર અધિનિયમ, 2016ની કલમ 37 હેઠળની જોગવાઈનું પાલન કરવું આવશ્યક છે. કોઈ પણ સંજોગોમાં તે જાહેરમાં ન જવું જોઈએ. જો મતદારોની માહિતી જાહેર પ્રદર્શન માટે મૂકવી જરૂરી હોય, તો આધાર વિગતો દૂર કરવી અથવા માસ્ક કરવી આવશ્યક છે. ટાઈમ બાઉન્ડ ડ્રાઈવ શરૂ કરવામાં આવી રહી છે. વર્તમાન મતદારોના આધાર નંબરના સંગ્રહ માટે 01.8.22. આધાર નંબર પૂરો પાડવો એ સંપૂર્ણપણે સ્વૈચ્છિક છે. કાર્યક્રમનો ઉદ્દેશ મતદારોની ઓળખ સ્થાપિત કરવાનો છે અને મતદાર યાદીમાં એન્ટ્રીઓનું પ્રમાણીકરણ છે. મતદાર યાદીમાંથી પુનરાવર્તિત/બહુવિધ એન્ટ્રીઓ કાઢી નાખવી પુનરાવર્તિત/મલ્ટિપલ એન્ટ્રીઝને કાઢી નાખવાની વિગતવાર પ્રક્રિયાનો ઉલ્લેખ કરવામાં આવ્યો છે. વ્યક્તિગત નાગરિકો, રાજકીય પક્ષોના BLA અથવા RWA પ્રતિનિધિઓ દ્વારા વારંવાર/બહુવિધ એન્ટ્રીઓમાં, દરેક કેસમાં ફીલ્ડ વેરિફિકેશન ફરજિયાતપણે કરવામાં આવે છે. મતદારનું નામ મતદારયાદીમાંથી તે જગ્યાએ જ કાઢી નાખવામાં આવશે જ્યાં તે સામાન્ય રીતે રહેતો ન હોય. તંદુરસ્ત મતદાર યાદી માટે ક્ષેત્ર ચકાસણી અને સુપરચેકિંગ મતદાર યાદીની તંદુરસ્તી સુધારવાના હેતુથી ચૂંટણી પંચે બૂથ લેવલ ઓફિસરો દ્વારા ફિલ્ડ વેરિફિકેશનની જરૂરિયાત પર ભાર મૂક્યો છે. ચૂંટણી તંત્રના વિવિધ સ્તરો, જેમ કે સુપરવાઇઝર, ઇઆરઓ અને ફિલ્ડ વેરિફિકેશન દ્વારા ઇરોઝ દ્વારા કરવામાં આવતી કામગીરીની કડક જવાબદારી લાગુ કરવા માટે દેખરેખ અને ચકાસણી માટેની એક પદ્ધતિ છે. તેવી જ રીતે, દાવાઓ અને વાંધાઓ પર અંતિમ નિર્ણય લેવામાં આવે તે પહેલાં ડીઇઓ, રોલ ઓબ્ઝર્વર્સ અને સીઇઓ પણ ઇઆરઓ દ્વારા કરવામાં આવેલી કામગીરીની તપાસ કરે છે. આ ઉપરાંત, ECI અને O/o CEOના અધિકારીઓ પણ વધુ રેન્ડમ તપાસ અને દેખરેખ માટે તૈનાત છે. સહભાગી પ્રક્રિયા- BLAને સંડોવવા સાથે રાજકીય પક્ષોની વધુ સંડોવણી સુનિશ્ચિત કરવાના હેતુથી, કમિશને માન્યતા પ્રાપ્ત રાજકીય પક્ષોના બૂથ લેવલ એજન્ટ્સ ને જથ્થાબંધ અરજીઓ દાખલ કરવાની મંજૂરી આપી છે, આ શરતને આધીન કે BLA એ BLOને એક સમયે/ એક દિવસમાં 10 થી વધુ ફોર્મ સબમિટ કરી શકશે નહીં.. જો BLA દાવાઓ અને વાંધાઓ ફાઇલ કરવાના સમગ્ર સમયગાળા દરમિયાન 30 થી વધુ અરજીઓ/ફોર્મ્સ ફાઇલ કરે છે, તો ક્રોસ વેરિફિકેશન ERO/AERO દ્વારા જ થવું જોઈએ. વધુમાં, BLA એ ઘોષણા સાથે અરજીપત્રકોની યાદી પણ સબમિટ કરશે કે તેણે અરજી ફોર્મની વિગતોની વ્યક્તિગત રીતે ચકાસણી કરી છે અને તેઓ સાચા છે તેનો સંતોષ છે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-130836

bba6e0f3360f435c2250957aff14c51fe8da2f0b5e950dd76ae0cc634f5e2aa7

guj

મંત્રીમંડળ મંત્રીમંડળે કેન્દ્રીય યાદીમાં અન્ય પછાત વર્ગોની અંદર પેટાશ્રેણીઓ બનાવવા બાબતે વિચારણા કરવા બંધારણની કલમ 340 અંતર્ગત રચાયેલા પંચનો કાર્યકાળ વધારવા મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કેન્દ્રીય યાદીમાં અન્ય પછાત વર્ગોમાં પેટાશ્રેણીઓ બનાવવા બાબતે વિચાર કરવા બંધારણની કલમ 340 અંતર્ગત રચાયેલા પંચનો કાર્યકાળ 31 જુલાઈ, 2019થી 31 જાન્યુઆરી, 2020 સુધી વધારવાની મંજૂરી આપી છે. લાભઃ કાર્યકાળમાં સૂચિત વિસ્તારથી પંચ વિવિધ પક્ષધારકો સાથે ચર્ચાવિચારણા કર્યા પછી અન્ય પછાત વર્ગ ની શ્રેણીઓ બનાવવા બાબતે વિસ્તૃત અહેવાલ સુપરત કરવા સક્ષમ બનશે. DK/NP/J.Khunt/GP/RP (

pib-281291

dbbdd8e766acaa83be0fd4798e34150ed6cf2dbb041ab33d1219dbef0e560145

guj

પ્રધાનમંત્રીનું કાર્યાલય પ્રધાનમંત્રી અને જર્મનીનાં ફેડરલ ચાન્સેલર વચ્ચે ટેલીફોન પર વાતચીત થઈ પ્રધાનમંત્રી શ્રી નરેન્દ્ર મોદીએ આજે ટેલીફોન પર જર્મનીના ફેડરલ ચાન્સેલર મહામહિમ ડૉ. એન્જેલા માર્કેલ સાથે વાત કરી હતી. બંને નેતાઓએ હાલ ચાલુ કોવિડ-19 રોગચાળા પર તેમજ બંને દેશોમાં પ્રવર્તમાન સ્થિતિ પર તથા આ સ્વાસ્થ્ય સાથે સંબંધિત કટોકટી સામે લડવા માટે આંતરરાષ્ટ્રીય જોડાણના મહત્ત્વ પર ચર્ચા કરી હતી. રોગચાળા દરમિયાન દવાઓ અને તબીબી ઉપકરણની અપર્યાપ્ત ઉપલબ્ધતાને ધ્યાનમાં રાખીને તેમણે અભિપ્રાયોનું આદાન-પ્રદાન કર્યું હતું તથા આ સંબંધમાં સાથસહકારનાં અન્ય વિકલ્પો ચકાસવા સંમત થયા હતા. જર્મન ચાન્સેલર પ્રધાનમંત્રી સાથે સંમત થયા હતા કે, કોવિડ-19 રોગચાળો આધુનિક ઇતિહાસમાં મહત્ત્વપૂર્ણ વળાંક પુરવાર થયો છે અને સંપૂર્ણપણે માનવજાતના હિત પર ધ્યાન કેન્દ્રિત કરીને વૈશ્વિકરણના નવા વિઝનની તક પૂરી પાડે છે. પ્રધાનમંત્રીએ મહામહિમ ચાન્સેલરને ભારતની યોગાસનોના પ્રસાર કરવાની અને રોગપ્રતિકારક ક્ષમતા સંવર્ધક આયુર્વેદિક દવાઓ દુનિયાભરના લોકો સુધી પહોંચાડવા તાજેતરમાં હાથ ધરેલી પહેલો વિશે જાણકારી આપી હતી. ચાન્સેલર સંમત થયા હતા કે, આ પ્રકારના અભ્યાસો માનસિક અને શારીરિક સ્વાસ્થ્ય વધારવા માટે અતિ લાભદાયક બની શકે છે, ખાસ કરીને વર્તમાન લૉકડાઉન સ્થિતિમાં. RP

pib-41264

91677692dd86e3817211205de419cfc271748da011db8988dad67965926fde9d

guj

યુવા બાબતો અને રમત મંત્રાલય ચોથી ખેલો ઈન્ડિયા યુથ ગેમ્સમાં દેશભરમાંથી 8500 ખેલાડીઓની અત્યાર સુધીની સૌથી મોટી ટુકડી ભાગ લેશેઃ શ્રી અનુરાગ ઠાકુર ખેલો ઇન્ડિયા યુથ ગેમ્સ 2021માં પાંચ પરંપરાગત રમતોનો સમાવેશ થાય છે: યુવા બાબતો અને રમતગમતના કેન્દ્રીય પ્રધાન ખેલો ઈન્ડિયા યુથ ગેમ્સ 2021નો લોગો, ગીત, જર્સી અને માસ્કોટ આજે પંચકુલામાં લોન્ચ કરવામાં આવ્યા ચોથી ખેલો ઈન્ડિયા યુથ ગેમ્સમાં દેશભરમાંથી 8500 ખેલાડીઓની અત્યાર સુધીની સૌથી મોટી ટુકડી ભાગ લેશે. કેન્દ્રીય યુવા બાબતો અને રમતગમત મંત્રી શ્રી અનુરાગ ઠાકુરે આજે પંચકુલાના ઈન્દ્રધનુષ ઑડિટોરિયમમાં ખેલો ઈન્ડિયા યુથ ગેમ્સ 2021ના લોગો, ગીત, જર્સી અને માસ્કોટને લોન્ચ કરતી વખતે આ વાત કહી હતી. કેન્દ્રીય મંત્રીએ કહ્યું કે દેશની કુલ વસ્તીમાં માત્ર બે ટકાની ભાગીદારી સાથે હરિયાણાએ દેશને મોટાભાગની રમતગમત સ્પર્ધાઓમાં સૌથી વધુ મેડલ અપાવ્યા છે. હરિયાણાના મુખ્યમંત્રી શ્રી મનોહર લાલ, હરિયાણાના નાયબ મુખ્યમંત્રી શ્રી દુષ્યંત ચૌટાલા, હરિયાણા વિધાનસભાના અધ્યક્ષ શ્રી જ્ઞાનચંદ ગુપ્તા, હરિયાણાના રમતગમત મંત્રી શ્રી સંદીપ સિંહ, ભારત સરકારના પૂર્વ જલ શક્તિ રાજ્ય મંત્રી શ્રી રતનભાઈ લાલ કટારિયા અને હરિયાણાના મુખ્ય સચિવ શ્રી સંજીવ કૌશલ પણ ઉપસ્થિત રહ્યા હતા. પરંપરાગત રમતોની જાળવણી પર ભાર મૂકતા, શ્રી ઠાકુરે કહ્યું કે પાંચ પરંપરાગત રમતો - ગતકા, કલારીપયટ્ટુ, થાંગ-તા, મલ્લખંભ અને યોગાસન - આગામી ખેલો ઈન્ડિયા યુથ ગેમ્સ 2021નો ભાગ હશે. તેમણે કહ્યું કે ખેલો ઈન્ડિયા અંતર્ગત યુથ ગેમ્સ અને તાજેતરમાં પૂર્ણ થયેલી યુનિવર્સિટી ગેમ્સ ચોક્કસપણે યુવાનોને ભવિષ્યમાં મોટા લક્ષ્યો હાંસલ કરવા પ્રેરણા આપશે. યુવા બાબતો અને રમતગમતના કેન્દ્રીય મંત્રીએ કહ્યું કે ભારત સરકાર એથ્લીટ્સનાં ઉત્કૃષ્ટ પ્રદર્શન માટે તેના પ્રયાસો પ્રત્યે સભાન છે. હરિયાણાના મુખ્યમંત્રી શ્રી મનોહર લાલે કહ્યું કે રાજ્ય સરકાર આ કાર્યક્રમ માટે સંપૂર્ણ તૈયારીઓ કરી રહી છે. તેમણે રાજ્યને ખેલો ઈન્ડિયા યુથ ગેમ્સ 2021ની યજમાની કરવાની તક આપવા બદલ પ્રધાનમંત્રી શ્રી નરેન્દ્ર મોદીનો આભાર માન્યો હતો. મુખ્યમંત્રીએ એમ પણ કહ્યું કે, આ રાજ્ય દેશ માટે માત્ર અનાજનું ઉત્પાદન જ નથી કરી રહ્યું પણ તેના ખેલાડીઓ દ્વારા મેડલ પણ અર્જિત કરી રહ્યું છે. મુખ્યમંત્રીએ કહ્યું કે, રમતગમત શારીરિક અને માનસિક સ્વાસ્થ્ય બંને માટે સારી છે. આ પ્રસંગે હરિયાણાના નાયબ મુખ્યમંત્રી શ્રી દુષ્યંત ચૌટાલા, હરિયાણાના રમતગમત મંત્રી શ્રી સંદીપ સિંહ, હરિયાણા વિધાનસભાના અધ્યક્ષ શ્રી જ્ઞાનચંદ ગુપ્તા અને પૂર્વ જલ શક્તિ રાજ્ય મંત્રી શ્રી રતનલાલ કટારિયા સહિત અન્ય મહાનુભાવો પણ ઉપસ્થિત રહ્યા હતા. 'જયા' નામનું કાળું હરણ અને 'વિજય' નામનો વાઘ ખેલો ઈન્ડિયા યુથ ગેમ્સના માસ્કોટ છે. ખેલો ઈન્ડિયા યુથ ગેમ્સ-21 માટે હરિયાણાના માસ્કોટનું નામ 'ધાકડ' છે. હરિયાણામાં 4 જૂનથી 13 જૂન દરમિયાન ચોથી ખેલો ઈન્ડિયા યુથ ગેમ્સનું આયોજન થવા જઈ રહ્યું છે. SD/GP/JD (Visitor Counter : 161

pib-251300

8fa8ef9f5293c4f9f206539077e8c4fc3ce9e0371e9195166b41392305b2eef8

guj

સ્વાસ્થ્ય અને પરિવાર કલ્યાણ મંત્રાલય ભારતમાં છેલ્લા 24 કલાકમાં 36.7 લાખથી વધારે રસીના ડોઝ આપીને અત્યાર સુધીમાં દૈનિક ધોરણે સર્વાધિક ડોઝ નોંધાયા રસીકરણ કવાયત અંતર્ગત દેશમાં કુલ 6.87 કરોડથી વધારે રસીના ડોઝ આપવામાં આવ્યા મહારાષ્ટ્ર, છત્તીસગઢ, કર્ણાટક, પંજાબ, તમિલનાડુ, કેરળ, દિલ્હી અને ઉત્તરપ્રદેશમાં દૈનિક ધોરણે કેસોની સંખ્યામાં તીવ્ર વૃદ્ધિ ભારતમાં રસીકરણ કવાયત અંતર્ગત એક દિવસમાં અત્યાર સુધીમાં સૌથી વધારે રસીના ડોઝ આપવાનું સીમાચિહ્ન પ્રાપ્ત થયું છે. છેલ્લા 24 કલાકમાં દેશમાં 36.7 લાખથી વધારે રસીના ડોઝ આપવામાં આવ્યા છે. દેશમાં ચાલી રહેલી રસીકરણ કવાયત અંતર્ગત 76મા દિવસે રસીના કુલ 36,71,242 ડોઝ આપવામાં આવ્યા હતા. આમાં, કુલ 51,215 સત્રોનું આયોજન કરીને 33,65,597 લાભાર્થીને પ્રથમ ડોઝ જ્યારે 3,05,645 લાભાર્થીએ રસીનો બીજો ડોઝ પ્રાપ્ત કર્યો હતો. | | તારીખ: 1 એપ્રિલ, 2021 | | HCWs | | FLWs | | 45 થી <60 વર્ષના સહબીમારી ધરાવતા લાભાર્થી | | 60 વર્ષથી ઉપરના લાભાર્થી | | કુલ આપવામાં આવેલા ડોઝ | | પ્રથમ ડોઝ | | બીજો ડોઝ | | પ્રથમ ડોઝ | | બીજો ડોઝ | | પ્રથમ ડોઝ | | બીજો ડોઝ | | પ્રથમ ડોઝ | | બીજો ડોઝ | | પ્રથમ ડોઝ | | બીજો ડોઝ | | 45,976 | | 33,860 | | 1,78,850 | | 1,51,838 | | 19,46,948 | | 21,552 | | 11,93,823 | | 98,395 | | 33,65,597 | | 3,05,645 આજે સવારે 7 વાગ્યા સુધીના હંગામી અહેવાલ અનુસાર, અત્યાર સુધીમાં 11,37,456 સત્રોનું આયોજન કરીને દેશમાં કુલ 6.87 કરોડથી વધારે રસીના ડોઝ આપવામાં આવ્યા છે. આમાં 83,06,269 HCWs , 52,84,564 HCWs , 93,53,021 FLWs અને 40,97,634 FLWs તેમજ 45 વર્ષથી ઉપરની ઉંમરના ચોક્કસ સહ-બીમારી ધરાવતા હોય તેવા 97,83,615 લાભાર્થી અને 39,401 લાભાર્થી અને 60 વર્ષથી વધુ ઉંમરના 3,17,05,893 લાભાર્થી અને 2,18,741 લાભાર્થી સામેલ છે. | | HCWs | | FLWs | | 45 થી <60 વર્ષના સહબીમારી ધરાવતા લાભાર્થી | | 60 વર્ષથી ઉપરના લાભાર્થી | | કુલ | | પ્રથમ ડોઝ | | બીજો ડોઝ | | પ્રથમ ડોઝ | | બીજો ડોઝ | | પ્રથમ ડોઝ | | બીજો ડોઝ | | પ્રથમ ડોઝ | | બીજો ડોઝ | | 83,06,269 | | 52,84,564 | | 93,53,021 | | 40,97,634 | | 97,83,615 | | 39,401 | | 3,17,05,893 | | 2,18,741 | | 6,87,89,138 અત્યાર સુધીમાં આપવામાં આવેલા કુલ ડોઝમાંથી 59.58% ડોઝ આઠ રાજ્યોમાં આપવામાં આવ્યા છે. ભારતમાં આપવામાં આવેલા રસીના કુલ ડોઝમાંથી 9.48% ડોઝ માત્ર મહારાષ્ટ્રમાં જ આપવામાં આવ્યા છે. આઠ રાજ્યો એટલે કે, મહારાષ્ટ્ર, છત્તીસગઢ, કર્ણાટક, પંજાબ, તમિલનાડુ, કેરળ, દિલ્હી અને ઉત્તરપ્રદેશમાં દૈનિક ધોરણે નોંધાતા કોવિડ-19ના નવા કેસોની સંખ્યામાં તીવ્ર વધારો જોવા મળી રહ્યો છે. દેશમાં એક દિવસમાં નવા નોંધાયેલા કેસોમાંથી 81.25% દર્દીઓ આ આઠ રાજ્યોમાં જ સંક્રમિત થયા હોવાનું સામે આવ્યું છે. છેલ્લા 24 કલાકમાં નવા 81,466 કેસ પોઝિટીવ નોંધાયા હોવાની પુષ્ટિ થઇ છે. દૈનિક ધોરણે સર્વાધિક સંખ્યામાં નવા કેસ મહારાષ્ટ્રમાં નોંધાયા છે જ્યાં વધુ 43,183 દર્દી પોઝિટીવ નોંધાયા છે. ત્યારપછીના ક્રમે 4,617 કેસ સાથે છત્તીસગઢ જ્યારે 4,234 નવા કેસ સાથે કર્ણાટક છે. નીચે આલેખમાં દર્શાવ્યા પ્રમાણે, દસ રાજ્યોમાં દૈનિક ધોરણે નવા કેસોની સંખ્યા સતત વૃદ્ધિનું વલણ દર્શાવી રહી છે. ભારતમાં કુલ સક્રિય કેસોનું ભારણ આજે 6,14,696 સુધી પહોંચ્યું છે. દેશમાં આજદિન સુધીમાં નોંધાયેલા કુલ પોઝિટીવ કેસોમાંથી સક્રિય કેસોની સંખ્યા હવે 5% છે. છેલ્લા 24 કલાકમાં ભારતમાં સક્રિય કેસોના ભારણમાં 30,641 દર્દીઓનો ચોખ્ખો ઉમેરો નોંધાયો છે. દેશના કુલ સક્રિય કેસોમાંથી 77.91% દર્દીઓ પાંચ રાજ્યો એટલે કે, મહારાષ્ટ્ર, કર્ણાટક, છત્તીસગઢ, કેરળ અને પંજાબમાં હોવાનું નોંધાયું છે. દેશમાં કુલ સક્રિય કેસોના ભારણમાંથી લગભગ 60% દદીઓ માત્ર મહારાષ્ટ્રમાં હોવાનું નોંધાયું છે. ભારતમાં આજે કુલ સાજા થયેલા દર્દીઓની સંખ્યા 1,15,25,039 સુધી પહોંચી છે. સાજા થવાનો રાષ્ટ્રીય સરેરાશ દર 93.68% છે. દેશમાં છેલ્લા 24 કલાકમાં વધુ 50,356 દર્દીઓ સાજા થયા છે. છેલ્લા 24 કલાકમાં વધુ 469 દર્દીઓનાં મૃત્યુ નોંધાયા છે. દૈનિક મૃત્યુઆંકમાંથી 83.16% દર્દીઓ છ રાજ્યોમાંથી મૃત્યુ પામ્યા છે. સૌથી વધુ મૃત્યુઆંક મહારાષ્ટ્રમાં નોંધાયો છે. ત્યારપછીના ક્રમે, પંજાબમાં દૈનિક ધોરણે 58 દર્દીનાં મૃત્યુ નોંધાયા છે. દેશમાં બાર રાજ્યો/કેન્દ્રશાસિત પ્રદેશોમાં છેલ્લા 24 કલાકમાં કોવિડ-19ના કારણે દર્દીનું મૃત્યુ થયું હોય તેવો કોઇ કિસ્સો નોંધાયો નથી. આમાં ઓડિશા, લદાખ , દમણ અને દીવ તેમજ દાદરા અને નગર હવેલી, નાગાલેન્ડ, મણીપુર, ત્રિપુરા, સિક્કિમ, લક્ષદ્વીપ, મેઘાલય, મિઝોરમ, આંદામાન અને નિકોબારના ટાપુઓ અને અરુણાચલ પ્રદેશ છે. SD/GP/JD (

pib-113301

ed4e00bce5fa24297e9a9937c3582021742e98f390ad2db772bd6edc5c88fe5d

guj

વેપાર અને ઉદ્યોગ મંત્રાલય નેશનલ સ્ટાર્ટઅપ એવોર્ડ્સ 2023 માટેની અરજીની અંતિમ તારીખ 15મી જૂન 2023 સુધી લંબાવવામાં આવી વાણિજ્ય અને ઉદ્યોગ મંત્રાલય હેઠળના ડિપાર્ટમેન્ટ ફોર પ્રમોશન ઓફ ઇન્ડસ્ટ્રી એન્ડ ઇન્ટરનલ ટ્રેડ એ 2020માં નેશનલ સ્ટાર્ટઅપ એવોર્ડ્સ રજૂ કર્યા હતા. નેશનલ સ્ટાર્ટઅપ એવોર્ડ્સ 2023 માટેની અરજીઓ 1લી એપ્રિલ 2023થી લાઇવ કરવામાં આવી છે અને સબમિશન માટેની અંતિમ તારીખ હવે 15મી જૂન 2023 સુધી લંબાવવામાં આવી છે. નેશનલ સ્ટાર્ટઅપ એવોર્ડ્સ 2023 એપ્લિકેશનની સમયમર્યાદાનું વિસ્તરણ મહત્વાકાંક્ષી ઉદ્યોગસાહસિકોને તેમના નવીન ઉકેલો અને ગહન સામાજિક અસર દર્શાવવા માટે વધારાનો સમય પ્રદાન કરે છે. નેશનલ સ્ટાર્ટઅપ એવોર્ડ્સ 2023 દેશના ખૂણે ખૂણેથી નવીનતાઓને સામે લાવશે, જે 'વિઝન ઈન્ડિયા @2047'ના વિઝન સાથે સંરેખિત થશે, જે મુખ્ય થીમ્સમાં અમૃત કાળની ભાવનાથી પ્રેરિત, વિકસિત અર્થતંત્રમાં ભારતના પરિવર્તન માટેના માર્ગને દર્શાવે છે. DPIIT દરેક શ્રેણીમાં એક વિજેતા સ્ટાર્ટઅપને INR 10 લાખનોંરોકડ પુરસ્કાર આપશે. વધુમાં, નેશનલ સ્ટાર્ટઅપ એવોર્ડ્સ 2023ના વિજેતાઓ અને ફાઇનલિસ્ટને રોકાણકારો અને સરકારી નેટવર્ક્સની ઍક્સેસ, મેન્ટરશિપ પ્રોગ્રામ્સ, ઇન્ટરનેશનલ માર્કેટ એક્સપોઝર, કોર્પોરેટ અને યુનિકોર્ન સાથેના જોડાણો અને અન્ય વિવિધ મૂલ્યવાન સંસાધનો સહિત વિશિષ્ટ હેન્ડહોલ્ડિંગ સપોર્ટ પ્રાપ્ત થશે. ત્રણ સફળ આવૃત્તિઓ દ્વારા, આ પ્રતિષ્ઠિત પુરસ્કારોએ ભારતીય સ્ટાર્ટઅપ ઇકોસિસ્ટમમાં ક્રાંતિ લાવનારા સ્વપ્નદ્રષ્ટાઓ દ્વારા કરવામાં આવેલા અમૂલ્ય યોગદાનને પ્રકાશિત કર્યું છે. NSAની શરૂઆત સ્ટાર્ટઅપ ઇકોસિસ્ટમમાં અસાધારણ સ્ટાર્ટઅપ્સ અને સક્ષમ કરનારાઓને માન્યતા અને પુરસ્કારો આપવાના ઉદ્દેશ્ય સાથે કરવામાં આવી હતી. આ સંસ્થાઓ નવીનતાને પ્રોત્સાહન આપવા, ગ્રાઉન્ડબ્રેકિંગ પ્રોડક્ટ્સ બનાવવા અને મૂર્ત સામાજિક પ્રભાવ પ્રદર્શિત કરવામાં મહત્વની ભૂમિકા ભજવી છે. રસ ધરાવતા સહભાગીઓને અધિકૃત નેશનલ સ્ટાર્ટઅપ એવોર્ડ વેબસાઇટની મુલાકાત લેવા અને 15મી જૂન 2023ની સુધારેલી સમયમર્યાદા પહેલાં તેમની અરજી સબમિટ કરવા પ્રોત્સાહિત કરવામાં આવે છે. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 110

pib-176206

dd53feaaf632b05f9ef86509ca840d7254203e7c7f81ca47cf3102b361dff456

guj

પ્રધાનમંત્રીનું કાર્યાલય પ્રધાનમંત્રીએ શ્રીમતી સોનિયા ગાંધીને તેમની માતાના નિધન પર સાંત્વના પાઠવી પ્રધાનમંત્રી શ્રી નરેન્દ્ર મોદીએ શ્રીમતી સોનિયા ગાંધીને તેમના માતા શ્રીમતી પાઓલા મૈનોના નિધન પર શોક વ્યક્ત કર્યો છે. પ્રધાનમંત્રી શ્રીએ ટ્વીટ કર્યું: "સોનિયા ગાંધીજીને તેમના માતા, શ્રીમતી પાઓલા મૈનોના નિધન પર સાંત્વના. તેમના આત્માને શાંતિ મળે. આ દુઃખની ઘડીમાં, મારા વિચારો સમગ્ર પરિવાર સાથે છે." SD/GP/JD (

pib-131388

51ab38ac8acb994ad3ed7b78eeee4034658ed2a5d58649bbd59cc920974ccfc5

guj

પ્રધાનમંત્રીનું કાર્યાલય પ્રધાનમંત્રીની યુએસએમાં ભારતીય સમુદાયના સભ્યો સાથે વાતચીત પ્રધાનમંત્રી શ્રી નરેન્દ્ર મોદીએ 23 જૂન, 2023ના રોજ વોશિંગ્ટન ડીસીમાં રોનાલ્ડ રીગન સેન્ટર ખાતે ભારતીય સમુદાયના સભ્યો સાથે વાર્તાલાપ કર્યો. તેમના સંબોધનમાં, પ્રધાનમંત્રીએ યુએસએમાં તેમના સંબંધિત ક્ષેત્રોમાં સફળતા માટે ભારતીય સમુદાયના સભ્યોને અભિનંદન આપ્યા અને અમૃતકાળ દરમિયાન ભારતના વિકાસમાં યોગદાન આપવા આમંત્રણ આપ્યું. પ્રધાનમંત્રીએ ભારત-યુએસએ સંબંધોને મજબૂત કરવામાં મહત્વપૂર્ણ ભૂમિકા ભજવવા બદલ તેમનો આભાર પણ માન્યો અને દ્વિપક્ષીય ભાગીદારીના ભાવિ ક્ષેત્રો પર પ્રકાશ પાડ્યો. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-284308

646d13379fba2e188ed064e8c9ca2fc686feef071c0b3b15f9f54d2a49fb0e9c

guj

પ્રધાનમંત્રીનું કાર્યાલય પીએમએ યુવાનોને સરહદી ગામોની મુલાકાત લેવા વિનંતી કરી પ્રધાનમંત્રી શ્રી નરેન્દ્ર મોદીએ દરેકને, ખાસ કરીને ભારતના યુવાનોને સરહદી ગામોની મુલાકાત લેવા વિનંતી કરી. શ્રી મોદીએ કહ્યું કે તે આપણા યુવાનોને વિવિધ સંસ્કૃતિઓથી પરિચિત કરશે અને તેમને ત્યાં રહેતા લોકોના આતિથ્યનો અનુભવ કરવાની તક આપશે. અમૃત મહોત્સવના એક ટ્વીટ થ્રેડ ટ્વીટર હેન્ડલ દ્વારા માહિતી આપવામાં આવી છે કે વાઇબ્રન્ટ વિલેજ પ્રોગ્રામ હેઠળ ઓડિશાના યુવાનો કિબિથૂ અને ટુટિંગ ગામોની મુલાકાતે છે. વાઇબ્રન્ટ વિલેજ પ્રોગ્રામ યુવાનોને આ ઉત્તર-પૂર્વ પ્રદેશની જીવનશૈલી, આદિવાસીઓ, લોક સંગીત અને હસ્તકલા વિશે જાણવા અને તેના સ્થાનિક સ્વાદો અને કુદરતી સૌંદર્યમાં ડૂબી જવાની તક આપે છે. અમૃત મહોત્સવ દ્વારા ટ્વીટ થ્રેડના જવાબમાં, પ્રધાનમંત્રીએ ટ્વીટ કર્યું; “એક યાદગાર અનુભવ રહ્યો હશે. હું અન્ય લોકોને, ખાસ કરીને ભારતના યુવાનોને સરહદી ગામોની મુલાકાત લેવા વિનંતી કરીશ. તે આપણા યુવાનોને વિવિધ સંસ્કૃતિઓથી પરિચિત કરશે અને તેમને ત્યાં રહેતા લોકોના આતિથ્યનો અનુભવ કરવાની તક આપશે.” YP/GP/JD (

pib-252375

2105205e70ec82290690270a6939ba4ed11f9bf830070114952f9bbf2035f7b1

guj

પ્રધાનમંત્રીનું કાર્યાલય પ્રધાનમંત્રીએ ફિટ ઇન્ડિયા અભિયાનનો શુભારંભ કર્યો પ્રધાનમંત્રીએ કહ્યું, નવું ભારત ફિટ ભારત પણ હોવું જોઇએ પ્રધાનમંત્રીની ભારતીયોને અપીલ, તમારી જીવનશૈલી બદલો, ફિટનેસને રોજિંદી ટેવ બનાવો ફિટનેસ આપણા ઐતિહાસિક વારસાનો ભાગ છેઃ પ્રધાનમંત્રી સ્વસ્થ વ્યક્તિ, સ્વસ્થ પરિવાર અને સ્વસ્થ સમાજ નવા ભારતને ફિટ ભારત બનાવવા માટે આવશ્યક છેઃ પ્રધાનમંત્રી આજે નવી દિલ્હીમાં રાષ્ટ્રીય રમત દિવસ પ્રસંગે યોજાયેલા કાર્યક્રમમાં પ્રધાનમંત્રી શ્રી નરેન્દ્ર મોદીએ ફિટ ઇન્ડિયા અભિયાનની શરૂઆત કરી હતી. પ્રધાનમંત્રીએ દેશના લોકોને ફિટનેસને તેમની જીવનશૈલી બનાવવા અપીલ કરી હતી. મેજર ધ્યાનચંદની જન્મ જયંતી પ્રસંગે લોક અભિયાનની શરૂઆત કરતા પ્રધાનમંત્રી નરેન્દ્ર મોદીએ પોતાની રમત અને તકનિકો દ્વારા સમગ્ર વિશ્વને મંત્રમુગ્ધ કરનાર ભારતીય રમતના આદર્શ મેજર ધ્યાનચંદને શ્રદ્ધાંજલિ અર્પણ કરી હતી. તેમણે દેશના યુવા રમતવીરોને પણ અભિનંદન પાઠવ્યાં હતા જેઓ પોતાના પ્રયત્નો થકી વિશ્વ મંચ પર દેશનો ત્રિરંગો લહેરાવતા રહ્યા છે. પ્રધાનમંત્રીએ જણાવ્યું હતું કે, “તેમના ચંદ્રકો માત્ર તેમની સખત મહેનતનું પરિણામ નથી પરંતુ નવા ભારતના નવા ઉત્સાહ અને નવા આત્મવિશ્વાસનું પ્રતિબિંબ છે.” પ્રધાનમંત્રીએ જણાવ્યું હતું કે ‘ફિટ ઇન્ડિયા અભિયાન’ રાષ્ટ્રીય લક્ષ્યાંક અને તેની મહત્ત્વાકાંક્ષા બનવું જોઇએ. રાષ્ટ્રને પ્રેરિત કરવાનો પ્રયત્ન કરતાં પ્રધાનમંત્રીએ જણાવ્યું હતું કે ફિટ ઇન્ડિયા અભિયાન ભલે સરકાર દ્વારા શરૂ કરવામાં આવ્યું હોત પરંતુ આખરે તે લોકોએ જ તેની આગેવાની લેવી પડશે અને તેને સફળ બનાવવું પડશે. પ્રધાનમંત્રીએ ઉમેર્યુ હતું કે, “સફળતાને ફિટનેસ સાથે સંબંધ છે, જીવનના કોઇપણ ક્ષેત્રનાં આદર્શ લોકોની સફળતાનું આ એક સામાન્ય લક્ષણ છે કે તેમાના મોટાભાગના લોકો ચૂસ્ત હોય છે, તેઓ ફિટનેસ પર ધ્યાન આપે છે અને ફિટનેસના શોખીન હોય છે.” પ્રધાનમંત્રીએ જણાવ્યું હતું કે, “ટેક્નોલોજીએ આપણી શારીરિક ક્ષમતામાં ઘટાડો કર્યો છે અને આપણી રોજિંદી સ્વસ્થ ટેવો આપણી પાસેથી ઝૂંટવી લીધી છે અને આજે આપણે આપણી પરંપરાગત પ્રણાલીઓ અને જીવનશૈલીથી જાગૃત નથી જે આપણને ચૂસ્ત રાખી શકી હોત. સમયની સાથે આપણા સમાજમાં ફિટનેસની પ્રાથમિકતામાં ઘટાડો થઇ રહ્યો છે. અગાઉ વ્યક્તિ અનેક કિલોમીટર ચાલવાનું અથવા સાઇકલ ચલાવવાનું પસંદ કરતો હતો, આજે મોબાઇલ એપ આપણને જણાવે છે કે આપણે કેટલાં પગલાં ચાલ્યાં છીએ.” પ્રધાનમંત્રીએ જણાવ્યું હતું કે, “આજે ભારતમાં જીવનશૈલી સંબંધિત રોગોના પ્રમાણમાં વધારો થઇ રહ્યો છે, જે યુવાનોને પણ પ્રભાવિત કરી રહ્યાં છે. ડાયબીટિસ અને તણાવના કેસો વધી રહ્યાં છે અને ભારતનાં બાળકોમાં પણ આ બાબતો સામાન્ય બની છે. પરંતુ આપણી રોજિંદી કાર્યશૈલીમાં નાનો સુધારો કરી આ જીવનશૈલીને લગતી બિમારીઓ નિવારી શકાય છે. ‘ફિટ ઇન્ડિયા અભિયાન’ આ જીવનશૈલીને લીધે થઇ રહેલી બિમારીઓને નિવારવાનો નાનો પ્રયાસ છે.” પ્રધાનમંત્રીએ જણાવ્યું હતું કે કોઇપણ વ્યવસાયના લોકો તેમના વ્યવસાય માટે પોતાને કાર્યક્ષમ બનાવી શકે છે જો તેઓ માનસિક અને શારીરિક રીતે સ્વસ્થ હોય. જો તમારું શરીર સ્વસ્થ હશે તો તમે માનસિક રીતે પણ ફિટ રહેશો. ફિટનેસ સાથે રમતોને સીધો સંબંધ છે પરંતુ ‘ફિટ ઇન્ડિયા અભિયાન’નો હેતુ ફિટનેસથી વધારે છે. ફિટનેસ માત્ર એક શબ્દ નથી પરંતુ તંદુરસ્ત અને સમૃદ્ધ જીવનનો આવશ્યક પાયો છે. જ્યારે આપણે આપણા શરીરોને યુદ્ધ માટે તૈયાર કરીએ છીએ ત્યારે આપણે દેશને પોલાદ જેટલો મજબૂત બનાવીએ છીએ. ફિટનેસ આપણા ઐતિહાસિક વારસાનો ભાગ છે. રમત-ગમત ભારતની ગલીએ ગલીએ રમવામાં આવે છે. શરીરને ફાયદો કરાવવાની સાથે-સાથે તે મગજને પણ તાલીમ આપે છે, જેના કારણે ધ્યાન અને શરીરના અંગોના સંકલનમાં વધારો થાય છે. સ્વસ્થ વ્યક્તિ, સ્વસ્થ પરિવાર અને સ્વસ્થ સમાજ નવા ભારતને ફિટ ભારત બનાવવા માટે આવશ્યક છે. પ્રધાનમંત્રીએ જણાવ્યું હતું કે, “સ્વસ્થ વ્યક્તિ, સ્વસ્થ પરિવાર અને સ્વસ્થ સમાજ, તે જ ભારતને શ્રેષ્ઠ ભારત બનાવવાનો રસ્તો છે. આજે રાષ્ટ્રીય રમત દિવસે આપણે ફિટ ઇન્ડિયા અભિયાનને મજબૂત બનાવવાની પ્રતિજ્ઞા લઇએ.” DK/J. Khunt/GP/RP (Visitor Counter : 325

pib-218148

154f042aabf3b758a1e4e21191bbee643bae350f845c3ea4d3a27eea013a0791

guj

ખાદ્ય પ્રસંસ્કરણ ઉદ્યોગ મંત્રાલય ઓર્ગેનિક ફૂડ મહોત્સવ દરમિયાન વ્યાવસાયિક જોડાણ દ્વારા મહિલા ઉત્પાદકોનો આર્થિક સમાવેશ આ મહોત્સવમાં દેશભરમાંથી 180 મહિલા ઉદ્યોગસાહસિકો અને સ્વ સહાય સમૂહો ભાગ લઇ રહ્યાં છે હરસિમરત કૌર બાદલે ઓર્ગેનિક ફૂડ મહોત્સવનું ઉદઘાટન કર્યું ખાદ્ય પ્રસંસ્કરણ ઉદ્યોગોના કેન્દ્રીય મંત્રી શ્રીમતી હરસિમરત કૌર બાદલે જણાવ્યું કે, ઓર્ગેનિક ફૂડ મહોત્સવથી મહિલા ઉદ્યોગ સાહસિકોને તેમની ક્ષમતાનું નિર્માણ કરવામાં અને તેમના આર્થિક સશક્તીકરણમાં મદદ મળશે. નવી દિલ્હીમાં આજે ત્રણ દિવસ ચાલનારા આ મહોત્સવનો શુભારંભ કરાવતા કેન્દ્રીય મંત્રીએ મહિલાઓના આર્થિક સમાવેશ અને સશક્તીકરણ માટે નિયમિત ધોરણે આવા મંચ પૂરા પાડવા માટેની જરૂરિયાત પર પ્રકાશ પાડ્યો હતો. તેમણે જણાવ્યું હતું કે, સરકાર દેશના વિવિધ ભાગોમાં જે-તે પ્રદેશના અનોખા ઓર્ગેનિક ઉત્પાદનોને ધ્યાનમાં રાખીને વારંવાર આવા ઓર્ગોનિક ફૂડ મહોત્સવનું આયોજન કરવા માંગે છે. કેન્દ્રીય ખાદ્ય પ્રસંસ્કરણ ઉદ્યોગ મંત્રી શ્રીમતી હરસિમરત કૌર બાદલ અને કેન્દ્રીય મહિલા તેમજ બાળ કલ્યાણ અને કાપડ મંત્રી શ્રીમતી સ્મૃતિ ઝુબિન ઇરાનીએ સંયુક્ત રીતે ઓર્ગેનિક ફૂડ મહોત્સવનો શુભારંભ કરાવ્યો હતો. ખાદ્ય પ્રસંસ્કરણ ઉદ્યોગ રાજ્યમંત્રી શ્રી રામેશ્વર તેલી, મહિલા અને બાળક કલ્યાણ રાજ્યમંત્રી શ્રીમતી દેવશ્રી ચૌધરી પણ અહીં ઉપસ્થિત રહ્યાં હતાં. મહિલા ઉદ્યોગ સાહસિકો માટે ઓર્ગેનિક ફૂડ મહોત્સવનું આયોજન ખાદ્ય પ્રસંસ્કરણ મંત્રાલય તેમજ મહિલા અને બાળ કલ્યાણ મંત્રાલય વચ્ચે થયેલા સમજૂતી કરાર ના પરિણામરૂપે થાય છે. શ્રીમતી હરસિમરત કૌર બાદલે જણાવ્યું હતું કે, “ઓર્ગેનિક ઉત્પાદનો અને તેના બજાર માટે ભારતમાં ઘણી સંભાવનાઓ રહેલી છે.” તેમણે ઉમેર્યું હતું કે, “ભારતમાં મોટાભાગે પર્વતીય વિસ્તારો અને આદિજાતી વિસ્તારોમાં પ્રાકૃતિક રીતે ઓર્ગેનિક છે.” FPI મંત્રીએ જણાવ્યું હતું કે, દુનિયાના અન્ય ભાગો આર્ગોનિક ઉત્પાદન માટે વિશેષ પ્રયાસો કરી રહ્યા છે જ્યારે, ભારતમાં આ પ્રાકૃતિક લાભ પહેલાંથી જ ઉપલબ્ધ હોવાથી આપણે અચૂક તેનો લાભ ઉઠાવવો જોઇએ. તેમણે વધુમાં ઉમેર્યું હતું કે, ઓર્ગેનિક ફૂડ મહોત્સવ નજીકના ભવિષ્યમાં આંતરરાષ્ટ્રીય સ્તરનો થઇ શકે છે. શ્રીમતી સ્મૃતિ ઝુબિન ઇરાનીએ જણાવ્યું હતું કે, ખાદ્ય પ્રસંસ્કરણ ઉદ્યોગો ઓર્ગેનિક ફૂડ મહોત્સવ દ્વારા તકનીકી સમૂહો સાથે જોડાઇ શકે છે જેનાથી મહિલા ઉદ્યોગ સાહસિકોને અદ્યતન તકનીક ઉપલબ્ધ થઇ શકે છે. FPIના સચિવ શ્રીમતી પુષ્પા સુબ્રમણ્યમે જણાવ્યું હતું કે, “FPI મંત્રાલય આ મહોત્સવ દ્વારા મહિલા ઉદ્યોગ સાહસિકોની સિદ્ધિઓ બતાવશે.” તેમણે જણાવ્યું હતું કે, “ભારતમાં ખાદ્ય અને પીણાં ઉદ્યોગ ઉત્પાદન ક્ષેત્રમાં પાંચમા ક્રમનું સૌથી મોટું ક્ષેત્ર છે અને ભારત સમગ્ર દુનિયામાં સૌથી વધુ સંખ્યામાં ઓર્ગેનિક ઉત્પાદકો ધરાવે છે.” 6000 ચોરસ મીટર ક્ષેત્રફળમાં ફેલાયેલો આ પ્રથમ એવો કાર્યક્રમ છે જેમાં 25થી વધુ રાજ્યો અને કેન્દ્ર શાસિત પ્રદેશોમાંથી 180થી વધુ મહિલા ઉદ્યોગ સાહસિકો અને સ્વ સહાય સમૂહો તેમના ખૂબ જ રસપ્રદ ઉત્પાદનો સાથે ભાગ લઇ રહ્યા છે અને અહીં દર્શાવી રહ્યા છે. ભૌગોલિક રીતે આ સ્થાનિક ઉત્પાદનો છે જે અન્યથા ઉપલબ્ધ થવા મુશ્કેલ છે. અરુણાચલના કીવી, કાળા ઘઉં, લદ્દાખનો પેસ્ટો સોસ, ચીઆ બીજની કુકી અને ઉત્તરાખંડનું જરદાળુનું તેલ આ બધુ જ પ્રદર્શકો દ્વારા અહીં ઉપલબ્ધ કરાવવામાં આવ્યું છે અને લોકો આ સ્વાસ્થ્યપ્રદ ઉત્પાદનોનો આસ્વાદ માણી શકે છે. આ મહોત્સવનો હેતુ મહિલા ઉત્પાદકોને બજાર અને પૂરવઠા સાંકળો સાથે જોડવાનો છે જેના પરિણામે તેમનો આર્થિક સમાવેશ કરી શકાય. આ મહોત્સવ સામાન્ય જનતા માટે ખુલ્લો મુકવામાં આવ્યો છે જેઓ અહીં આવીને વિવિધ રાજ્યોના સંખ્યાબંધ ઓર્ગેનિક અને સ્વાસ્થ્યપ્રદ ઉત્પાદનોનો આસ્વાદ માણી શકે છે. ભારતના વિવિધ પ્રદેશોમાં કેવી રીતે ઓર્ગેનિક ઉત્પાદનોના ઉછેર અને ઉત્પાદન કરવામાં આવે છે તેના વિશે પણ લોકોને અહીં જ્ઞાન મળી રહેશે. આ મહોત્સવનું આયોજન રાષ્ટ્રીય ખાદ્ય તકનીક ઉદ્યમશીલતા અને વ્યવસ્થાપન દ્વારા ઔદ્યોગિક ભાગીદાર તરીકે કોન્ફેડરેશન ઓફ ઇન્ડિયન ઇન્ડસ્ટ્રી ના સહયોગથી કરવામાં આવ્યું છે. નવી દિલ્હીમાં જવાહરલાલ નહેરુ સ્ટેડીયમ ખાતે 21 થી 23 ફેબ્રુઆરી 2020 દરમિયાન આ મહોત્સવનું આયોજન કરવામાં આવ્યું છે. મહિલા ઉદ્યોગ સાહસિકોને તાલીમ અને ક્ષમતા નિર્માણ તેમજ SHG પર પણ આ મહોત્સવમાં વિશેષ ધ્યાન આપવામાં આવી રહ્યું છે તેમજ લણણી પછીનું વ્યવસ્થાપન, ઉત્પાદનમાં નાવીન્યતા, પેકેજિંગ અને પ્રમાણીકરણ પ્રક્રિયાઓ વિશેની તાલીમ પણ ત્રણ દિવસ માટે યોજાયેલા આ મહોત્સવમાં કેન્દ્ર સ્થાને છે. ઉત્પાદકો ઓર્ગેનિક મૂલ્ય સાંકળના દરેક પગલાંનું મહત્વ સમજે અને વ્યાપર ગ્રાહકવર્ગને અનુલક્ષીને યોગ્ય ઉત્પાદન તૈયાર કરવામાં તેમને મદદ મળે તે લક્ષ્યને ધ્યાનમાં રાખીને આ પ્રયાસો કરવામાં આવી રહી રહ્યાં છે. નાવીન્યતા પર ખાસ ધ્યાન આપીને, નાવીન્યતાપૂર્ણ ઓર્ગેનિક ખાદ્યચીજો, પેકેજિંગના ઉકેલો અને મશીનરી પ્રદર્શિત કરવા માટે અહીં ખાસ 'ઇનોવેશન પેવેલીયન’ અહીં ઉભું કરવામાં આવ્યું છે. દેશમાંથી IIFPT, NIFTEM CFTRI, CIFT, ઇન્સ્ટિટ્યુટ ઓફ હિમાલયન બાયોરિસોર્સ ટેકનોલોજી, C-DAC જેવી અગ્રણી સંશોધન સંસ્થાઓ આ પેવેલીયનમાં પ્રદર્શન કરી રહી છે જેથી હાલમાં ઉપલબ્ધ ઉકેલો વિશે મુલાકાતીઓ સાથે ચર્ચા થઇ શકે અને ઉદ્યોગ સાહસિકો તેમજ SHGની જરૂરિયાતને અનુલક્ષીને યોગ્ય ઉકેલો પારખી શકાય. આનાથી તેમને ઉત્પાદનોના વૈવિધ્યપૂર્ણ પોર્ટફોલિયો તૈયાર કરવામાં મદદ મળી શકે છે. આર્થિક સમાવેશ દ્વારા વ્યાવસાયિક જોડાણ કરવા માટે અને મહિલા ઉદ્યોગ સાહસિકોનું સશક્તીકરણ કરવા માટે, CII દ્વારા 200 B2B બેઠકોનું આયોજન કરવામાં આવ્યું છે. આ શોના અન્ય રસપ્રદ પાસાંઓ પર ધ્યાન આપીએ તો, કેવી રીતે ઓર્ગેનિક મસાલા નો ઉપયોગ દૈનિક ભોજનમાં થઇ શકે તે અંગે ખ્યાતનામ શેફ સાથે વાર્તાલાપ સત્રોનુ આયોજન પણ કરવામાં આવ્યું છે. કંપનીઓ ચલાવતી સફળ મહિલા ઉદ્યોગ સાહસિકો કે જેઓ ઓર્ગેનિક ઉત્પાદનો ઉછેરવા માટે ખેડૂતોને મદદ કરી છે તેમજ તેના પ્રમાણીકરણ અને તેમના ઉત્પાદનોની ખરીદી પણ કરે છે તેવી મહિલાઓના મુખેથી તેમની વાતો સાંભળવાની પણ અહીં તક મળી રહેશે. આ સફળતા અને શ્રેષ્ઠ કામગીરીઓથી અન્ય ઉદ્યોગ સાહસિક મહિલાઓને તેમના સાહસોમાં વિસ્તરણ કરવા માટે કંઇક નવું શીખવા મળશે. એકંદરે આ પ્રયાસોનું લક્ષ્ય, ખરીદદારો અને સ્થાનિક ઉત્પાદકો વચ્ચે સીધુ જોડાણ વધારીને, ઓર્ગેનિક ઉત્પાદનના પ્રસંસ્કરણ સંભાવનાઓ વધારીને તેમજ નિકાસમાં સ્પર્ધાત્મકતા વધારવાની અને મહિલા ખેડૂતોની આવક તેમજ સશક્તીકરણ પર સીધી અસર પાડવાની ભારતની દૂરંદેશીમાં યોગદાન આપીને ભારત માટે 'ઓર્ગેનિક’ બ્રાન્ડિંગ વધુ મજબૂત કરવાનું છે. સમગ્ર દુનિયામાં ભારત સૌથી વધુ ઓર્ગેનિક ખેતીની જમીન અને ઉત્પાદકોની સંખ્યામાં નવમા ક્રમે આવે છે અને ઓર્ગેનિક ખાદ્ય વિભાગમાં ઝડપથી વિકસી રહ્યું છે . APEDAના અહેવાલ અનુસાર, ભારતે અંદાજે 1.70 મિલિયન મેટ્રિક ટન પ્રામણિત ઓર્ગેનિક ઉત્પાદનોનું ઉત્પાદન કર્યું હતું જેમાં તેલીબિયાં, શેરડી, ધાન્ય અને બાજરી, કપાસ, દાળ , ઔષધી વનસ્પતિઓ, ચા, ફળ, તેજાના, સૂકો મેવો, શાકભાજી અને કોફી વગેરે વિવિધ ખાદ્ય ઉત્પાદનો સામેલ છે. માંગની વાત કરીએ તો, નિકાલજોગની વધતી આવક, લોકોમાં સ્વાસ્થ્ય અને સુખાકારી બાબતે વધતી જાગૃતિ અને આવા ઉત્પાદનોની વધતી સ્વીકૃતિના કારણે ઓર્ગેનિક ફૂડ વિભાગમાં વૃદ્ધિ થઇ રહી છે જે WFIના અહેવાલ અનુસાર વર્ષ 2016-21ના સમયગાળામાં વધીને CAGRના 10% થવાનું અનુમાન છે. ભારતીય ઓર્ગેનિક ખાદ્ય ઉત્પાદનોની માંગ દુનિયાભરમાં સતત વધી રહી છે અને ભારતે વર્ષ 2017-18માં $ 515 મિલિયનની કિંમતના ઓર્ગેનિક ઉત્પાદનોની નિકાસ કરી હતી . ઓર્ગેનિક ઉત્પાદનોમાં મુખ્યત્વે તેલીબિયાં, ધાન્ય અને બાજરી, ખાંડ, ફળોના રસના અર્ક, ચા, તેજાના, દાળ , સૂકો મેવો, ઔષધી વનસ્પતિઓના ઉત્પાદનો વગેરે છે. આની નિકાસ યુએસએ, યુરોપીયન સંઘ, કેનેડા, સ્વીટ્ઝર્લેન્ડ, ઑસ્ટ્રેલિયા, ઇઝરાયલ, દક્ષિણ કોરિયા, વિએતનામ, ન્યૂઝીલેન્ડ અને જાપાનમાં કરવામાં આવે છે. WCDના સચિવ શ્રી રવિન્દ્ર પંવાર, FPIના સંયુક્ત સચિવ શ્રીમતી રીમા પ્રકાશ, NIFTEMના કુલપતી ડૉ. ચિદીં વાસુદેવપ્પા, CII ના DG શ્રી ચંદ્રજીત બેનરજી પણ આ કાર્યક્રમમાં ઉપસ્થિત રહ્યા હતા. DK/RP/DS (Visitor Counter : 236

pib-94521

4f9ba232be7c425384e1f1b5612ca346985ea247db2e50aa64c2cb6e852a9ee7

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 રસીકરણ અંગે અપડેટ રાજ્યો/કેન્દ્રશાસિત પ્રદેશોને 32.13 કરોડથી વધુ રસીના ડોઝ પૂરા પાડવામાં આવ્યા રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 73 લાખથી વધુ ડોઝ ઉપલબ્ધ નવી દિલ્હી, 30-06-2021 કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય. દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે.કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને પહોંચાડશે અને સપ્લાય કરશે. ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 32.13 કરોડ થી વધુ રસી પૂરી પાડી છે. તેમાંથી, બગાડ સહિતનો કુલ વપરાશ 31,40,75,654 રસી થયો છે. રાજ્યો/કેન્દ્રશાસિત પ્રદેશોમાં હજી પણ રસી આપવા માટે 73 લાખ થી વધુ કોવિડ રસી ઉપલબ્ધ છે. ઉપરાંત 24,65,980 લાખથી વધુ રસીના ડોઝ પહોંચાડવામાં આવશે, જે આગામી 3 દિવસની અંદર રાજ્યો / કેન્દ્રશાસિત કેન્દ્રો દ્વારા પ્રાપ્ત કરવામાં આવશે.

pib-255293

f5b833b51adc8c1411eb11dcec9a8093b15193862528b933956323f5efd4fe78

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ અભિયાન અંતર્ગત અત્યાર સુધી 187.67 કરોડ રસીના ડોઝ આપવામાં આવ્યા ભારતમાં સક્રિય કેસનું ભારણ 15,873 થયું સક્રિય કેસનું ભારણ હાલમાં 0.04% છે સાજા થવાનો દર હાલમાં 98.75% નોંધાયો છેલ્લા 24 કલાકમાં 1,755 દર્દીઓ સાજા થયા, કુલ વધીને 4,25,19,479 દર્દીઓ સાજા થયા છેલ્લા 24 કલાકમાં ભારતમાં 2,593 નવા કેસ નોંધાયા દૈનિક પોઝિટિવીટી દર 0.59% પહોંચ્યો સાપ્તાહિક પોઝિટિવીટી દર હાલમાં 0.54% છે કુલ 83.47 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,36,532 ટેસ્ટ કરાયા SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 132

pib-49263

0af63210d1b0397d710defef5b0732837c2e8ce4b6f2f069e5daf5141511c829

guj

મહિલા અને બાળ વિકાસ મંત્રાલય હિંસાથી પિડીત મહિલાઓની મદદ માટે 151 વન સ્ટોપ સેન્ટર શરૂ : શ્રીમતી મેનકા સંજય ગાંધી વન સ્ટૉપ થી અત્યાર સુધી 30 હજાર મહિલાઓની મદદ નવી દિલ્હી, 04-08-2017 મહિલા અને બાળ વિકાસ મંત્રાલયે દેશભરમાં હિંસાથી પીડિત મહિલાઓની મદદ માટે 151 કેન્દ્રોની શરૂઆત કર્યા છે. આ કેન્દ્ર વન સ્ટોપ સેન્ટર યોજના અંતર્ગત ખોલાયા છે. આ કેન્દ્રોના માધ્યમથી અત્યાર સુધી 30 હજાર પીડિત મહિલાઓની સહાયતા કરવામાં આવી છે. આ જાણકારી આજે લોકસભામાં મહિલા અને બાળ વિકાસ મંત્રાલય મંત્રી મેનકા સંજય ગાંધીએ એક તારાંકિત પ્રશ્નના જવાબમાં આપી. આ એકીકૃત કેન્દ્રો શરૂ કરવાનો ઉદ્દેશ્ય એવી મહિલાઓની મદદ કરવાનો છે, જે હિંસા બાદ પોલીસ અથવા ચિકિત્સા સુવિધાઓ સુધી પહોંચી નથી શકતી. આ કેન્દ્રોમાં એક મનોવૈજ્ઞાનિક, એક ચિકિત્સક, એક નર્સ, એક વકીલ, પોલીસ અને 8 પથારીની સુવિધા ઉપલબ્ધ છે. શ્રીમતી ગાંધીએ જણાવ્યું કે તેમનું મંત્રાલય દેશભરમાં વન સ્ટોપ સેન્ટરોની સંખ્યા વધારીને 600 કરવાનો પ્રયાસ કરી રહ્યું છે. એક અન્ય પૂરક પ્રશ્નના જવાબમાં શ્રીમતી ગાંધીએ જણાવ્યું કે તેમનું મંત્રાલય કાર્યરત મહિલાઓની હોસ્ટેલોને નાણાકીય મદદ આપી રહ્યું છે. દેશભરમાં આવી 940 હોસ્ટેલોનું સંચાલન થઈ રહ્યુ છે. જેનાથી અત્યાર સુધી 70600 મહિલાઓને મદદ કરવામાં આવી છે. AP/J.Khunt/GP (Visitor Counter : 139

pib-272270

2c69cc237d94caf83cfca4b276745b2e77c3130e0a37bd3e2b6edf832d655e14

guj

પ્રધાનમંત્રીનું કાર્યાલય પ્રધાનમંત્રી 24 અને 25 એપ્રિલના રોજ મધ્યપ્રદેશ, કેરળ, દાદરા અને નગર હવેલી અને દમણ અને દીવની મુલાકાત લેશે પ્રધાનમંત્રી રૂ. 27,000 કરોડથી વધુ મૂલ્યની પરિયોજનાઓનું ઉદ્ઘાટન અને શિલાન્યાસ કરશે પ્રધાનમંત્રી રીવા ખાતે રાષ્ટ્રીય પંચાયતી રાજ દિવસની ઉજવણીમાં ભાગ લેશે પ્રધાનમંત્રી પંચાયત સ્તરે જાહેર ખરીદી માટે સંકલિત ઇ-ગ્રામસ્વરાજ અને GeM પોર્ટલનું ઉદ્ઘાટન કરશે અને લગભગ 35 લાખ સ્વામિત્વ પ્રોપર્ટી કાર્ડ પણ સોંપશે પ્રધાનમંત્રી PMAY-G હેઠળ 4 લાખથી વધુ લાભાર્થીઓનો ‘ગૃહપ્રવેશ’ અંકિત કરતા કાર્યક્રમમાં ભાગ લેશે પ્રધાનમંત્રી કેરળની પ્રથમ વંદે ભારત એક્સપ્રેસને લીલી ઝંડી બતાવી રવાના કરાવશે પ્રધાનમંત્રી કોચી વોટર મેટ્રોનું લોકાર્પણ કરશે પ્રધાનમંત્રી સિલ્વાસા ખાતે NAMO મેડિકલ એજ્યુકેશન એન્ડ રિસર્ચ ઇન્સ્ટિટ્યુટનું લોકાર્પણ કરશે પ્રધાનમંત્રી દમણમાં દેવકા સીફ્રન્ટનું લોકાર્પણ કરશે પ્રધાનમંત્રી શ્રી નરેન્દ્ર મોદી 24 અને 25 એપ્રિલ, 2023ના રોજ મધ્યપ્રદેશ, કેરળ, દાદરા અને નગર હવેલી અને દમણ અને દીવની મુલાકાત લેશે. પ્રધાનમંત્રી 24 એપ્રિલના રોજ સવારે લગભગ 11:30 વાગ્યે, મધ્યપ્રદેશના રીવા ખાતે રાષ્ટ્રીય પંચાયતી રાજ દિવસ નિમિત્તે યોજાનારા કાર્યક્રમમાં હાજરી આપશે, જ્યાં તેઓ આશરે રૂ. 19,000 કરોડના મૂલ્યની વિવિધ રાષ્ટ્રીય પરિયોજનાઓનો શિલાન્યાસ કરશે અને લોકાર્પણ કરશે. પ્રધાનમંત્રી 25 એપ્રિલના રોજ સવારે લગભગ 10:30 વાગ્યે, તિરુવનંતપુરમ સેન્ટ્રલ રેલ્વે સ્ટેશન ખાતે વંદે ભારત એક્સપ્રેસને લીલી ઝંડી બતાવીને તેને રવાના કરાવશે. ત્યારબાદ, લગભગ 11 વાગ્યે, પ્રધાનમંત્રી તિરુવનંતપુરમના સેન્ટ્રલ સ્ટેડિયમમાં 3200 કરોડ રૂપિયાથી વધુના મૂલ્યની વિકાસલક્ષી પરિયોજનાઓનો શિલાન્યાસ કરશે અને તૈયાર થયેલી પરિયોજનાઓનું રાષ્ટ્રને લોકાર્પણ કરશે. પ્રધાનમંત્રી સાંજે લગભગ 4 વાગ્યે, સિલ્વાસા, દાદરા અને નગર હવેલી ખાતે NAMO મેડિકલ એજ્યુકેશન એન્ડ રિસર્ચ ઇન્સ્ટિટ્યુટની મુલાકાત લેશે અને લગભગ 4:30 વાગ્યે તેઓ રૂ. 4850 કરોડથી વધુના મૂલ્યની વિવિધ વિકાસલક્ષી યોજનાઓનો શિલાન્યાસ કરશે અને રાષ્ટ્રને લોકાર્પણ કરશે. ત્યારપછી સાંજે 6 વાગ્યે પ્રધાનમંત્રી દમણ ખાતે દેવકા સીફ્રન્ટનું ઉદ્ઘાટન કરશે. પ્રધાનમંત્રીની રીવાની મુલાકાત પ્રધાનમંત્રી રાષ્ટ્રીય પંચાયતી રાજ દિવસની ઉજવણીમાં ભાગ લેશે અને દેશભરની તમામ ગ્રામસભાઓ અને પંચાયતી રાજ સંસ્થાઓને સંબોધન કરશે. આ કાર્યક્રમ દરમિયાન, પ્રધાનમંત્રી પંચાયત સ્તરે જાહેર ખરીદી માટે એકીકૃત ઇ-ગ્રામસ્વરાજ અને GeM પોર્ટલનું ઉદ્ઘાટન કરશે. ઇ-ગ્રામસ્વરાજ એક સરકારી ઇ-માર્કેટપ્લેસ સંકલનનો ઉદ્દેશ્ય જેનો ઉદ્દેશ પંચાયતો ઇ-ગ્રામસ્વરાજ પ્લેટફોર્મનો લાભ લઇને GeM દ્વારા તેમના માલસામાન અને સેવાઓની ખરીદી કરી શકે તેવો છે. સરકારી યોજનાઓની સંતૃપ્તિ સુનિશ્ચિત કરવા માટે લોકોની ભાગીદારીને આગળ વધારવાના ઉદ્દેશ્ય સાથે, પ્રધાનમંત્રી “विकास की ओर साझे क़दम” નામના અભિયાનનો પ્રારંભ કરશે. આ અભિયાનની થીમ સહિયારો વિકાસ હશે, જેમાં છેવાડાની વ્યક્તિ સુધી પહોંચવા પર ધ્યાન કેન્દ્રિત કરવામાં આવશે. પ્રધાનમંત્રી લગભગ 35 લાખ સ્વામિત્વ પ્રોપર્ટી કાર્ડ લાભાર્થીઓને આપશે. આ કાર્યક્રમ પછી, દેશમાં સ્વામિત્વ યોજના હેઠળ લગભગ 1.25 કરોડ પ્રોપર્ટી કાર્ડનું વિતરણ કરવામાં આવ્યું હશે, જેમાં અહીં વિતરિત કરાયેલા કાર્ડનો પણ સમાવેશ થાય છે. 'સૌના માટે આવાસ'નું લક્ષ્ય પૂરું કરવાની દૂરંદેશીને પૂરી કરવાની દિશામાં એક પગલું ભરતા, પ્રધાનમંત્રી આવાસ યોજના- ગ્રામીણ હેઠળ બાંધવામાં આવેલા ઘરોના 4 લાખથી વધુ લાભાર્થીઓનો 'ગૃહપ્રવેશ' અંકિત કરતા કાર્યક્રમમાં પણ પ્રધાનમંત્રી ભાગ લેશે. પ્રધાનમંત્રી લગભગ રૂ. 4200 કરોડના મૂલ્યની વિવિધ રેલ્વે પરિયોજનાઓનું રાષ્ટ્રને લોકાર્પણ કરશે અને નવી યોજનાઓનો શિલાન્યાસ કરશે. લોકાર્પિત કરવામાં આવશે તેવી પરિયોજનાઓમાં તેમાં મધ્યપ્રદેશમાં 100 ટકા રેલ વિદ્યુતીકરણ, વિવિધ ડબલિંગ, ગેજ રૂપાંતરણ અને વિદ્યુતીકરણને લગતી પરિયોજનાઓનો સમાવેશ થાય છે. પ્રધાનમંત્રી ગ્વાલિયર સ્ટેશનના કાયાકલ્પની પરિયોજનાનો પણ શિલાન્યાસ કરશે. પ્રધાનમંત્રી જલ જીવન મિશન હેઠળ આશરે રૂપિયા 7,000 કરોડની પરિયોજનાનો શિલાન્યાસ પણ કરશે. પ્રધાનમંત્રીની તિરુવનંતપુરમની મુલાકાત પ્રધાનમંત્રી તિરુવનંતપુરમ અને કાસરગોડ વચ્ચે તિરુવનંતપુરમ સેન્ટ્રલ સ્ટેશન પર કેરળની પ્રથમ વંદે ભારત એક્સપ્રેસને લીલી ઝંડી બતાવશે. આ ટ્રેન તિરુવનંતપુરમ, કોલ્લમ, કોટ્ટયમ, એર્નાકુલમ, થ્રિસુર, પલક્કડ, પથાનમથિટ્ટા, મલપ્પુરમ, કોઝિકોડ, કન્નુર અને કાસરગોડ નામના 11 જિલ્લાઓને આવરી લેશે. પ્રધાનમંત્રી રૂપિયા 3200 કરોડથી વધુના મૂલ્યના વિવિધ પરિયોજનાઓનો શિલાન્યાસ કરશે અને રાષ્ટ્રને લોકાર્પણ કરશે. પ્રધાનમંત્રી કોચી વોટર મેટ્રોનું રાષ્ટ્રને લોકાર્પણ કરશે. પોતાની રીતે અનોખો એવો આ પ્રોજેક્ટ કોચી શહેર સાથે વિના અવરોધે કનેક્ટિવિટી માટે બૅટરી સંચાલિત ઇલેક્ટ્રિક હાઇબ્રિડ બોટ દ્વારા કોચીની આસપાસના 10 ટાપુઓને જોડે છે. પ્રધાનમંત્રી દ્વારા કોચી વોટર મેટ્રો ઉપરાંત ડીંડીગુલ-પલાની-પલક્કડ સેક્શનના રેલ વિદ્યુતીકરણનું પણ લોકાર્પણ કરવામાં આવશે. પ્રધાનમંત્રી આ કાર્યક્રમ દરમિયાન, તિરુવનંતપુરમ, કોઝિકોડ, વર્કલાશિવગિરી રેલ્વે સ્ટેશનોના કાયાકલ્પ સહિત વિવિધ રેલ્વે પરિયોજનાઓ; નેમોન અને કોચુવેલી સહિત તિરુવનંતપુરમ વિસ્તારનો વ્યાપક વિકાસ અને તિરુવનંતપુરમ-શોરનુર વિભાગની વિભાગીય ગતિમાં વૃદ્ધિની પરિયોજનાઓનો પણ શિલાન્યાસ કરશે. આ ઉપરાંત, પ્રધાનમંત્રી તિરુવનંતપુરમમાં ડિજિટલ સાયન્સ પાર્કનો શિલાન્યાસ કરશે. શિક્ષણ સંસ્થાઓ સાથે મળીને ઉદ્યોગો અને વ્યાપારી એકમો દ્વારા ડિજિટલ ઉત્પાદનો અને સેવાઓ વિકસાવવા માટે એક મુખ્ય સંશોધન સુવિધા તરીકે ડિજિટલ સાયન્સ પાર્કની પરિકલ્પના કરવામાં આવી છે. ત્રીજી પેઢીના સાયન્સ પાર્ક તરીકે, ડિજિટલ સાયન્સ પાર્ક AI, ડેટા એનાલિટિક્સ, સાયબર સિક્યોરિટી, સ્માર્ટ મટિરિયલ્સ વગેરે જેવી ઇન્ડસ્ટ્રી 4.0 ટેક્નોલોજીના ક્ષેત્રમાં ઉત્પાદનોના વિકાસને સમર્થન આપવા માટે સામાન્ય સુવિધાઓ ધરાવતો હશે. અદ્યતન મૂળભૂત ઇન્ફ્રાસ્ટ્રક્ચર, ઉદ્યોગો દ્વારા ઉચ્ચતમ લાગુ કરાયેલા સંશોધન અને યુનિવર્સિટીઓ સાથે મળીને ઉત્પાદનોના સહ-વિકાસને સમર્થન આપશે. પ્રોજેક્ટના તબક્કા-1 માટે પ્રારંભિક રોકાણ આશરે રૂ. 200 કરોડ છે જ્યારે પ્રોજેક્ટનો કુલ અંદાજિત ખર્ચ રૂ. 1515 કરોડ છે. પ્રધાનમંત્રીની સિલ્વાસા અને દમણની મુલાકાત પ્રધાનમંત્રી સિલ્વાસામાં NAMO મેડિકલ એજ્યુકેશન એન્ડ રિસર્ચ ઇન્સ્ટિટ્યુટની મુલાકાત લેશે અને તેનું લોકાર્પણ કરશે. આ સંસ્થાનો શિલાન્યાસ પણ પ્રધાનમંત્રીએ પોતે જ જાન્યુઆરી, 2019માં કર્યો હતો. આ સંસ્થા કેન્દ્રશાસિત પ્રદેશ દાદરા અને નગર હવેલી અને દમણ અને દીવના નાગરિકો માટે આરોગ્ય સંભાળ સેવાઓમાં પરિવર્તન લાવશે. આ અદ્યતન મેડિકલ કોલેજમાં અદ્યતન સંશોધન કેન્દ્રો, રાષ્ટ્રીય અને આંતરરાષ્ટ્રીય જર્નલ્સની સુલભતા સાથે સજ્જ 24x7 સેન્ટ્રલ લાઇબ્રેરી, વિશિષ્ટ તબીબી સ્ટાફ, તબીબી લેબોરેટરીઓ, સ્માર્ટ લેક્ચર હોલ, સંશોધન લેબોરેટરીઓ, એનાટોમી મ્યુઝિયમ, ક્લબ હાઉસ, રમતગમત સુવિધાઓનો સમાવેશ થાય છે તેમજ વિદ્યાર્થીઓ અને ફેકલ્ટી સભ્યો માટે રહેઠાણની સુવિધા પણ સમાવવામાં આવી છે. ત્યારબાદ, પ્રધાનમંત્રી સિલ્વાસાના સાયલી મેદાનમાં રૂ. 4850 કરોડથી વધુના મૂલ્યની 96 પરિયોજનાઓનો શિલાન્યાસ કરશે અને તૈયાર પરિયોજનાઓ રાષ્ટ્રને લોકાર્પિત કરશે. આ પરિયોજનાઓમાં દાદરા અને નગર હવેલી જિલ્લાના મોરખાલ, ખેરડી, સિંદોની અને મસાટ ખાતેની સરકારી શાળાઓ; દાદરા અને નગર હવેલી જિલ્લામાં વિવિધ રસ્તાઓનું સૌંદર્યકરણ, મજબૂતીકરણ અને પહોળા કરવાની કામગીરી; આંબાવાડી, પરિયારી, દમણવાડા, ખારીવાડ ખાતેની સરકારી શાળાઓ અને દમણ ખાતેની સરકારી એન્જિનિયરિંગ કોલેજ; મોટી દમણ અને નાની દમણ ખાતે માછલી બજાર અને શોપિંગ કોમ્પ્લેક્સ અને નાની દમણમાં પાણી પુરવઠા યોજનાનું વિસ્તરણ વગેરે યોજનાઓનો સમાવેશ થાય છે. પ્રધાનમંત્રી દમણમાં દેવકા સીફ્રન્ટનું રાષ્ટ્રને લોકાર્પણ કરશે. આશરે રૂ. 165 કરોડના ખર્ચે બાંધવામાં આવેલો 5.45 કિમીનો દરિયા કિનારો દેશમા પોતાની રીતે અલગ દરિયાકાંઠાનો પ્રવાસનો અનુભવ કરાવનારો સીફ્રન્ટ છે. સીફ્રન્ટ સ્થાનિક અર્થતંત્રને વેગ આપશે અને આ પ્રદેશમાં વધુ પ્રવાસીઓને આકર્ષશે તેવી અપેક્ષા છે. આ સીફ્રન્ટ હરવાફરવા અને મનોરંજન પ્રવૃત્તિઓનું કેન્દ્ર બનસે. સીફ્રન્ટને વિશ્વ કક્ષાના પર્યટન સ્થળમાં પરિવર્તિત કરવામાં આવ્યો છે. તેમાં સ્માર્ટ લાઇટિંગ, પાર્કિંગની સુવિધા, બગીચા, ફૂડ સ્ટોલ, મનોરંજનના વિસ્તારો અને ભવિષ્યમાં લક્ઝરી ટેન્ટ સિટીની જોગવાઇનો સમાવેશ થાય છે. YP/GP/JD (

pib-141039

d56315642ed1ea89e8b640d8968c3abc83ef22eda41b17c782a377d04a812a8e

guj

સ્વાસ્થ્ય અને પરિવાર કલ્યાણ મંત્રાલય રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ રાજ્યો/કેન્દ્રશાસિત પ્રદેશોને 185.21 કરોડથી વધુ રસીના ડોઝ પૂરા પાડવામાં આવ્યા રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.55 કરોડથી વધુ ડોઝ ઉપલબ્ધ છે કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરીને વેગ આપવામાં આવ્યો છે. રાષ્ટ્રવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિનામૂલ્યે કોવિડ રસી પૂરી પાડીને સહાય કરી રહી છે. COVID19 રસીકરણ અભિયાનના સાર્વત્રિકકરણના નવા તબક્કામાં, કેન્દ્ર સરકાર રાજ્ય અને કેન્દ્રશાસિત પ્રદેશોને દેશમાં રસી ઉત્પાદકો દ્વારા ઉત્પાદિત કરવામાં આવતી 75% રસીની ખરીદી અને સપ્લાય કરશે. | | રસીના ડોઝ | | | | પુરવઠો | | 1,85,21,44,495 | | બાકી ઉપલબ્ધ | | 15,55,00,726 ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 185.21 કરોડ થી વધુ રસી પૂરી પાડી છે. હાલમાં, કોવિડ-19 રસીના 15.55 કરોડ થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 157

pib-253499

27950596514ec4c75a8cd69a060b3396d702d59afa6988461b65287c6b48726f

guj

મંત્રીમંડળ સચિવાલય રાષ્ટ્રીય કટોકટી વ્યવસ્થાપન સમિતિ એ સિક્કિમમાં સ્થિતિની સમીક્ષા કરી કેબિનેટ સચિવ શ્રી રાજીવ ગૌબાની અધ્યક્ષતામાં રાષ્ટ્રીય કટોકટી વ્યવસ્થાપન સમિતિ ની આજે બેઠક મળી હતી અને સિક્કિમની સ્થિતિની સમીક્ષા કરી હતી. સિક્કિમના મુખ્ય સચિવ વીડિયો કોન્ફરન્સિંગ દ્વારા બેઠકમાં જોડાયા હતા અને સમિતિને રાજ્યની તાજેતરની પરિસ્થિતિ વિશે માહિતગાર કર્યા હતા. તેમણે સમિતિને રાહત અને બચાવનાં પગલાં લેવામાં રાજ્ય સરકારના પ્રયત્નો વિશે પણ માહિતગાર કર્યા. ગૃહ સચિવે સમિતિને માહિતી આપી હતી કે કેન્દ્ર સરકાર દ્વારા ઉચ્ચ સ્તરે પરિસ્થિતિ પર 24x7 નજર રાખવામાં આવી રહી છે. ગૃહ મંત્રાલય ના બંને કંટ્રોલ રૂમ પરિસ્થિતિ પર નજર રાખી રહ્યા છે અને તમામ શક્ય મદદ કરવામાં આવી રહી છે. નેશનલ ડિઝાસ્ટર રિસ્પોન્સ ફોર્સ એ પહેલેથી જ ત્રણ ટીમો તૈનાત કરી દીધી છે અને વધારાની ટીમો ગુવાહાટી અને પટનામાં સ્ટેન્ડબાય પર છે. રાજ્યને બચાવ અને પુન:સ્થાપનાના પ્રયત્નોમાં મદદ કરવા માટે આર્મી અને એરફોર્સની પૂરતી સંખ્યામાં ટીમો અને સંપત્તિ તૈનાત કરવામાં આવી રહી છે. કેન્દ્રીય એજન્સીઓ અને સિક્કિમ સરકારની રાહત અને બચાવ કામગીરીની સમીક્ષા કરતા કેબિનેટ સચિવ શ્રી રાજીવ ગૌબાએ ભારપૂર્વક જણાવ્યું હતું કે ચુંગથાંગ ડેમની ટનલમાં ફસાયેલા લોકો અને પ્રવાસીઓને સ્થળાંતર કરવાની કામગીરી પ્રાથમિકતાના ધોરણે હાથ ધરવામાં આવી શકે છે. તેમણે વધુમાં જણાવ્યું હતું કે, એનડીઆરએફની વધારાની ટીમો તૈનાત કરવી જોઈએ તથા માર્ગ, ટેલિકોમ અને વીજળીની કનેક્ટિવિટી શક્ય તેટલા ઓછા સમયમાં પુનઃસ્થાપિત કરવી જોઈએ. કેબિનેટ સચિવે સિક્કિમ સરકારને ખાતરી આપી હતી કે તમામ કેન્દ્રીય એજન્સીઓ તૈયાર છે અને સહાય માટે ઉપલબ્ધ રહેશે. આ બેઠકમાં કેન્દ્રીય ગૃહ સચિવ, સિક્કિમના મુખ્ય સચિવ, ઊર્જા મંત્રાલય, સચિવ, માર્ગ પરિવહન અને રાજમાર્ગ મંત્રાલયના સચિવ, સચિવ, ડી/ઓ સૈન્ય બાબતો, સચિવ, દૂરસંચાર, સચિવ, ડી/ઓ જળ સંસાધન, આરડી અને જીઆર, એનડીએમએ, સીઆઈએસસી આઇડીએસ, ડીજી, આઇએમડી, ડીજી, એનડીઆરએફ અને ગૃહ મંત્રાલયના વરિષ્ઠ અધિકારીઓ ઉપસ્થિત રહ્યા હતા. CB/GP/JD (Visitor Counter : 45

pib-149997

dd9385851c59be9b356bba2dae34d7b5fefc079739e91eadc43e9be0ead07527

guj

પ્રધાનમંત્રીનું કાર્યાલય પ્રધાનમંત્રી શ્રીએ કેન્દ્રીય આરોગ્ય અને પરિવાર કલ્યાણ મંત્રી ડૉ મનસુખ માંડવિયાનો લેખ શેર કર્યો પ્રધાનમંત્રી શ્રી નરેન્દ્ર મોદીએ સિકલ સેલ એનિમિયા નાબૂદી મિશન પર કેન્દ્રીય આરોગ્ય અને પરિવાર કલ્યાણ મંત્રી ડૉ મનસુખ માંડવિયાનો એક લેખ શેર કર્યો છે. પ્રધાનમંત્રી કાર્યાલયે ટ્વીટ કર્યું: "કેન્દ્રીય આરોગ્ય પ્રધાન ડૉ. મનસુખ માંડવિયા લખે છે કે કેવી રીતે 'સિકલ સેલ એનિમિયા નાબૂદી' મિશન રોગ સામેની લડતમાં મોટી તાકાત આપશે." YP/GP/JD (

pib-182341

e91aef9dd30ea0480ff01b9c16e08d48afdcdd85c3aac3bea2a1f633890e0768

guj

નાણા મંત્રાલય મુખ્ય આર્થિક સલાહકારે MSMEsની સ્પર્ધાત્મકતા વધારવા છ આધારસ્તંભો રજૂ કર્યા CPSEની વપરાશ ન થતી અસ્કયામતોનું મુદ્રીકરણ કરવા GeM એક ફોરવર્ડ ઓક્શન પ્લેટફોર્મ વિકસાવે છે નાણાકીય વર્ષ 2021-22માં CPSEsએ કુલ વાર્ષિક સરકારી ખરીદીમાંથી 35 ટકાથી વધારે ખરીદી MSEs પાસેથી કરી ગુજરાતના ગાંધીનગરમાં મહાત્મા મંદિર ખાતે 09 જૂનથી 12 જૂન સુધી જાહેર/સરકારી સાહસોના વિભાગ દ્વારા ‘રાષ્ટ્રનિર્માણ અને CPSEs’ પર એક પ્રદર્શન યોજાયું હતું. અત્યાર સુધી 2800થી વધારે મુલાકાતીઓએ ઉત્સાહભેર ભાગ લીધો છે અને કેન્દ્ર સરકારના જાહેર ક્ષેત્રના ઉદ્યોગસાહસો ની સફરનાં પ્રદર્શનને જોયું હતું. આ પ્રદર્શનમાં CPSEsના રાષ્ટ્રનિર્માણના પ્રદાન વિશે મહત્વપૂર્ણ જાણકારી આપવામાં આવી છે. ઉત્સાહી લોકોએ રાજસ્થાનમાં કલબેલિયા, ગુજરાતમાંથી રાસ ગરબા, હરિયાણામાંથી બુમરસિયા જેવા સાંસ્કૃતિક લોકનૃત્યો તથા રાજસ્થાનમાંથી ગાયકોએ લાંગા લોકગીતોની મજા માણી હતી. ઉપરાંત રેડિયો જૉકી દ્વારા મનોરંજક કાર્યક્રમો પ્રસ્તુત થયા હતા અને રાષ્ટ્રનિર્માણમાં CPSEsના પ્રદાન વિશે પ્રશ્રો પૂછ્યાં હતાં. આ કાર્યક્રમના ભાગરૂપે CPSEs દ્વારા ખરીદી પર બે કાર્યશાળાઓનું આયોજન પણ થયું હતું. પ્રથમ કાર્યશાળા મહાત્મા મંદિરમાં ઔદ્યોગિક સંસ્થા ફિક્કી સાથે જોડાણમાં DPE દ્વારા યોજાઈ હતી. આ કાર્યશાળાની થીમ હતી – “સૂક્ષ્મ અને લઘુ ઉદ્યોગસાહસો સાથે વેન્ડર ઇન્ટરફેસ પર વિશેષ ધ્યાન કેન્દ્રિત કરવાની સાથે સરકારી ખરીદી.” આ રસપ્રદ અને સંવાદયુક્ત કાર્યશાળાનો ઉદ્દેશ MSEs પાસેથી સરકારી ખરીદીને પ્રોત્સાહન અને સંવર્ધન આપવાનો હતો. રાષ્ટ્રનિર્માણમાં MSMEsના મહત્વ વિશે મુખ્ય આર્થિક સલાહકાર ડો. વી અનંત નાગેશ્વરને કહ્યું હતું કે, “MSMEsની સ્પર્ધાત્મકતા વધારવા માટે છ આધારસ્તંભો છે – સંકલિત ક્લસ્ટર માળખાગત વિકાસને પ્રોત્સાહન, ધિરાણની સુલભતા, કૌશલ્ય વિકાસ, ઉત્પાદનમાં વિવિધતા, માર્કેટિંગ અને બ્રાન્ડિંગ, ટેકનોલોજીની સુલભતા તથા ડિજિટલ માધ્યમો.” તેમણે ઉપસ્થિત ગણમાન્ય લોકો અને દર્શકોને MSE સપ્લાયર્સને સમયસર ચુકવણીના સંબંધમાં શ્રેષ્ઠ પદ્ધતિ અપનાવવા અને તેના પ્રત્યે કટિબદ્ધ રહેવા પણ પ્રોત્સાહન આપ્યું હતું, જેથી MSE સપ્લાયર્સની કામગીરી વધે અને વધારે ગુણવત્તાયુક્ત થાય. આ પ્રસંગે ભારત સરકારના નાણાં મંત્રાલયના જાહેર સાહસ વિભાગના વિશેષ સચિવ શ્રી રાજેશ કુમાર ચૌધરીએ પણ સ્થિર નાણાકીય પ્રવાહિતતાને મુખ્ય ચિંતાજનક પરિબળ ગણાવ્યું હતું. તેમણે ઉપસ્થિત ગણમાન્ય લોકોને TReDs પોર્ટલ પર ચીજવસ્તુઓ અને સેવાઓની સ્વીકાર્યતાને વધારવાની રીતના મુદ્દા પર ચર્ચાવિચારણા કરવા જણાવ્યું હતું, જેથી MSEs તેનો ઉપયોગ ધિરાણ કે ડિસ્કાઉન્ટિંગના ઉદ્દેશ માટે કરી શકશે. તેમણે કહ્યું હતું કે, “CPSEsએ 15 દિવસની અંદર સીધી પ્લેટફોર્મ પર સ્વીકાર્યતા આપવી જોઈએ, જેથી MSEs એના પર ડિસ્કાઉન્ટ મેળવવા સક્ષમ બને છે.” ફિક્કી ગુજરાત સ્ટેટ કાઉન્સિલના કો-ચેરપર્સન શ્રી સુનિલ પારેખે જણાવ્યું હતું કે, નાણાકીય વર્ષ 2021-22માં દેશમાં CPSEs દ્વારા આશરે રૂ. 50,000 કરોડના મૂલ્યની ચીજવસ્તુઓ અને સેવાઓની ખરીદી MSEs પાસેથી થઈ હતી. તેમણે કહ્યું હતું કે, “આ 126 CPSEs દ્વારા થયેલી કુલ વાર્ષિક ખરીદીથી 35 ટકા વધારે છે અને એનાથી અત્યારે લગભગ 2.08 લાખ MSEsને લાભ થઈ રહ્યો છે.” ભારત સરકારના સૂક્ષ્મ, લઘુ અને મધ્યમ ઉદ્યોગસાહસિક મંત્રાલયના અધિક વિકાસ કમિશનર ડો. ઇશિતા ગાંગુલી ત્રિપાઠીએ CPSEs પાસેથી ખરીદીમાં મોટા પાયે વધારાની નોંધ લીધી હતી અને સાથે સાથે મહિલાઓની માલિકીના અને અનુસૂચિત જાતિ -અનુસૂચિત જનજાતિ માલિકીના MSEs પાસેથી ખરીદી વધારવાની જરૂરિયાત પર ભાર મૂક્યો હતો. તેમણે ઇન્ટરનેટ-આધારિત કેન્દ્રીકૃત સરકારી ફરિયાદ નિવારણ અને નિરીક્ષણ પોર્ટલ - ચેમ્પિયન્સ પોર્ટલ વિશે પણ વાત કરી હતી. કાર્યશાળામાં સમગ્ર દેશમાંથી ઉદ્યોગસાહસિકો ઉપસ્થિત રહ્યાં હતાં, જેમાં મુંબઈ, કોલકાતા, કોચી, ચેન્નાઈ અને ગૌહાટી ખાતે જીવંત પ્રસારણના સત્રોમાં કેટલાંક ઉદ્યોગસાહસિકો સામેલ થયા હતા. ઉપરાંત એનઆઇસીના અધિકારીઓએ એકત્ર થયેલા લોકો માટે સંબંધ અને સમાધાન પોર્ટલને પ્રદર્શિત કરી હતી. દિવસ દરમિયાન બીજી કાર્યશાળા "GeM સાથે વેન્ડર ઇન્ટરફેસ પર વિશેષ ધ્યાન સાથે CPSEs દ્વારા ખરીદી" પર પણ યોજાયો હતો. આ કાર્યશાળા દરમિયાન કેટલાંક સરકારી અધિકારીઓએ GeM પોર્ટલ અને એની નવી પહેલો વિશે જાણકારી આપી હતી. પ્લેટફોર્મ પર કાર્યરત કેટલાંક ઉદ્યોગસાહસિકો દ્વારા તેમની સફળતાની સફર રજૂ કરવામાં આવી હતી અને તેમની કામગીરીનું પ્રેઝન્ટેશન કર્યું હતું. વિશેષ સચિવ શ્રી રાજેશ કુમાર ચૌધરીએ GeM પોર્ટલની નવી પહેલોની જાણકારી આપી હતી અને પોર્ટલનો ઉપયોગ કરીને સફળતા પ્રાપ્ત કરનાર MSEsનો ઉલ્લેખ કર્યો હતો. તેમણે કહ્યું હતું કે, "વર્ષ 2017-18માં જ્યારે અમે GeM પાસેથી CPSEs માટે ખરીદી કરવાની શરૂઆત કરી હતી, ત્યારે આ વેપાર ફક્ત રૂ. 216 કરોડનો હતો. અત્યારે આ વેપાર રૂ. 45,000 કરોડને આંબી ગયો છે." શ્રી ચૌધરીએ ઉમેર્યું હતું કે, CPSEsની માલિકીની અને ઉપયોગ ન થતી હોય એવી અસ્કયામતોનું મુદ્રીકરણ કરવાનો પ્રસ્તાવ પણ રજૂ થયો છે. તેમણે કહ્યું હતું કે, "GeM આ પ્રકારની મુદ્રીકરણ પ્રક્રિયા માટે ફોરવર્ડ ઓક્શન પ્લેટફોર્મ વિકસાવી રહી છે." ગવર્મેન્ટ ઇમાર્કેટપ્લેસના અધિક મુખ્ય કાર્યકારી અધિકારી શ્રી પ્રકાશ મિરાણીએ કહ્યું હતું કે, GeM પોર્ટલ માટે CPSEsની ભાગીદારી આવશ્યક અને મહત્વપૂર્ણ છે. તેમણે ઉમેર્યું હતું કે. "આ પોર્ટલ પર 84 ટકા વ્યવહારો ટોચની 50 CPSEs દ્વારા થાય છે." તેમણે સેવાઓની ખરીદીમાં પોર્ટલનો ઉપયોગ કરવા CPSEsને પ્રોત્સાહન આપ્યું હતું. ફિક્કી ગુજરાત સ્ટેટ કાઉન્સિલના કો-ચેરપર્સન શ્રી સુનિલ પારેખે કહ્યું હતું કે, GeM પોર્ટલનો ઉદ્દેશ સરકારી ખરીદીમાં પારદર્શકતા, કાર્યદક્ષતા અને ઝડપ વધારવાનો છે. તેમણે ઉમેર્યું હતું કે, "અત્યારે GeM પોર્ટલ પર લગભગ 6 મિલિયન ઉત્પાદનો અને 1.4 લાખ સેવાઓ ઓફર ઉપલબ્ધ છે." AKAM મેગા શૉ આવતીકાલે સંપન્ન થશે. છેલ્લા દિવસે સાંસ્કૃતિક કાર્યક્રમો યોજાશે, રેડિયો જૉકીઓ દ્વારા મનોરંજક કાર્યક્રમો પ્રસ્તુત થશે અને મુલાકાતીઓ માટે વિવિધ પ્રકારની ક્વિઝનું આયોજન થશે. આવતીકાલ સુધી ફ્રી શટલ સર્વિસ પણ ચાલુ રહેશે. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 153

pib-139206

b1f1db3f8619f0e35744d9fbdd9d4761e1b34b8af37a5fb71b8b9b689f545860

guj

સ્વાસ્થ્ય અને પરિવાર કલ્યાણ મંત્રાલય રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 14.81 કરોડથી વધુ ડોઝ ઉપલબ્ધ છે કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી. દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને પહોંચાડશે અને સપ્લાય કરશે. | | રસીના ડોઝ | | | | પુરવઠો | | 1,93,53,58,865 | | બાકી ઉપલબ્ધ | | 14,81,06,650 ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ થી વધુ રસી પૂરી પાડી છે. હાલમાં, કોવિડ-19 રસીના 14.81 કરોડ થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 81

pib-205654

02cc27efdfecdbdca06c0a088fc3ebf4bfed82704a08c793401cc059526d96e7

guj

નાણા મંત્રાલય કેન્દ્રીય નાણાં તેમજ કોર્પોરેટ બાબતોનાં મંત્રી શ્રીમતી નિર્મલા સીતારમણે કોવિડ-19 વિરુદ્ધ લડતમાં ભારતીય અર્થવ્યવસ્થાને આવશ્યક બળ પૂરું પાડવા માટે 'આત્મનિર્ભર ભારત અભિયાન'ની પાંચમી કડી વિષે વિસ્તૃત માહિતી આપી. પીપીટી માટે અહીં ક્લીક કરો... (

pib-215057

093afff324425fbe16ceb587aa1bd7522ce77c5f756806d0a8bd7476774436a2

guj

પ્રધાનમંત્રીનું કાર્યાલય પ્રધાનમંત્રી દ્વારા મોરેશિયસના પ્રધાનમંત્રીના જીવનસાથી માટે ભેટઃ સાગના લાકડાના બોક્સમાં ઇક્કત સ્ટોલ ઓડિશાના કારીગરો દ્વારા બનાવવામાં આવેલ કાલાતીત માસ્ટરપીસ - આ એક પરંપરાગત શેતૂર રેશમ છે જે ઉત્કૃષ્ટ Ikat તકનીકથી શણગારવામાં આવે છે. 'ઇકત' એ રેશમ અથવા કપાસ પર રંગકામની એક ઝીણવટભરી પ્રક્રિયા છે. તેમાં શેડ્સની સિમ્ફની ઉત્પન્ન કરવા માટે થ્રેડોના ચોક્કસ ભાગોને બાંધવા અને ગૂંથવાનો સમાવેશ થાય છે, જ્યારે બાંધેલા ભાગોને અસ્પૃશ્ય રાખવામાં આવે છે. જેમ જેમ આ થ્રેડો એકબીજા સાથે જોડાયેલા હોય છે, તેમ તેમ તેઓ એક ભવ્ય ફેબ્રિક બનાવે છે, જે ઘેરા પૃષ્ઠભૂમિ સામે નિસ્તેજ રચનાઓથી સજ્જ છે. ચોકસાઇ આ કલાનું હૃદય છે. 12મી સદીમાં જ્યારે કારીગરોએ ગુજરાતમાંથી સ્થળાંતર કર્યું ત્યારે ઓડિશા ઇકતનો વારસો ટકી રહ્યો છે અને ખીલે છે. સાગના લાકડાના બોક્સમાં સ્ટોલને રજૂ કરવામાં આવે છે, તેને ગુજરાતના કારીગરો દ્વારા સખત અને ટકાઉ સાગના લાકડાનો ઉપયોગ કરીને હસ્તકળા કરવામાં આવી છે. CB/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 87

pib-52242

4aaf40e502f24d00ec380fc265e8a2d37ffd0d41af2953f9e150616cfa25646b

guj

સ્વાસ્થ્ય અને પરિવાર કલ્યાણ મંત્રાલય ભારતનું સંચિત કોવિડ-19 રસીકરણ કવરેજ લગભગ 202.50 કરોડને પાર 12-14 વર્ષની વય જૂથ માટે 3.85 કરોડથી વધુ રસીના ડોઝ આપવામાં આવ્યા છે ભારતમાં સક્રિય કેસનું ભારણ તાજેતરમાં 1,47,512 છેલ્લા 24 કલાકમાં 14,830 દૈનિક નવા કેસ નોંધાયા સાજા થવાનો દર હાલમાં 98.47% સાપ્તાહિક પોઝિટિવિટી દર 4.53% આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 202.50 Cr ને વટાવી ગયું છે. આ 2,67,49,821 સત્રો દ્વારા હાંસલ કરવામાં આવ્યું છે. 12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.85 કરોડ થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું. આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે: | | સંચિત વેક્સિન ડોઝ કવરેજ | | HCWs | | પ્રથમ ડોઝ | | 10411218 | | બીજો ડોઝ | | 10086920 | | સાવચેતી ડોઝ | | 6199396 | | FLWs | | પ્રથમ ડોઝ | | 18429580 | | બીજો ડોઝ | | 17665413 | | સાવચેતી ડોઝ | | 11908529 | | 12-14 વર્ષ સુધીનું વય જૂથ | | પ્રથમ ડોઝ | | 38597478 | | બીજો ડોઝ | | 27210993 | | 15-18 વર્ષ સુધીનું વય જૂથ | | પ્રથમ ડોઝ | | 61043195 | | બીજો ડોઝ | | 50671660 | | 18 થી 44 વર્ષ સુધીનું વય જૂથ | | પ્રથમ ડોઝ | | 559307162 | | બીજો ડોઝ | | 507827011 | | સાવચેતી ડોઝ | | 15717551 | | 45 થી 59 વર્ષ સુધીનું વય જૂથ | | પ્રથમ ડોઝ | | 203648803 | | બીજો ડોઝ | | 195059205 | | સાવચેતી ડોઝ | | 11158986 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 127416102 | | બીજો ડોઝ | | 121892269 | | સાવચેતી ડોઝ | | 30806246 | | સાવચેતી ડોઝ | | 7,57,90,708 | | કુલ | | 2,02,50,57,717 સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,47,512 થયો છે. દેશના કુલ પોઝિટિવ કેસના 0.34% સક્રિય કેસ છે. પરિણામે, ભારતનો રિકવરી રેટ 98.47% છે. છેલ્લા 24 કલાકમાં 18,159 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા હવે 4,32,46,829 છે. છેલ્લા 24 કલાકમાં 14,830 નવા કેસ નોંધાયા છે. છેલ્લા 24 કલાકમાં કુલ 4,26,102 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 87.31 કરોડ થી વધુ સંચિત પરીક્ષણો કર્યા છે. સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 4.53% છે અને દૈનિક સકારાત્મકતા દર 3.48% હોવાનું નોંધાયું છે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 139

pib-247694

45d3adacc86801829bb69b4478dca62f1c864408e0fa5bcd8341b8f82eb3632e

guj

મંત્રીમંડળ કેન્દ્રીય કેબિનેટે ₹14,903 કરોડના ખર્ચ સાથે ડિજિટલ ઈન્ડિયા કાર્યક્રમના વિસ્તરણને મંજૂરી આપી નાગરિકોને સેવાઓની ડિજિટલ ડિલિવરી સક્ષમ કરવા માટે 1લી જુલાઈ, 2015ના રોજ ડિજિટલ ઈન્ડિયા પ્રોગ્રામ શરૂ કરવામાં આવ્યો હતો. તે ખૂબ જ સફળ કાર્યક્રમ સાબિત થયો છે. માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ડિજિટલ ઈન્ડિયા કાર્યક્રમના વિસ્તરણને મંજૂરી આપી છે. કુલ ખર્ચ ₹14,903 કરોડ છે. આ નીચેનાને સક્ષમ કરશે: - 6.25 લાખ આઇટી પ્રોફેશનલ્સને ફ્યુચર સ્કિલ પ્રાઇમ પ્રોગ્રામ હેઠળ પુનઃ-કુશળ અને અપ-કુશળ બનાવવામાં આવશે; - માહિતી સુરક્ષા અને શિક્ષણ જાગૃતિ તબક્કો પ્રોગ્રામ હેઠળ 2.65 લાખ લોકોને માહિતી સુરક્ષામાં તાલીમ આપવામાં આવશે; - યુનિફાઇડ મોબાઇલ એપ્લિકેશન ફોર ન્યુ-એજ ગવર્નન્સ એપ/ પ્લેટફોર્મ હેઠળ 540 વધારાની સેવાઓ ઉપલબ્ધ થશે. હાલમાં UMANG પર 1,700 થી વધુ સેવાઓ પહેલેથી જ ઉપલબ્ધ છે; - નેશનલ સુપર કોમ્પ્યુટર મિશન હેઠળ વધુ 9 સુપર કોમ્પ્યુટર ઉમેરવામાં આવશે. આ પહેલાથી જ તૈનાત 18 સુપર કોમ્પ્યુટર ઉપરાંત છે; - ભાશિની, એઆઈ-સક્ષમ બહુ-ભાષા અનુવાદ સાધન તમામ 22 શેડ્યૂલ 8 ભાષાઓમાં રજૂ કરવામાં આવશે; - નેશનલ નોલેજ નેટવર્ક નું આધુનિકીકરણ જે 1,787 શૈક્ષણિક સંસ્થાઓને જોડે છે; - DigiLocker હેઠળ ડિજિટલ દસ્તાવેજ ચકાસણી સુવિધા હવે MSME અને અન્ય સંસ્થાઓ માટે ઉપલબ્ધ થશે; - ટાયર 2/3 શહેરોમાં 1,200 સ્ટાર્ટઅપ્સને સપોર્ટ કરવામાં આવશે; - આરોગ્ય, કૃષિ અને ટકાઉ શહેરો પર કૃત્રિમ બુદ્ધિમાં શ્રેષ્ઠતાના 3 કેન્દ્રો સ્થાપવામાં આવશે; - 12 કરોડ કોલેજ વિદ્યાર્થીઓ માટે સાયબર-જાગૃતિ અભ્યાસક્રમો; - સાયબર સુરક્ષાના ક્ષેત્રમાં નવી પહેલો જેમાં ટૂલ્સનો વિકાસ અને નેશનલ સાયબર કોઓર્ડિનેશન સેન્ટર સાથે 200 થી વધુ સાઈટોના એકીકરણનો સમાવેશ થાય છે. - આજની જાહેરાત ભારતની ડિજિટલ અર્થવ્યવસ્થાને વેગ આપશે, સેવાઓમાં ડિજિટલ એક્સેસ ચલાવશે અને ભારતના IT અને ઇલેક્ટ્રોનિક્સ ઇકોસિસ્ટમને સમર્થન આપશે. CB/GP/JD (

pib-8220

4b30ff8b8098a6cd83084347141fbb0df4244d9eee7da79818f50212e7b131ce

guj

પ્રધાનમંત્રીનું કાર્યાલય સ્વચ્છ ભારત અભિયાન માટે પ્રધાનમંત્રી ‘ગ્લોબલ ગોલકિપર એવોર્ડ’થી સન્માનિત પ્રધાનમંત્રી શ્રી નરેન્દ્ર મોદીને 24 સપ્ટેમ્બર, 2019નાં રોજ બિલ એન્ડ મિલિન્દા ગેટ્સ ફાઉડેન્શન તરફથી સ્વચ્છ ભારત અભિયાન માટે ‘ગ્લોબલ ગોલકીપર’નો એવોર્ડ પ્રાપ્ત થયો હતો. આ પુરસ્કાર અર્પણ કરવાનો કાર્યક્રમ ન્યૂયોર્કમાં સંયુક્ત રાષ્ટ્રની સાધારણ સભા નાં સત્ર દરમિયાન યોજાયો હતો. પ્રધાનમંત્રીએ આ પુરસ્કાર સ્વચ્છ ભારત અભિયાનને જન આંદોલન બનાવવામાં અને પોતાનાં રોજિંદા જીવનનો ભાગ બનાવવા માટે પ્રયાસ કરનાર ભારતીયોને અર્પણ કર્યો હતો. પ્રધાનમંત્રીએ પુરસ્કાર સ્વીકાર્યા પછી કહ્યું હતું કે, “સ્વચ્છ ભારત અભિયાનની સફળતાનો શ્રેય ભારતીયોને જાય છે, જેમણે આ અભિયાનને પોતાનું આંદોલન બનાવ્યું છે અને ઇચ્છિત પરિણામો મળે એ સુનિશ્ચિત કર્યું હતું.” મહાત્મા ગાંધીની 150મી જન્મજયંતીનાં વર્ષ પર પુરસ્કાર મળવાની બાબતને અંગત જીવન માટે એક મહત્ત્વપૂર્ણ ક્ષણ ગણાવીને પ્રધાનમંત્રીએ જણાવ્યું હતું કે, સ્વચ્છ ભારત અભિયાન એ વાતનો પુરાવો છે કે, 130 કરોડ ભારતીયો કોઈ પણ પડકાર ઝીલી શકવાની દૃઢતા ધરાવે છે. તેમણે ઉમેર્યું હતું કે, ભારતે મહાત્મા ગાંધીનાં સ્વપ્નનું સ્વચ્છ ભારત બનાવવાની દિશામાં નોંધપાત્ર પ્રગતિ કરી છે. પ્રધાનમંત્રીએ ઉમેર્યું હતું કે, “છેલ્લાં પાંચ વર્ષમાં 11 કરોડથી વધારે શૌચાલયોનું નિર્માણ થયું છે. આ અભિયાનથી દેશનાં ગરીબો અને મહિલાઓને સૌથી વધુ લાભ થયો છે. સ્વચ્છતા અને સ્વાસ્થ્ય સંબંધિત ફાયદા ઉપરાંત 11 કરોડ શૌચાલયોનાં નિર્માણથી ગામડાઓમાં આર્થિક પ્રવૃત્તિઓને પણ વેગ મળ્યો છે.” આંતરરાષ્ટ્રીય સ્તરે સ્વચ્છતાનો વ્યાપ વધારવા વિશે પ્રધાનમંત્રીએ કહ્યું હતું કે, ભારત અન્ય દેશો સાથે તેની કુશળતા અને અનુભવોને વહેંચવા તૈયાર છે, જેથી વિશ્વ ભરમાં સ્વચ્છતા વધારવા માટેના સહિયારો પ્રયાસ થઈ શકશે. પ્રધાનમંત્રીએ ફિટ ઇન્ડિયા મૂવમેન્ટ અને જલ જીવન મિશન જેવા અભિયાનોને મિશન મોડમાં અમલમાં મુકી નિવારણાત્મક આરોગ્ય સેવાની દિશામાં ભારતનાં પ્રયાસોનો ઉલ્લેખ પણ કર્યો હતો. DK/J. Khunt/RP (Visitor Counter : 265

pib-81809

a738d77eb926f969382342dbeead608e895e62420bc5ac91b8b0d356587f824e

guj

પ્રધાનમંત્રીનું કાર્યાલય પ્રધાનમંત્રી શ્રીએ જાણીતા સાહિત્યકાર ડૉ. રજત કુમાર કરના નિધન પર શોક વ્યક્ત કર્યો પ્રધાનમંત્રી શ્રી નરેન્દ્ર મોદીએ જાણીતા સાહિત્યકાર ડૉ. રજત કુમાર કારના નિધન પર શોક વ્યક્ત કર્યો છે. એક ટ્વિટમાં, પ્રધાનમંત્રી શ્રીએ કહ્યું; "ડૉ. રજત કુમાર કર સાંસ્કૃતિક જગતના એક મહાન વ્યક્તિ હતા. તેમના બહુપક્ષીય વ્યક્તિત્વને તેમણે જે રીતે રથયાત્રાનું વર્ણન કર્યું, વિવિધ વિષયો પર લખ્યું અને પાલ કળાને પુનર્જીવિત કરવાનું કામ કર્યું તે રીતે જોવામાં આવ્યું. તેમના નિધનથી દુઃખ થયું. તેમના પ્રત્યે સંવેદના. પરિવાર અને પ્રશંસકો. ઓમ શાંતિ." SD/GP/JD (

pib-57521

b811a657bfbb16da0d3d96e05223572f9854bc4925a10f0f1b08258a203a7b3a

guj

પ્રધાનમંત્રીનું કાર્યાલય પ્રધાનમંત્રીએ સ્વચ્છ ભારત મિશન – શહેરી 2.0 અને અમૃત 2.0નો આરંભ કર્યો “સ્વચ્છ ભારત મિશન – શહેરી 2.0નું લક્ષ્ય શહેરોને સંપૂર્ણ કચરામુક્ત કરવાનું છે” “મિશન અમૃતના આગામી તબક્કામાં દેશનું લક્ષ્ય 'સ્યૂએજ અને સેપ્ટિક વ્યવસ્થાપનમાં સુધારો, આપણા શહેરોને જળ-સલામત શહેરો બનાવવા અને આપણી નદીઓમાં ક્યાંય પણ સ્યૂએજ ડ્રેઇન ના હોય તે સુનિશ્ચિત કરવાનું' રહેશે” “સ્વચ્છ ભારત અભિયાન અને અમૃત મિશનની સફરમાં દેશનું એક મિશન છે, એક આદર છે, એક સન્માન છે, એક મહત્વાકાંક્ષા છે અને પોતાની માતૃભૂમિ પ્રત્યે અજોડ પ્રેમ પણ છે” “બાબાસાહેબ આંબેડકર શહેરી વિકાસને અસમાનતા દૂર કરવાનું એક મોટું માધ્યમ માનતા હતા... સ્વચ્છ ભારત મિશન અને મિશન અમૃતનો આગામી તબક્કો બાબાસાહેબના સપનાંને સાકાર કરવાની દિશામાં મહત્વપૂર્ણ પગલું છે” “સફાઇ એ દરેક વ્યક્તિ, દરેક દિવસ, દરેક પખવાડિયા, દરેક વર્ષ, પેઢી દર પેઢી માટે એક મોટું અભિયાન છે. સફાઇ એક જીવનશૈલી છે, સફાઇ એ જીવનનો મંત્ર છે” “2014માં, માત્ર 20 ટકા કરતાં ઓછા કચરાની પ્રક્રિયા કરવામાં આવતી હતી. આજે આપણે લગભગ 70 ટકા દૈનિક કચરાની પ્રક્રિયા કરી રહ્યાં છીએ. હવે, આપણે તેને 100% સુધી લઇ જવાનું છે” “પ્રધાનમંત્રી સ્વનિધિ યોજના હવે શેરી પરના વિક પ્રધાનમંત્રી શ્રી નરેન્દ્ર મોદીએ આજે અહીં, સ્વચ્છ ભારત મિશન – શહેરી 2.0 અને અટલ મિશન ફોર રિજુવેનેશન એન્ડ અર્બન ટ્રાન્સફોર્મેશન 2.0 નો આરંભ કર્યો હતો. કેન્દ્રીય મંત્રી શ્રી હરદીપસિંહ પુરી, શ્રી ગજેન્દ્રસિંહ શેખાવત, શ્રી પ્રહલાદસિંહ પટેલ, શ્રી કૌશલ કિશોર, શ્રી વિશ્વેશ્વર તુડુ, રાજ્યોના મંત્રીઓ, મેયરો અને સ્થાનિક શહેરી સંગઠનોના ચેરપર્સનો અને મ્યુનિસિપલ કમિશનરો આ પ્રસંગે ઉપસ્થિત રહ્યા હતા. આ પ્રસંગે ઉપસ્થિતોને સંબોધન કરતા પ્રધાનમંત્રીએ જણાવ્યું હતું કે, 2014માં દેશવાસીઓએ ભારતને ખુલ્લામાં શૌચ મુક્ત કરવાનો સંકલ્પ લીધો હતો અને તેમણે 10 કરોડ કરતાં વધારે શૌચાલયોનું નિર્માણ કરી કરીને આ સંકલ્પ પૂરો કર્યો છે. તેમણે કહ્યું હતું કે, હવે 'સ્વચ્છ ભારત મિશન – શહેરી 2.0'નું લક્ષ્ય શહેરોને સંપૂર્ણપણે કચરામુક્ત કરવાનું છે. પ્રધાનમંત્રીએ મિશન અમૃતના આગામી તબક્કામાં 'મિશન અમૃતના આગામી તબક્કામાં દેશનું લક્ષ્ય 'સ્યૂએજ અને સેપ્ટિક વ્યવસ્થાપનમાં સુધારો, આપણા શહેરોને જળ-સલામત શહેરો બનાવવા અને આપણી નદીઓમાં ક્યાંય પણ સ્યૂએજ ડ્રેઇન ના હોય તે સુનિશ્ચિત કરવાનું' દેશનું લક્ષ્ય નિર્ધારિત કરવાનો અવકાશ છે તેવું રેખાંકિત કર્યું હતું. પ્રધાનમંત્રીએ શહેરી પુનરુદ્ધાર અને સફાઇ મામલે આવેલા પરિવર્તનની સફળતા મહાત્મા ગાંધીને સમર્પિત કરી હતી. તેમણે જણાવ્યું હતું કે, આ મિશનો મહાત્મા ગાંધીની પ્રેરણાનું જ પરિણામ છે અને ફક્ત તેમની વિચારધારા દ્વારા તેને સાર્થક કરવામાં આવી રહ્યાં છે. તેમણે શૌચાલયોના નિર્માણના કારણે માતાઓ અને દીકરીઓના જીવનમાં આવેલી સરળતા પર પ્રકાશ પાડ્યો હતો. રાષ્ટ્રના જુસ્સાને સલામ કરતા પ્રધાનમંત્રીએ ટિપ્પણી કરી હતી કે, સ્વચ્છ ભારત અભિયાન અને અમૃત મિશને અત્યાર સુધીમાં પ્રત્યેક દેશવાસીને ગૌરવ અપાવ્યું છે. તેમણે પોતાની લાગણીઓ અભિવ્યક્ત કરતા કહ્યું હતું કે, ”આમાં, દેશનું એક મિશન છે, એક આદર છે, એક સન્માન છે અને એક મહત્વાકાંક્ષા છે અને માતૃભૂમિ પ્રત્યે અજોડ પ્રેમ છે.” આજનો કાર્યક્રમ આંબેડકર આંતરરાષ્ટ્રીય કેન્દ્રમાં યોજાઇ રહ્યો હોવાની નોંધ લઇને પ્રધાનમંત્રીએ ટિપ્પણી કરી હતી કે, બાબાસાહેબ શહેરી વિકાસને અસમાનતા દૂર કરવા માટેનું ખૂબ જ મોટું માધ્યમ માનતા હતા. ગામડાંઓમાંથી સંખ્યાબંધ લોકો બહેતર જીવનની મહત્વાકાંક્ષા સાથે શહેરોમાં આવે છે. તેમણે કહ્યું હતું કે, તેઓ રોજગારી મેળવે છે પરંતુ તેમનું જીવનધોરણ ગામડાંઓમાં તેમના જીવન કરતાં પણ વધારે મુશ્કેલ સ્થિતિમાં રહે છે. આ પરિસ્થિતિ એક તો ઘરથી દૂર રહેવાનું અને તે પાછી આવી મુશ્કેલ પરિસ્થિતિમાં પણ રહેવાનું એ બેવડા સંકટ સમાન છે. તેમણે કહ્યું કે, આ અસમાનતાને દૂર કરીને આ પરિસ્થિતિનું પરિવર્તન કરવા પર બાબાસાહેબે વિશેષ આગ્રહ રાખ્યો હતો. પ્રધાનમંત્રીએ ઉમેર્યું હતું કે, સ્વચ્છ ભારત મિશન અને મિશન અમૃતનો આગળનો તબક્કો બાબાસાહેબના સપના પૂરા કરવાની દિશામાં મહત્વનું પગલું છે. તેમણે વધુમાં જણાવ્યું હતું કે, સ્વચ્છતા અભિયાન માટે સબ કા સાથ, સબ કા વિકાસ અને સબ કા વિશ્વાસની સાથે સાથે, સબ કા પ્રયાસ મહત્વપૂર્ણ છે. વધુમાં, સ્વચ્છતા સંદર્ભે લોકભાગીદારીના સ્તર પર ટિપ્પણી કરતા પ્રધાનમંત્રીએ ખુશી વ્યક્ત કરી કે વર્તમાન પેઢીએ સ્વચ્છતા અભિયાનને મજબૂત કરવા માટે પહેલ કરી છે. ટોફીના રેપર્સ હવે ગમે ત્યાં જમીન પર ફેંકવામાં આવતા નથી પરંતુ બાળકો તેને ખિસ્સામાં નાંખે છે. નાના બાળકો હવે વડીલોને ગંદવાડ ટાળવાનું કહે છે. પ્રધાનમંત્રીએ ઉમેર્યું હતું કે, “આપણે એક વાત યાદ રાખવી જોઈએ કે સફાઇ એ માત્ર એક દિવસ, પખવાડિયા, એક વર્ષ અથવા માત્ર અમુક લોકો માટેનું કાર્ય નથી. સફાઇ એ દરેક વ્યક્તિ, દરેક દિવસ, દરેક પખવાડિયા, દરેક વર્ષ, પેઢી દર પેઢી માટે એક મોટું અભિયાન છે. સફાઇ એક જીવનશૈલી છે, સફાઇ એ જીવનનો મંત્ર છે." પ્રધાનમંત્રીએ એ દિવસોને યાદ કર્યા હતા જ્યારે તેમણે ગુજરાત મુખ્યમંત્રી તરીકે રાજ્યમાં પર્યટનની સંભાવના વધારવા માટે પ્રયાસો હાથ ધર્યા હતા. તે સમયે તેમણે નિર્મલ ગુજરાત કાર્યક્રમ દ્વારા સ્વચ્છતાને એક જન આંદોલનનું સ્વરૂપ આપ્યું હતું. સ્વચ્છતા અભિયાનને આગામી સ્તર સુધી લઈ જવા માટે હાથ ધરવામાં આવેલા પગલાઓ ગણાવતા પ્રધાનમંત્રીએ નોંધ્યું કે, આજે ભારત દરરોજ લગભગ એક લાખ ટન કચરાની પ્રક્રિયા કરી રહ્યું છે. તેમણે ટિપ્પણી કરી, 'દેશે 2014માં જ્યારે આ અભિયાનની શરૂઆત કરી ત્યારે દેશમાં દરરોજ 20 ટકા કરતાં પણ ઓછા કચરાની પ્રક્રિયા કરવામાં આવતી હતી. આજે આપણે દૈનિક કચરાના 70 ટકા પર પ્રક્રિયા કરી રહ્યા છીએ. હવે આપણે તેને 100% સુધી લઈ જવું પડશે. પ્રધાનમંત્રીએ શહેરી વિકાસ મંત્રાલય માટે ફાળવણીમાં કરવામાં આવેલા વિસ્તરણ અંગે પણ વાત કરી હતી. તેમણે કહ્યું કે, 2014 પહેલાંના 7 વર્ષમાં, આ મંત્રાલયને આશરે 1.25 લાખ કરોડ રૂપિયા આપવામાં આવ્યા હતા જ્યારે 2014થી અત્યાર સુધીમાં 7 વર્ષમાં આ મંત્રાલય માટે લગભગ 4 લાખ કરોડ રૂપિયા ફાળવવામાં આવ્યા છે. દેશમાં શહેરોના વિકાસમાં આધુનિક ટેકનોલોજીનો ઉપયોગ પણ એકધારો વધી રહ્યો છે. પ્રધાનમંત્રીએ તાજેતરમાં શરૂ કરવામાં આવેલી રાષ્ટ્રીય ઓટોમોબાઇલ સ્ક્રેપેજ નીતિનો ઉલ્લેખ કર્યો હતો અને ટાંક્યું હતું કે, આ નવી સ્ક્રેપિંગ નીતિ કચરાથી સમૃદ્ધિ ના અભિયાનને અને ચક્રિય અર્થતંત્રને વધારે મજબૂત બનાવે છે. પ્રધાનમંત્રીએ શહેરી વિકાસને લગતા કોઇપણ કાર્યક્રમમાં શેરી પર માલસામનના વિક્રેતાઓ અને ફેરિયાઓને સૌથી મહત્વપૂર્ણ હિસ્સેદારો તરીકે ગણાવ્યા હતા. પ્રધાનમંત્રીએ પુનરુચ્ચાર કર્યો હતો કે, પ્રધાનમંત્રી સ્વનિધિ યોજના આવા લોકો માટે આશાના એક નવા કિરણ તરીકે આવી છે. 46 લાખ કરતાં વધારે શેરીઓના વિક્રેતાઓએ સ્વનિધિ યોજના હેઠળ લાભ મેળવ્યો છે અને 25 લાખ લોકોએ રૂપિયા 2.5 હજાર કરોડ મેળવ્યા છે. પ્રધાનમંત્રીએ જણાવ્યું હતું કે, આ ફેરિયાઓ ડિજિટલ વ્યવહારોને પ્રોત્સાહન આપી રહ્યાં છે અને તેમની લોનની ભરપાઇ કરીને ખૂબ જ સારો રેકોર્ડ જાળવી રહ્યાં છે. ઉત્તરપ્રદેશ અને મધ્યપ્રદેશ જેવા મોટા રાજ્યો આ યોજનાનો અમલ કરવામાં આગેવાની લઇ રહ્યા હોવા અંગે તેમણે ખુશી વ્યક્ત કરી હતી. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs… (